**O`ZBEKISTON RESPUBLIKASI**

**OLIY TA’LIM, FAN VA INNOVATSIYALAR VAZIRLIGI**

**NAMANGAN DAVLAT UNIVERSITETI**

**«Himoyaga ruxsat etildi»**

**Iqtisodiyot fakulteti dekani, i.f.n., dotsent**

**\_\_\_\_\_\_\_\_\_\_\_\_\_\_\_\_ N. Narzullayev**

**«\_\_\_» \_\_\_\_\_\_\_\_\_\_\_\_\_ 2023 y.**

5230100 – Iqtisodiyot (tarmoqlar va sohalar bo‘yicha)

ta’lim yo‘nalishi bitiruvchisi

**zokirov sherkamol adhamjon o‘g‘lining**

**“ISLOM MOLIYASINING O`ZIGA XOS XUSUSIYATLARI VA UNI O`ZBEKISTON RESPUBLIKASIDA QO`LLASH IMKONIYATLARI”** mavzuidagi

**BITIRUV MALAKAVIY ISHI**

|  |  |  |
| --- | --- | --- |
| **«Himoyaga tavsiya etildi»**  **Iqtisodiyot kafedrasi mudiri**  **\_\_\_\_\_\_\_\_\_ i.f.n., dots. K.Sirojiddinov**  **«\_\_\_» \_\_\_\_\_\_\_\_\_\_\_\_\_ 2023 y.** |  | **BMI rahbari: i.f.dok, professor. T.Ergashev**  \_\_\_\_\_\_\_\_\_\_\_\_\_\_\_ |

**Namangan – 2023**

**MUNDARIJA**

**Kirish** 3

**I Bob. ISLOM MOLIYASI RIVOJLANISHINING TARIXI VA NAZARIY ASOSLARI** **7**

1.1-§. Islom Moliyasining shakllanishi, uning tavsifi va mohiyati 7

1.2-§. Islom Moliyasi va anʼanaviy moliyalashtirishning tafovutlari 17

1.3-§. Islom moliyasi rivojlanishining xorijiy mamlakatlar tajribasi 27

**II Bob OʻZBEKISTONDA ISLOM MOLIYASI MUASSASALARINI TASHKIL ETISH: MUAMMO VA ISTIQBOLLARI** 34

2.1-§. Oʻzbekiston Respublikasiga Islom moliyasining kirib kelishi va meʼyoriy-huquqiy asoslarining yaratilishi 34

2.2-§. Oʻzbekistonda Islom moliyasini qoʻllab-quvvatlash imkoniyatlari, rivojlantirish yoʻllari va istiqbollari 42

2.3-§. Oʻzbekistonda Islom Moliyasi tamoyillariga asosan ish yurutuvchi tashkilotlar 46

**Xulosa** 56

**Foydalanilgan adabiyotlar ro‘yxati** 59

**KIRISH**

**Mavzuni dolzarbliligi.** Oʻzbekiston Respublikasi Prezidenti Sh.Mirziyoyev IHT TIV kengashi 43-sessiyasi ochilish marosimida soʻzlagan nutqida “Islom olami ulkan iqtisodiy, investitsion salohiyat, energetika resurslariga ega. Ulardan toʻgʻri foydalanish, Islom hamkorlik tashkilotiga aʼzo davlatlarning xalqaro savdoiqtisodiy, moliyaviy, investitsion hamkorligini kengaytirish, mamlakatlarimizni birlashtiradigan transport yoʻllarini tashkil etish yuksak iqtisodiy taraqqiyot koʻrsatkichlariga erishish imkonini beradi va bu pirovard natijada boshqa barcha sohalarning rivojlanishida asos boʻlib xizmat qiladi”, – deya taʼkidlab oʻtgan edi. Yana bir muhim yangiliklardan biri 16.06.2023 yil kungi O’zbekiston liberal demokratik partiyasidan O’zbekiston Respublikasi Prezidentligiga nomzod Shavkat Mirziyoyev namanganlik saylovchilar bilan uchrashuv chog’ida tadbirkorlik sohasini moliyaviy qo’llab-quvvatlashni yanada rivojlantirishga oid rejalar xaqida to’xtalib o’tdi. Hususan mamlakatimizga chet el banklarini olib kirish, yangi xususiy banklarni ochishni rag’batlantirish hamda depozitlarni kengaytirish hisobiga kreditlar uchun resurs bazasi keskin oshirilishini ta`kidladi. Namanganlik tadbirkorlar xususiy bank ochish tashabbusi bilan chiqsa, biz albatta ularni qo’llab quvvatlaymiz degan tashabbus bilan chiqdi[[1]](#footnote-1). Tadbirkorlarni moliyaviy qo’llab quvvatlashning muqobil tizimlari joriy qilinadi. Jumladan Islom moliyaviy hizmatlariga keng yo’l ochib berilishi xaqida g’oyani ilgari surdilar.

Islomiy moliya tarmogʻi bugungi kunda jahonda jadal rivojlanib borayotgan va innovatsion moliyalashtirish mexanizmlarini oʻzida jamlagan sohalardan biri hisoblanadi. Mutaxassislarning fikriga koʻra, islomiy moliya muassasalari yalpi aktivlari miqdori 2,5 trillion AQSH dollarini tashkil etadi va yiliga 15–20% ga oʻsib bormoqda. Aholisining asosiy qismi musilmonlardan iborat boʻlgan davlatlar uchun ushbu tarmoqni rivojlantirish, ayniqsa, dolzarb hisoblanadi.Islomiy moliya muassasalarining anʼanaviy moliya muassasalaridan asosiy farqi shundan iboratki, islomiy moliya foyda va zararni boʻlishish hamda real aktivlarga asoslangan moliyalashtirishni oʻzida namoyon qiladi. Boshqacha aytganda, islomiy moliyalashtirish sherikchilikka asoslanadi. Bunday muassasalar mijoz talabi boʻyicha obyektni qurib berishi, asbob-uskunalar, tovar, xomashyolar sotib olib berishi yoki ularni ijaraga berishi mumkin. Moliyalashtirish asosida savdo amaliyotlari yotadi. Anʼanaviy bank tizimida esa banklarning savdo amaliyotlarini amalga oshirishi qonunchilik nuqtayi nazaridan mushkul hisoblanadi va bunga soliqqa tortish hamda bank faoliyatiga taalluqli meʼyoriy-huquqiy hujjatlar toʻsqinlik qiladi.

Oʻzbekiston Respublikasida sherikchilikka asoslangan yoki islomiy moliyalashtirishni joriy etish uchun shunga mos qonunchilik, huquqiy asos shakllantirilishi lozim. Bu, oʻz navbatida, davlatimizga qoʻshimcha kapital kirib kelishiga hamda muqobil moliyalashtirish mexanizmlarini taklif etishga zamin yaratadi. Islom huquqshunosligida Qurʼon va hadislarga asoslangan dalillar sharʼiy (qonuniy) dalillar deyiladi, ularning ishonchliligi har qanday gumonlardan xolidir, chunki mazkur ikki manba islom taʼlimotining mutlaq haqqoniy va mustahkam asosini tashkil etadi. Ijmo va qiyosga asoslangan dalillar, shuningdek, “furu” – shariat huquqining tarmogʻi sifatida ham maʼlum. Shunday qilib, islom yoʻl-yoʻriq koʻrsatuvchi tartiblarni taklif etadi va inson hayotining barcha jabhalari, shuningdek, ijtimoiy-iqtisodiy munosabatlar (muomala) uchun qoidalar majmuiga rioya etishga amr qiladi. Islom tamoyillariga asoslangan moliyaviy, ijtimoiy va iqtisodiy tizimni shakllantirish yoki koʻrib chiqishga jalb etilgan tadqiqotchilar mazkur va boshqa koʻplab masalalarni tadqiq etadilar.

Musulmon davlatlaridagi faoliyati islomiy moliyalashtirishga asoslangan mavjud banklar, investitsiya fondlari va kompaniyalar mablagʻlarini Oʻzbekistonning ijtimoiy-iqtisodiy rivojlanishi va xususiy sektorni qoʻllab-quvvatlash maqsadida jalb etish ayni muddaodir. Buning uchun albatta milliy bank tizimiga yangicha yondashuv bilan nazar solmoq lozim, yaʼni anʼanaviy moliyalashtirish mexanizmlari bilan bir qatorda sherikchilikka asoslangan moliyalashtirish mexanizmlarini joriy etish masalasi tadqiq etilishi muhim va dolzarb hisoblanadi.

**Mavzuni oʻrganganlik darajasi.** Mamlakat ichki resurslardan samarali foydalangan xolda islomiy moliyani rivojlantirishda turli oʻziga xos imkoniyatlar yaratish insonlar uchun bu tizimni singdirish uning muammolarni oʻrganish va samarali yechimlarini toppish, bu soxadagi malakali kadrlar saloxiyatini vujudga keltirish, uning istiqbolini belgilash axamiyati, uslublari va afzalliklari. Islom moliyasining jamiyat taraqqiyotidagi oʻrni va roli klassik iqtisodchi “Islomiy moliya asoslari” kitobining muallifi qozogʻistonlik E.Baydaulet bir necha yillar davomida Islom taraqqiyot banki (ITB)ning Qozogʻistondagi vakili, keyinchalik ITBda Markaziy Osiyo, Albaniya va Ozarbayjon davlatlari nomidan ijrochi direktor lavozimida ishlagan olim ilmiy ishlari keng yoritilgan. Bundan tashqari Oʻzbekiston Respublikasi Fanlar akademiyasi Abu Rayhon Beruniy nomidagi Sharqshunoslik instituti katta ilmiy xodimi, tarix fanlari nomzodi Hamidulla Aminovlar ilmiy ishlari keng yoritilgan.

**Bitiruv malakaviy ishining maqsadi** iqtisodiyotni modernizasiya qilish sharoitida real sektor korxonalarida islomiy moliyadan samarali foydalanish boʻyicha nazariy va ilmiy asoslangan taklif va tavsiyanomalarni ishlab chiqishdan iborat.

Ushbu maqsadni amalga oshirish uchun bitiruv malakaviy ishi oldiga quyidagi asosiy vazifalar qoʻyiladi:

* Mamlakatda istiqomat qiluvchi musilmonlar uchun islomiy moliyani targʻib etish:
* Real sektorda islomiy moliyadan keng foydalanishning nazariy asoslari:
* Jaxon iqtisodiyotida ismoliy moliya korporatsiyalarini ulushi koʻrsatkichlarini aniqlash:
* Oʻzbekiston Respublikasida Islomiy Moliyani tashkil etish chora-tadbirlarini tadbiq etish:
* Mamlakatdagi qonunlar, qarorlarni islomiy moliyaga moslashtirish:

**Tadqiqot obyekti-**O`zbekiston Respublikasi Iqtisodiyot va Moliya Vazirligi, Markaziy Bank (Iman Invest halol investitsiya kompaniyasi) misolida.

**Tadqiqot predmeti -** bozor islohotlarini chuqurlashtirish va iqtisodiyotni erkinlashtirish sharoitlarida islomiy moliyaga asoslangan tashkilotlarni tashkil etish va uni takomillashtirish bo`yicha iqtisodiy munosabatlar tizimi xisoblanadi.

**Ilmiy ishning nazariy va uslubiy** asosini O`zbekiston Respublikasi Prezidenti Sh.M.Mirziyoyev asarlari hamda Oliy Majlisga qilgan murojatnomasi xorijiy davlatlarni bu soxadagi say xarakatlari boʻyicha vatanimiz va xorij iqtisodchi olimlarining ilmiy ishlari tashkil etadi.

**Tadqiqot natijalarining ilmiy va amaliy axamiyati**-bitiruv malakaviy ishining ilmiy-amaliy tavsiyalari musilmonlar uchun iqtisodiy amaliyotlarni amalga oshirishda qulay sharoit yaratish Xalqaro banklar bilan shartnomalar tuzishda imkoniyatlarni taminlashda keginchalik tadbiq etish uchun nazariy asos sifatida qollanilishi mumkin.

**Bitiruv malakaviy ishining tarkibiy tuzilishi.** Ishning tarkibi, uning maqsadi va vazifalariga muvofiq: kirish, mavzuning asosiy mazmuni va mohiyatini ifodalovchi ikkita bob, xulosa va takliflar, foydalanilgan adabiyotlar roʻyxati, ilovalardan va 62 ta betdan iborat.

**I BOB. ISLOM MOLIYASI RIVOJLANISHINING TARIXI VA   
NAZARIY ASOSLARI**

**1.1-§. Islom moliyasining shakllanishi, uning tavsifi va mohiyati**

Har qanday muassasaviy tarmoq uni tartibga soluvchi qoida va nizomlar, oʻrnatilgan qonunlar mavjud boʻlgan taqdirda faoliyat koʻrsatadi. Musulmonlar turmush tarzini tartibga soluvchi qoidalar islom qonunlari majmui – shariatda ifodalangan. Ushbu qonunlar toʻrt manbaga ega. Birinchisi – muqaddas Qurʼon boʻlib, u diniy bilimlarning asl va oʻzgarmas manbasi hisoblanadi. Qurʼon Paygʻambar sallollohu alayhi vasallam orqali Jabroil (alayhissalom) vositasida yetkazilgan Allohning vahiylarini oʻz ichiga olgan boʻlib, butun insoniyatga yoʻllangan ilohiy koʻrsatma hisoblanadi.

Mazkur qonunlarning ikkinchi manbasi hadislar hisoblanadi. Ular Paygʻambar Muhammad sallollohu alayhi vasallamning qavllari va tutumlari yoki ular bilan bogʻliq voqealar toʻgʻrisidagi qisqa rivoyatlar boʻlib, Paygʻambar sallollohu alayhi vasallam sunnatlari asosini tashkil etadi. Shariat qonunini shakllantiruvchi uchinchi manba “ijmo” deb ataladi. Ijmo – obroʻli islomiy olimlar tomonidan aniq bir masala yoki holat uchun ishlab chiqilgan yechimlardir. Islom anʼanalarida Qurʼon va sunnatdan mustaqil xulosa chiqarish huquqiga ega ulamolar mujtahidlar deb ataladi. Toʻrtinchi manba “qiyos” deb nomlanadi. Ushbu atamaning dastlabki ahamiyati “oʻlchash” yoki “ikki ashyo oʻrtasida taqqoslash oʻtkazish” soʻzlaridan kelib chiqadi. Qiyos – murakkab va munozarali masalalar boʻyicha Qurʼon va hadislarda bayon etilgan asoslarga koʻra, mujtahidlar tomonidan yangi yechimlarni ishlash va monandligi asosida hukm chiqarishdir.

Soʻnggi bir necha oʻn yillikda ushbu moliyaviy va iqtisodiy nizom hamda meʼyorlarni zamonaviy tahliliy atamalar nuqtayi nazaridan izohlash uchun jiddiy saʼy-harakatlar amalga oshirilganiga qaramay va koʻplab tadqiqotlar chop etilgan boʻlsa-da, baribir “islomiy moliya” yoki “islomiy iqtisodiyot” singari “islomiy” atama qoʻshilgan turli ijtimoiy fanlarga nisbatan aniq taʼrifni qoʻllash yuzasidan ayrim chalkashliklar saqlanib turibdi. Mana shunday tizimning turli jabhalarini bir butun sifatida emas, balki alohida koʻrib chiqish tendensiyasi buning asosiy sabablaridan biri hisoblanadi. Masalan, “islomiy moliya” atamasi koʻpincha “foizni man etuvchi” tizimni taʼriflash uchun ishlatiladi. Lekin mana shunday sodda bayon etish nafaqat notoʻgʻri, balki qoʻshimcha chalkashliklarning manbasi ham hisoblanadi.Islomiy moliya vositalari xaqida gapiradigan boʻlsak,Islomiy moliya-kredit muassasalari tovar-pul aylanmasi bilan bevosita bogʻliq va voqelikdagi aktivlar bilan taʼminlangan, mazmuni va tuzilishiga koʻra oʻziga xos bir qator vositalarni taklif etadi.

Islomiy Moliya vositalarining xususiyatiquyidagi tavsiflarga asoslangan.[[2]](#footnote-2)

**a)** sudxoʻrlikning mavjud emasligi;

**b)** voqelikdagi qoʻshimcha qiymatning yaratilishi;

**v)** voqelikdagi aktivlar bilan taʼminlanganligi;

**g)** axloqiy-maʼnaviy jihatlardan tashkil topganligi;

**d)** foyda va zararlarni taqsimlash, ulushli ishtirok;

**e)** tomonlar har birining axborotdan baravar boxabarligi.

Islomiy moliya vositalari toʻrt tarkibiy qismlar asosida shakllanadi:

**1)** Sotish (bayʼ): mulkka yoki mulk predmetiga egalik huquqini oʻtkazishni koʻrish uchun;

**2)** Ijara: mulkdan foydalanish huquqini oʻtkazishni koʻrish uchun;

**3)** Hadya (hiba): mulk predmetini bepul (haq olmay) berish;

**4)** Ssuda (ariyah): mulkdan foydalanish huquqini bepul (haq olmay) berish. Islomiy iqtisodiy adabiyotda moliyaviy vositalarning maʼlum belgilari boʻyicha turli tasniflari keltiriladi. Chet ellik olimlar Greys va Iqbol islomiy moliya vositalarini: bitimni amalga oshirish bilan bogʻliq boʻlgan tranzaksion bitimlar va bank moliyaviy vositachi sifatida ishtirok etadigan bitimlarga ajratadilar. Tranzaksion bitimlar real sektordagi ishlab chiqarish bilan bogʻliq boʻlib, savdo, ayirboshlash va iqtisodiy faoliyatni moliyalashtirishni qamrab oladi.

Malayziyalik olim Sudin Xorun islomiy bank tizimida ishlatiladigan besh toifadagi vositalarni keltiradi:

birinchi toifaga foyda va zararlarni taqsimlashga asoslangan vositalar, ikkinchisiga esa oldi-sotdiga asoslangan vositalar,

uchinchisiga – yigʻim va komissiyalarni oʻz ichiga olgan vositalar kiradi. toʻrtinchi toifa bepul xizmatlarni,

beshinchisi esa – yordamchi xizmatlarni oʻz ichiga olgan vositalarni bayon etib beradi.

Ibrohim Varde islomiy moliyaviy mahsulotlarni mazkur vositalardan foydalanishda vujudga keladigan huquqiy, moliyaviy, iqtisodiy va siyosiy munosabatlar majmuiga asoslanib tasniflaydi. Shunga muvofiq ravishda u sotishga asoslangan murobaha, musovama, istisno, salam, tavarruq va iyna kabi bitimlar kiradigan mahsulotlarni ajratib koʻrsatadi. Ikkinchi guruhdagi vositalar ijara (yollash)ga asoslangan mahsulotlardir. Uchinchi guruhga esa foyda va zararlarni boʻlishish hamda ulushli ishtirokka (muzoraba va mushoraka) asoslangan mahsulotlar kiradi. Islomiy moliya sohasidagi rossiyalik mutaxassis R.I.Bekkin islomiy moliyaviy mahsulotlarning quyidagi tasnifini keltiradi: – foyda va zararlarni taqsimlash mexanizmiga asoslangan vositalar yoki moliyalashtirishning investitsiyaviy vositalari: muzoraba, mushoraka; – qarz bilan bogʻliq moliyalashtirishga asoslangan vositalar: murobaha, salam, shuningdek, istisno va ijara bitimlari orqali amalga oshiriladi.

Aksariyat islomiy banklar tomonidan ishlatiladigan va xalqaro standartlar bilan qatʼiy belgilangan asos boʻluvchi vositalar quyidagilar hisoblanadi:

1)Sherikchilik shartnomasi (ulushli moliyalashtirish): – muzoraba, mushoraka;

2) Savdo kelishuvi (qarz bilan bogʻliq moliyalashtirish). Mazkur vositalar oʻrtasidagi tafovut aktivlarni sotish muddatlari bilan taʼriflanadi: – murobaha, ijara, istisno, salam.

3) Quyidagilar qoʻshimcha vositalar hisoblanadi:

– qarzi hasan (foizsiz qarz), agentlik toʻlovlari (vakolat, juʼla), sukuk (kapitalni maqsadli qimmatbaho qogʻozlarga yoʻnaltirish).

Savdoni moliyalashtirish

Qarzi xasan

Mushoraka

Tranzaksion bitimlar

Islomiy moliya tizimi

Muskat

Ulushda ishtirok etish bitimlari

Mulk bilan bog’liq bo’lgan bitimlar

Qo’shma bitim

Bevosita investitsiya qilish

Vakolat

Omonat

Muzora`a

Muzoraba

Vositachilik bitimlari

Aktivlar bilan taminlangan qimmatlik qog’ozlar

**1.1-jadval. Tranzaksion va vositachilik bitimlarining shakllari**

Islomiy moliya-kredit muassasalari amaliy faoliyatida tez-tez ishlatib turiladigan va bizga maʼlum boʻlgan islomiy moliyaviy vositalarni shu tarzda oʻrganib va umumlashtirib, ularni uchta shaklga ajratib koʻrsatish mumkin:

a) sherikchilikka (yoki foyda va zararlarni taqsimlashga, boshqacha aytganda ulushli moliyalashtirishga) asoslangan mahsulotlar: muzoraba va mushoraka;

b) oldi-sotdi bitimlarida (boshqacha aytganda, qarz bilan bogʻliq moliyalashtirish) ishtirok etishga asoslangan mahsulotlar: murobaha, ijara (lizing), salam, istisno;

v) bank komissiya (tarif)lari toʻlashga asoslangan mahsulotlar (yoki komission mahsulotlar);

Real iqtisodiyot ehtiyojlariga xizmat koʻrsatuvchi tranzaksiyalar tafovutini aks ettiruvchi keng tarqalgan islomiy moliyaviy vositalarning tasnifi shulardan iborat.

Bank komissiyalarini to’lashga asoslangan vositalar

Qarz asosida moliyalashtirishga asoslangan vositalar

Kapitalda ishtirok etishga asoslangan vositalar

Vakolat

Murobaxa

Muzoraba

Ijara

Mushoraka

Suquq

Istisna

Salam

**1.2-jadval. Islomiy moliyaviy vositalar**

Inqirozdan (2008-yilgi jahon moliyaviy inqirozi nazarda tutilmoqda) keyingi davrlarda muqobil moliyalarning oʻsishi yanada kuchaydi. Dastavval islomiy moliyaviy mahsulotlar hammabop boʻlmagan boʻlsa-da, oxirgi yillarda u koʻplab mijozlarni oʻziga jalb etib, kengaydi. Global iqtisodiyot panasida qolib ketgan islomiy moliya endi oldingi saflarga chiqib qoldi. Hozirgi vaqtda aksariyat yirik moliyaviy muassasalar konsalting, buxgalteriya hisobi, shuningdek, axborot tadbirlari tufayli muqobil moliyalar sohasiga u yoki bu darajada jalb etilmoqda. Tadqiqotchilarning hisob-kitoblariga koʻra, hozirgi vaqtda islomiy moliya 105 ta mamlakatda ishlab turibdi, aksariyat mamlakatlar qonunchiligida mazkur soha uchun meʼyoriy-huquqiy asosni yaratishga muvaffaq boʻlindi.

**Muzoraba-** ikki yoki undan ortiq taraflar oʻrtasida biznes yoki savdo yuritishdagi sherikchilikni oʻzida aks ettiradi, bu yerda bir tomon (rabb al-mol) mablagʻlarni beradi, boshqa tomon (muzorib) esa investorning kapitalini boshqarish uchun oʻz bilim va tajribasi bilan ishtirok etadi. Investor biznesni yuritish jarayoniga jalb etilmaydi va kelishilgan muddat yakunida tadbirkor investorga asosiy kiritilgan miqdor va uning foydadagi ulushini qaytarishi lozim.Qoidaga koʻra, muzoraba shartnomasi vaqt bilan chegaralanmaydi, lekin ayrim mazhablarga koʻra muzoraba aniq muddatlarga tuzilishi mumkin. Shartnomaning amal qilishi tomonlarning biri tarafidan har qanday vaqtda bekor qilinishi mumkin, bunda hamkorini xabardor qilish shart qilinadi. Muzoraba odatda qisqa va oʻrta muddatli investitsion loyihalarni moliyalashtirish uchun qoʻllanadi.Muzoraba shartnomalari anʼanaviy moliyaviy tizimdagi ishonch asosida moliyalashtirish bilan oʻxshash hisoblanadi.Foyda va zararlarni taqsimlashga asoslangan ulushli moliyaviy vositalarga muzoraba va mushoraka kiradi. Ularning tasnifi quyidagi rasmda keltirilgan.

Muzoraba shartnomasining shakllari:

**a)** cheklanmagan muzoraba – ushbu shartnoma boʻyicha omonatchi muzoribga berilgan mablagʻlarni biron-bir cheklovsiz tasarruf etishga ruxsat beradi. Bunday holatda muzorib, ishonch va oʻz ish tajribasiga asoslangan holda, savdo bitimlarini bajarish va tadbirkorlikni amalga oshirishda katta erkinlikka ega boʻladi. Lekin cheklanmagan muzoraba shartnomasi boʻyicha mazkur erkinlik foyda olish uchun tomonlarning manfaati va shartnomaning maqsadlariga muvofiq amalga oshirilishi kerak. Demak, shartnoma predmetiga nisbatan muzoribning faoliyati ishchanlik taomillariga muvofiq kelishi lozim.

Maqsadli bank depoziti cheklanmagan muzorabaning misoli hisoblanadi, bu yerda bank muzorib sifatida, bankda depozit ochgan jismoniy shaxs moliyaviy mablagʻlarning egasi sifatida qatnashadi. Bu holatda deponent (depozit egasi) avvaldan, uning omonat mablagʻlari bank nuqtayi nazaridan cheklanmagan roʻyxatdagi samarali va iqtisodiy manfaat keltiradigan loyiha yoki korxonalarni moliyalashtirish uchun, bankning ixtiyoriga koʻra erkin ishlatilishi mumkinligiga rozilik bildiradi.

**b)** cheklangan muzoraba – ushbu shartnomada kapital egasi hisoblangan omonatchi muzoribning harakatini uni amalga oshirish maʼlum hududi yoki aniq investitsiyalar shakli bilan oʻzi lozim topgan darajada cheklab qoʻyishi mumkin, lekin muzorib faoliyatini bunday cheklash oʻta yuqori darajada boʻlmasligi lozim.

Kapitalda ishtirok etishga asoslangan vositalar

Korporatsiyalarga tatbiq etiladigan mushoraka

Sharika at-tavsiya bil-asxam

Sharika al-tadamun

Sharika al-musoxama

Mushoraka

Shirkat al-amal (kasbiy sheriklik va murakkab ishlarni bajarish bo’yicha sheriklik

Shirkat al-vujux (mas`ulyati cheklangan sherikchilik)

Shirkat al-inon (shrtnomaviy sherikchilik)

Muzoraba

Cheklangan muzoraba

Cheklanmagan muzoraba

**1.3-jadval. Ulushli kapitalda ishtirok etishga asoslangan vositalar**

Shariat ruxsat etgan har qanday mulk muzoraba kapitali boʻlishi mumkin, bu holatda qarz kapital mablagʻi sifatida ishlatilishi mumkin emas. Investor va tadbirkorning foyda ulushi va uni taqsimlash mexanizmi shartnoma bajarilishi avvalida kelishilgan va muvofiqlashtirilgan boʻlishi shart. Foyda miqdori mutlaq qiymatlarda, masalan, kapitalning foizli ulushi yoki valyutada oʻrnatilishi yoki kafolatlanishi mumkin emas. Sheriklarning har biri foydadagi oʻz ulushini boshqa sherikka ixtiyoriy tartibda berish huquqiga ega, ulushni berish avvaldan kelishilgan boʻlmasligi shart. Muzoribga bogʻliq boʻlmagan holatlarda va fors-major natijasida zarar yuzaga kelsa, barcha xarajatlar investor zimmasiga boʻladi. Muzorib, oʻz navbatida, faqat oʻz mehnati va vaqtini yoʻqotadi. Shunga qaramay, tadbirkorning notoʻgʻri boshqaruvi va masʼuliyatsizligi isbotlansa, u moliyaviy yoʻqotishlar uchun javobgar boʻladi.

Qoidaga koʻra, muzoraba shartnomasi vaqt bilan chegaralanmaydi, lekin ayrim mazhablarga koʻra muzoraba aniq muddatlarga tuzilishi mumkin. Shartnomaning amal qilishi tomonlarning biri tarafidan har qanday vaqtda bekor qilinishi mumkin, bunda hamkorini xabardor qilish shart qilinadi. Muzoraba odatda qisqa va oʻrta muddatli investitsion loyihalarni moliyalashtirish uchun qoʻllanadi.

Muzoraba shartnomalari anʼanaviy moliyaviy tizimdagi ishonch asosida moliyalashtirish bilan oʻxshash hisoblanadi.

Shuni qayd etish lozimki, bank berilgan mablagʻlar uchun garov talab qilmagani bois, muzoraba shartnomalarining xatari oʻta yuqori hisoblanadi va ular u darajada keng tarqalmagan.

Islom fiqhi meʼyorlariga muvofiq eksport-importni, loyihaviy va sindikatlashgan moliyalashtirishda, qimmatli qogʻozlarni chiqarishda islomiy bank aktiv amaliyotlari doirasida mushoraka shartnomasidan foydalaniladi. AAOIFI (Islomiy moliyaviy muassasalar uchun buxgalteriya hisobi va audit tashkiloti) xalqaro standartlariga koʻra, mushoraka (sharika, shirkat) sherikchilik shartnomasidir, bu ikki va undan koʻproq tomonlar oʻrtasida foyda olish maqsadida mehnat resurslari yoki majburiyatlarni, aktivlarni birlashtirish toʻgʻrisidagi kelishuvni anglatadi.

Islom fiqhida “ijara” atamasi ikkita, turlicha vaziyatlarda ishlatiladi. Birinchidan, u “biron-bir kishining xizmatidan toʻlov evaziga foydalanish, ushbu evaz unga koʻrsatilgan xizmat uchun mukofot sifatida beriladi”. Ijaraning ikkinchi shakli mulk va egalik huquqidan foydalanishga kiradi. Ijaraning ushbu maʼnosi “maʼlum bir mulkdan foydalanish huquqini undan renta undirish hisobiga boshqa shaxsga oʻtkazish”ni anglatadi. “Ijara” atamasining mazkur maʼnosi inglizcha “lizing” atamasiga oʻxshashdir

Lizing – bir taraf (lizing beruvchi)ning bironbir (koʻchar va koʻchmas) mulkni sotib olishi va boshqa taraf (lizing oluvchi)ga maʼlum bir muddatga lizingga berishidir, buning evaziga lizing beruvchi tomonlar oʻrtasida avvaldan kelishilgan miqdorda ijara toʻlovlari koʻrinishida haq oladi.

Lizingning oʻxshashidir. Murobahadan uning asosiy farqi shundaki, moliyaviy vositachi mulkni oʻz mijoziga berishi bilan uning mulkka egaligi bekor boʻlmaydi. Shunga muvofiq tarzda moliyaviy vositachi oʻz mulki bilan xatarlarni zimmasiga oladi. Bundan tashqari, murobaha bitimida bank mukofoti (ustama haqi) belgilab qoʻyiladi, ijara shartnomalarida u vaqt davomida vaziyatga qarab qayta koʻrib chiqilishi mumkin. Ijara muddatli boʻlishi kerak.

Ijara kelishuvida shariatning bir qator qoidalari amal qiladi. Birinchi qoida – xiyar ar-roʻyo, xaridor bayon etilganiga muvofiq kelmaydigan tovarga duch kelganda, shartnomani bekor qilish huquqiga ega. Ikkinchi qoida – xiyar al-ayb, soʻz past sifatli tovar haqida bormoqda, yaʼni xaridor xariddan keyin nuqsonni topsa, u holda u bitimni bekor qila oladi. Uchinchi qoida – xiyar ash-shart, bu yerda tomonlar har qanday vaqtda oʻrnatilgan muddatlar yoki maʼlum bir hodisalarga bogʻliq holda shartnomani bekor qilishlari mumkin. Toʻrtinchisi –fasʼh, yaʼni bekor qilish va chaqirib olish va oxirgisi – iqola, qoplama toʻlash yoki almashtirib berishdir.

Quyidagi jadvalda islomiy olimlarning muzoriba atamasiga ta`rifi berilgan.(1.4-jadval)

|  |  |
| --- | --- |
| **Muallif** | **Ta`rif talqinida** |
| **M. Usmani** | Sherikchilikning alohida shakli boʻlib, sheriklarning biri boshqasiga tijoriy korxonaga investitsiya qilish uchun pul beradi. |
| **H. Visser** | Bank yoki har qanday boshqa kishi rabb al-mol yoki kapital egasi, investor sifatida loyihani amalga oshirish uchun lozim boʻlgan kapitalni beradi. Muzorib yoki agent hisoblangan boshqa tomon oʻz mehnati va kasbiy mahoratini kiritgan holda, korxonani boshqaradi. Muzoraba shartnomasi foyda va zararlarni taqsimlash shartnomasidir. |
| **M. Kalimullina** | Tomonlarning biri kapital, boshqasi esa ushbu kapitalni ishlatish uchun oʻzining tadbirkorlik malakasini beradigan bitim. Muzoraba amaliyoti islomiy banklarda kreditlash va mablagʻlarni jalb etish uchun ishlatiladi. Agar bank kreditor (qarz beruvchi) sifatida qatnashsa, u holda u tadbirkorga biznes-rejaga muvofiq aniq loyihani amalga oshirish uchun moliyaviy vositalarni beradi, bunda foyda tadbirkor va bank oʻrtasida qanday mutanosiblikda taqsimlanishi oldindan kelishilgan boʻladi. |
| **M. Al-Jarhi,**  **M. Iqbal** | Ishonch asosida moliyalashtirishning monandi boʻlib, kapital egasi boʻlgan bank oʻz mablagʻlarini obroʻ, tajriba va imkoniyatga ega tadbirkor (muzorib)ga samarali ishlatish uchun ishonib topshiradi.. |

**1.2-§. Islom moliyasi va ananaviy moliyalashtirishning tafovutlari**

Islomiy moliyaviy tizim maʼnaviy-axloqiy qoidalar bilan muvofiq keladigan aniq ijtimoiy yoʻnalishga egadir. Islomiy iqtisodiyot ulamolar (Gʻazzoliy, Forobiy, Abu Yusuf, Ibn Xoldun) va sharq olimlari tomonidan koʻrib chiqilgan hamda ilohiy mazmun ila belgilangan qonunlar bilan tartibga solinuvchi jamiyat tuzumining bir qismi sifatida tushunilgan, Ibrohim (a. s.), Muso (a. s.), Iso (a. s.) va Muhammad sallollohu alayhi vasallam bilan tugagan Paygʻambarlar zanjiri vositasida olam haqidagi taʼlimot orqali insoniyatga yetib kelgan. Mana shu maʼnoda islomiy iqtisodiyot yana bir – “tavhid iqtisodiyoti” (tavhid – arabchadan yolgʻiz ilohga sigʻinish) deb atalgan nomga ham ega. Iqtisodiyotning ijtimoiy yoʻnalganligi rivojlanishning asosiy maqsadini – xoʻjalik faoliyati natijalarini taqsimlashda ijtimoiy adolatni taʼminlashni taqozo etadi. Mana shu maqsadga erishish vositasi iqtisodiyotning real sektorini rivojlantirish va ijtimoiy-iqtisodiy taraqqiyotga erishish hisoblanadi. Shu bilan bir qatorda ulamolar va iqtisodchilar maʼnaviy odob va axloqning oʻziga xos oʻrnini, xoʻjalik faoliyatidagi suisteʼmollik va qonunga xilof harakatlardan asraydigan uning oʻzgacha qobiliyatini alohida taʼkidlaydilar.

Islom bozor iqtisodiyoti va bozor taʼsirini rad etmaydi. Hatto manfaat olishga boʻlgan ragʻbat mantiq doirasidamaqbuldir. Xususiy mulkchilik butkul rad etilmaydi. Shu bilan birga islomiy va kapitalistik iqtisodiyot oʻrtasidagi asosiy farq shunda roʻyobga chiqadiki, dunyoviy kapitalizmda foyda olishga boʻlgan ragʻbat yoki xususiy mulkchilik iqtisodiy qarorlarni qabul qilish uchun cheklovsiz imkoniyatlarni berdi. Ularning erkinligi biron-bir ilohiy qoʻllanma tarafidan nazorat qilinmaydi. Agar ayrim cheklovlar mavjud boʻlsa ham, ular inson tomonidan oʻrnatilgan va demokratik qonunchilik vositasida doimo oʻzgartirilishi mumkin, u biron-bir ilohiy taʼsirlar doirasidagi vakolatni oʻziga olmaydi. Mana shunday munosabat jamiyatda nomuvofiqlikka olib keluvchi ayrim harakatlarga yoʻl ochib beradi. Foizlar, qimor oʻyinlari, chayqovona bitimlar boyliklarni ozchilikning qoʻlida jamlanishiga olib keluvchi tendensiyaga ega. Insonning nosogʻlom tuygʻulari noaxloqiy va zararli vositalar koʻmagi bilan pul ishlab topish maqsadlarida ekspluatatsiya qilinadi. Jilovlab boʻlmaydigan darajada foyda olish monopoliyalarni yaratadi, ular bozor taʼsirini falaj qiladi yoki hech boʻlmaganda uning tabiiy faoliyatiga xalaqit beradi.

Bozor taʼsiriga asoslanganligi taʼkidlanayotgan kapitalistik iqtisodiyot monopoliyalar emas, balki faqat erkin raqobat muhitidagina toʻgʻri ishlay oladigan talab va taklifning tabiiy jarayonini amalda toʻxtatib qoʻyadi. Baʼzan dunyoviy kapitalistik tizimda jamiyatning manfaatlariga ishlamaydigan maʼlum bir iqtisodiy faoliyat toʻgʻrisidagi nuqtayi nazar yuksak qadrlanadi va uning faoliyati davomli boʻladi, chunki bu oʻzlarining kuchli mavqelari bois qonunchilik hokimiyatida hukmron boʻlgan ayrim taʼsir doiralarining manfaatlari bilan muvofiq keladi. Demokratik hukmronlik doirasidan tashqari har qanday hokimiyat butkul rad etiladi va “Yaratganga ishonch” (har bir AQSH dollarining old tomonidagi taʼkidlar) amalda ijtimoiy-iqtisodiy sohadan chiqarib tashlangan, ilohiy koʻrsatmalar yoki boshqacha aytganda, axloq va odob iqtisodiy faoliyatni boshqarish amaliyotida tan olinmaydi.

Agar insoniyat Allohning buyrugʻi va shariat talablarini, har qanday holatda va nima boʻlishidan qatʼi nazar, rioya etilishi lozim boʻlgan mutlaq adolat va soʻzsiz amrlar sifatida qabul qilib buysunmas ekan, mana shunday munosabatlardan kelib chiqadigan ziyon-zahmatlar hech qachon tugamaydi. Xususiy mulk, foyda olishga boʻlgan ragʻbat va bozor taʼsirini eʼtirof etgach, islom iqtisodiy faoliyatga maʼlum bir maʼnaviyahloqiy cheklovlarni oʻrnatdi. Ushbu hadlar Alloh taolo tomonidan belgilab qoʻyilgan Uning ilmi chegara bilmaydi, bironbir inson hukmi bilan bekor qilinishi mumkin emas. Ribo (sudxoʻrlik), qimor oʻyinlari, haddan tashqari darajada boylik jamgʻarish, noqonuniy tovar va xizmatlar bilan tijorat amaliyotlari, qisqa sotuvlar va chayqovona amaliyotlarga taqiqlar – mana shular Yaratganning cheklovlaridan ayrim misollardir. Birgalikda jamlangan mana shu taqiqlarning barchasi muvozanatni qoʻllab-quvvatlash,

imkoniyatlar tengligi va adolatli taqsimot bilan oʻzining taʼsir kuchiga ega boʻladi. Islomiy moliyalashtirishning oʻziga xos muhim xususiyatlaridan biri – voqelikdagi (real) aktivlar asosida moliyalashtirishdir. Moliyaviy sohaning oddiy kapitalistik konsepsiyasida bank va moliyaviy muassasalar faqat pullar va monetar majburiyatlarni sotib oladilar va sotadilar. Boshqa tomondan yagona ilohga eʼtiqodda pullar savdo predmeti sifatida tan olinmaydi. Pullar oʻzicha hech qanday qiymatga ega emas, u faqat almashinuv vositasi, tovar yoki xizmatning puldagi ekvivalentidir. Qandaydir qiymatga ega biron narsa pulga sotilsa yoki turli valyutalar bir-biriga almashganda, foyda paydo boʻladi.

Pullar (bir valyutada) yoki ularning oʻrnini bosuvchi qogʻozlar bilan kredit-qarz amaliyotlari natijasida olingan foyda oʻzida pullik qoʻshimcha qiymatni ifodalaydi, demak, u man etilgan hisoblanadi. Shunday qilib, oddiy moliyaviy muassasalardan farqli ravishda muqobil (islomiy) moliyalashtirish hamisha voqelikdagi (real) aktivlarga asoslanadi, oldisotdi jarayonida voqelikdagi qoʻshimcha qiymat yuzaga keladi. Buni voqelikda aktivlarni yaratadigan boʻnakli moliyalashti-rish vositalarida (salam va istisno asosida) koʻrib chiqamiz. Asosan salam amaliyotlari ishlatiladigan qishloq xoʻjaligida moliyaviy muassasa mijozi hosilni sotganidan keyin oʻz foydasini moliyalashtiruvchi bilan boʻlishib oladi. Istisno bilan boʻlgan holatda moliyalashtirish mablagʻi infratuzilma aktivlarini ishlab chiqarishga yoʻnaltiriladi, toʻlovi kechiktirilgan aktivni buyurtmachiga sotishdan kelgan tushum orqali moliyalashtiruvchi oʻzining puli va oʻrnatilgan foydani qaytib oladi.

Ijara va murobaha vositalari ham aktivlar bilan butkul taʼminlangan hamda ushbu vositalar orqali moliyalashtirish foiz asosidagi moliyalashtirishdan quyidagi jihatlar ila farqlanadi: – anʼanaviy moliyalashtirishda moliyalashtiruvchi (bank, muassasa) oʻzining mijoziga ssuda foizi sifatida pullarni beradi, shundan keyin u ushbu mablagʻlar mijoz tomonidan qanday ishlatilishiga aloqador boʻlmaydi. Murobaha bilan boʻlgan vaziyatda moliyalashtiruvchi tomonidan mijozga pul (naqd) berilmaydi; – murobaha asosli ekanligiga qoʻyiladigan asosiy talablardan biri tovarning moliyalashtiruvchi tomonidan sotib olinishidir, bu esa uning mijozga qayta sotishdan oldin tovar boʻyicha xatarni oʻziga olishini anglatadi. Moliyalashtiruvchi daʼvogar boʻladigan foyda u oʻziga olgan xatar uchun ustama hisoblanadi. Bunday amaliyot foiz olishga asoslangan qarz hisoblanmaydi; – foizli daromad keltiruvchi qarzda qarzdorga qaytishi lozim boʻlgan miqdor vaqt oʻtishi bilan koʻpayishda davom etadi. Boshqa tomondan murobahada kelishuvdan keyin sotish bahosi oʻrnatib qoʻyiladi. Natijada, agar xaridor (bank mijozi) oʻz vaqtida toʻlovlarni amalga oshirmasa ham, yigʻimlar toʻlovi masalasini tartibga solish kechikkan taqdirda ham sotuvchi (bank) belgilanganidan yuqori bahoni talab qila olmaydi. Bu shariatda pullarning davriy oʻlchovi konsepsiyasi mavjud emasligi bilan izohlanadi. Lizingda ham moliyalashtirish foydalanish huquqiga ega amaliy aktivlarni berish yoʻli bilan amalga oshiriladi. Mulkni sotib olish va keyinchalik ijaraga berish bilan bogʻliq xatarlar ijaraning butun muddati davomida ijaraga beruvchi/moliyalashtiruvchi zimmasiga yuklanadi, bundan agar lizing aktivi butkul yoʻq qilinadigan boʻlsa va lizing oluvchi tomonidan sovuqqonlik yoki notoʻgʻri foydalanish faktlari aniqlanmasa, u holda zararlar moliyalashtiruvchi / ijaraga beruvchining zimmasiga yuklanishi maʼnosi kelib chiqadi. Bu holatda mijoz taqdim etilgan moddiy garov hisobiga birgalikda (solidar) masʼullikni zimmasiga olgan boʻladi. Yuqorida bayon etilganlardan koʻrinib turibdiki, axloqiy tizimdagi moliyalashtirishning har bir shakli voqelikdagi qoʻshimcha qiymatni yaratadi. Oddiy banklararo kreditlar voqelikda, kam hajmdagi tovar aylanmasidan tashqarida koʻpayuvchi qoʻshimcha pul massasini yaratadi. Pul massasi va real sektor oʻrtasidagi mana shu uzilish inflyatsiyani kuchaytiradi, oʻzaro nomuvofiqlik (disbalans) hisobiga pul birliklarining qiymati tushadi, bu, oʻz navbatida, yanada arzonlashayotgan “tovar”, yaʼni taʼminlanmagan qogʻoz pullarda ifodalanadigan xom ashyo va xizmatlar bahosining oʻsishiga taʼsir koʻrsatadi.

Yuqorida koʻrsatib oʻtilgan taqiqlar pul bilan oʻzgacha muomala qilinishiga olib keladi. Anʼanaviy bank pulni daromadi kafolatlangan sotish yoki ijaraga berish mumkin boʻlgan mahsulot sifatida koʻradi, chunki berilgan qarz mablagʻlarini yoʻqotish xavfi juda kam (qarz mablagʻlari ham, qarz boʻyicha foizlar ham loyihaning muvaffaqiyati yoki inqirozidan qatʼiy-nazar doimo kafolatlangan boʻladi), islom banki esa oʻzini biznes boʻyicha hamkordek tutadi va hamkorlikning turiga qarab xavflarni boʻlishadi. Barchaga maʼlumki, agar ikki tomon xatar va yoʻqotishlarni oʻzaro boʻlishsa ular moliyaviy amaliyotlarda ehtiyotkorlik bilan ish tutadilar. Shu tariqa, islom moliyasi adolatliroq, moliyaviy barqaror hamkorlik muhiti yaratilishini taʼminlaydi.

Muzoraba shartnomalari bank va tadbirkor oʻrtasida, shuningdek, omonatchi va bank oʻrtasida ham tuzilishi mumkin. Dastlabki holatda tadbirkor muzorib sifatida qatnashsa, keyingi holatda bu vazifani bank bajaradi. Bank va tadbirkor oʻrtasida muzoraba bitimini amalga oshirish chizmada koʻrsatilgan.

Islomiy universal bank

Bank mijozi

1

5 2 6

5 2

6

Investitsiyaviy loyiha

3 4

3 4

Investitsiyaviy natijasi

(foyda va zarar)

**1.5-jadval**. Muzoraba shartnomasidan foydalanib bitimlarni   
amalga oshirish chizmasi

1. Bank va mijoz ishonchli sherikchilik toʻgʻrisida (mijoz tomonidan loyihani amalga oshirish uchun) bitim tuzadilar, bank mijozni moliyalashtirishni amalga oshiradi.

2. Mijoz loyiha boshqaruvini amalga oshiradi

3. Loyihani amalga oshirish doirasida faoliyat natijasi (foyda yoki zarar) yuzaga keladi.

4. Olingan foyda taqsimlanuvchi pul jamgʻarmalarini shakllantiradi, zarar esa loyiha aktivlari qiymatini pasaytiradi.

5. Loyihani amalga oshirishdan kelgan foyda munosib ulushlarda bank va mijoz oʻrtasida taqsimlanadi.

6. Loyihaning amalga oshishidan kelgan zarar bank hisobiga taalluqli boʻladi.

Zararni taqiqlab, islom banklari oʻzlarining mijozlar bilan boʻlgan munosabatlarida ikkimaʼnolilik, noaniqlik, hiyla-nayranglar va xatarlarning oldini oladi. Qancha qancha odamlarning bilim yetishmasligi, soddaligi va johilligi sabab hiylagar mutaxassislar, kompaniya hamda boshqa muassasalarning aldovi oqibatida jiddiy zarar koʻrgani koʻpchilikka maʼlum. Islom bir tomonning boshqa tomon tarafidan har qanday koʻrinishda boʻlmasin ekspluatatsiya qilinishini taqiqlaydi va shu orqali oʻzaro kelishayotgan tomonlar oʻrtasida boylik va farovonlikka erishishda asosiy sanalgan ishonch, ishbilarmonlik munosabatlarida esa hamkorlik va toʻgʻrilik muhitini yaratadi.Zararning taqiqlanishi islom moliyasini spekulyativ derivativlar (hosilaviy qimmatli qogʻozlar) tufayli paydo boʻladigan katta tizimli xatarlardan qutqardi. Shu yerda mashhur sarmoyachi Uorren Baffetning soʻzlarini yodga olamiz: “Hosilaviy qimmatli qogʻozlar moliyaviy qirgʻin qurolidir”. Koʻpchilik moliyachilar derivativlar qimor oʻyinlarinig qonuniylashtirilgan shakli ekanligini taʼkidlashadi.

Islom bank-moliyasi iqtisodiy “pufak” va inqirozlarni yuzaga keltiruvchi haddan oshiq moliyaviy chayqov amaliyotini (*masalan, koʻchmas mulk va qimmatli qogʻozlar bozoridagi spekulyatsiyalar jiddiy inqirozlarga olib keladi, ularning soʻnggisi 2008-yilda yuz bergan jahon moliyaviy inqirozidir*), shuningdek boyliklarni adolatsiz ravishda taqsimlanishiga olib boruvchi qimor oʻyinlarini [taqiqlaydi](https://t.me/IslomMoliyasi/33).Taqiqlardan tashqari islom moliyasining eng muhim va ajoyib xususiyatlaridan biri uning aktivlar bilan taʼminlangan boʻlishi shartligidir. Moliyalashtirishning anʼanaviy shaklida bank va moliya muassasalari faqat pul birliklari bilan ishlaydilar. Ana shuning uchun ham ular mol/mahsulotlar bilan savdo qilishni taqiqlaydi. Islom moliyasida esa pul savdo moli sifatida tan olinmaydi, chunki u ichki qiymatga ega emas, u bor-yoʻgʻi almashinuv vositasi. Islom banklari pul evaziga ichki qiymatga ega biror narsaning ustiga ustama qoʻyib sotish evaziga foyda oladi. Shuning uchun ham anʼanaviy moliya muassasalaridan farqli ravishda islomda moliyalashtirish aktivlarga asoslangan.

Yuqoridagi holat oʻz-oʻzidan moliyaviy barqarorlik va real iqtisodiy oʻsish hamda rivojlanishni taʼminlaydi. Anʼanaviy bank krediti esa, iqtisodiyotdagi real sarmoyaga qatʼiy aloqasi yoʻq.Aktivlar bilan taʼminlanmagan kreditlarni berish, ularning koʻlamini kengaytirish va shu orqali jahon moliya tizimini vaqti-vaqti bilan inqirozlarga giriftor qilish anʼanaviy banklarning asosiy xususiyatidir.

Islom moliyasi mushoraka va mudoraba sifatida tanilgan islom moliya mahsulotlari orqali foyda va zararni taqsimlash tamoyilini ilgari suradi. Mazkur ilgʻor tamoyil samarali ishlab chiqarishni samarasiz ishlab chiqarishdan ajratib olish imkonini beradi va boyliklarni yaxshiroq tasarruf qilishga hissa qoʻshadi (chunki har ikki tomon bundan manfaatdor). Bu shuningdek, taʼminlanmagan pullar koʻpayishini ham oldini oladi va ijtimoiy adolatni taʼminlash, hamda barcha tomonlarning moliyaviy farovonlikka erishishiga hissa qoʻshadi.

Koʻpchilik hali islom va anʼanaviy banklar tomonidan taklif qilinadigan mahsulot hamda xizmatlar oʻrtasidagi farqni tushunmaydi. Baʼzilar islom banklari anʼanaviy bank mahsulot va xizmatlarining nomi oʻzgartirilgan koʻrinishi deb hisoblasa, boshqalari islom banklari anʼanaviy “foiz”ni “daromad” deb nomlashadi va odamlarni chalgʻitish uchun arabcha atamalardan foydalanishadi deb iddao qilishadi. Islom banki qay tariqa ishlashini bilmay turib bu kabi xulosalarga kelish yaramaydi. Chunki bunday xulosa va iddaolar islom bankchiligi rivojlanishiga toʻsqinlik qiladi. Albatta biz islom bankchiligi va uning ayrim mahsulotlari rivoji jarayonida turli muammolarga duch kelayotganligimizni tan olamiz. Chunki bu soha hali toʻliq oʻrganib boʻlingani yoʻq. Ushbu jarayon davomida xatolar yuz berishini inkor etib boʻlmaydi. Ammo bunday xato va kamchiliklar islom bankchiligining yaroqsizligini anglatamaydi. “Musulmonchilik astachilik” deganlaridek islom bankchiligi ham oʻrganish/rivojlanish jarayonida va bunday xato-kamchiliklar boʻlishi tabiiy. Asosiysi, jarayon orqaga emas, oldinga qarab harakatlanayotganligida.Shariatga mos keluvchi bank mahsulot va xizmatlarini ishlab chiqish va tatbiq etish juda murakkab jarayon, chunki bunda koʻpchilik, baʼzida tamomila qarama-qarshi maqsadlarni koʻzlovchi tomonlar, jumladan bank oliy boshqaruvi, mahsulotlarni ishlab chiqish boʻlimi, shariat boʻlimi, shariat maslahatchilari va boshqa bir qancha boʻlimlar (chakana va korporativ banklar boʻlimi, sarmoya (kapital) bozori, xatarlarni boshqarish, moliyaviy rejalashtirish va h.k.z.), shuningdek investitsiya masalalari boʻyicha mutaxassis-maslahatchilar, reyting agentliklari vakillari, huquqshunoslar va boshqalar ishtirok etadi. Islom banki oson yoʻldan borib, mahsulotlarning huquqiy shaklinigina oʻzgartirib, anʼanaviy bank tizimi mahsulotlaridan nusxa olmasligi juda muhim. Aksincha, islom moliya mahsulotlarining huquqiy shakli islomdagi hamkorlik va tadbirkorlikning haqiqiy ruhiyatini aks ettirishi lozim.

Jamiyat, anʼanaviy bank tizimida amal qiluvchi mijoz/omonatchi – bank, qarz oluvchi – bank kabi, asosan bank manfaatini koʻzlovchi moliyaviy munosabatlar, hamda islom bankchiligidagi ikki tomonning (yaʼni mijoz va bankning) **birgalikdagi manfaatini** inobatga oluvchi “mushoraka” (loyihalarni sarmoyaviy sherikchilik asosida moliyalashtirish), “murobaha” (oldi-sotdi shartnomasi orqali moliyalashtirish), “mudoraba” (loyihalarni ishonch asosidagi hamkorlik doirasida moliyalashtirish) “ijara” (ijara/lizing shartnomasi asosida moliyalashtirish), “istisna” (ishlab chiqarish sohasi loyihalarini moliyalashtirishga asoslangan shartnoma), “salam” (asosan qishloq xoʻjaligida qoʻllaniladigan, oldindan moliyalashtirishni koʻzda tutuvchi shartnoma), “sukuk” (qimmatli qogʻozlar yordamida moliyalashtirish) kabi iqtisodiy-moliyaviy hamkorlik munosabatlari oʻrtasidagi farqni anglashi va ikki tomon uchun ham birdek manfaatli boʻlgan bunday tizim, zamonaviy bank-moliya sohasini rivojlanishiga ham yordam berishi mukinligiga ishonch hosil qilishi kerak.

**1.6-jadval**

**Anʼanaviy bank va Islomiy banklar farqlari**

|  |  |  |
| --- | --- | --- |
| **Anʼanaviy bank** | **Asosiy jixatlari** | **Islom Banki** |
| Vazifa va amaliyotlari insonlar tomonidan ishlab chiqilganqoidalarga asoslanadi | Vazifa va amaliyotlar | Vazifa va amaliyotlari iloxiyqoidalarga asoslanadi |
| Qatʼiy axloqiy asosga ega boʻlmagan tizim | Axloq | Axloqiy meyorlarga asoslangan moliya tizimi |
| Pulning vaqt oʻlchovidagi qiymati tushunchasi puldan pul ishlaydigan biroq ichki qiymatga ega boʻlmagan pullarga nisbatan qoʻllaniladi | Pulning vaqt oʻlchovidagi qiymati | Pulning vaqt oʻlchoʻvidagi qiymati konsepsiyasi ichki qiymatga ega real aktivlarga nisbatan qoʻllaniladi.Shuning uchun ularning foyda evaziga sotishga ruxsat beriladi.Biroq puldan pul qilishga mumkin emas |
| Qarz vositachiligi (omonatchilardan pul olib qarz oluvchilarga berish) | Biznes model | Xamkorlikka ya`ni foyda yoki zararni boʻlishish tamoyiliga asoslangan munosabatdir |
| Bank asosan kredit qaytmasligi bilan bogʻliq xatarlar muammosiga duch keladi. | Kredit xatari | Kredit xataridan tashqari loyixa va moliyalashtirish maxsulotining turiga qarab biznes bn bogʻliq boʻlgan turli xatarlarga duch keladi |
| **Qarz beruvchi /Qarzdor munosabatlari** | **Munosabatlar** | **Hamkorlik munosabatlari** |
| Qarz xasan (foizsiz xayriya qarzi) tushunchasi mavjud emas | Qarzi xasan | Qarzi xasan tushunchasi jamiyatda boyliklarni adolat bilan taqsimlash va jamiyat farovonligini taminlashning bir usuli sifatida koʻriladi. |
| Zakot tushunchasi mavjud yemas | Zakot | Zakot toʻlanadi va bu ijtimoiy masʼulyatni bir koʻrinishidir. |

Islom moliyasining anʼanaviy moliyadan farqi faqatgina undagi axloqiy tamoyillar va islomda sudxoʻrlik (ribo)ning taʼqiqlanganligida boʻlmasdan, balki islom moliyasining iqtisodiy faoliyat bilan uzviy bogʻliqligida hamdir. Ushbu farq iqtisodiy oʻsish sharoitida unchalik koʻzga tashlanmasada, iqtisodiy – moliyaviy inqiroz sharoitida oʻzini yaqqol namoyon etadi. 2008-yil Butunjahon moliyaviy inqirozi kabi 2020-yilgi koronavirus pandemiyasi bilan bogʻliq inqiroz ham koʻp mamlakatlar iqtisodiyotini tushkun (depressiya) holatga keltirib qoʻydi. Shundan kelib chiqqan holda taqiqotchilar anʼanaviy va islom moliyasi tizimiga iqtisodiy-moliyaviy inqiroz qanday taʼsir qilishi haqida oʻylashlari, buning sabablari va natijalarini tahlil qilishlari tabiiy.

Inqirozdan oldin: uy-joylar narxi oshganligi tufayli moliyalashtirish narxlari (yaʼni foiz darajasi) tushadi va kredit boʻyicha talablar yumshatiladi, natijada kredit miqdori koʻpayadi, uy-joyga boʻlgan talab va ularning narxlari oshadi.

Inqirozdan keyin: uy-joylar narxi tushganligi tufayli moliyalashtirish narxlari oshadi va kredit boʻyicha talablar kuchaytiriladi, natijada kreditlar miqdori kamayadi, uy-joyga boʻlgan talab va ularning narxlari ham tushadi. Undan tashqari qarzdorlik yopilmagan ipotekalar musodara qilinadi va ikkilamchi bozorda sotilishi natijasida uy-joy narxlari yana ham tushib ketadi (buning yaqqol misolini 2008-yildagi AQSH ipoteka inqirozi misolida koʻrish mumkin). Oqibatda koʻplab ipoteka mijozlari zarar koʻradi, inqiroz holati chuqurlashadi.

Mulkka sherikchilik asosida egalik qilish

Mijoz

Islom banki

Uy narxi va ijara haqi to’lash orqali sherik xissasini sotib olish

Islom bankidan mijozga bosqichma bosqich egalik xuquqining o’tishi (mijoz so’ngi ulushini sotib olishi bilan to’liq mulkdorga aylanadi)

**1.6-rasm**

1.6-rasmda eʼtibor berish kerak boʻlgan asosiy narsa shuki, toʻlovlar (uy narxi+ijara haqi) bozor narxida belgilanishi kerak, yaʼni shunday joydagi, shu kabi uyga beriladigan narxda boʻlishi lozim. Bozor narxlarini aniqlab shunga mos ravishda toʻlov miqdorini belgilashlari, yoki toʻlov miqdorini biror bir indeksga (koʻrsatkichga) bogʻlab qoʻyib, har safargi toʻlovni shu koʻrsatkichga mos ravishda amalga oshirib borilishiga kelishib olishlari mumkin.

**1.3-§.** **Islom moliyasi rivojlanishining xorijiy mamlakatlar tajribasi**

Maʼlumki, shariat – bu juda ham qadimiy (taxminan 1500-yillik) diniy, maʼnaviy–axloqiy, huquqiy tizim. Biroq uning moliyaviy qismi bir necha asrlik “parokandalik” davomida unutildi va musulmon Sharqining oʻz anʼanaviy huquqiy, siyosiy, ijtimoiy, iqtisodiy-moliyaviy, hamda taʼlim tizimlari asosan Gʻarb mamlakatlarida paydo boʻlgan muqobil tizimlarga almashtirildi. Bu davrda mustamlakaga aylantirilgan musulmon davlatlarining (yaʼni aholisining aksariyati musulmonlardan iborat boʻlgan mamlakatlar) bir qanchasida islom qonunchiligidan faqatgina “nikoh va janoza” kabi marosimlar saqlanib qoldi desak, katta xato boʻlmasa kerak. Shu maʼnoda, tabiiyki, yaqindagina (XX asrning oʻrtalarida) mustaqillikka erishgan musulmon davlatlari va mintaqalarining huquqshunoslik maktablari bir necha asr davomida yigʻilib qolgan murakkab va jiddiy masalalarni, hamda zamonaviy dolzarb muammolarni hal qilishga tayyor emasligi maʼlum boʻldi. Buning sababi esa, bir necha asrlik mustamlakachilik davrida ijtihodning mumiyodek qotib qolib, dolzarb muammolarni hal qiluvchi tizimdan huquqshunos olimlarning tor davrasidagina oʻrganiladigan nazariy masalalar majmuasiga aylanib qolganligi boʻldi, va bu, shubhasiz islom huquqshunosligining eng katta fojialaridan biri boʻldi deyish mumkin.

90-yillarning boshlarida islom moliyasi sohasi “tajriba maydoni”dan jahon moliya bozoriga eʼtiborga loyiq, ammo hozircha juda yosh ishtirokchi sifatida chiqdi. Tabiiyki, bu bir qator muhim va qulay omillar sababli vujudga keladi.

Jumladan:

- islom moliyasi gʻoyasining xalqaro hamjamiyat tomonidan qabul qilinishi;

- sohada bugungi kunda jahon moliya tili hisoblanuvchi ingliz tilidan foydalanilishi;

- islom banklari va moliyaviy imkoniyatlarining oʻsishi va kengayishi;

- islom banklarida sharʼiy kengashlarning paydo boʻlishi va rivojlanishi;

- turli xalqaro muvofiqlashtiruvchi markazlar (idoralar)ning tashkil qilinishi;

- tijoriy bitimlar fiqhi masalasida ijtihodning faollashuvi va rivojlanishi;

- aksariyat muhim masalalar boʻyicha toʻrt mazhab huquqshunoslari oʻrtasida umumiy qarashlarga erishilishi;

- islom moliyasi shartnomalarining anʼanaviy sarmoyadorlar uchun ham tushunarli tarzda tuzilishi va xalqaro moliya / sarmoya (kapital) bozorlariga chiqilishi;

- islom bank-moliya tizimini joriy etgan va islom moliyasi rivojlanishi uchun mustahkam asos yaratgan mamlakatlarning muvofiqlashtiruvchi tashkilotlari va siyosiy yetakchilarining mavqei.

Islom moliyasining rivojlanishiga bir qator musulmon davlatlari aholisi orasida mazkur tizimga boʻlgan yuqori talab va qulay iqtisodiy vaziyat turtki boʻldi deyish mumkin. Misol uchun, Fors koʻrfazidagi tabiiy boyliklari (asosan neft) bisyor boʻlgan mamlakatlar daromadining keskin oʻsishi davlat byudjetlari bilan bir qatorda kompaniyalar va oddiy aholining boyishiga zamin yaratdi. Shu bilan birga, Fors koʻrfazi mamlakatlari sohaning past-balandini yaxshi tushunib yetmagani sababli endigina oʻsib kelayotgan islom moliyasiga nisbatan biroz ehtiyotkorlik bilan munosabatda boʻldilar. Shu bois banklar klassik islomiy shartnomalar bilan cheklandi. Bunda mol-mulkni garovga qoʻyish asosida amalga oshiriluvchi murobaha shartnomasi asosiy shartnoma turiga aylandi. Buning sababi uning anʼanaviy kredit amaliyotiga oʻxshashligi va amalga oshirishning nisbatan joʻnligi boʻldi.

Islom moliyasi sohasida Xalqaro standartlar ishlab chiqildi, turli oʻquv dasturlari va sertifikatlar paydo boʻldi 90-yillar oxiridan boshlab Fors koʻrfazi mamlakatlaridagi aholi va biznes vakillari islom moliyasi mahsulotlarining mazmun-mohiyatini yaxshi tushunib yetishi natijasida, bunday mahsulotlarga nisbatan boʻlgan talab ham yuksalib bordi. Eng asosiysi, bu mamlakatlarda juda katta miqdordagi boʻsh mablagʻlarning (resurslar) borligi boʻldi. Bankchilar buni payqamasligi va bunday “katta shirin kulchaning” bir boʻlagini boʻlsa ham “uzib” olish imkoniyatini qoʻldan berishi tabiiyki, mumkin emasdi. Shu tarzda bir qator anʼanaviy banklar Fors koʻrfazi mamlakatlari hamda Malayziyada islom huquqi meʼyorlari asosida faoliyat koʻrsatuvchi shahobcha va banklarni ocha boshladi. Shariat sohasi huquqshunoslari (asosan islom banklarining sharʼiy kengashlari aʼzolari) bilan yirik bankchilarning zamonaviy moliyaviy shartnomalar mohiyatini tushunib yetish va ularni shariat talablariga moslashtirish maqsadidagi oʻzaro yaqindan hamkorligi yana bir ajoyib hodisa boʻldi. Ularning yana bir vazifasi shariat doirasidagi shartnomalarni shariat talablariga tamomila befarq boʻlgan xalqaro huquq meʼyorlariga moslashtirish boʻlgan

Islom moliyasi sohasida ingliz tilining keng qoʻllanishi boʻldi. Umuman olganda, islom banklari uchun moliyaviy bozorlarning globallashuvi sharoitida ingliz tilining joriy qilinishi oddiy hol albatta. Biroq, bungacha bitimlarning shariat nuqtayi nazaridan koʻrib chiqilishi, maʼqullanishi va nazorat qilinishi faqat arab tilida amalga oshirilgan. Banklarning sharʼiy kengashlari aʼzolari boʻlgan islom huquqshunoslarining aksariyati ingliz tilini bilmasligi bankchilar va sharʼiy kengashlar oʻrtasidagi muloqotni anchagina murakkablashtirdi. Shu bois sharʼiy kengashlar aʼzolari tegishli hujjat va shartnomalarni batafsil oʻrganish oʻrniga islom banklari xodimlari yoki maslahatchilar tomonidan tayyorlangan umumlashtiruvchi qisqacha maʼlumotlarni koʻrib chiqardi, xolos. Bunday umumlashtiruvchi maʼlumotlar hujjatni sharʼiy jihatdan toʻliq baholash va mahsulotlarni toʻgʻri shakllantirish uchun zarur boʻlgan barcha jarayon, koʻrsatkich va omillarni toʻliq va batafsil qamrab olish imkoniyatini bermaydi. Albatta buning oqibatida asl maʼno butkul yoki qisman yoʻqoladi va natija ham shunga yarasha boʻladi. Mazkur holat hozirgi kunga qadar islom moliyasi rivojlanish surʼatlarini birmuncha sekinlashtirib kelmoqda.

Buyuk Britaniya islom moliyasi va zamonaviy moliya usullari (fintek) markaziga aylandi.[[3]](#footnote-3) Nasroniylikning Angliya cherkovi yoʻnalishi rasmiy din sifatida eʼtirof etiladigan, oʻzi dunyoviy davlat va aksariyat fuqarolar nasroniy boʻlgan Buyuk Britaniyaning 20 dan ortiq banki islom moliyasi mahsulotlari va xizmatlarini taklif qilayotganligi, 90 foizdan ortiq aholisi musulmon hisoblangan Oʻzbekistonda esa birorta ham islom moliya muassasasining yoʻqligi nihoyatda ajib holat. Ammo bugungi kun voqeligi shunday. Umuman olganda shitob bilan rivojlanayotgan islom moliyasi bugungi kunda koʻp mamlakatlarda iqtisodiy oʻsishni kuchayishiga turtki boʻlayotganligiga guvoh boʻlib turibmiz. Masalan, qator mamlakatlarda islom moliyasi “halol turizm”, “halol oziq-ovqat sanoati”, “halol dori-darmon sanoati” va boshqa “halol” sohalar bilan birgalikda yaxlit “halol industriyasi” sifatida rivojlanayotganligi va bu esa barcha ishtirokchilar uchun manfaatli boʻlishini aytib oʻtish. Albatta islom moliya muassasalari faqat musulmonlarga xizmat koʻrsatib, ularning biznes loyihalarini moliyalashtirish uchun tashkil qilinmaydi shu sababli musulmon boʻlmaganlar ham islom banklariga murojaat qilishmoqda va oʻzlariga kerakli barcha xizmat turlaridan foydalanishmoqda, chunki ular islom banklarini “maʼnaviy” moliya muassasalari sifatida koʻrishadi, yaʼni ushbu banklar birinchi navbatda shu jixatlari bilan anʼanaviy banklardan ajralib turadilar (albatta bu, islom moliya muassasalariga qoʻshimcha masʼuliyat yuklashini ham aytib oʻtish kerak). Bizning mamlakatimizda ham islom moliyasi rivoji uchun barcha imkoniyatlar bor, agar jiddiy eʼtibor berilsa Oʻzbekiston soha peshqadamlaridan biri boʻlish ehtimoli katta. Islomiy bank va moliyaviy mahsulotlarni taqdim etishni kengaytirish qobiliyati koʻp jihatdan, islomiy moliyaviy muassasalarning mana shu mahsulotlarni anʼanaviy banklarning muqobili sifatida taklif etish qobiliyatlariga bogʻliqdir. Tartibga solishning yangi qoidalari banklarga, oʻz mijozlariga noanʼanaviy bank mahsulotlarini taklif etishga ruxsat beradi va mana shu shartlardan islomiy mahsulotlarni taqdim etishda foydalanish zarur. Ijobiy munosabatga faqat anglash tufayli erishiladi.

**1.7-rasm. Jahon islom moliya muassasalari aktivlarining o‘sish sur’atlari[[4]](#footnote-4)**

Ushbu grafik islom moliya sohasining (barcha islom moliya muassasalari) **2012-2017** yillarda kuzatilgan va **2019-2023**-yillar oraligʻida kutilayotgan oʻsish surʼatlarini koʻrsatadi.

Islom moliya sohasining hajmi **2012** yilda 1,746 mlrd. AQSH dollariga teng boʻlgan boʻlsa, **2017-yilga borib 2,438 mlrd. AQSH dollarini** tashkil etdi.

Shunday qilib, [**oxirgi 6 yilda islom moliya muassasalarining (IMM) jamlanma (oʻrtacha) yillik oʻsish surʼati 6% ni tashkil qildi**](https://repository.salaamgateway.com/images/iep/galleries/documents/20181125124744259232831.pdf). 2023-yilga borib 3,809 mlrd. AQSH dollariga yetishi kutilmoqda va bu jamlanma (oʻrtacha) yillik oʻsish surʼati [8% ga teng boʻladi degani](https://repository.salaamgateway.com/images/iep/galleries/documents/20181125124744259232831.pdf).

IMM umumiy hajmini tasavvur qilish uchun men uni **Oʻzbekiston bank tizimining 2018-yil 31-dekabr xolatiga boʻlgan hajmi bilan solishtirdim**. IMM umumiy hajmi 2,438 mlrd. AQSH dollariga teng boʻlsa, [**Oʻzbekiston bank tizimining hajmi 25.7 mlrd. AQSH dollariga teng**](https://t.me/FinansistUZ/1272)**, yaʼni IMM hajmi 95 baravar koʻp degani.** Endi esa IMM hajmini jahon moliya muassasalari hajmi bilan solishtirsak va bugungi kunda IMM hajmi [**339 trln. AQSH dollariga teng**](https://www.statista.com/statistics/421060/global-financial-institutions-assets/)boʻlganjah**o**n moliya muassasalari aktivlari **umumiy hajmining atigi 0.71% ni**  tashkil qilishini koʻrishimiz mumkin.Bugungi kunda **dunyodagi eng yirik tijorat banki boʻlmish Xitoyning ICBC banki** aktivlarining umumiy qiymati 3.62 trln. AQSH dollariga teng, bu esa IMM umumiy hajmi shu birgina banknikichalik ham emasligini koʻrsatadi. IMMlari xali oʻz **rivojlanish bosqichining boshida ekanligini** va agar IMM potensial mijozlari boʻlgan **dunyo musulmonlari sonidan** kelib chiqadigan boʻlsak, **juda katta salohiyati borligini** anglab yetishimiz mumkin.

AQSHda islomiy moliyaviy xizmatlar koʻrsatuvchi tashkilotlar duch kelayotgan asosiy muammo va tahdidlar quyidagilardan iborat: – biznes falsafada “islomiy” atamasining ishlatilishiga nisbatan gʻarb jamiyatida avtomatik tarzda mudofaa reaksiyasi (himoyaviy munosabat) va toʻqnashuv ehtimolining paydo boʻlishi. Bu “din (cherkov)ning davlatdan ajralganligi” taʼlimoti chuqur ildiz otgani bilan izohlanadi. Moliyaviy xizmatlar sanoati qatnashchilarining aksariyati tizim diniy taʼlimotlar taʼsiriga berilmagan taqdirda samaraliroq ishlaydideb hisoblaydilar. Diniy mansublik ilgari surilishi bilan kamsitish va yanglish fikrlar yuzaga keladi; – islomiy moliyaviy amaliyotlar boʻyicha xarajatlar aksar anʼanaviy kreditlashdagi xarajatlardan yuqori (kapitaldagi foizlarda) boʻladi. Bu, avvalo, iqtisodiy oʻsishni koʻtarish uchun davlat tarafidan ipotekani yashirin subsidiyalash, moliyalashtirish uchun qoʻllanadigan mablagʻlar yagona qiymati, mablagʻlar manbasining turfa va oʻta xilma-xilligi, anʼanaviy moliya muassasalari tomonidan kreditlarni sekyutirizatsiya va iqtisod qilish imkoniyatlaridan faol foydalanish miqyoslariga bogʻliq. Barcha bitimlar uchun mablagʻlar bahosi sifatida yagona foiz stavkalarini qoʻllash amaliyoti, moliyalashtirilgan aktivlarning daromadlik darajasini joriy baho (bozor boʻyicha doimiy qayta baholash)da oʻrnatuvchi islomiy moliyalashtirish konsepsiyasiga ziddir. Yagona stavkani qoʻllashda quyi baholar boʻyicha jalb etilgan mablagʻlar hisobiga, yuqoriroq qiymatdagi aktivlarni moliyalashtirgan subyektlar uchun amalda fondlar qiymatini subsidiyalash amalga oshiriladi.

Islomiy moliyalashirish bilan taqqoslaganda, FNMA, FHLB, FHLMC va GNMA singari agentliklar hamda vakil qilingan korporatsiyalar orqali AQSH hukumati tomonidan eng quyi, past stavkalar boʻyicha pullarni qarzga ola olish qobiliyati anʼanaviy ipoteka kreditlari uchun kapital qiymatini sunʼiy pasaytiradi. Va nihoyat, yirik kredit muassasalari erishgan iqtisod qilish miqyoslari ham koʻrsatilayotgan xizmatlar qiymatini yanada pasaytirishni taʼminlashga xizmat qiladi; – islom taʼsiriga qarshi gumon va salbiy fikrlar. Davlatning tartibga soluvchi va nazorat organlari islomiy bank amaliyotlariga nisbatan ularni terrorizm va uni moliyalashtirish bilan bogʻlagan holda, yuqori darajada ehtiyotkorlikka ega. Ommaviy axborot vositalarida barqaror mustahkamlanib qolgan fikrlar va ayrim musulmonlarning kirdikorlari tufayli islomiy iqtisodiy faoliyat faqatgina musulmonlarga xizmat qilish uchun, yana ham yomon tarafi – gʻarb jamiyati ixlos va ishonch ila tayanib kelgan moliyaviy tizimni tugatish maqsadini koʻzlagan til biriktirishga yoʻnalganlik hadigini yuzaga keltiradi.

Islomiy bank va moliyaviy mahsulotlarni taqdim etishni kengaytirish qobiliyati koʻp jihatdan, islomiy moliyaviy muassasalarning mana shu mahsulotlarni anʼanaviy banklarning muqobili sifatida taklif etish qobiliyatlariga bogʻliqdir. Tartibga solishning yangi qoidalari banklarga, oʻz mijozlariga noanʼanaviy bank mahsulotlarini taklif etishga ruxsat beradi va mana shu shartlardan islomiy mahsulotlarni taqdim etishda foydalanish zarur. Ijobiy munosabatga faqat anglash tufayli erishiladi. Islomiy moliyalashtirishni ommalashtirishga, eng avvalo, anʼanaviy mahsulotlar bilan bir huquqiy maydonda bevosita raqobatga kirishish bilangina erishiladi. Gʻarbdagi har bir anʼanaviy bankda islomiy moliyaviy xizmatlar “oyna”sining ochilishi mahsulotlarni taqdim etish uchun ajoyib imkoniyatlarni yaratadi. Ushbu vaziyatda asosiy vazifa mana shu mahsulotlarni taqdim etadigan va boshqara oladigan muvofiq keluvchi bank xodimlarini tarbiyalash va oʻqitishdan iborat boʻladi. Ayrim olimlar anʼanaviy banklarda mana shu tarzdagi “oyna”larni ochish ribo bilan bogʻliq islomiy taqiqlarga zid kelmasligini taʼkidlaydilar.

**II Bob. O`ZBEKISTONDA ISLOM MOLIYASI MUASSASALARINI TASHKIL ETISH: MUAMMO VA ISTIQBOLLARI**

**2.1-§. Oʻzbekiston Respublikasiga Islom moliyasining kirib kelishi va meʼriy-huquqiy asoslarining yaratilishi**

Shariat tizimi bizga nafaqat Allohga ibodat qilish, balki inson hayotining barcha jabhalari, xususan, iqtisodiy hayotni tartibga solish va muammolarni yechish ilmini ham oʻrgatadi. Ammo islom moliyasining oʻz talablari bor. Uning asosiy tamoyillaridan biri ribo (foiz) hamda gʻarar (tavakkalchilik)ning taqiqlanishidir.

Islom taʼlimoti koʻp jihatdan dunyoviy ilmdan farq qiladi. Bunda qarashlar, tushunchalar, hatto aynan oʻxshash yoʻnalishlarda ham mazmun-mohiyat oʻzgacha boʻlishi mumkin. Birgina islom moliyasini olaylik. U jahon moliya tizimining bir qismidek tasavvur uygʻotsada, aslida ularning har ikkisi tamoyillarga koʻra, bir-biridan ajralib turadi.

Mamlakatimizda bu boradagi tadqiqotlar, ilmiy izlanishlar u qadar koʻp boʻlmagani bois, ushbu atama aksariyatimiz uchun yangi tushuncha hisoblanadi. Ammo soʻnggi yillarda yoshlarimiz orasida allaqachon rivojlangan islom moliyasiga qiziquvchilar soni ortib bormoqda. Prezidentimiz Shavkat Mirziyoyevning 2020-yil 29-dekabr kuni Oliy Majlisga yoʻllagan Murojaatnomasida “Mamlakatimizda islom moliyaviy xizmatlarini joriy etish boʻyicha huquqiy bazani yaratish vaqti-soati keldi. Bunga Islom taraqqiyot banki va boshqa xalqaro moliya tashkilotlari ekspertlari jalb etiladi”, degan soʻzlari bu borada uzoq kutilgan oʻzgarishlarga debocha boʻldi.[[5]](#footnote-5)

Islom moliya tizimi foyda va zararni boʻlishish hamda real aktivlarga asoslangan moliyalashtirishni nazarda tutadi. Zamonaviy bank tizimidan farqli ravishda, unda foyda sherikchilikka asoslanadi. Yaʼni, bank mijoz talabi hamda moliya mahsulotlari turiga qarab asbob-uskuna, tovar, xomashyolar olib berishi yoki ularni ijaraga berishi mumkin. Mazkur moliyalashtirish asosida savdo amaliyoti yotadi. Demak, bank va qarz oluvchi loyiha muvaffaqiyati va samaradorligida teng huquqli boʻlib, foydaga ham, zararga ham manfaatdor sheriklarga aylanadi.

Islom moliyasi bugunga qadar rivojlanishning 7 ta davrini bosib oʻtdi. Birinchi, shakllanish davri(622–661yillar)da islom moliya tamoyillari Arabiston yarim orolida yashovchi arablar tomonidan qoʻllanilgan. Hatto paygʻambarimiz Muhammad(s.a.v) ham vahiy kelmasidan oldin ana shu tamoyillarga muvofiq tarzda savdo qilgan. Ularning birinchi ayoli Xadicha onamiz esa savdo-sotiq qilish uchun oʻz mollari bilan Shom (hozirgi Suriya) davlatiga sayohat qilgan. Foyda taqsimotiga asoslangan shartnoma asosida oʻzlariga yordamchilar yollagan. Islomda “mudaraba” deb ataluvchi bu turdagi shartnoma hozir ham qoʻllaniladi. Shuningdek, bu davrda mushoraka (foyda taqsimotiga asoslangan yana bir shartnoma), sarroflik (turli pul birliklarini ayirboshlash amaliyoti), murabaha (nasiya savdo), vakillik shartnomalari (qarzni bir kishidan boshqasiga oʻtkazish) ishlab chiqilgan. Shu bilan birga, oʻsha vaqtlarda ribo yaʼni, foizga asoslangan moliyaviy munosabatlar avj olgan edi.

Paygʻambarimiz Muhammad(s.a.v)ga vahiy kelganidan soʻng, birinchi navbatda, riboni qoʻllash taqiqlangan.

Islom moliyasi rivojlanishining ikkinchi davri (VII–X asrlar) Ummaviylar va birinchi Abbosiylar sulolasi hukmronligiga toʻgʻri keladi. Bu vaqtda iqtisodiyot va moliya tizimi qishloq xoʻjaligiga bogʻliq holda nihoyatda rivojlangan. Ayniqsa, savdo-sotiqning xalq orasida ommalashishi islom moliya tizimining taraqqiy etishiga xizmat qildi. Undan keyingi davrlarda islom moliyasida baʼzan oʻsish, baʼzan pasayish holatlari kuzatildi. Ammo har qanday holatda ham unga boʻlgan talab yoʻqolmadi. Soʻnggi, yettinchi davr islom moliyasini jonlantirishdan boshlandi. Bu borada 1970-yillarda qoʻyilgan qadam hozirgi davrgacha davom etyapti. Mazkur jarayonda islom iqtisodiyoti va moliyasining rivojlanish bosqichlari tahlil qilinib, ayni kunga kelib, islom bankchiligida zamonaviy innovatsiya paydo boʻldi. Avvalgi olti bosqichda yuzaga kelgan iqtisodiy rivojlanish va siyosiy oʻzgarishlar taʼsirida, nihoyat, 1960-yillarda Fors koʻrfazi davlatlarining aksariyati zamonaviy bank tizimiga oʻta boshladi. Aynan shu davrda foizsiz bankchilikka asos solindi. Keyinchalik (1970 – 80 yillar) islom banklari va korporatsiyalari tashkil etila boshlandi.

2021-yil 4-sentyabrda Toshkent shahrida Islom taraqqiyot banki Boshqaruv kengashining 46-yillik anjumanida Yevropa tiklanish va taraqqiyot bankining sobiq prezidenti Suma Chakrabarti “Bu ishni Rossiya moliyaviy jihatdan aholini qamrab olish uchun va ikkini tomondan Markaziy Osiyo mintaqasiga islom banklari xizmatlarini koʻrsata olish uchun qilayapti. Bu Rossiyaning maqsadi va unga erishish uchun faol harakat boshlagan” – deya oʻz fikrini bildirgan edi.

Oʻzbekiston Markaziy Osiyoda eng koʻp musulmon aholiga ega (Aholisining 95% dan ortigʻini musulmonlar tashkil etadi) davlat boʻlishiga qaramasdan Islom moliyasini rivojlantirish masalalarida Qozigʻiston, Qirgʻiziston va Tojikistondan sezilarli orqada qolgan. Mamlakatimizda Islomiy moliyalashtirish ishlari 2004-yilda boshlangan boʻlib, bu Oʻzbekistonning Islom taraqqiyot banki (ITB) aʼzoligiga qoʻshilgani bilan bogʻliq. 2004-yilda Islom taraqqiyot banki (ITB) tomonidan energetika va sogʻliqni saqlash sohasida loyihalarni moliyalashtirish uchun “ijara” va “murobaha” shartnomalaridan foydalanilgan. Biroq ITB Oʻzbekistonda oʻz faoliyatini mustaqillikning dastlabki yillaridan boshlagan va bu aʼzo boʻlmagan davlatlarning musulmon jamoalarini qoʻllab-quvvatlash dasturi orqali grant loyihalarni amalga oshirishda namoyon boʻlgan. Hozirgi kunda Oʻzbekiston Islom taraqqiyot bankidan tashqari yana Xususiy sektorni rivojlantirish islom korporatsiyasi (XSRIK) aʼzosi hisoblanadi. Korporatsiya ITB guruhiga kiradi va u tomondan 350 million dollardan ortiq loyihalarni moliyalashtirish maʼqullangan. Korporatsiya mamlakatdagi oʻz faoliyatida asosan “murobaha” moliyalashtirish usulidan foydalanadi. Hozirgi vaqtda bank oʻzining mijozlariga moliyalashtirishning murobaha, istisno, ijara va murobahaga asoslangan moliyalashtirish liniyalari taklif etmoqda.

Mazkur moliyalashtirish usullarida Islom taraqqiyot banki yoki XSRIK tomonidan taqdim qilingan shartnomalar ishlatiladi. Bu moliyalashtirish yuridik shaxslarga qaratilgan boʻlib, Oʻzbekistonda jismoniy shaxslar uchun moʻljallangan islomiy moliyalashtirish xizmatlari va mahsulotlari mavjud emas, shuningdek, yuridik shaxslar uchun ham yuqorida qayd etilgan mahsulot va xizmatlar tashqari, yaʼni islomiy sugʻurta yoki depozitlar va h.k. islomiy mahsulot va xizmatlar taklif etilmagan. Islom taraqqiyot banki Oʻzbekistonda islomiy moliyalashtirishni rivojlantirishda katta ahamiyatga ega. Oʻzbekiston ITBga 2003-yilning sentyabrida Olma-Otadagi bankning yillik yigʻilishi doirasida qoʻshildi. 2004-yilda Oʻzbekiston Xususiy sektorni rivojlantirish boʻyicha islom korporatsiyasiga aʼzo boʻldi. ITBning Oʻzbekistondagi vakili oʻz faoliyatini Toshkentda 2006-yilning oktyabrida boshladi. 2-jadvalda ITBning Oʻzbekiston uchun moliyalashtirish usullari va tarmoq kesimidagi moliyalashtirish portfeli berilgan (raqamlar 2017-yilning iyun holatiga keltirilgan).

Oʻzbekistonda investitsiya loyihalarini moliyalashtirishning samarali usullarini milliy iqtisodiyot xususiyatlarini inobatga olgan holda joriy etish, investitsion faoliyatda loyihaviy risklarni imkon darajasida pasaytirish, investitsion risklarni samarali boshqarish, resurslar taqchilligi sharoitida yirik investitsiya loyihalarini samarali moliyalashtirishni tashkil etish bugungi kun moliya-bank sohasining dolzarb yoʻnalishlaridan biri hisoblanib, bunda tez surʼatlarda rivojlanib borayotgan islomiy moliya muassasalarining xizmatlaridan foydalanishni takomillashtirish natijasida moliyaviy xizmatlar sifatining oshishi, xususiy tarmoq vakillari salohiyatining oʻsishi, aholi turmush darajasining yaxshilanishi hamda mamlakat iqtisodiyoti rivojiga hissa qoʻshishi nuqtayi nazaridan muhim ahamiyatga ega.

Oʻzbekiston Respublikasi Prezidenti Sh.M. Mirziyoyev IHTTIF kengashi 43- sessiyasi ochilishi marosimida soʻzlagan nutqida “Islom olami ulkan iqtisodiy, investitsion salohiyat, energetika resurslariga ega. Ulardan toʻgʻri foydalanish, Islom hamkorlik tashkilotiga aʼzo davlatlarning xalqaro savdo-iqtisodiy, moliyaviy, investitsion hamkorligini kengaytirish, mamlakatlarimizni birlashtiradigan transport yoʻllarini tashkil etish yuksak iqtisodiy taraqqiyot koʻrsatkichlariga erishish imkonini beradi va bu pirovard natijada boshqa barcha sohalarning rivojlanishida asos boʻlib xizmat qiladi”, – deya taʼkidlab oʻtgan edi. Musulmon davlatlaridagi faoliyati islomiy moliyalashtirishga asoslangan mavjud banklar, investitsiya fondlari va kompaniyalar mablagʻlarini Oʻzbekistonning ijtimoiy-iqtisodiy rivojlanishi va xususiy sektorni qoʻllabquvvatlash maqsadida jalb etish ayni muddaodir. Buning uchun, albatta, milliy bank tizimiga yangicha yondashuv bilan nazar solmoq lozim, yaʼni anʼanaviy moliyalashtirish mexanizmlari bilan bir qatorda sherikchilikka asoslangan moliyalashtirish mexanizmlarini joriy etish masalasi tadqiq etilishi muhim va dolzarb hisoblanadi.

**2.1-rasm. Jahonda islomiy moliyaviy aktivlarning moliyaviy sektorlar kesimidagi taqsimoti**

2021-yil 4-sentyabrda Toshkent shahrida Islom taraqqiyot banki Boshqaruv kengashining 46-yillik anjumanida Yevropa tiklanish va taraqqiyot bankining sobiq prezidenti Suma Chakrabarti “Bu ishni Rossiya moliyaviy jihatdan aholini qamrab olish uchun va ikkini tomondan Markaziy Osiyo mintaqasiga islom banklari xizmatlarini koʻrsata olish uchun qilayapti. Bu Rossiyaning maqsadi va unga erishish uchun faol harakat boshlagan” – deya oʻz fikrini bildirgan edi. Oʻzbekiston Markaziy Osiyoda eng koʻp musulmon aholiga ega (Aholisining 95% dan ortigʻini musulmonlar tashkil etadi) davlat boʻlishiga qaramasdan Islom moliyasini rivojlantirish masalalarida Qozigʻiston, Qirgʻiziston va Tojikistondan sezilarli orqada qolgan. Mamlakatimizda Islomiy moliyalashtirish ishlari 2004-yilda boshlangan boʻlib, bu Oʻzbekistonning Islom taraqqiyot banki (ITB) aʼzoligiga qoʻshilgani bilan bogʻliq. 2004-yilda Islom taraqqiyot banki (ITB) tomonidan energetika va sogʻliqni saqlash sohasida loyihalarni moliyalashtirish uchun “ijara” va “murobaha” shartnomalaridan foydalanilgan. Biroq ITB Oʻzbekistonda oʻz faoliyatini mustaqillikning dastlabki yillaridan boshlagan va bu aʼzo boʻlmagan davlatlarning musulmon jamoalarini qoʻllab-quvvatlash dasturi orqali grant loyihalarni amalga oshirishda namoyon boʻlgan. Hozirgi kunda Oʻzbekiston Islom taraqqiyot bankidan tashqari yana Xususiy sektorni rivojlantirish islom korporatsiyasi (XSRIK) aʼzosi hisoblanadi. Korporatsiya ITB guruhiga kiradi va u tomondan 350 million dollardan ortiq loyihalarni moliyalashtirish maʼqullangan. Korporatsiya mamlakatdagi oʻz faoliyatida asosan “murobaha” moliyalashtirish usulidan foydalanadi. Hozirgi vaqtda bank oʻzining mijozlariga moliyalashtirishning murobaha, istisno, ijara va murobahaga asoslangan moliyalashtirish liniyalari taklif etmoqda.

Mazkur moliyalashtirish usullarida Islom taraqqiyot banki yoki XSRIK tomonidan taqdim qilingan shartnomalar ishlatiladi. Bu moliyalashtirish yuridik shaxslarga qaratilgan boʻlib, Oʻzbekistonda jismoniy shaxslar uchun moʻljallangan islomiy moliyalashtirish xizmatlari va mahsulotlari mavjud emas, shuningdek, yuridik shaxslar uchun ham yuqorida qayd etilgan mahsulot va xizmatlar tashqari, yaʼni islomiy sugʻurta yoki depozitlar va h.k. islomiy mahsulot va xizmatlar taklif etilmagan. Islom taraqqiyot banki Oʻzbekistonda islomiy moliyalashtirishni rivojlantirishda katta ahamiyatga ega. Oʻzbekiston ITBga 2003-yilning sentyabrida Olma-Otadagi bankning yillik yigʻilishi doirasida qoʻshildi. 2004-yilda Oʻzbekiston Xususiy sektorni rivojlantirish boʻyicha islom korporatsiyasiga aʼzo boʻldi. ITBning Oʻzbekistondagi vakili oʻz faoliyatini Toshkentda 2006-yilning oktyabrida boshladi. ITBning Oʻzbekiston uchun moliyalashtirish usullari va tarmoq kesimidagi moliyalashtirish portfeli berilgan.

Soliq qonunchiligiga koʻra, agar banklar islomiy moliyalashti-rishga asosan asbob-uskuna yoki texnologiyani moliyalashtirsa, ularga nisbatan QQS qoʻllaniladi yoki islomiy moliyalashtirishda toʻlov kechikkani uchun jarima olish mumkin emas, agar intizomga chaqirish maqsadida olinsa ham u pullar alohida hisob varaqqa tushirilib xayriya maqsadida ishlatiladi. Biroq soliq organlari tomonidan bu jarima foyda sifatida koʻriladi va soliqqa tortiladi. Bundan tashqari, “Oʻzbekiston Respublikasi Markaziy banki toʻgʻrisida”gi qonunning 52-moddasi 6-bandi qarzlarga doir foizlarni hisoblab chiqarish va ularni bank daromadlari hisob varagʻiga kiritishga doir talablarni belgilaydi, ammo bunday yondashuv faqatgina anʼanaviy banklarga xos boʻlib, islomiy moliya institutlariga toʻgʻri kelmaydi. Oʻzbekiston Respublikasi Prezidenti Shavkat Mirziyoyev 2021-yil Oliy Majlisga murojaatida: “Oʻzbekistonda islom moliyaviy xizmatlarini joriy etish boʻyicha huquqiy bazani yaratish vaqti-soati keldi. Bunga Islom taraqqiyot banki va boshqa xalqaro moliya tashkilotlari ekspertlari jalb etiladi” – deb taʼkidlagan edilar. Shundan soʻng, islomiy moliyalashtirish tizimining huquqiy bazasini yaratish boʻyicha keng koʻlamli say-harakatlar boshlandi. Jumladan, Oliy Majlis Qonunchilik palatasining navbatdagi majlisida “Nobank kredit tashkilotlari va mikromoliyalash faoliyati toʻgʻrisida”gi qonun loyihasi koʻrib chiqildi. 2021-yilda Islom taraqqiyot banki Oʻzbekistonga Islomiy moliyalashtirishning huquqiy asoslarini ishlab chiqish uchun 265 ming dollar texnik yordam granti ajratgandi. Deputatlarning taʼkidlashicha, qonun loyihasining qabul qilinishi nobank kredit tashkilotlarini rivojlantirishga, ular tomonidan koʻrsatilayotgan xizmatlarining ommabopligini oshirishga xizmat qiladi

Albatta, qonunchilikdagi ushbu oʻzgarishlar Islom moliyasi mamlakatimizda huquqiy status olayotganidan darak beradi. Ammo, Islom moliyaviy xizmatlarini koʻrsatish huquqi faqatgina nobank va mikromoliyalash tashkilotlariga berilayotgani Islom moliyasining rivoji uchun toʻlaqonli yechim emasligini taʼkidlash lozim. Sababi, Nobank kredit tashkilotlari va mikromoliyalash institutlarining aktiv hajmi boʻyicha Oʻzbekistonning moliya sektoridagi ulushi atigi 0,29% ni tashkil qiladi.

Qabul qilingan qonun ekspertlar guruhi tomonidan oʻrganib chiqilgandi va quyidagi sabablarga koʻra Islom moliyasi rivojiga toʻlaqonli xizmat qilmaydi degan xulosa berilgan edi: Qonun loyihasi boʻyicha aholidan omonat qabul qilish va ularni islom moliyasi tamoyillari asosida investitsiya (masalan mudoraba) qilish imkoniyati yoʻq; Islom moliyasi asosiy mahsulotlaridan boʻlgan sheriklik (mushoraka) va talab asosida moliyalashtirish (istisna) faoliyati cheklangan; Ijara faoliyati cheklangan, xususan jismoniy shaxslarga ijaraga mahsulot berish imkoniyati koʻzda tutilmagan; Berilishi mumkin boʻlgan maksimal mablagʻ (50 mln. soʻm) tadbirkorlik bilan shugʻullanishga toʻliq imkon bermaydi (bu mablagʻ hatto 5 ming dollarga ham teng emas); Islom moliyasi tamoyillari asosida uzoq muddatli uy sotib olishni moliyalashtirish (mushoraka mutanaqisa) imkoni mavjud emas.

Oʻzbekistonda islom moliya xizmatlari sanoatining keng qamrovli joriy etilishi mamlakat uchun quyidagi imkoniyatlarni ochishi mumkin**:**

• xorijdan kelayotgan investitsiyalar hajmini oshirish va diversifikatsiyalash;

• bank tarmogʻida halol va shaffof raqobat muhitini yaratish hamda bank tizimi aktivlarini diversifikatsiyalash imkoniyatini yaratish;

• aholi va biznes vakillari ixtiyorida boʻlgan boʻsh pul mablagʻlarining iqtisodiyot rivojlanishida maksimal ishtirokini taʼminlash;

• mamlakatda kapital bozorini rivojlantirish va diversifikatsiyalash; • koʻplab yangi ish oʻrinlari yaratish;

• aholining moliyaviy savodxonligini oshirish orqali, moliya bozoridagi faolligini koʻtarish;

• Islom moliya xizmatlari industriyasini rivojlantirish orqali mamlakatda infratuzilmani muvofiqlashtirish va yangilash;

• yangi moliyaviy muassasalar tashkil qilish;

• kambagʻallikka qarshi kurashish davlat dasturini amalga oshirishga hissa qoʻshish;

• yangi yoʻnalishda kadrlar tayyorlash dasturini yaratish.

**2.2-§. Oʻzbekistonda islom moliyasini qoʻllab-quvvatlash imkoniyatlari, rivojlantirish yoʻllari va istiqbollari**

“Mamlakatimizda Islom moliyaviy xizmatlarini joriy etish boʻyicha huquqiy bazani yaratish vaqt-soati yetib keldi. Bu borada Islom taraqqiyot banki va boshqa xalqaro moliya tashkilotlari ekspertlari jalb etiladi”, president o’z nutqida bayon etgan. 2020-yil 4-fevral kuni Oliy Majlis Qonunchilik palatasida boʻlib oʻtgan majlisda Markaziy bank raisi oʻrinbosari Botir Zohidov shu yilning oʻzida Oʻzbekistondagi 3ta bankda islomiy moliyalash joriy etilishi mumkin.Maʼlumot uchun, islomiy moliya tarmogʻi bugungi kunda jahonda jadal rivojlanib borayotgan va innovatsion moliyalashtirish mexanizmlarini oʻzida jamlagan sohalardan biri hisoblanadi. **Moliyalashning bu tizimi foyda va zararni boʻlishish hamda real aktivlarga asoslangan moliyalashtirishni oʻzida namoyon qilishi bilan anʼanaviy banklardan farq qiladi.** Islomiy banklar mijoz talabi bilan obyektni qurib berishi, asbob-uskunalar, tovar, xomashyolar olib berishi yoki ularni ijaraga berishi mumkin. Moliyalashtirish asosida savdo amaliyoti yotadi. Zamonaviy bank tizimida esa banklarning savdo amaliyotlarini amalga oshirish qonunchilik nuqtayi nazaridan mushkul boʻlib, bunga soliq hamda bank faoliyatiga taalluqli meʼyoriy-huquqiy hujjatlar toʻsqinlik qiladi.

Maʼlumotlarga koʻra, **keyingi yillarda islomiy moliya muassasalari yalpi aktivlari miqdori 2,5 trillion dollarni tashkil etib, yiliga 15-20 foizga oʻsib bormoqda.** 2020-yil boshida Birlashgan Millatlar Tashkilotining Taraqqiyot dasturi doirasida **“Oʻzbekistonda islomiy moliya mahsulotlari tahlili”** boʻyicha amalga oshirilgan tadqiqot va uning doirasida oʻtkazilgan soʻrovnoma natijalariga koʻra, bank kreditlaridan foydalanmaslikning asosiy sabablari sifatida avvalambor, diniy qarashlar, kreditlar boʻyicha yuqori foiz darajasi va kreditlashtirishning murakkabligi koʻrsatilgan boʻlib, agar mamlakatda islom moliya muassasalari tashkil etilsa, yuqoridagi soʻrovnomada ishtirok etgan qatnashuvchilarning aksariyati ushbu muassasa xizmatlaridan foydalanishlari mumkinligini taʼkidlashgan. Hatto, anʼanaviy banklar ham Oʻzbekistonda islom moliya muassasalari tashkil qilish, moliya tarmogʻida halol va shaffof raqobat yuzaga kelishi, natijada mamlakatga sarmoyalar oqimi oʻsishi va diversifikatsiyasiga olib kelishi haqida oʻz fikrlarini bildirgan.

Kichik va oʻrta biznes Oʻzbekistonda 81 foiz bandlikni taʼminlash barobarida, soʻnggi 10 yil ichida mamlakatning yalpi ichki mahsuloti (YAIM) yillik oʻrtacha 5 foizdan yuqori darajada oʻsishiga va Markaziy Osiyodagi iqtisodiyoti eng tez rivojlanayotgan mamlakatga aylanishiga katta hissa qoʻshib kelmoqda. Kichik va oʻrta biznes vakillari tomonidan Islom moliyasiga boʻlgan ehtiyojni inobatga olib, Oʻzbekiston 2003-yilda IsDBga va 2004-yilda esa ICDga aʼzo davlat sifatida qabul qilindi. Ushbu tashkilotlar va hukumat oʻrtasidagi oʻzaro manfaatli munosabatlar Islom moliyasining Oʻzbekiston bozoriga kirib kelishiga zamin yaratdi va ushbu sohaga birinchi qadamni qoʻyib berdi.

Oʻzbekistondagi bir nechta oliy oʻquv yurtlari oʻz taʼlim dasturlarini Islom moliyasiga doir fanlarni hisobga olgan holda tayyorlay boshladi. Shuningdek, joriy qonunchilikdan kelib chiqqan holda biznes vakillari ham islom moliya xizmatlarini taklif kilishni boshlab yubordi. Oʻzbekistonda qator islomiy lizing kompaniyalar faoliyat koʻrsatmoqda jumladan, 2019-yilda mamlakatda birinchi “Oʻzaro” islomiy sugʻurta kompaniyasi oʻz faoliyatini boshladi. Oʻzbekistondagina emas, balki MDH davlatlari ichida birinchilardan boʻlgan elektron-Murabaxa (Murabaxa savdo bitimi asosidagi moliyaviy mahsulot) platformasi ishlab chiqildi. IsBF (Islamic Business and Finance) nomli birinchi Islom moliya masalalari bilan shugʻullanuvchi kompaniya (asosiy faoliyati ushbu sohada konsalting xizmatlari koʻrsatish) tashkil etildi, islom moliyasi sohasida aholi savodxonligini oshirish maqsadida “Islom moliyasi” Telegram sahifasi va veb sayti ishga tushirildi. Taiba Lizing va Al-Mulk Kapital kabi lizing kompaniyalari esa kichik va oʻrta biznes vakillariga Islom tamoyillari asosidagi ijara mahsulotlari taqdim qilishni davom ettirmoqda, shuningdek, taʼlim sohasida ham sezilarli ishlar amalga oshirildi. Oʻzbekistonda Islom moliyasi boʻyicha bir qancha treninglar oʻtkazildi, oʻzbek tilida Islom moliyasiga oid kitoblar nashr etildi. Malayziyalik professor Sudin Horunning “Islomiy moliyalar va bank tizimi: Falsafasi, tamoyillari va amaliyoti”, qozogʻistonlik iqtisodchi Yerlan Baydauletning “Islomiy moliya asoslari” va rossiyalik Rinat Bekkinning “Islom iqtisodiy modeli va zamon” kitoblari shular jumlasidandir.

2020-yil boshida Birlashgan Millatlar Tashkilotining Taraqqiyot Dasturi doirasida “Oʻzbekistonda islomiy moliya mahsulotlari tahlili” boʻyicha amalga oshirilgan tadqiqot va uning doirasida oʻtkazilgan soʻrovnoma natijalariga koʻra, bank kreditlaridan foydalanmaslikning asosiy sabablari sifatida avvalambor, diniy qarashlar, kreditlar boʻyicha yuqori foiz darajasi va kreditlashtirishning murakkabligi koʻrsatilgan boʻlib, agar mamlakatda islom moliya muassasalari tashkil etilsa, yuqoridagi soʻrovnomada ishtirok etgan qatnashuvchilarning aksariyati ushbu muassasa xizmatlaridan foydalanishlari mumkinligini taʼkidlaganlar. Hatto, anʼanaviy banklar ham Oʻzbekistonda islom moliya muassasalari tashkil qilish, moliya tarmogʻida halol va shaffof raqobat yuzaga kelishi, natijada mamlakatga sarmoyalar oqimi oʻsishi va diversifikatsiyasiga olib kelishi haqida oʻzlarini fikrlarini bildirgan.

Islom korporatsiyasi Islom moliyasi rivojlanishiga turtki boʻlmoqda. Xususiy tarmoqni rivojlantirish boʻyicha Islom Korporatsiyasi (ICD) mamlakatda islom moliyasining rivojlanishida alohida oʻrin egallagan. Shu kunga qadar ushbu tashkilot tomonidan umumiy miqdori 400 million AQSH dollariga teng mablagʻ mamlakatdagi 18ta tijorat banklari, 2ta lizing kompaniyasi orqali 260dan ortiq kichik va oʻrta biznes vakillarini toʻgʻridan toʻgʻri moliyalashtirish uchun yoʻnaltirildi va shu orqali 5,000dan ortiq yangi ish oʻrinlari tashkil etilishiga erishildi. Islom moliyasi boʻyicha nufuzli xalqaro tashkilot Oʻzbekiston bilan hamkorlik oʻrnatishi Islom moliya muassasalari uchun buxgalteriya va auditorlik tashkiloti - AAOIFI Oʻzbekistonning “Islamic Business and Finance” korxonasi bilan hamkorlik shartnomasini imzoladi. Endilikda ushbu shartnoma doirasida AAOIFI xalqaro standartlari (meʼyorlari) asosida Oʻzbekistonda mutaxassislarni tayyorlash, sinovdan oʻtkazish va sertifikatlash amalga oshirilishi mumkin boʻladi.

Shartnoma ushbu nufuzli tashkilotning 2022-yilning 15-16-may kunlari Bahrayn poytaxti Manama shahrida boʻlib oʻtgan 20 yillik anjuman davomida imzolandi. Shartnomaga koʻra, Oʻzbekistonda tashkil etiladigan markaz AAOIFIʻning quyidagi yoʻnalishlarida mutaxassislar tayyorlash va sinovlarni tashkil etish bilan shugʻullanadi:

* Islom moliyasi boʻyicha sertifikatlangan professional buxgalter (CIPA);
* Shariat boʻyicha sertifikatlangan maslahatchi va auditor (CSAA);
* Moliya hisobi standartlari boʻyicha mohirlik sertifikati (CPFAS).

Tashkil etiladigan markaz AAOIFI standartlari va nashrlarini Oʻzbekistonda taqdim etish, vazirlik va idoralar bilan ishlash, islom moliyasi boʻyicha tadbirlar tashkillashtirish bilan shugʻullanadi. Ushbu hamkorlikning yoʻlga qoʻyilishi Oʻzbekistonda joriy etilishi kutilayotgan islom moliyasi va bankchiligi sohasining jahon islom moliya sanoati bilan uygʻunlashishiga, xorijiy islom banklari, sugʻurta (takoful) tashkilotlari, jamgʻarmalari, kapital bozori ishtirokchilari bilan samarali hamkorlik qilishiga jiddiy koʻmak beradi.

AAOIFI (Accounting and Auditing Organization for Islamic Financial Institutions) – Bahrayn qirolligi poytaxti Manama shahrida joylashgan, islom moliya muassasalari va sohaning boshqa ishtirokchilari uchun shariat, moliya hisobi, boshqaruv va axloq standartlari (qoidalari) ishlab chiqish, ularni targʻib qilish, ushbu soha doirasida mutaxassislar yetishtirish, ularni imtihon qilish va malakasini oshirish bilan shugʻullanuvchi mustaqil xalqaro tashkilotdir. AAOIFI faoliyati islom moliya muassasalarining moliyaviy hisobotlaridan foydalanuvchilarning ushbu muassasalar tomonidan tayyorlanadigan maʼlumotlarga ishonchini oshirish hamda ushbu foydalanuvchilarni oʻz mablagʻlarini islom moliya muassasalariga investitsiya qilish, omonatga qoʻyish hamda ularning xizmatlaridan foydalanishga undashga qaratilgan.

Bugungi kunda ushbu tashkilotga 45 dan ortiq mamlakatlardan markaziy banklar, islom moliya muassasalari, hisob-kitob (buxgalteriya), auditorlik faoliyati bilan shugʻullanuvchi tashkilotlar hamda huquq va bank-moliya sohasida faoliyat yurituvchi boshqa tashkilotlar aʼzodir.

Hozirgi kunda AAOIFIʻning shariat va boshqaruv standartlari Sarf, Kafolat, Havola, Murobaha, Ijara, Salam, Istisna, Mushoraka, Muzoraba; Akkreditiv, Juala, Sukuk, Qarz, Vakala, Takaful, Tavarruq, Vaqf, Zakot, xodimlar yollash; anʼanaviy bankni islom bankiga aylantirish, likvidlikni boshqarish, Shariat kengashlari kabi 60 dan ortiq mavzuni qamrab olgan. Undan tashqari moliya hisobini yuritish va hisobotlar tayyorlash boʻyicha 40 dan ortiq standartlar qabul qilingan.

Oʻzbekistonda mikromoliya tashkilotlari islom moliyasi tamoyillari asosida faoliyat olib borishlariga imkoniyat yaratuvchi “Nobank kredit tashkilotlari va mikromoliyalashtirish faoliyati toʻgʻrisida”gi Qonun imzolandi. Bundan tashqari Islom taraqqiyot bankining texnik koʻmagi asosida islom bankchiligini, shuningdek, islom qimmatli qogʻozlari – sukukni tatbiq qilish boʻyicha qonun loyihalari tayyorlanmoqda.

Mikromoliya tashkilotlari tadbirkorlarga kreditlar (300 mln soʻmgacha), lizing, kafolatlar berishi, faktoring xizmatlari va islomiy moliyalashtirishga oid xizmatlar koʻrsatishi mumkin. Hujjatda **islomiy moliyalashtirishga oid xizmatlar** – islomiy moliyalashtirishni amalga oshirish standartlarini belgilovchi xalqaro tashkilotlarning qoidalariga muvofiq Markaziy bank tomonidan ishlab chiqilgan moliyaviy xizmatlar, deya taʼriflangan. Lombardlar esa garov evaziga qisqa muddatli (1 yilgacha) mikroqarzlar (50 mln soʻmgacha) beradi.

Nobank kredit tashkilotlari ishlab chiqarish, sugʻurta, savdo faoliyatini amalga oshirishga va omonatlarni (depozitlarni) jalb etishga haqli emas. Nobank kredit tashkilotlari faoliyatini davlat tomonidan tartibga solish va nazorat qilish Markaziy bank tomonidan amalga oshiriladi.

**2.3-§. Oʻzbekistonda Islom Moliyasi tamoillariga asosan ish yurutuvchi tashkilotlari**

Bugungi kunda islom moliyaviy xizmatlari ulushi dunyo moliya bozorida ortib borib, oʻzida innovatsion moliyalashtirish mexanizmlarini jamlagan soha sifatida muhim moliyaviy manbalardan birga aylanib bormoqda. Soʻngi **yillarda islomiy moliya muassasalari yalpi aktivlari miqdori 2,5 trillion dollarni tashkil etib, yiliga 15-20 foizga oʻsib borayotgani buning yaqqol dalilidir.** Islom moliyaviy xizmatlarini koʻrsatishda munosabat bevosita real iqtisodiy aktivlarga yoʻnaltiriladi, taraflar oʻrtasida **foyda va zararni boʻlishish yoki savdo amaliyotlariga asosida aniq iqtisodiy natijaga bogʻlanadi.** Islom moliyaviy xizmatlarida moliyalashtiruvchi (bank, kredit tashkiloti) va moliya mablagʻlarini qabul qiluvchi loyiha muvaffaqiyati va samaradorligida teng huquqli va birgalikda manfaatdor xamkorlarga aylanadi. **Islom moliyaviy xizmatlarini koʻrsatish jarayonidagi munosabatlar anʼanaviy moliyaviy tizimlardagi munosabatlardan farqlanadi,** shuningdek, huquq nazariyasida anglosakson (Angliya, AQSH v.h.k.), romano-german (Geramaniya, Fransiya, Rossiya v.h.k) va islom huquqi singari huquq oilalari mavjud. Jamiyatdagi oʻzgarishlarning muntazamligi va bugungi kundagi globalizatsiya davrida ushbu huquq oilalaridagi mavjud normalar va shartlaridan foydalanish zaruriyati kengaymoqda.

Yurtimiz fuqarolari va tadbirkorlarida ham foizlarsiz bank va moliyaviy xizmatlarga boʻlgan qiziqish juda yuqori boʻlganligi sababli, islom moliyaviy xizmatlarini koʻrsatish tizimini shakllantirish borasida qator ishlar amalga oshirib [kelinmoqda](https://translate.google.com/website?sl=uz&tl=ru&hl=ru&prev=search&u=https://azon.uz/content/views/uzbekistonda-islom-moliyaviy-hizmatlari).

– Oʻzbekiston Respublikasi Prezidentining 2017-yil 7-fevraldagi PF-№4947-sonli “Oʻzbekiston Respublikasini yanada rivojlantirish boʻyicha harakatlar strategiyasi toʻgʻrisida”gi farmonida Islom taraqqiyot banki bilan hamkorlikni kengaytirish choralarini koʻrish taʼkidlangan;

– Oʻzbekiston Respublikasi Prezidentining “Islom taraqqiyot banki guruhi va arab muvofiqlashtirish guruhi jamgʻarmalari bilan sheriklikni yanada kengaytirish va chuqurlashtirish chora-tadirlari toʻgʻrisida”gi 05.03.2019-yildagi PQ-4224-sonli qarori 2-bandida Oʻzbekiston Respublikasining ITB guruhi va AMG bilan uzoq muddatli sherikligining asosiy yoʻnalishlari hamda vazifalaridan biri sifatida davlat-xususiy sherikligi mexanizmlarini, jumladan vaqf-jamgʻarmalarni tashkil etish yoʻli bilan qoʻllab-quvvatlash dasturlarini birgalikda ishlab chiqish va Oʻzbekistonda tatbiq qilish belgilangan;

– Islom taraqqiyot banki va uning guruhi tarkibiga kiruvchi tashkilotlar, xususan Xususiy tarmoqni rivojlantirish Islom Korporatsiyasi (ICD), Xalqaro islom savdo moliya korporatsiyasi (ITFC) va Islom tadqiqotlar va treninglar instituti (IRTI) mamlakatimizda islom moliyasi rivojlanishida oʻz hissalarini qoʻshib kelmoqda;

– mamlakamizda islom moliyasi boʻyicha bir qancha treninglar oʻtkazildi. “Taraqqiyot strategiyasi” markazi tashabbusi bilan, 2017-2021-yillarda Oʻzbekistonni rivojlantirishning beshta ustuvor yoʻnalishi boʻyicha Harakatlar strategiyasini amalga oshirish doirasida **“Oʻzbekiston Respublikasida Islom moliyasini rivojlantirish istiqbollari”** mavzusida BMT Taraqqiyot dasturi, Oʻzbekiston Respublikasi Moliya vazirligi, Islom taraqqiyot banki va Oʻzbekiston Respublikasi kapital bozorini rivojlantirish agentligi hamkorligida tegishli vazirliklar, idoralar, ilmiy-tadqiqot markazlari, xalqaro moliya institutlari, Oʻzbekistonning tijorat banklari, xalqaro ekspertlar va OAV vakillari ishtirokida davra suhbati oʻtkazildi;

– oʻzbek tilida islom moliyasiga oid nazariy kitoblar nashr etildi. Masalan, Yerlan Baydauletning “Islomiy moliya asoslari” va Rinat Bekkinning “Islom iqtisodiy modeli va zamon” kitoblari;

– **Oʻzbekiston tijorat banklarida islom moliya darchalarini** (islom moliyaviy xizmatlari koʻrsatuvchi shoxobcha) ochish boʻyicha ishlar olib borilmoqda;

– 2021-yil 11-yanvar kuni AOKAdagi matbuot anjumanida Oʻzbekiston Respublikasi Markaziy banki raisi oʻrinbosari Behzod Xamrayev 2021-yilda Oʻzbekiston Respublikasi Markaziy bank **islom moliyasi** konsepsiyasini oʻz ichiga olgan nobank kredit tashkilotlari toʻgʻrisida qonun loyihasini ishlab chiqishni rejalashtirayotganligini maʼlum qildi;

– 2020-yilning 22-sentyabr kuni Oʻzbekiston bosh vazirining oʻrinbosari – investitsiyalar va tashqi savdo vaziri S.Umurzoqov videokonferensiya shaklida Islom taraqqiyot bankining prezidenti B.Xajar bilan muzokaralar oʻtkazdi. Muzokaralar davomida 2021-yilda Islom taraqqiyot banki boshqaruvchilar kengashining 46-yillik yigʻilishini Oʻzbekistonda tashkil etish va oʻtkazish masalalari muhokama qilindi;

– Oʻzbekiston Respublikasi Prezidentining 29.12.2020-yildagi Oliy Majlisga murojatida mamlakatimizda islom moliyaviy xizmatlarini joriy etish boʻyicha huquqiy bazani yaratish vaqt-soati yetib kelganligi qayd etildi.

Oʻzbekiston Respublikasi Prezidentining 29.12.2020-yildagi Oliy Majlisga murojati ijrosini taʼminlash borasida mamlakatimizda islom moliyaviy xizmatlarini joriy etish boʻyicha huquqiy bazani yaratish masalasida quyidagi taklif va mulohazalarni keltirib oʻtish mumkin:

1. Tegishli bilim va tajribaga ega boʻlgan mutaxassislarni bir joyga jamlab, jamiyat va davlat uchun eng qulay va samarali yondashuvni shakllantirish orqali islom moliyaviy xizmatlarini joriy etishning huquqiy bazasini yaratish masalasida ishchi guruh tuzish.
2. Oʻzbekiston Respublikasi Adliya Vazirligi tomonidan ishlab chiqilayotgan Oʻzbekiston Respublikasi Fuqarolik kodeksi yangi tahririda islom moliyaviy xizmatlarining shartnomaviy-huquqiy bazasini yaratish borasida tegishi huquqiy normalarni kiritish maqsadga muvofiq.
3. Bank va moliya sohasidagi amaldagi qonunlarga islom moliyaviy xizmatlari, tamoyillari va subyektlariga oid huquqiy normlarni kiritish. Xususan, “Qimmatli qogʻozlar bozori toʻgʻrisida”gi, “Bank va bank faoliyati toʻgʻrisida”gi, “Sugʻurta faoliyati toʻgʻrisida”gi, “Lizing toʻgʻrisida”gi Oʻzbekiston Respublikasi qonunlari hamdanobank kredit tashkilotlari toʻgʻrisida ishlab chiqilayotgan qonun loyihasiga oʻzgartirish va qoʻshimchalar kiritish.
4. Islom moliyaviy xizmatlari borasida oliy taʼlim muassasalarida izlanish va tadqiqot ishlarini olib borish, xorijda mavjud ilmiy manbalarni oʻrganish va oʻzbek tiliga tarjima qilishni yoʻlga qoʻyish.

Iman Invest halol investitsiya kompaniyasi***.*** Global Islamic Fintechʻning 2022-yil uchun yillik hisobotida islomiy Fintech kompaniyalarning 375 talik roʻyxatida Oʻzbekistondan faqatgina bitta tashkilot roʻyxatga olingan. Bu [Iman Invest](https://imaninvest.com/) boʻlib, Oʻzbekistonda islomiy moliyalashtirish xizmatlarini koʻrsatuvchi kompaniya hisoblanadi.

Taqdim etilgan ochiq maʼlumotlarga asosan bugungi kunda Battary Road, Tesla Capital (umumiy hisobda $350 000), Uzcard Ventures va Uzcard VC   
($160 000), Le Mercierʻs va MyAsia ($45 000), Umay Angels Club hamda Block 0 ($70 000) venchur fondlari IMANʻga investitsiya kiritgan.

Kompaniya mablagʻlarni investorlardan jalb qilib, ularni savdoga yoʻnaltiradi va olingan foydani investorlar oʻrtasida adolatli taqsimlaydi. Shu jihatdan kompaniya Islomiy moliyalashtirishning barcha qoidalariga javob beradi.

Yanvar-may oyi uchun taqdim etilgan [moliyaviy hisobotda](https://drive.google.com/file/d/1pGrNaQTPAFBYR3ABx8n8wVI4tDKk_ZM7/view) joriy yilning avgust oyida kompaniya 8,4 milliard soʻmdan ortiq mablagʻ jalb qildi, bu esa investitsiyalarning 35 foizini tashkil etishi qayd etildi. Sarmoyador oylik dividendlarini chiqarib olmasdan, ularni qayta sarmoya qilsa, yillik foyda 28.8% emas, balki 32,06%ga yetishi mumkin. Bunday natija sarmoyadorning olgan foydasi ham savdoga yoʻnaltirilishi hisobiga yuzaga keladi.

Iman investorlardan qabul qilingan mablagʻlarni tovar va xizmatlarning muddatli toʻlov asosidagi savdosini moliyalashtirishga sarflaydi. Yaʼni, investorlarning pullariga Imanning hamkorlaridan maishiy texnika, mebel, avtomobil ehtiyot qismlari, elektronika, sport buyumlari kabi tovarlar va tibbiy xizmat, davolanish, jarrohlik amaliyotlari va oʻquv kurslari kabi xizmatlar sotib olinadi va muddatli toʻlovga xaridorlarga sotiladi. Olingan foydadan soliq va boshqa harajatlar ayriladi. Qolgan sof foydaning 90%i investorga va 10%i Imanga taqsimlanadi. Masalan, 1 mln soʻm investitsiya kiritgan investorning mablagʻlari 1 yil davomida 300 ming soʻm sof foyda keltirdi deb tasavvur qilsak, mana shu sof foydaning 270 ming soʻmi investorga va 30 ming soʻmi Imanga tegishli boʻladi. Investitsiya muddati va miqdoriga qarab, investorning foydadan oladigan ulushi 90% dan 99%gacha ortishi mumukin.[[6]](#footnote-6)

Iman investorlardan qabul qilingan mablagʻlarni tovar va xizmatlarning muddatli toʻlov asosidagi savdosini moliyalashtirishga sarflaydi. Yaʼni, investorlarning pullariga Imanning hamkorlaridan maishiy texnika, mebel, avtomobil ehtiyot qismlari, elektronika, sport buyumlari kabi tovarlar va tibbiy xizmat, davolanish, jarrohlik amaliyotlari va oʻquv kurslari kabi xizmatlar sotib olinadi va muddatli toʻlovga xaridorlarga sotiladi.

Moliyaviy piramidalarda bir investorning pullari ikkinchi investorga foyda sifatida taqsimlab beriladi. Yaʼni, bir investorning foyda olishi undan keyin investitsiya kiritadigan investorning investitsiyasiga bogʻliq boʻladi. Imanda esa sarmoyalar tovar va xizmatlarning muddatli toʻlov asosidagi savdosiga yoʻnaltiriladi va savdodan olingan sof foyda investor va kompaniya oʻrtasida taqsimlanadi. Moliyaviy piramidalardan farqli ravishda Iman kompaniyasi faoliyati Oʻzbekiston Respublikasi qonunlari asosida olib boriladi. Investorlar bilan huquqiy munosabatlarini quyidagi hujjatlar tartibga solib turadi:

1) Ommaviy oferta - bu tomonlarning barcha huquq va majburiyatlari yozilgan huquqiy hujjat hisoblanadi.

2) Maxfiylik siyosati - foydalanuvchilar tomonidan taqdim etilgan maʼlumotlar Iman tomonidan saqlanishi va foydalanilishini nazarda tutuvchi hujjat.

Foiz - bu sudxoʻrlik degani emas. Foiz biror narsaning 1/100 qismi degan maʼnoni anglatadi. Iman va investorlar birgalikda sherikchilik asosida savdo qilishadi. Yaʼni, maishiy texnika, elektronika, mebel kabi tovarlar savdosi bilan shugʻullaniladi. Buni Islom moliyasida muzoraba shartnomasi deyiladi.Masalan, sizning 1 mln soʻm investitsiyangiz savdoga yoʻnaltirilsa, 1 yildan keyin 300 ming soʻm sof foyda keltirdi deb tasavvur qilsak, bu sof foyda 90%i sizga 10%i Imanga tegishli boʻladi. Yaʼni, investor 270 ming soʻm foyda olgan boʻladi. Bu 270 ming soʻm kiritgan investitsiyaning 27%iga teng degani. Bundan xulosa qilish mumkinki, foyda savdodan keladi va bu bozordagi siz va biz bilgan oddiy savdo. Yagona farqi shuki, bozordagi savdogar oʻz puliga yoki qarzga pul olib, oʻzi mustaqil savdo qiladi. Iman va investorlar esa sherikchilik qilishadi. Bu sherikchilikka bir tomon faqat pul kiritadi, ikkinchi tomon esa savdo bilan shugʻullanadi. Sheriklar foyda va zararni ham Islom moliyasida ruxsat berilganidek tartibda boʻlishishadi. Agar investor mablagʻlarini muddatidan avval chiqarib olishni istasa, bu haqida ariza yozilgan kundan boshlab 90 kun ichida mablagʻlar qaytariladi. Bunda tizimdagi formulaga asosan oxirgi oydan tashqari boshqa oylar uchun hisoblangan foyda investor hisobiga tushirib beriladi.

Oʻzbekiston Respublikasi Prezidentining 2017-yil 20-dekabrdagi “Xalqaro va xorijiy moliya institutlari bilan hamkorlikning samaradorligini yanada oshirish chora-tadbirlari toʻgʻrisida”gi[[7]](#footnote-7) va Oʻzbekiston Respublikasi Vazirlar Mahkamasining 2019-yil 23-maydagi “Islom taraqqiyot banki guruhi va arab muvofiqlashtirish guruhi jamgʻarmalari bilan hamkorlikni yanada rivojlantirish chora-tadbirlari toʻgʻrisida”gi qarorlari ijrosini amalga oshirish maqsadida, “Trastbank” xususiy aksiyadorlik banki va Xususiy sektorni rivojlantirish boʻyicha Islom korporatsiyasi oʻrtasida joriy yilning 22-avgust kuni tuzilgan “Islomiy darcha” xizmatini bankda tadbiq etish boʻyicha kelishuvning shartlariga muvofiq, 2019-yilning 30-31-oktyabr kunlari “Trastbank” rahbariyati va Xususiy sektorni rivojlantirish boʻyicha Islom korporatsiyasi jamoasi vakillari oʻrtasidagi shartnoma tuzildi.

Islomiy bankchilik – dunyoning qator mamlakatlarida keng qoʻllaniladigan moliyalashtirish tamoyillariga mos keladigan moliyaviy xizmatlarning muqobil turidir. Islom taraqqiyot banki va Islom moliya korporatsiyasi Oʻzbekistonda amalga oshirilayotgan chuqur islohotlarni shohidi boʻlmoqda. Shu navbatda respublika boʻyicha islomiy moliyani rivojlantirish sohasida ham juda katta ishlar amalga oshirilmoqda va aminmanki, kelajakda islomiy moliyani rivojlanishida Oʻzbekiston avvalgidek buyuk ulamolari va islom madaniyati markazi boʻlgani kabi “Islomiy moliya markazi” sifatida faoliyat olib boradi. “Trastbank” nomi ham bejiz emas, yaʼni buning tarjimasini “Ishonch” bank deb tushunadigan boʻlsak, bizning maqsadimiz mijozlar tarafidan “Islomiy darcha”ga boʻlgan ishonchni ham taʼminlashdan iborat. Bu qanday taʼminlanadi? - degan savol tugʻilishi tabiiy. Albatta, “Islomiy darcha”ning tranzaksiyalari, bankning anʼanaviy tranzaksiyalari faoliyatidan ajratilgan holatda boʻladi. Yaʼni, informatsion texnologiyasi, buxgalteriya hisobi va hokazo. Asosiy maqsad, shariat tamoyili va qoidalari asosida islomiy-moliya xizmatlari bilan taʼminlashdan iborat.

“Trastbank” orqali “Islomiy darcha”ning ishga tushishi mamlakatda iqtisodiyotni diversifikatsiya qilishga sabab boʻladi. Iqtisodiyotda mamlakat aholisiga muqobil moliyaviy xizmatlarning koʻrsatilishi aholi uchun koʻpgina qulayliklar yaratadi, bu esa iqtisodiyotning toʻlaqonli rivojlanishiga turtki boʻladi. hozirgi vaqtda “islomiy moliya” va “islomiy bankchilik” Singapur, Angliya va boshqa rivojlangan davlatlarda tez surʼatlar bilan rivojlanmoqda. Singapurning musulmon aholisi 5 foiz boʻlishiga qaramasdan, islomiy bankchilikka boʻlgan talab va ehtiyoj yuqori. Shundan kelib chiqqan holda men aminmanki, Oʻzbekistonning 95 foiz aholisi musulmonlarni tashkil etgan mamlakatda islom moliyasi boʻyicha katta imkoniyatlar mavjud.

Oʻzbekistonda jadal ravishda ijtimoiy-iqtisodiy islohotlar amalga oshirilayotgan hozirgi davrda barcha sohalar qatori moliya sektorini ham rivojlantirishga va yangi manbalar bilan boyitishga alohida ahamiyat qaratilmoqda. Ana shu maqsadda jahonda ommaviylashib borayotgan, ayniqsa, taraqqiy etgan Yevropa mamlakatlari va AQSHda faollashib borayotgan Islom moliyasini mamlakat milliy moliya bozorida joriy etishga eʼtibor berilmoqda. Oʻzbekiston Respublikasi Prezidenti Sh.M.Mirziyoyev taʼkidlaganidek, “Mamlakatimizda islom moliyaviy xizmatlarini joriy etish boʻyicha huquqiy bazani yaratish vaqt-soati yetib keldi”, shu munosabat bilan mamlakatimizda islom iqtisodiyoti va moliyasining nazariy va amaliy jihatlarini oʻrganish uchun zaruriyat vujudga keldi.

Milliy iqtisodiyotning barqaror iqtisodiy oʻsishini taʼminlashda investitsiyalarning ahamiyati beqiyos hisoblanadi. Jahon iqtisodiy forumining global raqobatbardoshlik boʻyicha hisobotida (The Global Competitiveness Report) koʻrsatilishicha, asosiy muammolardan biri biznesni investitsiya bilan taʼminlash muammosi hali hanuz uchramoqda. Shuning uchun aynan Islom banklari tomonidan taklif qilinayotgan investitsiyalarni jalb qilish va ishlab chiqarish quvvatlarini oshirish muhim ahamiyatga ega.

Islom bank-moliya tizimini tatbiq qilish masalasi yurtimiz tadbirkorlari tomonidan uzoq yillar davomida kutilayotgan muhim masala boʻlsa-da, ammo shu bilan bir qatorda bu sohani yaxshi biladigan mutaxassislar ham, bu sohada boshlangʻich zaruriy bilimlarga ega boʻlgan tadbirkorlar ham juda kam. Shu bois mazkur sohada zamonaviy bilimlarni oshirish va zarur tadqiqotlarni bajarish masalaning dolzabligini belgilab beruvchi omillarda hisoblanadi. Shuningdek, bu soha bilan bogʻliq ravishda faoliyat olib boruvchilarga va qiziquvchilarga ratsional asosda bilimlar muhim vazifalardan hisoblanadi. Yuqoridagi asoslardan va mulohazalardan kelib chiqib, yangi Oʻzbekiston sharoitida moliyaviy manbalari va faoliyat yoʻnalishlari hamda xizmat turlarli jahondagi zamonaviy ijtimoiy-iqtisodiy va moliyaviy taraqqiyotga muvofiq rivojlangan Islom banklarining investitsiyalarini jalb etishni ragʻbatlantirishga va xizmatlaridan foydalanish bilan bogʻliq faoliyalarni qoʻllab-quvvatlashga oid muammolarni hal etishga qaratilgan ilmiy taklif va amaliy tavsiyalar ishlab chiqish zarurligi kelib chiqmoqda.

Islom moliyasi mamlakatimizga bir qancha ijobiy oʻzgarishlar olib kelishi mumkin, shular qatorida: Bank tizimining faollashuvi. 2017-yil boshida respublika bank tizimining jami kredit portfeli YAIMga nisbatan oʻrtacha 26 foizni, jalb qilingan bank omonatlari esa YAIMning 18 foizini tashkil qildi. Bloomberg maʼlumotlariga koʻra, bu koʻrsatkichlar kam daromadli rivojlanayotgan mamlakatlarda 47% va 33%, rivojlangan davlatlarda esa 60-70%, ayrimlarida hatto 100% dan ham yuqori. Bundan maʼlum boʻladiki, Oʻzbekistonda bank xizmatlaridan foydalanish koeffitsiyenti boshqa davlatlarga nisbatan ancha past. Islom moliyasi va Islomiy bank faoliyatining joriy qilinishi bu koeffitsiyentni koʻtarishga yordam berishi muqarrar. Xorijiy investitsiyalarni jalb qilish. Hozirgi kunda xorijiy investorlarni jalb qilish boʻyicha barcha mamlakatlar raqobat maydoniga kirishgan. Oʻzbekiston qatoridagi davlatlar oʻz mablagʻlari bilan kiradigan investorlar uchun qulay qonunchilik va soliq bazasi, infratuzilma va barcha zaruriy shart-sharoitlar yaratib berishmoqda. Xususan, arab va musulmon davlatlardan keluvchi investorlar uchun Islomiy banklar va takaful sugʻurta kompaniyalarini tashkil qilishmoqda. Yirik investitsion dasturlarga ega boʻlgan Oʻzbekistonning ham kerakli Islom moliya infratuzilmasini yaratishi hozirgi zamon talabidir. Xalqaro arenada davlat obroʻyi. Islom moliya va Islomiy bank toʻgʻrisidagi qonunlar mamlakatning vijdon erkinligi va diniy erkinlik boʻyicha olib borayotgan saʼy-harakatlariga yanada yorqin va keskin tus berib, uning musulmon olamida va boshqa dunyo davlatlarining nazarida mustaqil, erkin, demokratik davlat degan obroʻyiga katta hissa qoʻshadi. Ajdodlarimizning ilmiy merosini tiklash. Oʻzbekistonda Makkai mukarrama, Madinai munavvara va Quddusi sharifdek aziz va koʻhna Samarqand, Buxoro, Termiz shaharlari bor. Bu yurtdan Imom Buxoriy, Imom Termiziy, Imom Moturidiy, Xoja Bahouddin Naqshband singari ulugʻ ajdodlarimiz ilm-maʼrifat nurini butun dunyoga sochishgan. Tomirlarida ajdodlarining qoni oqayotgan, yurti bir paytlar Islom tamadduni markazi boʻlgan bu xalq Oʻzbekistonni nafaqat minataqamizning, balki butun dunyoning Islom moliya markazlaridan biriga aylantirishga qodir va haqlidir.

Oʻzbekistonda Islom moliyaviy xizmatlar bilan ham hozircha faqat bitta, Islom Taraqqiyot Bankining ICD kompaniyasi tashkil qilgan “Taiba Leasing” kompaniyasi shugʻullanmoqda. Hozirgi paytda respublikaning iqtisodiy, siyosiy va ijtimoiy sohalarida jiddiy islohotlar olib borilayotgani, monetar siyosat va bank-moliya tizimida ulkan oʻzgarishlar boʻlib turgan bir paytda Islom moliyasini joriy qilish masalasini bugungi kun tartibiga kiritilsa, maqsadga muvofiq boʻlar edi. Mahalliy tadbirkorlar bilan moliya-investitsiya masalalari boʻyicha yaqindan ishlaydigan mutaxassislarning fikricha, Islom moliyasi va Islomiy bank faoliyatiga mamlakatimizda qiziqish va talab katta.

**XULOSA**

Bitiruv malakaviy ishini yozish davomida dunyoning rivojlangan va oʻz oʻrniga ega anʼanaviy bank va moliya bozori bilan Islom moliya bozori oʻrganib, koʻp tomonlama tahlil qilindi. Bugungi kunga kelib aholining katta qismi musulmon hisoblangan Oʻzbekistonda yildan-yilga islom moliyaviy mahsulotlariga talab oshib borayotganligini koʻrish mumkin. Bundan tashqari yana bir muhim jihat shundaki, bugun Oʻzbekiston dunyoga ochilib bormoqda va bu jarayonda chet eldan investorlar hamda investitsiyalar jalb qilish ham hukumat tomonidan faol amalga oshirilmoqda. Natijada, ushbu jarayon yurtimizda islom moliyaviy tizimlarini qurish uchun yana bir ajoyib imkoniyat boʻlishidan dalolat beradi. Chunki islom moliyaviy institutlari orqali yurtimizga katta miqdorda investitsiyalar, shuningdek, aholining qoʻlida boʻsh turgan mablagʻlar ham iqtisodiyotga kirishini taʼminlaydi. Iqtisodiyot sektori nafaqat jadal surʼatlarda oʻsish boʻlishimumkin balki, Oʻzbekistonda islomiy moliyaning rivojlanishi jamiyatning hozirda xizmat koʻrsatilmayotgan qismiga moliyaviyxizmatlardan foydalanish imkoniyatini taqdim etishi va shu bilan moliyaviy inklyuzivlikni oshirishi va shu bilan birga yashil iqtisodiyot uchun mahalliy kapitalni jalb qilishga yordam berishi mumkin. Yana bir muhim omili shundaki, mamlakatimizda kapital bozorini rivojlantirish bosqichida diversifikatsiyalash imkoniyati yaratiladi. Bunda islom moliyasi tamoyillari asosida ishlovchi sukuk qimmatli qogʻozlarini emissiya qilish orqali ham investitsiyalar jalb qilish imkoniyatlari oshadi. Oʻzbekiston Respublikasi Prezidentining 2021-yil 13-apreldagi PF-6207-son Farmoniga ilovasiga muvofiq 2021-2022-yillarda kapital bozorini rivojlantirish dasturini amalga oshirish boʻyicha “Yoʻl xaritasi”da koʻrsatilgan islom moliyalashtirish tamoyillari asosida “Sukuk” obligatsiyalarini joriy etish maqsadida Oʻzbekistonda sukuk ekotizimini rivojlantirish uchun bir qancha muammolarni hal qilish zarurligi toʻgʻrisida taʼkidlangan. Demak, Oʻzbekiston Respublikasi moliya bozorida Islom bank moliya tizimini tezkorlik bilan ishga tushirish lozimligi ushbu taʼkidlangan maʼlumotlarda oʻz aksini topgan. Bu yoʻlda bugungi kunda bir qancha muammolar mavjud boʻlib, ushbu muammolarni bartaraf etish hamda yurtimizda islom moliyasini rivojlantirish uchun quyidagilar taklif qilinadi:

**Birinchidan.** Oʻzbekistonda aholi orasida Islom moliyaviy mahsulotlariga doir bilimni va savodxonlik darajasini oshirish talab etiladi. Buning asosiy sababiesa yanada katta hajmdagi aholining iqtisodiyotda faollashivuga olib keladi.

**Ikkinchidan.** Islom moliyasiga oid bir qator kitoblar chop etish hamda tarjimasini amalga oshirish lozim. Xususan, AAOIFI shariat standarti eng muhimlaridan biri hisoblanadi.

**Uchinchidan.** Islom moliyaviy xizmatlarini banklarda tatbiq etilishi uchun qonunchilik ishlab chiqish jarayonini yanada kengaytirish hamda ushbu davrda banklarning mavjud xodimlari malakasini oshirish lozim. Bu esa islom darchalar banklari ishga tushirilgandan soʻng ish jarayonlarini sifatini oshishini taʼminlab beradi.

**Toʻrtinchidan**. Yetuk mutaxassis kadrlarni tarbiyalash oʻzaro almashinuv dasturlai orqali sohani bir qator mutaxassislarini Oʻzbekistonga jalb qilib yangi moliyaviy mahsulotlar yaratilishi lozim.

**Beshinchidan.** Ilmiy tadqiqot markazlari tashkil etilib, bozordagi joriy holat hamda moliyaviy mahsulotlarga boʻlgan talabni oʻrganish orqali anʼanaviy banklarga raqobatbardoshlikni oshirish imkoniyati mavjud boʻladi.

**Oltinchidan.** Qonunchilik bilan bogʻliq bir qator muammolar bartaraf etilgan taqdirda Islom moliyaviy xizmatlarining bozor narxlari barqaro boʻlishi uchun eng muhim jihatlardan biri soliq imtiyozlari hamda soliq taʼtillarini eʼlon qilish yoki butunlay soliqchilik bilan bogʻliq muammoni yechish kerak.

**Yettinchidan.** Onlayn savdo hamda onlayn bitimlar bilan bogʻliq Islomiy yangi mahsulotlarni bozor talabiga qarab ishlab chiqish lozim.

Ushbu berilgan takliflar eng avvalo hali bozorda mavjud boʻlmagan Islom moliyasining tezkor rivojlanishi uchun xizmat qilibgina qolmay, bozorda mavjudanʼanaviy tizimga raqobatchi sifatida yangi bir tizimni yaratilishiga yoʻl ochib beradi. Bunday tizimning yaratilishi esa eng avvalo aholining mavjud tabiiy talabi hisoblanib, bundan tashqari hukumat tomonidan ham qoʻllab kelinmoqda.

Buning natijasida, Oʻzbekiston koʻp yillardan beri hamkorlik qilib kelayotgan ITB hamda boshqa Arab mamlakatlaridan yanada katta miqdorda investitsiyalar jalb qilish imkoniyati ochiladi. Bitiruv malakaviy ishi doirasida koʻrib chiqilganidek bugungi kunda bu sohaga boʻlgan talab juda yuqori va uni yechimi faqatgina tizimni tezkorlik bilan joriy qilish hisoblanadi.

## FOYDALANILGAN ADABIYOTLAR RО‘YXATI

**I. О‘zbekiston Respublikasi Qonunlari**

1. O‘zbekiston Respublikasi Prezidentining PQ-4147-sonli “O‘zbekiston Respublikasining Xalqaro islom savdo-moliya korporatsiyasi hamda Investitsiyalar va eksport kreditlarini sug‘urtalash islom korporatsiyasiga a’zoligi to‘g‘risida”gi qonuni, 2019-yil 1-fevral.
2. “О‘zbekiston Respublikasining Markaziy banki tо‘g‘risida”gi Qonuni, 2019-yil 11-noyabr.
3. “Aksiyadorlik jamiyatlari va aksiyadorlarning huquqlarini himoya qilish to‘g‘risida”gi O‘zbekiston Respublikasi qonuniga o‘zgartish va qo‘shimchalar kiritish haqida”gi Qonuni 2014-yil 6-may.
4. “Qimmatli qog‘ozlar bozori to‘g‘risida”gi Qonuni 2015-yil 3-iyun.
5. O‘zbekiston Respublikasi “Bank va bank faoliyati to‘g‘risida”gi qonun;
6. O‘zbekiston Respublikasining “O‘zbekiston Respublikasining xalqaro shartnomalari to‘g‘risida”gi 518-sonli Qonuni. 06.02.2019.
7. O‘zbekiston Respublikasining “O‘zbekiston Respublikasining tashqi iqtisodiy faoliyati to‘g‘risida”gi 77-II-sonli Qonuni. 26.05.2000.
8. O‘zbekiston Respublikasining “Iqtisodiyotning jadal rivojlanishini ta’min- lashga doir qo‘shimcha chora-tadbirlar qabul qilinishi munosabati bilan o‘zbekiston respublikasining ayrim qonun hujjatlariga o‘zgartish va qo‘shimchalar kiritish to‘g‘risida“ gi O‘RQ-488-sonli Qonuni. 26.07.2018.
9. O‘zbekiston Respublikasi Prezidentining “O‘zbekiston Respublikasi Moliya vazirligi huzurida Qishloq xo‘jaligini davlat tomonidan qo‘llab-quvvatlash Jamg‘armasini tashkil etish to‘g‘risida”38 PF-5095-son Farmoni. 27.07.2017.
10. O‘zbekiston Respublikasi Prezidentining “Islom taraqqiyot banki guruhi (ITB) va Arab muvofiqlashtirish guruhi (AMG) jamg‘armalari bilan sheriklikni yanada kengaytirish va chuqurlashtirish choratadbirlari to‘g‘risida”gi PQ-4224-son qaror 19.03.2019.

## II. O‘zbekiston Respublikasi Prezidenti qaror va farmonlari

1. 2019-yil 5-martdagi “Islom taraqqiyot banki guruhi va Arab muvofiqlashtirish guruhi jamg‘armalari bilan sheriklikni yanada kengaytirish hamda chuqurlashtirish chora-tadbirlari tо‘g‘risida”gi PQ-4224 sonli qarori.
2. 2021­yil 30-­dekabrgi “О‘zbekiston Respublikasining 2022-2026-yillarga mо‘ljallangan investitsiya dasturini tasdiqlash hamda investitsiya loyihalarini boshqarishning yangi yondashuv va mexanizmlarini joriy etish tо‘g‘risida”gi PQ-72 sonli qarori.
3. 2019-yil 23-maydagi 428-sonli “Islom taraqqiyot banki guruhi va Arab muvofiqlashtirish guruhi jamg‘armalari bilan hamkorlikni yanada rivojlantirish chora-tadbirlari to‘g‘risi”dagi qarori.
4. O‘zbekiston Respublikasi Prezidentining “Iqtisodiyotni rivojlantirish va kambag‘allikni qisqartirishga oid davlat siyosatini tubdan yangilash chora-tadbirlari to‘g‘risida”gi PF-5975-sonli 26.03.2020.

## III. Xorijiy va milliy manba va adabiyotlar

1. Байдаулет Е.А. Исломий молия асослари. – T.: “O‘zbekiston” НМИУ 2019. – 427 б.
2. Musa Kamal, Rahayu. Standartization: The Password to Progress. Islamic Finance News, August/September 2008.
3. M.Kabir Hassan, Salman Ahmed Sheikh, Introduction to Islamic Banking and Finance, August 2020.
4. Al-Iqtishad: Jurnal Ilmu Ekonomi Syariah (Journal of Islamic Economics) Volume 11 (2), July 2019 P-ISSN: 2087-135X; E-ISSN: 2407-8654 Page 223 – 224.
5. Ahmad Hudaifah. The Implementation of Salam, Vol. 11 (2), July 2019.
6. Shoha’zamiy Sh.Moliya bozori va qimmatli qog‘ozlar. Darslik.-T.:”Fan va texnologiya”, 2012. 289-bet.
7. Adam, Nathif J.Islamic Bonds: Your Guide to Structuring, Issuing and Investing in Sukuk Paperback / Nathif J. Adam, Abdulkader Thomas. – Euromoney institutional Investor, 2004. – 178 р.
8. Ariff, М. The Islamic Debt Market for Sukuk Securities / Mohamed Ariff, Munawar Iqbal, Shamsher Mohamad. – Edward Elgar PUBLISHING, 2013.
9. 256 р.
10. Kabir Hassan, М.Handbook of Islamic Banking / M.Kabir Hassan, Mervyn K. Lewis. – Canberra, 2009. – 464 р.
11. Madehah, F.Shariah Compliant Private Equity and Islamic Venture Kapital /Fara Madehah, Ahmad Farid. – Edinburgh University Press, 2012.–123 р.
12. Taqi Usmani, М. An Introduction to Islamic Finance Muhammad Taqi Usmani. – IslamicBanking, 2001. –195 р.
13. Muhammad Hanif, Islamic Banking: Theory & Practice, 2011. – 254p.
14. M.Kabir Hassan, Salman Ahmed Sheikh, Introduction to Islamic Banking and Finance, August 2020.
15. Jurnal Ilmu Ekonomi Syariah (Journal of Islamic Economics).
16. Islamic Finance News, August/September 2018.
17. Shoha’zamiy Sh. Moliya bozori va qimmatli qog‘ozlar. Darslik.-T.:”Fan va texnologiya”, 2012. 290-bet.
18. The Islamic Debt Market for Sukuk Securities.

## IV. Ilmiy ishlar

1. Botirov A, Boyev B, Mutalipova D/ /Moliya bozorini tartibga solish boʻyicha jahon tajribasi// Xalqaro moliya va hisob ilmiy jurnali, 2020, №47.

## V. Internet saytlari

1. [www.lex.uz](http://www.lex.uz/) – O`zbekiston Respublikasi Qonun hujjatlari milliy bazasi.
2. [www.nbu.uz](http://www.nbu.uz/) – O`zbekiston Respublikasi Milliy banki rasmiy sayti.
3. [www.isdb.org](http://www.isdb.org/) – Islom Taraqqiyot Banki rasmiy sayti.
4. [www.fitchratings.com](http://www.fitchratings.com/) – Fitch reyting baholash tashkiloti reyting sayti.
5. [www.ijaracdc.com](http://www.ijaracdc.com/) - Ijara community development corp. Tashkiloti sayti.
6. [www.islamic-banking.com](http://www.islamic-banking.com/) - Institute of Islamic Banking and Insurance sayti.
7. [www.adb.org\_](http://www.adb.org/)- Osiyo Taraqqiyot Banki rasmiy sayti.
8. [https://esource.dbs](https://esource.dbs/) - Dublin biznes maktabi rasmiy sayti.
9. <https://www.stat.uz> - O‘zbekiston Respublikasi Davlat Statistika qo‘mitasining rasmiy vebsayti.
10. [https: //efinancemanagement.com](https://efinancemanagement.com/) - F inancial Accounting ramiy sayti.
11. [https://www.yourarticlelibrary.com](https://www.yourarticlelibrary.com/) - Your Article Library rasmiy sayti.
12. <https://www.researchgate.net> - Xaqaro tadqiqotlar tarmog‘i rasmiy sayti.
13. <https://financialit.net> - Financial Enginess sayti.
14. <https://uoic.uz> - User Account Control sayti.
15. [https://inscience.uz](https://inscience.uz/) - Consultants in Science sayti.
16. <https://finance.uz> - O‘zbekistonning Moliyaviy ma’lumotlar sayti.

1. O‘zbekiston Respublikasi Markaziy saylov komissiyasining qarori, 13.05.2023 yildagi 1254-son [↑](#footnote-ref-1)
2. Yerlan Baydaulet Islomiy Moliya Asoslari 2-BOB 34-bet

   http://n.ziyouz.com/kutubxona/category/18-islomiy-kitoblar?download=11031:yerlan-baydaulet-islomiy-moliya-asoslari [↑](#footnote-ref-2)
3. Vikipediya Ochiq Ensiklopeddiya https://uz.wikipedia.org/wiki/Buyuk\_Britaniyada\_Islom [↑](#footnote-ref-3)
4. KUN.UZ rasmiy kanali 23.02.2019 yil kungi posti https://kun.uz/uz/news/2019/02/23/islom-moliya-hajmining-ortacha-yillik-osish-suratlari-6-foizni-tashkil-etmoqda [↑](#footnote-ref-4)
5. LEX.UZ ONLINE O‘zbekiston Respublikasi Oliy Majlisi Qonunchilik palatasi Kengashining qarori, 07.01.2021 yildagi 681-IV-son https://lex.uz/docs/-5280079 [↑](#footnote-ref-5)
6. IMAN INVEST Halol investitsiya Kompaniyasi rasmiy sayti https://imaninvest.com/ [↑](#footnote-ref-6)
7. O‘ZBEKISTON RESPUBLIKASINING 2020 - 2022-YILLARGA MO‘LJALLANGAN INVESTITSIYA DASTURINI AMALGA OSHIRISH CHORA-TADBIRLARI TO‘G‘RISIDA [↑](#footnote-ref-7)