**OʻZBEKISTON RESPUBLIKASI**

**OLIY TAʼLIM, FAN VA INNOVATSIYALAR VAZIRLIGI**

**NAMANGAN DAVLAT UNIVERSITETI**

**“Himoyaga ruxsat etildi”**

**Iqtisodiyot fakultet dekani, i.f.n., dotsent**

**\_\_\_\_\_\_\_\_\_\_\_\_\_\_\_ N.S. Nazrullayev**

**“\_\_\_” \_\_\_\_\_\_\_\_\_\_\_\_\_ 2023-y.**

5230100-Iqtisodiyot (tarmoqlar va sohalar boʻyicha)

Iqtisodiyot yoʻnalishi bitiruvchisi

**ALISHEROVA MALIKA ANVARJON QIZIning**

**“O‘ZBEKISTONDA BIRJA FAOLIYATI VA UNI RIVOJLANTIRISH YO‘LLARI”** mavzusidagi

**BITIRUV MALAKAVIY ISHI**

|  |  |  |
| --- | --- | --- |
| **“Himoyaga tavsiya etildi”**  **Iqtisodiyot kafedrasi mudiri**  **\_\_\_\_\_\_\_\_i.f.n., dotsent K.Sirojiddinov**  **“\_\_\_” \_\_\_\_\_\_\_\_\_\_\_\_\_ 2023-y.** |  | **BMI rahbari: i.f.n., dotsent I.Sirojiddinov** |

**Namangan – 2023**

**MUNDARIJA**

**KIRISH** **3**

**I BOB. BIRJA FAOLIYATINING MAZMUNI, AHAMIYATI, UNI TASHKIL ETISH VA RIVOJLANTIRISHNING NAZARIY ASOSLARI 7**

1.1-§. Birja faoliyatining yuzaga kelish tarixi va uning rivojlanish jarayoni 7

1.2-§. Birja faoliyatini tashkil etishning huquqiy asoslari 14

1.3-§. Birja faoliyatini rivojlantirishning nazariy asoslari 20

**II BOB. O‘ZBEKISTON RESPUBLIKASIDA BIRJALAR FAOLIYATINI RIVOJLANISHTIRISH TENDENTSIYALARI TAHLILI VA UNDAGI MUAMMOLAR 28**

2.1-§. Tovar xom ashyo birjasining faoliyati va uning rivojlanish dinamikasi 28

2.2-§. Fond birjasini rivojlantirishning zarurati va undagi muommolar 37

2.3-§. Mamlakatimizda birja faoliyatini rivojlanishiga tasir etuvchi omillar 46

**III BOB. BIRJALAR FAOLIYATINI RIVOJLANTIRISH YONALISHLARI 53**

3.1-§. Fond bozorini rivojlantirish milliy iqtisodiyotning eng muhim omili 53

3.2-§. Birjalar faoliyatida raqamli texnologiyalarni qo‘llash imkoniyatlari 57

**XULOSA 66**

**FOYDALANILGAN ADABIYOTLAR RO‘YHATI 68**

**KIRISH**

**Bitiruv malakaviy ish mavzusini dolzarbligi.** Qaysi bir rivojlangan mamlakatlarining iqtisodiy taraqqiyotiga razm solmaylik, kapital bozorining shiddat bilan o‘sib borayotgani, investitsiya oqimining barqaror ekanligiga guvoh bo‘lamiz. Birja faoliyati iqtisodiyotda muhim vazifalarni bajaradi, ya’ni jamg‘armalarni investitsiyaga transformatsiya qilib, moliyaviy-investitsion resurslarni iqtisodiyotning istiqbolli sohalariga samarali taqsimlash va qayta taqsimlash, davlat qarziga xizmat qilish, ishlab chiqarish vositalariga egalik huquqini qayta taqsimlash, biznesni rivojlantirish va qo‘shimcha ish o‘rinlarini yaratish, vaqtinchalik bo‘sh bo‘lgan moliyaviy resurslarni iqtisodiy taraqqiyot maqsadlariga yo‘naltirishga xizmat qiladi.

Bu faoliyat yordamida davlat ham, korxonalar ham rivojlanish va ijtimoiy ahamiyatga ega dasturlarni amalga oshirish uchun zarur mablag‘larni jalb qiladi.

Shuningdek, dunyoning ko‘plab, eng zamonaviy davlatlarining bozor iqtisodiyotida fond birjalari faoliyat ko‘rsatmoqda. Shu bilan birga, fond birjalari bozor iqtisodiyotining eng muhim instituti sifatida qaralib, tegishli moliya institutlarining faoliyatini milliy iqtisodiyotidan kelib chiqqan holda muhim ahamiyatga ega bo‘lgan ko‘plab vazifalarni o‘z ichiga oladi.

Fond bozori jismoniy yoki qimmatli qog‘ozlar bilan operatsiyalarni amalga oshirishga imkon beradigan mexanizm to‘plamidir. Fond birjasi – qimmatli qog‘ozlar savdosiga mo‘ljallangan uyushgan bozor.

Bu qimmatli qog‘ozlar xaridori hamda sotuvchisi uchrashadigan joy hisoblanadi. Respublikamizda ham birjalar faoliyatini takomillashtirib borish masalasiga yuqori darajada e’tibor qaratilmoqda.

Tovar birjalari tadbirkorlik sub'ektlari faoliyatining bosh maqsadi hisoblangan daromadlilikni ta'minlashda tovarlar savdosini samarali tashkil etishi bois, tovar-xomashyo birjasi faoliyatini rivojlantirish nuqtai nazaridan yangi imkoniyatlar taqdim etishga jiddiy yondashilmoqda.

Bugungi kunda O‘zbekistonda birja faoliyati va uni rivojlantirish yo‘llarini ta’minlash zarurati tug‘ilmoqda. Shu sababli O‘zbekistonda birja faoliyati va uni rivojlantirish yo‘llarini ta’minlash masalasi nazariy hamda amaliy jihatdan o‘rganish va tahlil qilish dolzarb muommo hisoblanadi.

**Bitiruv malakaviy ishining maqsadi.** O‘zbekistonda birja faoliyati va uni rivojlanish yo‘llarini ochib berishdan iborat.

**Bitiruv malakaviy ishining vazifalari.** Qo‘yilgan maqsadga erishish uchun quyidagi vazifalarni hal etish lozim:

- Birja faoliyatining yuzaga kelish tarixi va uning rivojlanish jarayoni yoritib berildi;

- Birja faoliyatini tashkil etishning huquqiy asoslari yoritildi;

- Birja faoliyatini rivojlantirishning nazariy jihatlari va uning o‘ziga xos xususiyatlari ochib berildi;

- Tovar xom ashyo birjasining faoliyati va uning rivojlanish dinamikasi tahlil qilindi;

- Fond birjasini rivojlantirishning zarurati va undagi muommolar tadqiq etildi;

- Mamlakatimizda birja faoliyatini rivojlanishiga tasir etuvchi omillar ko‘rib chiqildi;

- Fond bozorini rivojlantirish milliy iqtisodiyotning eng muhim omili ko‘rib chiqildi;

- Birjalar faoliyatida raqamli texnologiyalarni qo‘llash imkoniyatlari yoritib berildi.

Yuqorida sanab o‘tilgan chora-tadbirlarning o‘z vaqtida amalga oshirilishi Respublika banklari raqobatbardoshligini oshirishga xizmat qilib, ularning nafaqat milliy fond bozorida ivestitsion faolligi oshishiga, balkim xalqaro kapital bozorida ham faol ishtirokchiga aylanishiga imkon beradi, O‘zbekistonda investitsiya muhitining yanada qulayroq bo‘lishiga olib keladi.

**Bitiruv malakaviy ishining obyekti va predmeti.** Rivojlangan mamlakatlar tajribasidan kelib chiqib shuni aytishimiz mumkinki, birjalar faoliyati - davlatning iqtisodiy holatini baholaydigan muhim koʼrsatkich yaʼni barometr hisoblanadi. Chunki aksariyat xorijiy mamlakatlar tovar xom-ashyo va fond birjalari aylanmasi ular iqtisodiyotining salmoqli qismiga toʼgʼri keladi. Shuning uchun ham obyekt sifatida birja faoliyatida asosiy omil hisoblangan brokerlar, traderlar, diller-dallollar maklerlarni ko‘rib chiqiladi. Predmeti esa bu subyektlar faoliyatini o‘rganishdan iborat.

**Bitiruv malakaviy ishining axborot manbai.** Bitiruv malakaviy

ishni bajarish jarayonida Respublika Prezidenti ko‘rsatmalari va farmonlari, Vazirlar Mahkamasining qarorlari, O‘zbekiston Respublikasi qonunlari, Prezidentning yil yakunlariga bag‘ishlangan maruzalari, makroiqtisodiyot va kichik biznesga oid mavjud ilmiy adabiyotlar va makroiqtisodiy barkarorlik hamda uni taminlashda kichik biznes xususiy tadbirkorlik subʼektlari ishtiroki masalalari buyicha respublikada e’lon qilingan hujjatlar, mamlakatimizda iqtisodchi olimlarning ushbu muammoga bag‘ishlangan tadqiqotlari natijalaridan va boshqa joriy axborotlardan foydalanildi.

Bitiruv malakaviy ishining ilmiy yangiligi. O‘zbekistonda birja faoliyatini rivojlantirish mamlakat makroiktisodiy xolatiga tasirini ilmiy jihatdan asoslanganligi hisoblanadi.

**Bitiruv malakaviy ishining amaliy ahamiyati.** Hukumat tomonida qabul qilingan dasturlar asosida makroiqtisodiy barqarorlikni ta’minlashda O‘zbekistonda birja faoliyatini rivojlantirish buyicha xulosalar qilinganligi va takliflar bayon etilganligidir.

**Bitiruv malakaviy ishning tarkibiy tuzilishi.** Mazkur bitiruv malakaviy ishi kirish, 3 ta bob, xulosa va takliflar hamda foydalanilgan adabiyotlar ro‘yhatidan iborat. Bitiruv malakaviy ishining kirish qismida mavzuning dolzarbligi. Bitiruv malakaviy ishining maqsad va vazifalari, obʼekti va predmeti, yangiligi, amaliy ahamiyati, shuningdek har bir bobning qisqacha tavsifi ochib berilgan.

Bitiruv malakaviy ishining birinchi bobi Birja faoliyatining mazmuni, ahamiyati, uni tashkil etish va rivojlantirishning nazariy asoslariga bag‘ishlangan bo‘lib, unda birja faoliyatini mazmuni,yuzaga kelish jarayoni va O‘zbekistonga kirib kelishi masalalariga e’tibor qaratilgan.

Ikkinchi bobda O‘zbekiston Respublikasida birjalar faoliyatini rivojlanishtirish tendentsiyalari tahlili va undagi muammolarga e’tibor berilgan bo‘lib, unda birja faoliyatini rivojlanishiga tasir etuvchi omillar urg‘u berilgan.

Uchinchi bob Birjalar faoliyatini rivojlantirish yo‘nalishlariga qaratilgan bo‘lib, unda birja faoliyatini tubdan isloh qilish uchun kerakli bo‘lgan islohotlar to‘g‘risida fikr yuritilgan.

Xulosa va takliflar qismida bitiruv malakaviy ishi yuzasidan qilingan umumiy xulosalar hamda makroiqtisodiy barqarorlikni taminlashda kichik biznes va xususiy tadbirkorlikning ro‘lini oshirish bo‘yicha xulosalar qilingan va takliflar berilgan.

**I BOB. BIRJA FAOLIYATINING MAZMUNI, AHAMIYATI, UNI TASHKIL ETISH VA RIVOJLNTIRISHNING NAZARIY ASOSLARI**

**1.1-§. Birja faoliyatining yuzaga kelish tarixii va uning rivojlanish jarayoni**

Bugungi kundagi iqtisodiy shart-sharoitlar birjalar samarali faoliyatini ham talab etadi. Chunki birjalar bozor infratuzilmasining muhim bo'g'iniga allaqachon aylangan. Bunda tovar munosabatlari, qimmatli qog‘ozlar bilan bog'liq munosabatlar, valyuta munosabatlari samarali amal qilishida tegishli birjalar faoliyati muhim ahamiyat kasb etib kelmoqda. Shundan kelib chiqqan holda har bir mamlakat o‘z iqtisodiy taraqqiyotida birjalar faoliyatini rivojlantirishga e'tibor qaratadi.

Zamonaviy birjalar va tovarlar bilan birja orqali savdo qilishning asosida yotadigan tamoyillar ko‘p asrlik shakllanish va rivojlanish tarixiga ega.

Qadimgi Gretsiya va Qadimgi Rimning markaziy bozor muassasasi, umumiy tovar ayirboshlash operatsiyalari, pul tizimi, uzoq muddatli tovar yetkazib berishga shartnomalar tuzish amaliyotiga ega savdo tajribasi mavjud bo‘lgan. Rim imperiyasi gullab-yashnagan davrda foravendalia (sotuv bozori) deb nomlangan savdo markazlari rimliklar imperiyasining uzoq hududlaridan keltirgan tovarlarni sotish markazi hisoblangan. Yaponiyada birja savdosining qadimiy shakli eramizdan avvalgi I asrda mavjud bo‘lgan. Biroq bu iqtisodiy institutlar boshqa xalqlar sivilizatsiyalari tomonidan ishlab chiqilgan. Lekin, shunga qaramay, zamonaviy birja savdosining ko‘plab tamoyillari boshqa madaniyatlarda ham o‘xshab ketadi. Zamonaviy birjalar esa bevosita G‘arbiy Yevropa xalqlarining hayoti va ijodi bilan bog‘liq bo‘lib, birja savdosi shakllarini tahlil qilganda, G‘arbiy Yevropa madaniyatining ruhiy, ijtimoiy va iqtisodiy xususiyatlarini ko‘rish mumkin.

G‘arbiy Yevropa «superetnosi» (bir vaqtning o‘zida bitta mintaqada paydo bo‘lgan, tarixda to‘laqonli bir surat sifatida namoyon bo‘ladigan, bir nechta etnos-xalqlardan iborat bo‘lgan etnik tizim) Buyuk Karl va uning imperiyasi davrida, ya’ni IX asrning boshida vujudga kelgan. XI asrga kelib esa G‘arbiy Yevropa xalqlari yetuk holatga yetadi. Aynan XI asrning oxiri–XII asrning boshlarida Angliya va Fransiyada o‘rta asrlarga xos ilk yarmarkalar paydo bo‘ldi.

XII asrning o‘rtalariga kelib bu yarmarkalar yiriklashib, xilma-xil ko‘rinishga ega bo‘ldi. Ixtisoslashuvning rivojlanishi bilan ayrim yarmarkalar ingliz, flamand, ispan, fransuz va italyan savdogarlari o‘rtasida savdoning markazlariga aylandi. XIII asrda naqd pul bilan joyida hisob-kitob qilish va tovarni darhol yetkazib berish asosidagi bitimlar keng tarqalgan va odatiy bo‘lgan. Biroq bu paytda belgilangan namunalar bo‘yicha sifat standartlariga ega, kelishilgan muddatda tovarni keyinroq yetkazib berishga shartnomalar tuzila boshlandi.

«Birja» tushunchasi etimologik jihatdan grek tilidagi «birsa» (sumka, hamyon), nemis tilidagi «borse» va XV asrda ilk paydo bo‘lgan joyi – Bryugge shahri (Niderlandiya) bo‘yicha golland tilidagi «bturs» so‘zlaridan olingan. Gap shundaki, bu shaharda taniqli sarrof va makler Van der Bursening uchta hamyondan iborat bo‘lgan gerbli uyi yonidagi maydonda turli mamlakatlardan kelgan savdogarlar savdo axboroti bilan almashish, xorijiy veksellar sotib olish va oldi-sotdi predmetini muayyan ko‘rsatmasdan turib boshqa savdo operatsiyalarini amalga oshirish uchun to‘planishardi. Biroq bir necha yil ichida yangi iqtisodiy munosabatlar turiga nom bergan bu birja 1460-yilda vujudga kelgan Antverpen birjasiga o‘rnini bo‘shatib berdi. Bu birja shaharning geografik jihatdan qulay joylashganligi va savdo aloqalari tufayli dunyo ahamiyatiga ega edi.

XV–XVI asrlarda birjalar yirik tovar partiyalari bilan tashqi savdo operatsiyalarini riovjlantirish zaruratining namoyon bo‘lishi sifatida Italiya va Gollandiyada manufakturalar paydo bo‘lgan joylarda vujudga kela boshladi. Antverpen birjasiga qarab Lion (1545), London Qirollik birjasi (1566) va boshqa birjalar vujudga kelib, ular, asosan, tovar va veksellar bilan savdo qilgan.

1602-yilda tashkil qilingan Amsterdam birjasi XVII asrda jahon savdosida bosh rolni o‘ynagan, unda endi paydo bo‘la boshlagan aksiyadorlik kompaniyalarining aksiyalari ilk bor birja bitimlari predmetiga aylandi. AQSHda tovar bozorlari 1752-yildan beri mavjud; ularda mahalliy ishlab chiqarilgan tovarlar, uy xo‘jaligi mahsulotlari, to‘qimachilik mahsulotlari, teri va jun, metall va yog‘och bilan savdo qilingan.

Dastlab real tovar birjasi, ya’ni manufaktura ishlab chiqarishiga mos keladigan ulgurji savdo shakli vujudga kelgan. Uning zamonaviy birjalarga ham xos bo‘lgan ajratib turuvchi jihatlari sav doni tiklashning muntazamligi, savdoning oldindan o‘rnatilgan qoidalari va belgilangan joyga bog‘lab qo‘yilganligidir. Birja operatsiyalarining eng xarakterli turi naqd tovar bilan operatsiyalar hisoblanadi. Birja savdosining bu bosqichida faqat xaridor va ishlab chiqaruvchi yoki iste’molchi o‘rtasida aloqa o‘rnatilgan. Birjalarni ta’sis etish juda sekin borgan va, asosan, xalqaro savdo bandargohlari uchun yetakchi birjalar bilan cheklangan.

Sanoat inqilobi xomashyo va oziq-ovqatga talabning kengayishi, savdo hajmi va nomenklaturasining o‘sishiga olib keldi, tovarlar sifatining bir xilligi va ta’minotning muntazamligiga talablarni kuchaytirdi. Ishlab chiqarishning bu talablarini qondirish zarurati birinchi turdagi birjalarning o‘zgarishini, ularning yangi sharoitlarga moslashuvini asoslab berdi. Xususan, bozordan o‘rin ajratish, birja savdosini tashkil qilish va savdo odatlarini qayd etish bilan birga birjalarning asosiy funksiyalari qatoriga tovar standartlarini belgilash, namunaviy shartnomalar ishlab chiqish, narxlarni kotirovkalash, muammolarni tartibga solish (arbitraj) va axborot faoliyati ham qo‘shildi. Birjalar asta-sekinlik bilan xalqaro savdo markazlariga aylandi.

Savdo aylanmasi o‘sish sur’atining tezligi, jahon bozorining vujudga kelishi naqd tovar partiyalari asosida savdo yuritishni qiyinlashtirdi. Ommaviy ishlab chiqarish ularning narxi o‘zgarib turadigan xomashyo yetkazib berilishiga ishonchdan tashqari kapitalga, jumladan, tovar shaklida sotish bosqichida turgan mahsulot chiqarishga sarflangan kapitalga foyda olishni ham talab qiladi. Narxlarning keskin o‘zgarishi riskni sezilarli oshirib, foyda olishdan ishonchi komil bo‘lishni pasaytiradi. Natijada birja operatsiyalarida tadbirkorlarga talab qilingan sifatli tovarni kerakli paytda foyda olish imkoniyatini ta’minlaydigan narxda yetkazib berishni kafolatlaydigan real tovar bilan muddatli bitimlar yetakchi rol o‘ynay boshladi. Birja savdosi rivojlanishining keyingi bosqichida fyuchers (ulgurji sirtqi, naqdsiz) savdosi vujudga keldi. Zamonaviy fyuchers savdosi tarixi AQSHning O‘rta Sharqida 1800-yillarning boshida boshlangan. U Chikagoda tijorat faoliyati va O‘rta G‘arbda don savdosining rivojlanishi bilan uzviy bog‘liq.

Talab va taklif sohasidagi betartiblik, yuk tashish va saqlash muammolari fermerlar va savdogarlarni tovarlarni keyin yetkazib berish sharti bilan shartnomalar tuzishga majbur qildi. Makkajo‘xori yetkazib berishga oldindan shartnomalar ilk bor daryo orqali savdo qiluvchi savdogarlar tomonidan tuzilgan bo‘lib, ular fermerlardan donni kech kuzda va qishning boshida olganlar, biroq uni makkajo‘xori kemaga yuklash uchun yaroqli holatga kelgunga, daryoda muz erib ketgunga qadar saqlashlari lozim bo‘lgan. Qishki saqlash paytida narxning tushib ketishi riskini kamaytirish uchun bu savdogarlar Chikagoga borib, u yerda donni qayta ishlaydigan korxonalarga bahorda don yetkazib berish bo‘yicha shartnomalar tuzganlar. Shunday qilib, ular o‘zlariga xaridorlar va don narxini kafolatlaganlar. Masalan, 1851-yilning 13-martida iyun oyida yetkazib berish sharti bilan 3 ming bushel (75 tonna atrofida) makkajo‘xori yetkazib berishga shartnoma imzolangan.

XIX asrning oxirlariga kelib fyuchers savdosi shunchalik tezlasha boshladiki, savdo amaliyotini rasmiylashtirish, shartnomalarni standartlashtirish, hisob-kitob va xulq-atvor qoidalari, muammolarni hal qilish tartibini belgilash zarurati vujudga keladi. XX asrning boshlarida esa yangi tovar birjalarining vujudga kelishi bilan fyuchers savdosi yana va yana rivojlana boshladi.

Hozirgi vaqtda mavjud real tovarlar birjalari bir nechta mamlakatlardagina saqlanib qolgan bo‘lib, ulardagi ayirboshlash hajmi uncha katta emas. Ular, odatda, mahalliy ahamiyatga ega bo‘lgan, kam talab qilinadigan, iste’moli, sotilishi va xarid qilinishi sust bo‘lgan tovarlar ulguiji savdosi bo‘lib xizmat qiladi. B a’zan m a’lum muhim tovarlar eksportida mamlakat sanoati manfaatlari himoyasini tashkil etadi. Ulardan eng kattasi Hindiston, Indoneziya, Malayziyada faoliyat ko‘rsatmoqda.

Binobarin, tovar birjasi instituti o ‘z ahamiyatini yo‘qotgani yo‘q, balki tovar bozoriga aylandi yoki fyuchers birja deb ataluvchi birja ko‘rinishini oldi. Aynan shu birjalar g‘arb mamlakatlari tijoratining asosi hisoblanadi. Bozor monosabatlariga asoslangan iqtisodiyot muomala sohasining asosiy elementlaridan biri bo‘lgan birja va yarmarka faoliyatining mavjudligi hamda taraqqiyoti bilan xarakteriildir.

Mamlakatimiz iqtisodiy - ijtimoiy rivojlanishi ko‘rsatkichlarining 2010-yil yakunlariga e ’tibor berilsa, respublikamiz yalpi ichki mahsulotidagi kichik biznes va xususiy tadbirkorlik subyektlari ishlab chiqargan mahsulotlaming ulushi avvalgi yillarga nisbatan ancha oshganligini ko‘rishimiz mumkin. O‘zbekiston Respublikasi birinchi Prezidenti Islom Karimovning O‘zbekiston Respublikasining ijtimoiy - iqtisodiy rivojlanishi 2010-yil yakunlari va 2011-yil ustuvor vazifalariga bag‘ishlagan m a’ruzalarida, jum ladan, shunday deyiladi: “Bizning bu boradagi eng katta yutug‘imiz yalpi ichki mahsulot tarkibida kichik biznes va xususiy tadbirkorlikning ulushi ko‘paygani hamda mamlakatimiz iqtisodiyotini rivojlantirishda uning roli sezilarli darajada oshganida namoyon bo‘lmoqda.

2000-yilda yalpi ichki mahsulotning qariyb 31 foizi iqtisodiyotning faol rivojlanib borayotgan ushbu sektori ulushiga to‘g ‘ri kelgan bo‘lsa, 2010-yilda bu ko‘rsatkich 52,5 foizni tashkil etdi”.

Jumladan prezidentimiz shunday deb takidlaydilar: ”Vazirlar va boshqa mustaqil ijro etuvchi hokimiyat organlari rahbarlari 15 kun muddatda o‘z tizimida masofadan turib, shu jumladan mobil ilovalar orqali ko‘rsatiladigan davlat xizmatlarini ko‘paytirish, undiriladigan to‘lovlar miqdorini kamaytirish, talab qilinadigan ortiqcha hujjatlarni bekor qilish, ko‘rib chiqish jarayonlari va muddatlarini keskin qisqartirish, shaffoflikni oshirish, aholi va tadbirkorlar bilan doimiy muloqot maydonchalarini tashkil etish, xodimlarning muomala madaniyatini yuksaltirish, tezkor va sifatli xizmat ko‘rsatishga o‘qitish bo‘yicha tadbirlar dasturini tasdiqlab, aholi va tadbirkorlarga e’lon qilsin”.[[1]](#footnote-1)

Bugungi kunda kichik biznes subyektlari tovar-moddiy resurslariga bo‘lgan o‘z ehtiyojlarining qariyb 70 foizini birja savdolarida qilinadigan xaridlar hisobiga ta’minlamoqda. Birja savdolaridagi aylanma mablag‘lar hajmi 2001-2005-yillar mobaynida 5,5 barobar ortdi. Hozir ulgurji savdo aylanmasining uchdan ikki qismi birja savdolari hissasiga to ‘g ‘ri kelmoqda. Vaholanki, 2000-yilda bu ko‘rsatkich atigi 8,5 foizdan iborat bo‘lgan edi. 2 011-yilning respublikamizda “Kichik biznes va xususiy tadbirkorlik yili” deb e ’lon qilinishi hamda 2011-yil, 7-fevralda qabul qilingan «Davlat xaridlari tizimini maqbullashtirish va ularga kichik biznes subyektlarini jalb etishni kengaytirish to‘g ‘risida»gi 1475-sonli qaror birja va yarmarkalar ahamiyatini yanada yuksak pog‘onaga ko‘tardi.

Demak, kichik biznesning iqtisodiyotdagi ahamiyati o‘sib borish an’anasi jahonning barcha mamlakatlari uchun taalluqli bo‘lib, bundan O‘zbekiston istisno bo‘lishi mumkin emas.

Mamlakatimizda 2011-yilning “Kichik biznes va xususiy tadbirkorlik yili” deb e ’lon qilinishi barchamizning zimmamizga qanday ulkan m as’uliyat yuklashi, bu borada tayyorlanayotgan umumdavlat dasturini hayotga tatbiq etish bizdan qancha kuch va mablag‘larni safarbar etishni talab qilishi haqida to‘xtalishning zarurati bo ‘lmasa kerak.

O‘zbekistonda bu yo‘nalishda qilinishi lozim bo‘lgan ishlar juda ko‘p. Bu masalada quyidagilami alohida ta’kidlashni istardik:

Kichik biznes va xususiy tadbirkorlikni rivojlantirish yo‘lidagi sun’iy to ‘siqlarni olib tashlash, ular faoliyati uchun qulay sharoitlar yaratish.

Kichik biznes va xususiy tadbirkorlikni rivojlantirish bo‘yicha ishlab chiqilgan dasturda kichik biznes va xususiy tadbirkorlikning kreditlar, xomashyo resurslari, shuningdek, davlat xaridlari tizimidan foydalanish imkoniyatlarini kengaytirish chora-tadbirlariga alohida e’tibor berilgan. Bu vazifalarni hal etishda kichik biznes subyektlarini birja savdolariga jalb etish, kengaytirish orqali bajarilishi eng maqbul yo‘l hisoblanadi.

2011-yilning “Kichik biznes va xususiy tadbirkorlik yili” deb e’lon qilinishi, iqtisodiyotni modemizatsiya qilishda muhim omil bo‘lgan kichik biznes va xususiy tadbirkorlikni rivojlantirish zaruriyatini yanada dolzarb masalalar qatoriga olib chiqdi.

Chunki, kichik biznes va xususiy tadbirkorlikning rivojlanishining muhim omili ularni moddiy resurslar bilan ta’minlash hisoblanadi. Har qanday ishlab chiqarish faoliyatini xomashyo bilan ta’minlash doimo zarur tadbir hisoblangan. Misol uchun, poyabzal ishlab chiqaruvchi - kosib mahsi ishlab chiqarishi uchun, kamida, ishlangan teri va pishiq ip kerak b o ‘ladi. Bundan tashqari mehnat qurollari: bigiz, nina, saqich, sovun va h.k. larsiz sifatli mahsi tikish mumkin emas. Bu zarur ashyolaming barchasi muhayyo bo ‘lgandagina kosib mahsi tikishi mumkin bo ‘ladi. Hamma zarur mehnat qurollari mavjud bo‘lib, ishlangan terini bozordan sotib olishi mumkin, lekin bozordagi vaziyat qanday bo‘lishidan qat’i nazar teri doimo kerak bo ‘ladi, ilgari manufakturagacha bo‘lgan ishlab chiqarish shaklida bu muammolar yechimi barchaga ma’lumdek edi. Hozirgi raqobatchilik rivojlangan bozor sharoitida kosib zarur xomashyolarni birja orqali xarid qilsa, ishlab chiqarilgan mahsulotlarini sotishni ham biija savdolari yordamida hal etishi mumkin.

Oʻzbekistonda 1994-yildan Respublika tovarxom ashyo birjasi (ochiq aksiyadorlik jamiyati) va 1991-yil avgustdan "Oʻzbekistan" respublika universal agrosanoat birjasi, shuningdek respublikada ishlab chiqarish vositalari, tovar resurslari oldisotdisi bilan shugʻullanadigan "Oʻzulgurjibirjasavdo" — Oʻzbekistonda ulgurji va birja savdosi boʻyicha Respublika davlataksiyadorlik uyushmasi (1994-yil mart) faoliyat koʻrsatadi.[[2]](#footnote-2) Shuningdek Respublika koʻchmas mulk birjasida (1994 i. mart) koʻchmas mulk (turar joy binolari, yer maydonlari, avtotransport vositalari, bankrot boʻlgan korxonalar va boshqa mulklar) kimoshdi va tanlov savdolari orqali sotiladi.

Fond birjasi aksiyalar va obligatsiyalar bilan oldisotdi muomalasini olib boradi. Bunda birjalarda mamlakatda chiqarilgan qimmatbaho qogʻozlar bilan birga chet el qimmatbaho qog‘ozlari ham savdoda qatnashaveradi. Fond birjasidagi bitishuvlarda qimmatbaho qog‘ozlar haqi savdolashuvning oʻzida yoki 2—3 kun keyin toʻlanadi (kassa bitishuvi) yoki hisob-kitoblar bir oy muddatda oʻtkaziladi (muddatli bitishuv). Birjada ish koʻrayotganlar qimmatbaho qogʻozlarni sotib olish vaqtidagi kurslar farqidan (muddatda sotish) katga fonda koʻradilar. Yirik fond birjalari NyuYork, Tokio, London, Parij, Bazel, Moskva va boshqa shaharlarda joylashgan. Oʻzbekistonda "Toshkent" Respublika fond birja erkin sotuvga chiqarilgan aksiyalar, veksellar, obligatsiyalar, depozitli sertifikatlar savdosi bilan shugʻullanadi (1994-yil aprelda tashkil etilgan).

Valyuta birjasi valyutalar bozorini oʻtkazadi va valyutalar kotirovkasini amalga oshiradi. Hozirgi sharoitlarda keng koʻlamli valyuta savdosi yirik banklar oʻrtasida olib boriladi, ammo ayrim mamlakatlarda banklararo valyuta bozori bilan birga maxsus valyuta birjalari ham bor. Oʻzbekiston Respublikasi valyuta birjasi 1992-yil 22-iyunda tuzilgan. Chet el valyutasi savdosini tashkil etish bilan shugʻullanadi. 1994-yil 15 apreldan muntazam savdo oʻtkazadi.

Dastlabki birjalar 15—16-asrlarda Italiya, Gollandiya, Angliyada paydo boʻlib, 19-asrning 2-yarmida juda rivojlandi. Oʻzbekistonda 20-asrning  
20- yillarida birjalar mavjud boʻlib, ulardan koʻp ukladli iqtisodiyot sharoitida bozorni davlat tomonidan boshqarish maqsadida foydalanilgan edi. 1991-yildan mamlakatning bozor iqtisodiyotiga o‘tishi davrida Oʻzbekistonda respublika universal tovar fond birjasi (1991-yil avgustda tuzilgan), viloyatlarda respublika birjalarining boʻlim va vakolatxonalari hamda mustaqil tovar va tovarxom ashyo birjalari faoliyat boshladi. 1996-yildan Toshkent shahrida hamma turdagi birja savdolarini utkazishga ixtisoslashgan va zamonaviy vositalar bilan jihozlangan Respublika Birja markazi ishga tushirildi.

Birja savdosi har bir mamlakatda muayyan qonunlar majmui asosida tartibga solinadi. Qonunlar narxlar bilan qalloblik qilishni oldini olish maqsadlarini koʻzlaydi.

**1.2-§. Birja faoliyatini tashkil etishning huquqiy asoslari**

Birja o'z faoliyatida qonun hujjatlariga, birja ustaviga hamda qimmatli qog'ozlar bozorini tartibga solish bo'yicha vakolatli davlat organi bilan kelishilgan birja savdolari qoidalariga amal qiladi.

Birja qonunchilikka muvofiq ro'yxatdan o'tkaziladi (masalan, fond birjasi qimmatli qog‘ozlarga doir birja faoliyati yuritish uchun Davlat mulkini boshqarish bo'yicha vakolatli davlat organidan litsenziya oladi). Birja faoliyatini yuritish uchun litsenziya olmagan tashkilot bunday faoliyat yuritishga haqli emas. Qonun hujjatlariga muvofiq fond birjalariga qo'yilgan talablarga javob beradigan boshqa birjalar qimmatli qog'ozlar bozorini tartibga solish bo'yicha vakolatli davlat organining yozma xulosasi asosida o'zining tuzilmasida fond bo'limlarini tuzishga haqli.

Boshqa birjalarda fond bo'limlarini tuzishga va faoliyatiga qo'yiladigan talablar qonunchilikda belgilanadi.

Bozorda professional faoliyat olib borish huquqini beruvchi ruxsatnoma (litsenziya)si bo'lgan yuridik va jismoniy shaxslar birja muassislari bo'lishlari mumkin.

Birjalarning a’zolari birjada brokerlik joyini sotib olgan qimmatli qog'ozlar bozorining professional ishtirokchilari bo'lishlari mumkin. Fond birjasi a'zolarining soni birjaning boshqaruv organlari tomonidan boshqariladi. Fond birjasining a'zolari davlat boshqaruv organlari, prokuratura va sud, ularning rahbar xodimlari yoki mutaxassislari bo'lishi mumkin emas.

Birja a’zolarini savdolarga qo'yish faqatgina ularda professional faoliyat olib borish uchun tegishli litsenziyaga ega bo'lgandan keyin ruxsat etiladi. Boshqa birjaning a'zosi qimmatli qog'ozlar bozorida investitsion vositachi sifatida faoliyat olib borish uchun litsenziyaga ega bo'lsa fond bo'limlari tomonidan tashkil etilgan savdolarda ishtirok etish huqugiga ega.

Birja savdosini amalga oshirish qoidalari birjaning oliy bosh-qaruv organi tomonidan qimmatli qog‘ozlar bozorini tartiblashtirish bo'yicha vakolatli davlat organi bilan kelishilgan holda tasdiqlanadi.

Qoidalarda quyidagilar nazarda tutilmog‘i lozim:

﻿﻿-mazkur birjada qimmatli qog ‘ozlar oldi-sotdisi prinsiplari;

﻿﻿--biria oldi-sotdisi qatnashchilarning tarkibi hamda ularga qo‘yiladigan talablar majmuyi;

﻿﻿-birja savdolarining joyi va vaqti to'g'risida ma'lumot;

﻿﻿-qimmatli qog'ozlarni birja oldi-sotdisiga chiqarish tartibi;

﻿﻿birja bitimlarining tavsifi;

﻿﻿-mijozlar brokerlarga beradigan topshiriq (buyruq) turlari;

-birja bitimlarini ro'yxatdan o'tkazishda olinadigan yig 'imlar;

﻿﻿-birja ustavida nazarda tutilgan axborot xizmati va boshqa xizmatlar ko'rsatishdan keladigan daromadlar hisobidan amalga oshirilishi mumkin

**Birjalar va ularning huquqlari.**

Birjani boshqarish uning a’zolari tomonidan ham, yollanma xodimlar tomonidan ham amalga oshiriladi. Birjaning oliy rahbarlik organi direktorlar (boshqaruvchilar) Kengashi hisoblanadi. Kengash birja a’zolari tomonidan saylanadi. Uning tarkibiga birja a’zolari ham, bir nechta direktorlar ham kiradi. Birja faoliyati me’yorlari, siyosati va qoidalari direktorlar Kengashi tomonidan belgilanadi va direktorlar Kengashi tomonidan tayinlanadigan yoki birja a’zolari tomonidan saylanadigan, birja a’zolaridan tarkib topgan qo‘mita tomonidan hayotga tatbiq etiladi. Qo‘mita a’zolari direktorlar Kengashining oldida javob beradi. Qo‘mita a’zolari mos keluvchi haq to‘lanmasdan ishlaydi. Ular tavsiyalar chiqaradi va direktorlar Kengashiga yordam beradi, shuningdek, tartibga solish qoidalariga muvofiq ularga yuklatilgan birja faoliyati bo‘yicha muayyan majburiyatlarni bajaradi. Birjaning yollanma xodimlari savdo bo‘yicha hech qanday huquqqa yoki ovoz berish huquqiga ega emas. Xodimlar soni va ularning majburiyatlari direktorlar Kengashi tomonidan belgilanadi. Personal direktorlar Kengashi va qo‘mitalarning topshiriq va qarorlarini bajaradi, personalning tashkiliy tuzilmasi esa, ko‘pincha, turli qo‘mitalarning funksiyalariga mos keladi.

Birjalarning ko‘pchiligi xususiy shaxslarning korporatsiya ko‘rinishida tashkil qilingan va foyda olishni o‘z oldiga maqsad qilib qo‘ymagan uyushmalarini ifodalaydi. Birja a’zolari soni cheklangan bo‘lib, ba’zida o‘zgarib turishi mumkin. Birja a’zolari faqat alohida shaxslar hisoblanadi. Shu bilan birga, korporatsiya, kompaniya va shirkatlar ularni, masalan, tuzilgan bitimlar bo‘yicha komissiya foiziga taalluqli masalalarda ayrim a’zolar taqdim etadigan imtiyozlarni olish huquqiga ega. Bundan tashqari, ayrim birjalarda korporatsiya, kompaniya va shirkatlarga ularning manfaatlarini ifodalovchi a’zolar orqali xizmatchilarga – birja zalida kanselariya ishlari va boshqa texnik ishlarni bajarish uchun birja a’zosi bo‘lmagan shaxslarga ega bo‘lishga ruxsat etiladi. Biroq bitimlar tuzish faqat kimga a’zolik rasmiylashtirilgan bo‘lsa, o‘sha firmaning imtiyozida qoladi.

Birja korporatsiyasi nizomida uning a’zolar payi (badali) hisobiga shakllanadigan kapitali ko‘rsatiladi. Birja sertifikatiga (payiga) egalik qilish birja halqasida bitimlar tuzish huquqini beradi.

**Birja a’zolari majburiyatlari.**

Birjaga a’zolik ma’lum bir huquqlar beradi va qator majburiyatlarni bajarish bilan bog‘liq bo‘ladi.

Birjaning to‘liq a’zosi oladigan asosiy huquq – birja halqasida mustaqil bitimlar tuzishga ruxsatdir. Aytib o‘tilganidek, birjaga a’zo emaslar birja operatsiyalarini faqat birja a’zolari orqali amalga oshirishlari mumkin, birja halqasida birja bitimi tuzish huquqi avtomatik ravishda emas, a’zo belgilagan tayyorgarlikdan o‘tgan va bilimdonlik bo‘yicha minimal talablarga javob bergandan so‘ng beriladi. Shundan keyin u halqaga kirish imkonini beradigan savdogar (makler) belgisini oladi. Unga nisbatan yo‘l qo‘yadigan xatolari natijasida qo‘shimcha zarar ko‘rishi mumkinligi tufayli, shuningdek, makler belgisiga ega bo‘lganlar, qoidaga ko‘ra, halqaga kirish imkoniga ega bo‘lmaganlarga nisbatan ko‘proq hajmda operatsiyalar o‘tkazishi sababli ularga qattiq moliyaviy talablar qo‘yiladi.

Birja a’zosining ikkinchi muhim ustunligi birja operatsiyalari o‘tkazish xarajatlarining nisbatan pastligidir. Odatda, a’zo bo‘lmaganlar har bir bitim bo‘yicha 2 sentdan 75 sentgacha birja yig‘imi to‘laydilar. Shu bilan bir paytda birja a’zolari, qoidaga ko‘ra, bunday yig‘imlardan ozod etiladi.

Birjaga a’zolik birja shartnomalarini sotib olish va sotishda birjaga a’zo bo‘lmaganlardan olinadigan komission mukofotlar ko‘rinishida ma’lum bir daromad olish imkonini ham beradi.

Nihoyat, birjaga a’zolikning muhim afzalligi birja boshqaruvida ishtirok etish yoki boshqarish, birjaning faoliyat qoidalarini ishlab chiqish yoki o‘zgartirish, namunaviy shartnomalar shartlarini belgilash, bozor axborotlarini birjaga a’zo emaslardan oldinroq olish imkoniyati hisoblanadi.

**1.1-rasm. Birjani tasis qilishda ishtirok etilmaydigan organlar.**

Ta’sischilar soni qanchalik ko‘p va ularning moddiy-moliyaviy ahvoli qanchalik kuchli bo‘lsa, ular birjaga shunchalik katta yordam ko‘rsata oladi deb hisoblanadi. Vaholanki, ta’sischilar sonining ko‘pligi birjani boshqarishni qiyinlashtiradi.

*Birja a’zosi* deb, uning nizom kapitalini shakllantirishda ishtirok etadigan, a’zolik badallari yoki birja mulkiga boshqa maqsadli badallar kiritadigan va ta’sis hujjatlarida ko‘zda tutilgan tartibda uning a’zosiga aylangan shaxslarga aytiladi.

Birja a’zosi belgilangan quyidagi huquqlarga ega:

**1.2-rasm. Birja a’zosining belgilangan huquqlar**

Birja a’zolari soni cheklangan bo‘lib, u nizom fondi hajmiga va bitta aksiyaning nominal qiymatiga bog‘liq. Aksiya birja a’zosi huquqlaridan foydalanish imkonini beradi. U biqadagi «joy» bahosini ifodalaydi. *Joy* – bu birja a’zosining mulkidir. U birja a’zosi birjadan chiqadigan taqdirda sotib yuborilishi yoki ijaraga berilishi mumkin. Joyning bahosi Birja qo‘mitasi tomonidan belgilanadi, u talab va taklifga bog‘liq bo‘ladi. Masalan, 1991-yil (bahorda) RTXB aksiyalari 2470 ming so‘mdan (nominali 100 ming so‘m), 1991-yil noyabrida  
7600 ming so‘mdan sotilgan. 1990-yil Chikago tovar birjasi to‘liq a’zosining joyi 406 ming dollarga sotilgan. Ushbu birjada 1991-yil to‘liq a’zolik joyini 445 ming dollarga sotish, 405 ming dollarga sotib olish taklifi tushgan.

Chet elllarda tovar birjalarida turli a’zolar guruhlari mavjud. Masalan, London metall birjasida birja a’zolari ikki guruhga ajratilgan: individuallar (prinsipallar) bitimlarni o‘z nomidan tuzadi: a’zo-vakillar bitimlarni ularning vakili hisoblangan tirma yoki kompaniyalar nomidan tuzadi.

«Tovar birjalari va birja savdosi to‘g‘risida»gi Qonunga muvofiq O‘zbekistonda ham ikki xil birja toifalari ko‘zda tutilgan:

* to‘liq a’zolar – birjaning barcha seksiyalarida (bo‘lim, bo‘linma) birja savdosida ishtirok etish huquqiga ega bo‘lgan a’zolar:
* to‘liqsiz a’zolar – mos keluvchi seksiyalarda (bo‘lim, bo‘linma) va birjaning ta’sis hujjatlari va birja seksiyalari (bo‘lim, bo‘linma) a’zolarining umumiy yig‘ilishida belgilangan birja savdosida ishtirok etish huquqiga ega bo‘lgan a’zolar.

**1.3-§. Birja faoliyatini tashkil etishning nazariy korinishi**

Birjada asosiy faoliyat birja bitimlari tuzish uchun sharoit yaratish hisoblanadi. Birjani tashkil etish masalalarini hal etishda asosiy masala savdo bitimlarini tuzish bo‘lishi zarur.

«Barchamiz bir haqiqatni anglab yetishimiz lozim - O‘zbekiston bugun xalqaro hamjamiyatning va global moliyaviy iqtisodiy bozorning ajralmas tarkibiy qismi hisoblanadi. Buning tasdig‘ini tashqi dunyo bilan aloqalarimiz tobora kengayib borayotganida, taraqqiy topgan yetakchi davlatlar ko‘magida iqtisodiyot tarmoqlarini rivojlantirish, modemizatsiya qilish, texnik va texnologik qayta jihozlash bo‘yicha dasturlarning amalga oshirilayotganida, O‘zbekistonning xalqaro savdo tizimiga integratsiyalashuvida, mahsulot va tovarlar importi va eksportining o‘sib borishida va boshqa misollarda yaqqol ko‘rishimiz mumkin».[[3]](#footnote-3)

Birja bozor mexanizmining tarkibiy qismi; u talab va taklif real nisbatini aniqlaydi, muvozanatli narxlami shakllantiradi va ularga ulgurji bozorni yo‘naltiradi, tovar massasini tovar muomalasi sohasiga jalb etishga xizmat qiladi. Bundan tashqari, birja narxni barqarorlashtirish vositasi, narxlar farqida tijorat chayqovlari vositasi va shu asosda investitsiyalashning jalb etuvchan sohasi hisoblanadi.

Tovar birjalarida savdo bitimlari operatsion zalida yoki “birja ringi” deb ataluvchi maydonchada olib boriladi. Birja operatsiyalari zaliga birjada operatsiyalar huquqiga ega bo‘lgan mutaxassislargina kiritiladi.

Birja savdosida operatsiyalar zaliga faqat savdo qatnashchilari kiritiladi. Ularda birja ish tajribasiga ega, shu ishga maxsus yo‘llab olingan xodimlar va birja komitetlari vakillaridan iborat kishilar boliishi mumkin.

**1.3-rasm. Birja savdosida operatsiyalar zaliga kiritiladigan shaxslar.**

**1.4-rasm. Birja savdosida operatsiyalar zaliga kiritiladigan xodimlar.**

Birja vositachisi o‘z doimiy mijozlarini shakllantirish uchun harakat qilib, ulaming manfaatlari uchun birjada tovarlar sotib oladi, sotadi yoki almashtiradi. Birja vositachisi doimiy mijoz bo‘lmagan korxona va tashkilotlar uchun ham savdo bitimi tuzishi mumkin.

Birjada tovarlami sotish, sotib olish yoki ulami boshqa tovarlar bilan almashtirish operatsiyalari faqat birja vositachilari tomonidangina amalga oshiriladi.

**1.5-rasm. Birja vositachilari**

Butun savdo bitimi birja zalida amalga oshiriladi. Birja zaliga hamma ishtirokchilar sig‘ishi kerak. Xorijiy birjalar operatsiyalar zaliga 2-3 ming kishi bemalol sig‘adigan bo‘lib, har bir savdo qatnashchisi uchun qulay ish sharoiti yaratilgan. U kabina yoki seksiyalarga bo‘lingan bo‘ladi.

Dunyoning ko‘pchilik birjalarida birja savdosi bir necha tovarlar bilan bir vaqtda turli seksiyalarda birdaniga olib boriladi. Bitimlar imzolash uchun har bir seksiyaga katta zal sahnidan pastroq bo‘lgan, nisbatan kichik maydoncha ajratiladi.

Birjaning har bir qatnashchisi uchun bir xil imkoniyat yaratilgan. Shuning uchun ham ko‘pgina xorijiy birjalar zallari amfiteatr yoki sirk sahnasiga juda o‘xshash bo‘lib, savdo qatnashchilari bir-birlarini va operatsiya olib boruvchi boshqaruvchini yaxshi ko‘rishi, bir-birlarining imo-ishorali harakatlarini yaxshi tushunishi zarur. Rossiyadagi Chelyabinsk universal birjasi - yuqoridagi talablarga javob beruvchi birjalardan biri. Birja halqasining markazi va chekkalarida biroz balandlikda birja xodimlari va birja faoliyatini olib boruvchilar bitimlar imzolaydi. Nufuzli firma vakili bo‘lgan broker, odatda, birja chuqurchasining balandroq bosqichini egalaydi. Uning qo‘lida ko‘pgina buyurtmalar bo‘lib, uni hamma savdogarlar va u hammani ko‘rib turishi kerak bo‘ladi. Bundan tashqari yaxshi joy firma vakili bilan doimo aloqada bo‘lib turishni ta’minlaydi.

Treyderlar joyi chuqurlikning eng past yoki pastki bosqichlari hisoblanadi.

Chuqurlikda broker va treyderlar orasida faqat narx hisobini olib boruvchi klerk xizmatchi bo‘ladi. Unda ratsiya bo‘lib, har bir aksiya narxi o‘zgarishini ratsiya orqali e’lon qilishi kerak.

Yangi narx kompyuter sistemasiga kiritiladi va elektron tablo devorida chiqarilib savdoning borishini aks ettirib turadi. Bitim qatnashchilari hisobchi klerkka oxirgi narxni eslatib qo‘yishi kerak. Aks holda, bitim bekor qilinadi.

**Birja savdo zalidagi savdo jarayoni.**

Birjada savdo zalidagi savdo jarayoni mohiyatini tushuntirish uchun, birinchi navbatda, birja savdolari predmeti bo‘lmish birja tovarlari haqida ikki og‘iz so‘z.

Jahon amaliyotida tovar birjalari faoliyati, asosan, xomashyo va qishloq xo‘jalik tovarlari oldi-sotdisi bilan cheklanadi. Birja tovarlari, qoidaga ko‘ra, bu - xomashyo, mahsulot ishlab chiqarishning texnologik jarayoni boshlanishiga aloqador. Shu sababli ular ko‘p jihatdan ulardan olinadigan tovarlar narxini belgilab beradi. Klassik birja tovari hajmi va sifati bo‘yicha bir xillashtirilgan, qat’iy belgilangan, oson muayyanlashtiriladigan, barqaror xususiyatlarga ega bo‘lgan ommaviy mahsulotdir. Ular muomala urfidan chiqib qolmasligi va ma’naviy eskirmasligi lozim. Aksincha, bu birja tovari birjaga yetkazib berilmasligi mumkinligini anglatadi. Sotuvchi kim, tovar qaysi partiyadan olingan, muddatli bitimni amalga oshirish uchun nima zarur - xaridorga buning farqi bo‘lmasligi lozim.

**1.6-rasm. Eng mashhur birja tovarlari**

Bitta tovarning o ‘zi bir mamlakatda birja tovari bo‘lishi, boshqa mamlakatda esa bo‘lmasligi mumkin.

Ularning soni va assortimenti doim o ‘zgarib turadi. Agar XIX asr oxirlarida bu qatorga 200 tagacha tovar kirgan bo‘lsa, hozirgi kunda ularning soni 60-65 tagacha kamaygan, shundan faqat 45 tasi birjada muomalada bo'ladi. U yoki bu tovarni tanlash nima bilan asoslanadi? Tovar belgilangan sifatlar yig‘indisiga ega bo‘lishi lozim.

**Birja tovarlariga talablar:**

1. Tovar ommaviy bo‘lishi va katta hajmda chiqarilishi lozim (ishlab chiqaruvchilar va xaridorlar soni katta). Bu talab va taklifni aniqlashga imkon beradi. Muvozanatli narx o‘matiladi. Yagona ishlab chiqaruvchining ijro etish usuli bo‘yicha o ‘ziga xos mahsulotlari birja savdosi obyekti bo‘la olmaydi.

2. Sifat, saqlash shartlari, transport vositasida tashish va o‘lchash bo‘yicha talablar. Bu tovarni namunalar yoki texnik tavsiflar bo‘yicha ko‘rib chiqmasdan sotish mumkin bo‘lishi uchun oson standartlashtiriladigan bo‘lishi lozim. Birja ishi amaliyotida standartlashtirish asl birja tovarining belgisini tashkil qiladi.

3. Oldi-sotdi uchun taklif etiladigan tovar soni. Tovar birjada qat’iy belgilangan miqdorda sotiladi va sotib olinadi. Bu hajmlar birja birliklari, partiya, lot deb ataladi va transport vositalari sig‘imiga, joyi, hajmi va vazniga mos keladi. Partiya yoki lot birja birligiga karra bolishi lozim.

Birjada muomalada bo‘ladigan barcha tovarlarni, shartli ravishda, ikki guruhga ajratish mumkin:

Birinchi guruhni qishloq xo‘jalik mahsulotlari tashkil qiladi, bu yerda moy olinadigan ekinlaming ulushi katta. Xuddi shu guruhga don ekinlari, chorva mahsulotlari, shakar, kofe, yog‘och materiallari kiradi.

Ikkinchi guruhga sanoat xomashyosi va uni qayta ishlash mahsulotlari kiradi. Bu yerga energiya vositalari, qimmatbaho va rangli metallar kiradi.

Ta’kidlab o‘tish joizki, tovar birjasiga oddiy tovarlarga shartnomalar bilan bir qatorda, qimmatli qog‘ozlarga shartnomalar, jumladan, davlat obligatsiyalari, aksiyadorlik banklarining aksiyalari, ishlab chiqarish aksiyadorlik jamiyatlarining aksiyalari, depozitli bank sertifikatlari ham kiradi.

Birja tovari sifat bo‘yicha ham, son bo‘yicha ham standartlashtiriladi. Sotilishi lozim bo‘lgan minimal miqdor birja birligi deb ataladi. U qoidaga ko‘ra, bitta transport vositasi yoki o‘rinning sig‘imiga mos keladi. Tovar yetkazib berishning amaldagi sig‘imi standart ko‘rsatkichi lot, ya’ni birlikka karra bo‘lgan, belgilangan tovar miqdort hisoblanadi (masalan, ming birlik yoki tonna, yoki 100 o‘ram va h.k.).

Birja yetkazib berish vaqti va joyi aniqlanib, standart talablariga muvofiq guruhlanadi, ya’ni joy o ‘ziga xos xususiyatlari bo‘yicha bir xillashtiradi yoki, boshqacha qilib aytganda, biron-bir belgi asosida belgilanadi. Vaqtni bir xillashtirish tovar faqat pozitsiya deb nomlangan, belgilangan vaqt oralig‘ida yetkazib beriladi. Har bir tovarga o‘zining yetkazib berish davri xos. Xususan, qishloq xo‘jalik mahsulotlari bozorida yetkazib berish davri ishlab chiqarishning mavsumiyligi bilan belgilanadi.

Yetkazib berish joyini bir xillashtirish ombor va elevatorlar mos keluvchi ro‘yxat bilan belgilanadi. Ba’zida tovarni temiryo‘l stansiyasiga vagonlarda keltirishga ruxsat beriladi. Bir xillashtirish tovarlarning taqqoslanuvchanligini ta’minlash uchun zarur. Birja yoki uning vakolatlangan firmasi sotuvchiga ombor guvohnomasi - varrant beradi. Sotuvchi uni xaridorga chekka almashtiradi.

Xorijiy birjalar elektron tablo devorlarida faqat bitim narxlarini aks ettiribgina qolmay, birjadagi boshqa mollar, boshqa tovar, valyuta va fond birjalaridagi ma’lumotlar, hatto narx harakatlariga ta’sir etuvchi ob-havo, tovar orttirilishi, siyosiy ahvol voqealari va boshqalar haqidagi ma’lumotlar ham berib boriladi. Brokerlar, odatda, savdo zaliga savdo boshlanishiga 30 daqiqa qolganda yig‘iladi. Ulardan har birining qo‘lida savdodagi tovarlar ro‘yxati, narxi, buyurtma hajmi, idora yoki ombor joylashgan joy, tovar yetkazib berish haqidagi ma’lumotlar yozilgan maxsus varaqalar bo‘ladi. Har bir tovar seksiyasida uch marotaba bong urilib savdo boshlanganligi e’lon qilinadi.

Birja savdosi oshkora tashkil etiladi. Takliflarni oxirgi ma’qullagan savdo qatnashchisi, birjada savdo bitimi tomoni hisoblanadi, ya’ni taklif talab narxi bilan mos kelganini, tovar esa sotilganini bildiradi.

Forvard va qo‘shimcha shartlar bilan tuziladigan bitimlar tomonlar kelishuvi asosida amalga oshiriladi.

**Birjada savdolashish jarayoni**

Savdo seksiyasida savdoni birja makleri olib boradi. Avval tez sotilishi kerak bo‘lgan real mavjud tovarlar bilan ish boshlanadi. Keyin esa takliflar bo‘yicha forvard (ya’ni hisob kitoblari bitim kuni emas, biroz vaqt o‘tgandan keyin va boshqa shartlar bilan) operatsiyalari bo‘yicha bitimlar tuziladi. Har bir seksiyada savdo quyidagi tartibda olib boriladi. Dastavval, makler ushbu birja kunida savdoga qo‘yilgan barcha tovarlar ro‘yxatini o ‘qiydi. Makler ro‘yxatni o‘qiyotgan paytda bitim uchun zarur tovarlar topgan brokerlar qo‘llaridagi guvohnomalarini baland ko‘taradi. Makler darhol tovarni sotuvga chiqarayotgan brokerlik idora raqamini aytadi. Broker idorasi vakili harakatni tasdiqlamasa (yoki shu paytda shu yerda bo‘lmasa, yoki mudrab qolsa), tovar savdodan olib tashlanadi va broker birjaga kelmaganligi uchun birjaga jarima to‘laydi.

Undan so‘ng makler boshqa tovar turiga o ‘tadi. Butun ro‘yxat o‘qib bo‘lingach, kichik tanaffus e’lon qilinadi. Keyin bong bir marta urilgandan so‘ng ishning ikkinchi qismi, brokerlar takliflari muhokamasiga o‘tiladi. Har bir brokerik taklifming muhokamasi ikki qismdan iborat bo‘ladi.

Muhokamaning ikkinchi qismida seksiyaga yig‘ilgan xaridor brokerlaming muqobil (qarama-qarshi) takliflari muhokama qilinadi.

Broker xaridorlar tovar xarid qilish shartlarini e’lon qiladi. (yoki tovarning bir qismini).

Bu shartlar tovar hajmi va narxi xususida bo‘ladi. Agar bitim yana imzolanmasa, makler sotuvga qo‘yilgan tovarlar ro‘yxatining keyingi pozitsiyasi muhokamasiga o‘tadi.

**II BOB. O‘ZBEKISTON RESPUBLIKASIDA BIRJALAR FAOLIYATINI RIVOJLANISHTIRISH TENDENTSIYALARI TAHLILI VA UNDAGI MUAMMOLAR**

**2.1-§. Tovar xom ashyo birjasining faoliyati va uning rivijlanish dinamikasi**

Tovar birjalarining tashkilotchilik xususiyati har qanday davlat bozor iqtisodiyotining rivojlanishiga ijobiy ta ’sir ko‘rsatadi. O‘zbekiston Respublikasida tovar birjalarini boshqarish “Birja va birja faoliyati to‘g‘risida”gi qonun asosida tartibga solinadi, tovar birjalarini boshqarish ham, aynan, shu qonun talablari asosida amalga oshiriladi.

Tovar birjasi bozor iqtisodiyotining klassik instituti bo‘lib, tashkiliy rasmiylashtirilgan, rasmiy narx kotirovkasi namunalari va standartlar bo‘yicha bitimlar tuzish vaqti va doimiy joyiga ega bo‘lgan, muntazam faoliyat ko‘rsatuvchi tovarlar ulgurji bozori hisoblanadi.

Tovar birjasi - vositachilik faoliyatini tashkil qilish va oldi-sotdi bitimlarini amalga oshirish, ayirboshlash operatsiyalarida xizmatlar ko‘rsatish, birja savdolarini muntazam o‘tkazish vositasida tijorat maslahatlari berish, birja byulletenlarini chiqarish, bozor haqida axborot to‘plash, qayta ishlash, tahlil qilish va boshqa chora-tadbirlar bilan shug‘ullanuvchi, doimiy faoliyat ko‘rsatadigan tovarlar ulgurji bozori.

1991-yilning bahorida O‘zbekiston hukumatining qarori bilan respublika tarixida birinchi «Toshkent» O‘zbekiston Respublikasi tovar-xomashyo birjasi tashkil etildi. O‘sha yilning yoziga kelib u tovar seksiyasida savdolarni o‘tkaza boshladi, qat’iy davlat narxlarining belgilanishi amaliyotidan voz kechishni nazarda tutgan bozor munosabatlariga o‘tish, har bir korxona qat’iy belgilangan xomashyo yetkazib beruvchilar va mahsulot iste’molchilariga ega bo‘lgan sobiq Sovet Ittifoqi rejali iqtisodiyotining o‘sha davrda barbod bo‘la boshlaganligi xo‘jalik yurituvchi subyektlar o‘zlari uchun eng ma’qul bo‘lgan xomashyo yetkazib beruvchilar hamda mahsulot iste’molchilarini mustaqil ravishda topa oladigan yangi iqtisodiy vositani barpo qilish zaruratini keltirib chiqardi.

Tez orada yuz bergan sobiq Ittifoqning tarqalib ketishi davlat tomonidan tartibga solinadigan muayyan qoidalar bo‘yicha tashkil etilgan mustaqil ichki bozorni jadallik bilan yuzaga keltirishning maqsadga muvofiq ekanligini tasdiqladi. Dastlab birja mas’uliyati cheklangan jamiyat shaklida barpo etildi. Qator vazirliklar, idoralar, respublikaning yirik korxonalari uning ishtirokchilari bo‘lishdi. Birjaning ustav fondi 10 mln. rublni tashkil etdi. Biroq 1991-yil bahor oylarining oxiri va yoz oylarining boshida birja savdolarining shiddat bilan o‘sishi birja ustav sarmoyasining oshirilishi, uning ishtirokchilari tarkibining kengaytirilishi zaruratini keltirib chiqardi.

O‘zbekiston Respublikasi tovar-xomashyo birjasida birja savdosi shanba va yakshanba kunlaridan tashqari har kuni Toshkent vaqti bilan soat 9.00 dan to 17.00 gacha bo‘lib o‘tadi. Ichki va eksport-import shartnomalar bo‘yicha oldi-sotdi bitimlari birjada akkreditatsiyalangan brokerlar orqali amalga oshiriladi.

Birja bitimlari O‘zbekiston Respublikasi tovar-xomashyo birjasida «to‘lovga qarshi yetkazib berish» formulasi asosida amalga oshiriladi, shu bilan birga, savdo SPOT va forvard shartnomasi shaklida olib boriladi. Birjada amal qiluvchi hisob-kitob – kliring palatasi instituti shartnoma savdo qatnashchilariga bitim qatnashchilarining olgan shartnoma majburiyatlarining so‘zsiz ijro etilishini kafolatlashga imkon beradi.

O‘zbekiston Respublikasi tovar-xomashyo birjalarida bitimlarning «to‘lovga qarshi yetkazib berish» rejimida amalga oshirilishini hisobga olib, hisob-kitob – kliring palatasi bu akkreditiv to‘lov shaklidan foydalanadi. Birja bitimlarining hisob-kitobi to‘g‘ridan to‘g‘ri emas, balki ularning o‘rtasidagi tarafdorlar orqali amalga oshiriladi, aks holda, hisob-kitob – kliringi palatasining hisob-kitob markazi orqali amalga oshiriladi, qachonki sifat kafolatini olgandan keyingina, haqiqiy tovarning mavjudligi va uni tushirishga tayyorligi aniqlangandan keyingina amalga oshiriladi.

Undan tashqari, birjalar qonuniga ko‘ra shartnoma qatnashchilarini ajratgan avans to‘loviga nisbatan 2 % ni tashkil qilgan bitim summasi maxsus kliring palatasida ochilgan hisobraqamiga o‘tkazilishi kutiladi. Bu mablag‘ hisob-kitob qilingan hisobraqamidan aksizsiz o‘chirish mumkin tomonlarini biridan va boshqa tomoni hisob-kitob hisobraqamiga o‘tkazish mumkin, buni jarima sanksiyasini bajarish sifatida, agar tomonlardan biri olingan shartnoma majburiyatlarini buzgudek bo‘lsa, bu mablag‘ birinchi hisob-kitob raqamidan ikkinchisining hisob-kitob raqamiga aksizsiz o‘girilishi mumkin.

**2.1-jadval**

**"O‘zRTXB" AJ ning 2021 - 2022 - yillar yanvar-dekabr  
yakuniga ko‘ra faoliyati to‘g‘risida ma`lumot[[4]](#footnote-4)**

|  |  |  |  |  |
| --- | --- | --- | --- | --- |
| Ko‘rsatkich | O‘l.birligi | 2022-yil 1-yanvar holatiga | 2023-yil 1-yanvar holatiga | % |
| Bitimlar hajmi, jami | mlrd.  so‘m | 87 037,9 | 137 881,9 | 158,4 |
| Ko‘rgazma-yarmarka savdolari bitimlarining hajmi | mlrd.  so‘m | 1 496,7 | 501,7 | 33,5 |
| Mobil raqamlar savdo platformasi | mlrd.  so‘m | 4,9 | 12,1 | 247,8 |
| Eksport | mln AQSH dollar | 72,7 | 57,2 | 78,7 |
| Import | mln AQSH dollar | 98,5 | 440,7 | 447,4 |
| Davlat xaridlari, jami | mlrd.so‘m | 11 027,4 | 36 748,4 | 333,2 |
| Bitimning o‘rtacha bahosi | ming so‘m | 10 920,6 | 35 858,1 | 35 858,1 |

«O‘zbekiston Respublikasi tovar-xomashyo birjasi ochiq aksiyadorlik jamiyatining ustav kapitali 2,5 milliard so‘m miqdorida tashkil qilingan va 25 mln, oddiy aksiyaga joylashtirilgan. Bir aksiyaning nominal qiymati 100 so‘mni tashkil qilgan. Ustav kapitalining 72,3 % i yuridik shaxslarga, qolgan 27,7 % i esa jismoniy shaxslarga to‘g‘ri keladi.

**2.1-rasm. UZEX birjasida tuzilgan bitimlar dinamikasi  
(2019-2022-yillarning I choraklari)[[5]](#footnote-5)**

**2022-yil yanvar-mart** oylarida O‘zbekiston respublika tovar-xom ashyo birjasining barcha savdo platformalarida tuzilgan bitimlarning umumiy hajmi 2021-yilning I-choragiga nisbatan 50,6% ga va 2019-yilning mos davriga nisbatan esa qariyb **uch marotabaga** o‘sib, **26,7 trln so‘mni** tashkil qildi.

Ko‘rib chiqilayotgan davrda birjada ro‘yxatdan o‘tgan yangi mijozlarning soni o‘tgan yilga nisbatan deyarli **to‘rt marotabaga** o‘sib **33,6 mingta savdo ishtirokchisini** tashkil qildi. Bu, o‘z navbatida, tadbirkorlarning bozor tamoyillariga asoslangan zamonaviy va shaffof savdo turlariga bo‘lgan qiziqishlari ortganligidan dalolat beradi.

Birjada mahsulotlar uchun haqiqiy bozor narxlarining shakllanishi natijasida sotuvchi korxonalar qariyb 3,0 trln so‘mlik qo‘shimcha daromad olishdi va bu 2021-yilning yanvar-mart oylariga nisbatan 2,8 marotabaga ko‘pdir. Mazkur mablag‘lar sotuvchi korxonalarning ishlab chiqarish salohiyatini kengaytirish va ularning iqtisodiy samaradorligini oshirishga yo‘naltirilishi mumkin.

O‘tkazilgan ochiq va shaffof birja savdolari tadbirkorlarning tovar resurslaridan erkin foydalanish imkoniyatlarini kengaytirdi hamda tovar bozorlarida bozor narxlarining shakllanishi va sog‘lom raqobatning rivojlanishiga xizmat qildi.

**2.2-jadval**

**“O‘zRTXB” AJ ning 2023-yil yanvar - mart yakuniga  
ko‘ra faoliyati to‘g‘risida ma`lumot[[6]](#footnote-6)**

|  |  |  |  |  |
| --- | --- | --- | --- | --- |
| Ko‘rsatkich | O‘l.birligi | 2022-yil 1-yanvar holatiga | 2023-yil 1-yanvar holatiga | % |
| Bitimlar hajmi, jami | mlrd.so‘m | 27 150,5 | 35 115,5 | 129,3 |
| Ko‘rgazma-yarmarka savdolari bitimlarining hajmi | mlrd.so‘m | 154,2 | 115,9 | 75,2 |
| Mobil raqamlar savdo platformasi | mlrd.so‘m | 2,38 | 3,02 | 126,7 |
| Eksport | mln AQSH dollar | 14,5 | 2,3 | 15,8 |
| Import | mln AQSH dollar | 116,6 | 160,8 | 138,0 |
| Davlat xaridlari, jami | mlrd.so‘m | 5 077,1 | 9 305,1 | 183,3 |
| Bitimning o‘rtacha bahosi | ming so‘m | 34 836,4 | 50 028,6 | 143,6 |

2022-yil yanvar-mart oylarida o‘tkazilgan birja savdolari natijasida shakllangan o‘rtacha narxlar ichki tovar bozorlarida yuzaga kelgan talab va taklifdan kelib chiqib, o‘sish va pasayish holatlarini namoyon etdi. Misol uchun, joriy yilning boshidan buyon AI-91 markali avtomobil benzinining birjada shakllangan o‘rtacha kunlik narxi mahsulotning bir tonnasi uchun 12 075,6 ming so‘mdan 10 422,3 ming so‘mgacha, ya’ni 14% ga pasaygan.

Shuningdek, joriy yilning yanvar-mart oylarida birja kotirovkalari o‘zining yuqori darajasidan sulfat ammoniy bo‘yicha 88% ga, ko‘mir – 49% ga, texnik chigit – 43% ga, polietilen – 22% ga, o‘simlik yog‘i va paxta linti – 14% ga, omuxta yem – 12% ga va qora metall – 10% ga pasaygan.

Shu bilan birga, birja bozorining ayrim tovar segmentilarida o‘sish holatlari ham kuzatildi. Misol uchun, joriy yilning 1-17 mart kunlari davomida shakarning birjadagi narxi mahsulotning bir tonnasi uchun 11 921,9 ming so‘mgacha ko‘tarildi. Biroq keyingi kunlarda birja savdolariga qo‘yilayotgan shakar hajmining sotuvchi korxonalar tomonidan sezilarli darajada oshirilishi evaziga shakar narxi mahsulotning bir tonnasi uchun 8 981,6 ming so‘mgacha, ya’ni 25% ga pasaygan.

Bundan tashqari, mamlakatimizda oziq-ovqat xavfsizligini ta’minlash va ichki bozorlarda narx-navo barqarorligini saqlash maqsadida xorijiy mamlakatlarda tashkil qilingan birjaning 19 ta savdo maydonchalari orqali 127,0 mln AQSH dollarlik mahsulotlar xarid qilindi. Xususan, birja orqali 276,7 ming tonna bug‘doy import qilingan bo‘lib, bu o‘tgan yilga nisbatan 39% ga ko‘pdir.

**2.2-rasm. Elektron davlat xaridlari hajmlari va mablag‘larni tejash dinamikasi (2019-2020-yillarning I choraklari)[[7]](#footnote-7)**

2022-yil yanvar-mart oylarida davlat xaridlari bo‘yicha elektron savdo tizimi xarid.uzex.uz da tuzilgan bitimlarning umumiy hajmi 2021-yilning mos davriga nisbatan uch marotabaga oshib, qariyb 4,2trln so‘mni tashkil qildi. Bunda budjet va korporativ buyurtmachilari mablag‘larining tejalishi ham uch marotabaga o‘sib, 879,2 mlrd so‘mga teng bo‘ldi.

2022-yil yanvar-mart oylarida [avtoraqam.uzex.uz](https://avtoraqam.uzex.uz/) elektron savdo tizimi orqali 86,7 mlrd so‘mlik 40,0 mingdan ziyod avtoraqamlar sotildi. Bunda, avtoraqamlarning sotuvi o‘tgan yilga nisbatan son jihatdan 27% ga, hajmi bo‘yicha – 40% ga o‘sdi. Sotilgan avtoraqamlarning o‘rtacha boshlang‘ich va sotuv narxlari o‘rtasidagi tafovut 47% ni tashkil qildi.

**2.3-rasm. Avtoraqamlarni onlayn auksionda sotish dinamikasi  
(2019-2020-yillarning I choraklari)[[8]](#footnote-8)**

Eslatib o‘tamiz, avtoraqamlarni onlayn-auksionlarda sotilishidan kelib tushgan mablag‘larning **80%** – O‘zbekiston Davlat budjetiga, **20%** – Ichki ishlar vazirligining moddiy-texnik bazasini rivojlantirish, xodimlarini moddiy rag‘batlantirish va boshqa xarajatlar Maxsus jamg‘armasiga yo‘naltiriladi.

**O‘zbekiston Respublikasi tovar-xomashyo birjalari: rivojlanishning yangi bosqichi**

2004-yilning 5-fevralida O‘zbekiston Respublikasi Vazirlar Mahkamasining 57-sonli «Yuqori likvidli mahsulot turlarini sotishning bozor mexanizmlarini joriy qilish haqida»gi Qarori qabul qilindi. Shu bilan tovar bozorlarini liberalizatsiya qilishga asosiy qadam tashlandi, ularning qaysi hududda joylashganligi, kattaligi, qaysi tarmoqqa va idoraga mansubligidan qat’i nazar, xo‘jalik yurituvchi yoki faoliyat yurituvchi xo‘jalik subyektlarining qo‘lidagi resurslarga kira olishning bir xil sharoitlari ta’minlandi.

**Qabul qilingan qarorning siyosiy va iqtisodiy mohiyati quyidagicha:**

Tovar birjasi – savdo bitimlari tuzish bo‘yicha vositachilik xizmatlari ko‘rsatish; tovar savdosini tartibga solish; savdo operatsiyalarini tartibga solish va savdo muammolarini hal qilish; narxlar haqida, ishlab chiqarishning ahvoli va narxga ta’sir etuvchi boshqa omillar haqida ma’lumot to‘plash va e’lon qilish uchun o‘zini o‘zi oqlash asosida faoliyat ko‘rsatadigan tashkilotdir. Tovar birjasida bitim predmeti tovar va uni yetkazib berish bo‘yicha shartnomalar hisoblanadi.

Tovar birjasi, qoidaga ko‘ra, tijorat tashkiloti hisoblanmaydi. Katta foyda olish – uning maqsadi emas. Tovar birjalarini shartli ravishda ishlab chiqaruvchilar va vositachi firmalar tomonidan qo‘shma loyihani amalga oshirish – har bir qatnashchiga sotuv va xarid operatsiya o‘tkazishni ta’minlovchi, tartibga solinadigan tovarlar bozorini tashkil qilish uchun tuziladigan konsorsium sifatida ifodalash mumkin.

Qatnashchilar oladigan foyda tijorat ishlarini amalga oshirishga sarflanadigan xarajatlarni tejab qolish bilan ta’minlanadi.

Birjani aksiyadorlik turidagi tijorat tashkiloti sifatida ham tuzish mumkin. Biroq bunda qatnashchi-tashkilotchilar ularning mijozlaridan foydalanadigan mijozlardan ancha kam bo‘lishi lozim. Shunda ta’sischilar manfaatlarida turli vositachilik xizmatlari ko‘rsatish hisobiga birjaning ishlari foydali ta’sir ko‘rsatadi.

Birjaning oliy boshqaruv organi bo‘lib aksiyadorlar yig‘ilishi xizm at qiladi. Birja faoliyatiga joriy rahbarlikni uning tarkibi va raisi aksiyadorlar yig‘ilishi tomonidan tayinlanadigan qo‘mita amalga oshiradi.

Birjada faoliyat yuritadigan asosiy shaxslar – birja qatnashchilari manfaatlarini ifodalovchi va ularning nomidan bitimlar tuzadigan brokerlardir. Bu holatda brokerlar agentlar sifatida ishtirok etadilar. Agar brokerlik idorasi o‘z hisobidan operatsiyalarni amalga oshiradigan bo‘lsa, u prinsipal sifatida qatnashadi.

**2.2-§. Fond birjasini rivojlantirishning zarurati va undagi muommolar**

O‘zbekiston Respublikasining qonun hujjatlariga ko‘ra, fond birjasi– ochiq va oshkora birja savdolarini oldindan belgilangan vaqtda va belgilangan joyda o‘rnatilgan qoidalar asosida tashkil etish hamda o‘tkazish orqali faqat qimmatli qog‘ozlar savdosi uchun sharoitlar yaratuvchi yuridik shaxs.

Har xil turdagi qimmatbaho qog‘ozlaming paydo bo‘lishi qimmatli qog‘ozlar oldi-sotdisi ushbu qog‘ozlar bozorining boshlanishiga olib keldi. Asosiy ma’no shundaki, bu bozorda sotilgan va sotib olingan qog‘oz mulkdorlik huquqi va shu mulk badalidan ma’lum daromad olish huquqini berar edi. Ana shu huquq qog‘ozda mujassamlangan bo‘ladi.

Qimmatbaho qog‘ozlar mulkiy ma’nodagi hujjat bo‘lib, mulkdorlik huquqi ushbu hujjatsiz amalga oshirilmaydi va boshqa kishiga o‘tib qolmaydi. Qimmatli qog‘ozlaming asosiy xillari hissador-aksiyadorlar jamiyatlari sarmoyasida qatnashish va ma’lum dividend olish huquqini beradigan guvohnoma. Aksiya va obligatsiyalar emitentlari aksiya va obligatsiya egalariga ma’lum, avvaldan belgilangan yillik foiz miqdorida daromad to‘lash majburiyatini oladi. Aksiya va obligatsiyalar fond birjalari va birjadan tashqaridagi bozorda sotiladi va sotib olinadi.

Qimmatli qog‘ozlarga yana tovar va pulli hujjatlar kiradi. Ular o‘zlarida mujassamlashgan huquqiy qiymatni amalga oshirishi mumkin. Bundan tashqari, qimmatli qog‘ozlarga cheklar, veksellar, depozit sertifikatlar, obligatsiya kuponlari, konosamentlar, ombor guvohnomalari - varrantlar va boshqalar kiradi.

**2.4-rasm. Qimmatli qog‘ozlar turlari**

Emitent - qimmatli qog‘oz yoki pullami emissiya qiluvchi (muomalaga chiqaruvchi) subyekt. Pul belgilarining emitenti faqat davlat bo‘lishi mumkin. Qimmatli qog‘ozlar emitenti davlat, aksioner jamiyatlari, banklar va aynan shunday huquqqa ega boshqa shaxslar bo‘lishi mumkin.

Qimmatli qog‘ozlar ikkilamchi bozori birjada va birjadan tashqarida bo‘lishi mumkin. Birjadan tashqaridagi oldi-sotdi operatsiyalari biror-bir sabab tufayli birjada kotirovka qilinmayotgan qog'ozlar yuzasidan bo‘lishi mumkin (masalan, banklar orqali).

Birlamchi fond bozori Fond birjalari fond bozorlari hisoblanadi.

Birlamchi fond bozorida aksiyadorlar jamiyatlari, hukumat munitsipial tashkilotlari tomonidan chiqarilgan yangi qimmatli qog‘ozlar joylashtiriladi.

Fondli qiymatni hamma oladi: yakka tartibdagi investorlar, moliya-kredit institutlari, pensiya fondlari, davlat muassasalari va korporatsiyalari, sug‘urta kompaniyalari. Investitsiya qiluvchi fondlar va qimmatli qog‘ozlami joylashtirish bilan (hukumat obligatsiyalaridan tashqari), odatda, emissiya sindikatlarini barpo qiluvchi investitsion banklar shug‘ullanadi. Sindikat qatnashchisi o‘ziga ajratilgan hajm-miqdor doirasida chiqariladigan qimmatli qog‘ozlami mijozlar orasida avvaldan obuna qilish yo‘li bilan tarqatadi.

lkkilamchi fond bozori qimmatli qog‘ozlaming birlamchi bozori - emissiya paytida ularning investorlar tomonidan sotib olinishidir. lkkilamchi bozor esa avval chiqarilgan qog‘ozlaming oldi-sotdi bitimlari. Ular fond birjalarida yoki birjalardan tashqarida amalga oshirilishi mumkin.

Fond birjalari va birjadan tashqaridagi qimmatli qog‘ozlar bozorlari bir-birini uzviy to‘ldirsa-da, bir vaqtning o‘zida o‘zaro raqobatchidir. Obligatsiyalar savdosida birjadan tashqaridagi bozor birja mexanizmini to‘ldiradi, birja va aksiyalar savdosida birjadan tashqari bozor o‘zaro raqobatchi konkurent hisoblanadi.

**Fond bozorini tartibga solish institutlari**

**2.5-rasm. Fond bozorining tuzilishi.**

Fond birjasi qimmatli qog‘ozlar bilan birja faoliyatini yuritish uchun litsenziyaga ega bo‘lishi kerak. Fond birjalarining muassislari bo‘lib qimmatli qog‘ozlar bilan operatsiyalarni amalga oshirish uchun ruxsatnoma (litsenziya)ga ega bo‘lgan yuridik va jismoniy shaxslar qatnashishi mumkin. Davlat hokimiyati va boshqaruvi idoralari, ularning xodimlari va mutaxassislari birjalarning muassislari sifatida ishtirok etishi mumkin emas.

**2.6-rasm. Birjada taqiqlangan holatlar**

Fond birjalari o‘zini o‘zi tartibga soluvchi tashkilotlar jumlasiga kiradi. Bu shuni anglatadiki, birjalar qimmatli qog‘ozlar bilan birja savdolari qoidalarini, birjaning tarkibiy tuzilmalari, ularning a’zolarining ishini tartibga soluvchi hujjatlarni mustaqil ravishda ishlab chiqadi va tasdiqlaydi, biroq bularning barchasi qimmatli qog‘ozlar bozori to‘g‘risidagi amaldagi qonun hujjatlari doirasida amalga oshirilishi lozim. Xususan, birja operatsiyalarining qoidalari majburiy tartibda quyidagi ta’riflarni nazarda tutishi kerak:

* muayyan birjada qimmatli qog‘ozlar bilan savdo-sotiq qilish tamoyillari;
* birja savdolari ishtirokchilarining tarkibi va ularga nisbatan qo‘yiladigan talablar;
* birja yig‘ilishlarining joyi va yili haqida axborot;
* qimmatli qog‘ozlarning birja savdolariga ruxsat etilishi tartibi;
* birja bitimlari;
* mijozlarning brokerlarga topshiriqnomalari (buyruqlari)ning turlari;
* savdolarni tashkil etish;
* bitimlarni ro‘yxatga olish va rasmiylashtirish tartibi;
* bitimlarni tuzishda foydalaniladigan shartnomalar, arizalar, hisobotlar, xabarnoma shakllari va boshqa birja hujjatlarining namunalari.

Birja savdolarining ichki qoidalari, birjaning ustavi majburiy tartibda O‘zbekiston qimmatli qog‘ozlar bozorini tartibga soluvchi organ bilan kelishilishi zarur.

**2.7-rasm. Fond birjalari vazifalari**

Qimmatli qog‘ozlar bozorida birja faoliyati fond birjasining maxsus faoliyat turi bo‘lganligi bois qonunchilik bilan uning daromad manbalari qat’iy reglamentlangan. Chunonchi, birja faoliyatini moliyalash o‘z aksiyalarini, paylarini, brokerlik joylarini sotish, muntazam a’zolik badallari, birja bitimlarini ro‘yxatga olishdan tushgan yig‘imlar, qimmatli qog‘ozlar bilan operatsiyalarda vositachilik qilganlik uchun vositachilik haqlari, shuningdek, axborot va ayrim boshqa xizmatlardan olingan daromadlar hisobidan amalga oshirilishi mumkin.

1991-yilning avgustida «O‘zbekiston tovar-xomashyo birjasi» mas’uliyati cheklangan jamiyat «Toshkent» O‘zbekiston Respublikasi universal tovar-fond birjasi (qisqartirilgan nomi – «Toshkent» birjasi)ga aylantirildi va uning tarkibida qimmatli qog‘ozlar bozorining dastlabki rasmiy tashkiloti – Fond bo‘limi ochildi. Fond bo‘limi zimmasiga qimmatli qog‘ozlarning uyushgan bozorini tashkil etish (fond boyliklari bilan birja savdolarini tashkil qilish), birjaning brokerlik o‘rinlarini sotish, birjaning ustav sarmoyasini shakllantirish maqsadida uning aksiyalarini joylashtirish vazifalari yuklatildi.

1991-yilning sentyabrida Biznes milliy universiteti bazasida «Toshkent» birjasi «Aksiyalashtirish. Qimmatli qog‘ozlar bilan operatsiyalar» maxsus o‘quv kursini tashkil etdi. Savdo zalining fond seksiyasida ishlashni xohlovchi barcha brokerlar ushbu kursda o‘qishlari lozim edi. Bir yilning o‘zida Fond bo‘limining tarkibi shakllandi. Brokerlik joyining narxi 100 ming rublni tashkil etdi. O‘sha yilning kuz oylari mobaynida me’yoriy hujjatlar paketini ishlab chiqish bo‘yicha jiddiy ishlar olib borildi va bu ishlar 1992-yilning boshiga kelib tugatildi. O‘sha yilda «Toshkent» birjasi Fond bo‘limi to‘g‘risida, brokerlik joyi to‘g‘risida, Fond bo‘limining a’zolari to‘g‘risida, Ekspert, Malaka, Kotirovka, Nizolar bo‘yicha komissiyalar to‘g‘risida tasdiqlangan nizomlarga va eng asosiysi, boshqa respublikalar, shuningdek, G‘arbiy Yevropa davlatlari hamda AQSH fond birjalari tajribalarini inobatga olgan holda ishlab chiqilgan qimmatli qog‘ozlar bilan operatsiyalarni amalga oshirish qoidalariga ega edi.

1992-yilning yanvarida «Toshkent» birjasining Fond bo‘limi respublikada birinchi bo‘lib qimmatli qog‘ozlar bilan muntazam savdolarni o‘tkazishga kirishdi. O‘sha yili «Toshkent» birjasi Fond bo‘limining qimmatli qog‘ozlar bilan operatsiyalar bo‘yicha aylanmasi 26 mln. rublni tashkil qildi, bu Rossiyaning dongdor fond birjalarining xuddi shunday ko‘rsatkichlari bilan taqqoslanadigan darajasi edi. Savdolarga banklarning aksiyalari, turli birjalarning fond boyliklari toifasiga kiritiladigan brokerlik joylari, shuningdek, ishlab chiqarish tijorat yo‘nalishidagi dastlabki aksiyadorlik jamiyatlarining paydo bo‘la boshlagan aksiyalari qo‘yildi. Fond bo‘limi o‘sha yilda qimmatli qog‘ozlar bozori ishtirokchilarining faoliyatini tartibga soluvchi me’yoriy hujjatlar bo‘lmagan sharoitda va o‘zi yaratgan qoidalar asosida ish olib bordi. Fond bozorining respublika miqyosidagi dastlabki yirik muassasasi bo‘lgan Fond bo‘limi nafaqat dastlabki emitentlar va sarmoyadorlarning, balki Moliya vazirligining ham e’tiborini tortdi. Moliya vazirligi o‘sha yili endigina fond bozoriga nisbatan o‘z munosabatini belgilay boshlab, uni tartibga solishga urinib ko‘rdi.

Ayni paytda, birjalarning soni asta-sekin o‘sib bordi. Ayrim ma’lumotlarga ko‘ra, faqat O‘zbekistonning o‘zida 1992-yilning yoziga kelib ularning soni 36 taga yetdi. Respublikada qabul qilingan «Birjalar va birja faoliyati to‘g‘risida»gi Qonun birjalarga nisbatan zarur majburiy talablarni belgilagan holda, ularning faoliyatiga sezilarli o‘zgartirishlar kiritdi. Qonunga binoan birjaning ustav fondi 50 mln. rubldan kam bo‘lmasligi lozim edi. Birjalar hech qanaqa tijorat tuzilmalarini tashkil qilishi mumkin emas edi. Vazirliklar, idoralar, davlat qo‘mitalari va shu kabi tashkilotlar birjaning muassislari bo‘lishi mumkin emas edi. Ustav sarmoyasining miqdoriga ko‘ra «Toshkent» birjasi qonunchilik talablariga javob berdi. Biroq o‘sha yili bu birja ancha nomdor bo‘lgan tijorat tuzilmalari katta miqdorining asosiy ta’sischisi bo‘lib, bir necha yirik vazirliklar va idoralar birjaning o‘zining muassisi edi. Bu birjalar to‘g‘risidagi yangi qonunga zid keldi. 1992-yilning oxirida «Toshkent» birjasi «O‘zbekinvest» – O‘zbekiston moliya-investitsiya kompaniyasi» aksiyadorlik jamiyatiga aylantirildi va u yangi birja – «Toshkent» O‘zbekiston Respublikasi tovar-fond birjasi» mas’uliyati cheklangan jamiyatning muassisi bo‘lib qatnashdi. Yangi birjaning tarkibida Fond bo‘limi tashkil etilib, bu bo‘lim tashkiliy-me’yoriy jihatdan hech bir o‘zgarishlarga duch kelmadi. Yangi birja amaldagi qonunchilikning barcha talablariga javob berdi. Ta’sis hujjatlarining shartlariga ko‘ra eski birjaning barcha a’zolari to‘g‘ridan to‘g‘ri yangi birjaning a’zolari maqomini oldi.

O'zbekiston qimmatli qog'ozlar bozori indeksi

2016-yil avgustidan 2023-yil apreligacha boʻlgan davrda Oʻzbekiston qimmatli qogʻozlar bozori indeksini jadvalda koʻring;

**2.8-rasm. O‘zbekistonda qimmatli qog‘ozlar bozori ko‘rsatkichi  
(2022-2023-yillar)[[9]](#footnote-9)**

O'zbekiston O'zbekiston Kompozit indeksi haqida asosiy ma'lumotlar

* O‘zbekiston kompozit indeksi 2023-yil aprel oyida o‘tgan oy oxiridagi 504,1 punktga nisbatan 606,5 punktda yopildi.
* O‘zbekiston Qimmatli qog‘ozlar bozori indeksi: Oy oxiri: O‘zbekiston: O‘zbekiston Kompozit indeksi ma’lumotlari har oy yangilanadi, 2016-yil avgustidan 2023-yil apreligacha mavjud bo‘lib, o‘rtacha soni 793,3 ballni tashkil etadi.
* Ma’lumotlar 2021-yilning fevralida 1443,5 ballni tashkil qilib, rekord darajaga yetdi va 2019-yilning yanvarida 329,8 ball bilan rekord darajaga yetdi.

**2.3-§. Mamlakatimizda birja faoliyatini rivojlanishiga tasir etuvchi omillar**

Qaysi bir rivojlangan mamlakatlarning iqtisodiy taraqqiyotiga razm solmaylik, kapital bozorining shiddat bilan o‘sib borayotgani, investitsiya oqimining barqaror ekanligiga guvoh bo‘lamiz. Fond bozori iqtisodiyotda muhim vazifalarni bajaradi, ya’ni jamg‘armalarni investitsiyaga transformatsiya qilib, moliyaviy-investitsion resurslarni iqtisodiyotning istiqbolli sohalariga samarali taqsimlash va qayta taqsimlash, davlat qarziga xizmat qilish, ishlab chiqarish vositalariga egalik huquqini qayta taqsimlash, biznesni rivojlantirish va qo‘shimcha ish o‘rinlarini yaratish, vaqtinchalik bo‘sh bo‘lgan moliyaviy resurslarni iqtisodiy taraqqiyot maqsadlariga yo‘naltirishga xizmat qiladi.

Fond bozori yordamida davlat ham, korxonalar ham rivojlanish va ijtimoiy ahamiyatga ega dasturlarni amalga oshirish uchun zarur mablag‘larni jalb qiladi. Shuningdek, dunyoning ko‘plab, eng zamonaviy davlatlarining bozor iqtisodiyotida fond birjalari faoliyat ko‘rsatmoqda. Shu bilan birga, fond birjalari bozor iqtisodiyotining eng muhim instituti sifatida qaralib, tegishli moliya institutlarining faoliyatini milliy iqtisodiyotidan kelib chiqqan holda muhim ahamiyatga ega bo‘lgan ko‘plab vazifalarni o‘z ichiga oladi. Fond bozori jismoniy yoki qimmatli qog‘ozlar bilan operatsiyalarni amalga oshirishga imkon beradigan mexanizm to‘plamidir. Fond birjasi – qimmatli qog‘ozlar savdosiga mo‘ljallangan uyushgan bozor. Bu qimmatli qog‘ozlar xaridori hamda sotuvchisi uchrashadigan joy hisoblanadi.

O‘zbekiston Respublikasi Prezidentining 2022-yil 28-yanvardagi PF-60-sonli “2022-2026- yillarga mo‘ljallangan Yangi O‘zbekistonning taraqqiyot strategiyasi to‘g‘risida”gi farmonining 26- maqsadida: “Iqtisodiyotda moliyaviy resurslarni ko‘paytirish maqsadida, kelgusi 5 yilda fond bozori aylanmasini 200 million AQSh dollaridan 7 milliard AQSh dollariga yetkazish ko‘zda tutilgan bo‘lib, unda mamlakatimizda kapital harakatini bosqichmabosqich erkinlashtirish hamda yirik korxonalarni va ulardagi ulushlarni (aksiyalarni), shu jumladan fond birjasi orqali xususiylashtirish hamda davlat ulushiga ega tijorat banklarida transformatsiya jarayonlarini yakunlab, 2026-yil yakuniga qadar bank aktivlarida xususiy sektor ulushini 60 foizgacha yetkazish” reja qilingan.[[10]](#footnote-10)

Shuningdek, O‘zbekiston Respublikasi Prezidentining 2019-yil 7-oktabrdagi fond bozorini rivojlantirish masalalariga bag‘ishlangan yig‘ilishida fond bozoridagi aksiyalarning jami qiymati 25 trillion so‘m bo‘lib, yalpi ichki mahsulotga nisbatan 6 foizga ham yetmasligi, bu ko‘rsatkich Singapurda 188 foiz, Malayziyada 112 foiz, Rossiyada 34 foizni tashkil etayotgani, shu bois 2020-2025-yillarda fond bozorini rivojlantirish strategiyasini ishlab chiqish rejalashtirilganligi hamda erkin muomaladagi jami qimmatli qog‘ozlarning yalpi ichki mahsulotga nisbatini 2025-yil oxirigacha kamida 10−15 foizga yetkazish bo‘yicha tegishli mutassadi tashkilotlarga vazifalar berilgan bo‘lib, qimmatli qog‘ozlarga bo‘lgan talabni ko‘paytirish, xorijiy birja, brokerlar va banklarni mamlakatimiz fond bozoriga jalb qilish choralari muhokama qilingan.[[11]](#footnote-11) Sug‘urta kompaniyalariga aktivlarining ma’lum foizini fond bozoriga yo‘naltirish, banklarga birlamchi bozorda yuqori likvidli qimmatli qog‘ozlarni xarid qilish uchun ruxsat berish masalalari ko‘rib chiqilgan. Shu qatorda, investorlar va minoritar aksiyadorlar huquqi himoyasini kuchaytirish, dividendlar to‘lash va undirishni takomillashtirish zarurligi ta’kidlandi. Bundan tashqari xalqaro moliyaviy hisobot va xalqaro audit standartlariga o‘tish bo‘yicha topshiriqlar berilgan.

Bundan ko‘rinib turibdiki, fond bozorini rivojlantirishga qaratilgan strategiyalar mamlakatimiz milliy iqtisodiyotining zarur segmentlaridan biri hisoblanishi, qolaversa, investitsiya oqimini jalb qilishdagi samarali mexanizmi ekanligini ko‘rishimiz mumkin.

Fond bozori moliya bozorining bir qismi bo‘lib, qimmatli qog‘ozlar emissiyasi va ularning savdosida ixtisoslashgan bozor hisoblanadi. Fond bozorining asosiy vazifasi investitsiyalarni, ya’ni kengaytirilgan takror ishlab chiqarish va texnika ravnaqiga zarur investitsiya mablag‘larini to‘plash hamda taqsimlash, qimmatli qog‘ozlar paketlaridan foydalangan hodda mulk egaligini o‘zgartirish, qimmatli qog‘ozlar chiqarish yordamida davlat qarzini moliyalashtirish va hokazolardan iborat.

Fond bozori qimmatli qog‘ozlar bozorining katta qismini tashkil etadi. Qimmatli qog‘ozlar bozorining qolgan qismi o‘zining nisbatan kichik hajmlari tufayli maxsus nomni olmadi, shu sababli ko‘pincha qimmatli qog‘ozlar bozori bilan fond bozori tushunchalari bir xil ma’noda ishlatiladi.

Bizga ma’lumki, fond bozoriga investitsiyalarni jalb etishni rivojlantirishda siyosiy, makroiqtisodiy, mikroiqtisodiy va infratuzilmaviy omillar keng ta’sir etadi. Ushbu omilar ichida makroiqtisodiy omillar fond bozoriga bevosita va bilvosita ta’sir o‘tkazadigan omillardan biri hisoblanadi. Davlat budjetining holati fond bozori rivojlanish holatiga bevosita ta’sir qiladi. Agar budjetda xarajatlar daromadlardan oshib ketib, kamomad yuzaga keladigan bo‘lsa va ushbu kamomad pul emissiyasi orqali qoplansa, bu holat inflatsiya darajasining oshishiga olib keladi. Pirovard natijada fond bozoriga investitsiyalash sekinlashadi.

**2.9-rasm. Fond bozori rivojlanishiga ta'sir etuvchi omillar**

Shuningdek, ko‘pgina rivojlangan davlatlar hamda respublikamiz mustaqilligining dastlabki yillaridagi tajribasida ham budjet kamomadini noinflatsion usullarda qoplash usuli fond bozori faoliyati bilan bevosita bog‘liq.

O‘zbekistonda bugungi kunda aksiyadorlik jamiyatlari fond bozori va birja savdolarining asosiy ishtirokchisi bo‘lib, ular faoliyatining barqarorligi, o‘z navbatida, fond bozorining samaradorligini oshirishda muhim amaliy ahamiyat kasb etishi asoslangan. Jahon amaliyotida yetakchi fond birjalari o‘z faoliyatni olib bormoqda va ularning olib borayotgan islohotlari fond birjalari yanada rivojlanishiga turtki bo‘lib kelmoqda.

**2.10-rasm. Birja kapitallashuvi bo‘yicha mamlakatlar ro‘yxati  
(2022-yil holatiga ko‘ra)** [[12]](#footnote-12)

YaIM ulushi foiz sifatida fond bozori kapitallashuvi, 2020-yilda mamlakatlar reytingi: 2020-yil uchun 67 mamlakat asosidagi o‘rtacha ko‘rsatkich 100,36 foizni tashkil etdi. Eng yuqori ko‘rsatkich AQShda 194,5 foiz va eng past ko‘rsatkich KostaRikada 3,07 foizni tashkil etdi.

Lekin qimmatli qog‘ozlar chiqarib, ularni fond bozorida sotish mexanizmidan samarali foydalanilmayapti. O‘zbekiston fond bozoridagi aksiyalarning jami qiymati 25 trillion so‘m bo‘lib, yalpi ichki mahsulotga nisbatan 6 foizga ham yetmaydi. Bu ko‘rsatkich AQShda 194,5 foiz, Yaponiyada  
122,2 foiz, Buyuk Britaniyada esa 116,5 foizni tashkil etadi. Mamlakatimizda joriy yilda chiqarilgan davlat obligatsiyalari valyuta birjasi orqali faqatgina tijorat banklariga sotilgan. Fond bozori professional ishtirokchilari soni yuztaga ham bormaydi. Shu bois 2020-2025-yillarda fond bozorini rivojlantirish strategiyasini ishlab chiqish rejalashtirilgan.

**2.11-rasm. Toshkent RFB 2022-yil songgi choragida banklar qimmatli qog‘ozlari bilan amalga oshirilgan bitimlar hajmi(sonda)[[13]](#footnote-13)**

Emitentlarning qimmatli qog‘ozlari bilan tuzilgan bitimlar hajmi bo‘yicha tarmoqlar kesimida

Banklar qimmatli qog‘ozlari bilan amalga oshirilgan bitimlar hajmi sezilarli darajada pasayganligiga qaramasdan, ular bilan tuzilgan bitimlar summasi tarmoqlar kesimida 2019-yilda amalga oshirilgan tranzaksiyalar hajmi bo‘yicha 72,81 foizni yoki 319,5 milliard so‘mni tashkil etdi.

Kapital bozorida eng faol bank tizimini qaraydigan bo‘lsak, banklar aktivlarining 84,3 foizi yoki 235,16 trillion so‘mi davlat ulushiga to‘g‘ri keladi. Bu, oʻz navbatida, bank sektorida sogʻlom raqobatga toʻsiq boʻlib, xizmat koʻrsatish sifatiga salbiy taʼsir qilmoqda. Fond birjasi faoliyatining ustuvor yo‘nalishlaridan biri moliyaviy barqaror jamiyatlarning qimmatli qog‘ozlarini yanada ko‘proq birja savdolariga jalb qilish, ularga qulay va kam xarajatli birja operatsiyalari orqali investitsiya mablag‘larini yo‘- naltirish hisoblanadi. O‘zbekiston Respublikasining “Birjalar va birja faoliyati to‘g‘risida”gi qonuni hamda “Toshkent” respublika fond birjasida qimmatli qog‘ozlar bilan birja savdosi qoidalariga binoan listing kompaniyalarining qimmatli qog‘ozlari doimiy kotirovka qilinadi. Bu esa listingdagi qimmatli qog‘ozlarning bozor bahosini aniqlash imkonini beradi.

Mazkur ilmiy tadqiqotlarda qimmatli qog‘ozlar bozori aylanmasi qimmatli qog‘ozlarga kiritilgan investitsiyalar deb qabul qilinib, kapitallashuv ko‘rsatkichini bozorning sig‘imi (hajm) omili, sotilgan aksiyalar sonini bozorning faollik omili, emissiyani bozorning kengayish omili deb qabul qilingan. O‘zbekiston iqtisodiyotiga kirib kelgan xorijiy investitsiyalar hajmi o‘sish tendensiyasiga ega bo‘lsa-da, ammo fond bozori orqali ularning salmog‘i kamligicha qolmoqda.

Bizning fikrimizcha, mamlakatimizda fond bozorini takomillashtirish va uning investitsiyalarni jalb qilishdagi rolini oshirish uchun quyidagi chora-tadbirlarni amalga oshirish maqsadga muvofiq:

1. Fond bozori holati, uning qatnashchilari, ularning qimmatli qog‘ozlari va moliyaviy-xo‘jalik faoliyati haqidagi zarur ma’lumotlar va hisobotlarni tuzish va taqdim etish masalalari bo‘yicha me’yoriy-huquqiy hujjatlarni bir tizimga keltirib, ularni takomillashtirish lozim. Fond bozoriga oid bo‘lgan normativ bazani qayta ko‘rib chiqqan holda soddalashtirish va to‘siqlarni olib tashlash kerak.

2. Qimmatli qog‘ozlarning emitentlari hisoblangan aksiyadorlik jamiyatlarining aksiyadorlar umumiy yig‘ilishini on-layn rejimida masofaviy tashkil etishni yo‘lga qo‘yish lozim. Shu asosda aksiyadorlarga taqdim etilayotgan hujjatlar va hisobotlar elektronlashadi, aksiyadorlarning vaqti tejaladi, transport xarajatlari kamayadi hamda barcha aksiyadorlarning yuz foiz ishtirok etishi ta’minlanadi.

3. Fond bozoriga oid rivojlangan mamlakatlarning tajribalarini o‘rganish, ularda qo‘llanilayotgan dasturiy texnik ta’minotlardan foydalanish, fond bozori bo‘yicha mutaxassislarning malaka oshirishlarini ta’minlash qo‘yilgan maqsadlarga erishishda ko‘maklashadi.

4. Fond bozori amaliyotiga yangi moliya vositalarini, xususan, davlat qimmatli qog‘ozlari, hosilaviy qimmatli qog‘ozlarni joriy qilish vaqti keldi, deb hisoblaymiz. Buning uchun vakolatli davlat organlari tomonidan yangi moliya vositalarining muomalaga chiqarilishini rag‘batlantiradigan me’- yoriy hujjatlar ishlab chiqilishi lozim. Birinchi navbatda, korporativ obligatsiyalarni muomalaga chiqarish va ro‘yxatga olishning maxsus soddalashtirilgan tartibi ishlab chiqilishi zarur.

Ushbu chora-tadbirlarni amalga oshirish fond bozori ishtirokchilarining sa’y-harakatlarini birlashtirib, qo‘yilgan maqsadlarga hamkorlikda erishishga, iqtisodiy taraqqiyot yo‘lida fond bozori salohiyatidan samarali foydalanish va uning investitsiyalarni jalb etishdagi rolini oshirishga zamin yaratadi.

**III BOB. BIRJALAR FAOLIYATINI RIVOJLANTIRISH YONALISHLARI**

**3.1-§. Fond bozorini rivojlantirish milliy iqtisodiyotining eng muhim omili**

Har qanday mamlakat iqtisodiyotida biz shuni ko‘rishimiz mumkinki, ayrim tarmoqlarda pul mablag‘lari yetishmay turgan bir paytda, ba’zi tarmoqlarning ko‘p miqdorda pullari vaqtincha bo‘sh turadi. Bir tarmog‘ning mablag‘i ma’lum vaqt mobaynida ortiqchalik yoki yetishmay qolishligi navbatma navbat almashib kelishini hisobga olgan holda, mablag‘i yetadigan va shu mablag‘ga yetishmovchiligi bor bo‘lgan tarmoqlarni bir birlari bilan uchrashtiradigan soha bu moliya bozori, ya’ni fond birjasidir. Dunyoning ko‘plab, eng zamonaviy davlatlarning bozor iqtisodiyotida fond birjalari faoliyat ko‘rsatmoqda. Shu bilan birga, fond birjalari bozor iqtisodiyotining eng muhim instituti sifatida qaralib, tegishli moliya institutlarining faoliyatini milliy iqtisodiyotidan kelib chiqqan holda muhim ahamiyatga ega bo‘lgan ko‘plab vazifalarni o‘z ichiga oladi. Fond bozori jismoniy yoki qimmatli qog‘ozlar bilan operatsiyalarni amalga oshirishga imkon beradigan mexanizm to‘plamidir. Fond birjasi - bu qimmatli qog‘ozlar savdosiga mo‘ljallangan uyushgan bozor. Bu qimmatli qog‘ozlar xaridori hamda sotuvchisi uchrashadigan joy.

Xalqaro tajribaga ko‘ra, qimmatli qog‘ozlar bozori iqtisodiyotning turli tarmoqlari uchun zarur investitsiyalarni jalb qilishning muhim manbai bo‘lib, bank krediti orqali moliyalashtirishning muqobili sanaladi. Shu bois ham har qanday davlat iqtisodiy tizimining holati fond bozoridagi faollikda namoyon bo‘ladi.

Mazkur bozorda yuridik yoki jismoniy shaxslar o‘z mablag‘ini kelgusida foyda olish maqsadida aksiya hamda boshqa qimmatli qog‘ozlarga yo‘naltiradi. Qimmatli qog‘ozlardan foyda olish dividend yoki foiz ko‘rinishida yoxud ularni ikkilamchi ravishda yuqoriroq bahoga sotish evaziga amalga oshiriladi. Moliyaviy fond birjalari bir nechta subyektlarning ishtirokida ishlaydi.

**3.1-rasm. Moliyaviy birja subyektlari**

Bir necha yil davomida mamlakatimizda ham birjalar faoliyatini takomillashtirish, jumladan fond bozorini rivojlantirish borasida izchil ishlar amalga oshirilmoqda. Shuningdek, fond birjasini rivojlantirish orqali bozor iqtisodiyotining taraqqiyotiga erishish maqsadida tuzilgan dasturlar bugungi kunda Prezidentimizning 2017-yil 18-apreldagi "Ozbekiston Respublikasi Xususiylashtirilgan korxonalarga ko‘maklashish va raqobatni rivojlantirish davlat qo‘mitasi tashkil etish to‘g‘risida"gi Farmoni va boshqa normativ-huquqiy hujjatlar doirasida amalga oshirib kelinmoqda.

**3.2-rasm. O‘zbekistonda faoliyat yuritayotgan birjalar**

"Toshkent" Respublika fond birjasi mamlakatimiz moliya tizimini tez rivojlantiryotgan tuzilmadir va u sarmoya bozorining fond ulushi o‘zgarishiga katta ta’sir ko‘rsatdi. Shu bilan birga, mutaxassislarning qayd qilishlaricha, fond bozoriga aholini keng jalb qilish hamon dolzarb masalalardan biri bo‘lib turibdi.

Shu bois, qimmatli qog‘ozlarga sarmoya kiritishning afzalliklarini keng ommaga ko‘proq va tushunarli tarzda yetkazish uchun Respublikamizning barcha hududlarida soha mutaxassislari ishtirokida turli tadbirlar o‘tkazilmoqda.

Bu borada, O‘zbekiston Respublikasi Prezidentining 2017-yil 7-fevraldagi PF4947-sonli “O‘zbekiston Respublikasini yanada rivojlantirish bo‘yicha harakatlar strategiyasi to‘g‘risida”gi farmonida iqtisodiyotni rivojlantirish va liberallashtirishning ustuvor yo‘nalishlaridan biri sifatida, kapitalni jalb qilish hamda korxonalar, moliyaviy institutlar va aholining erkin mablag‘larini joylashtirishning muqobil manbai sifatida moliya bozorini rivojlantirishga qaratilgan O‘zbekiston Respublikasi moliya bozorini o‘rta muddatli va uzoq mudatli istiqbolda rivojlantirish konsepsiyasini ishlab chiqish vazifasi qo‘yilgan.

Iqtisodiyotni rivojlanishida, hamda uning turli sohalari bir maromda ishlab turishi uchun investitsiyalar muhim ahamiyat kasb etadi. Hozirda, katta hajmda moliyaviy resurslarni jamlovchi va uni iqtisodiyotning ustuvor sohalariga yo‘naltira oladigan asosiy moliyaviy institut – banklar bo‘lib turibdi, desak mubolag‘a bo‘lmaydi. Mana shu faoliyatni qimmatli qog‘ozlar vositasida amalga oshirish banklar uchun ko‘p jihatdan qulaydir.

Ta’kidlash o‘rinliki, odatda fond bozorida ishtirok etuvchi tijorat banklari milliy iqtisodiyotimizning real sektorini rivojlantirishda hal qiluvchi ahamiyatga ega hisoblanadi. Fond bozorini rivojlanlantirish yordamida iqtisodiyotda pul mablag‘lari harakati ta’minlanadi, shuningdek, moliya resurslarini beto‘xtov shakllantirish, ulardan samarali foydalanish va sarmoyalash amalga oshiriladi.

Investitsiyaga aylanayotgan pulning xo‘jalikning turli sohalari o‘rtasida erkin ko‘chib yurishi, moliya resurslaridan erkin va oqilano foydalanishni ta’minlaydi. Bu o‘z navbatida mamlakat taraqqiyotiga ham o‘z ta’sirini o‘tkazadi.

Hozirgi zamon iqtisodiyotining rivojlanish darajasiga qarab, mamlakat iqtisodiyotning "ahvoli" haqida fikr yuritish mumkin, chunki moliya bozoriga ta’sir ko‘rsatib, jamiyatning iqtisodiy faoliyatini boshqarish mumkin. Shuning uchun bozorini rivojlantirish bugungi kunda iqtisodiyotimizdagi muhim vazifalardan biridir.

Shuningdek, mamlakatimiz fond bozorini yanada rivojlantirish va barqarorlashtirishda tijorat bank investitsiyalaridan foydalanish maqsadga muofiqdir:

* fond bozorida banklar tomonidan qimmatli qog‘ozlar bilan amalga oshiriladigan operatsiyalar bo‘yicha soliq mexanizmida birmuncha yengilliklar va imtiyozlar joriy etilishi lozim;
* birja savdolarida sotiladigan moliyaviy instrumentlar sonini ko‘paytirish, ya’ni moliyaviy fyuchers, opsion, depozitar tilxatlar va ipoteka obligatsiyalarini joriy etish. Bu holat qimmatli qog‘ozlar bozorida banklarning faollashuviga va fond bozori aylanmasining oshishiga olib keladi;
* Respublika tijorat banklarining qimmatli qog‘ozlarini xalqaro fond birjalarida sotishni ta’minlash mexanizmini ishlab chiqish lozim.
* Yuqorida sanab o‘tilgan chora-tadbirlarning o‘z vaqtida amalga oshirilishi Respublika banklari raqobatbardoshligini oshirishga xizmat qilib, ularning nafaqat milliy fond bozorida ivestitsion faolligi oshishiga, balkim xalqaro kapital bozorida ham faol ishtirokchiga aylanishiga imkon beradi, O‘zbekistonda investitsiya muhitining yanada qulayroq bo‘lishiga olib keladi.

**3.2-§. Birjalar faoliyatida raqamli texnologiyalarni qo‘llash imkoniyatlari**

Zamonaviy jahon iqtisodiyotida birja savdosining rolini ko‘rib chiqish uchun albatta birja savdosini avtomatlashtirish mohiyatiga murojaat qilish zarur. Oxirgi paytlarda iqtisodiy vazifalarni hal qilishda EHMni qo‘llash kеngaymoqda. Bugungi kunda dеyarli barcha tashkilotlar o‘z ishida hisoblash tеxniksidan foydalanmoqda. Bozor iqtisodiyoti munosabatlarining shakllanishi davomida hisoblash tеxnikalari bozori ham, dasturiy ta`minot vositalari bozori ham asosan kichik va o‘ta korxonalarning qo‘shilishi hisobiga ancha kеngaydi.

Saqlanayotgan ma`lumotlar hajmi va tarkibiy murakkabligining o‘sishi, axborot tizimlaridan foydalanuvchilar doirasining kеngayishi shunga olib kеldiki, 60-yillarda ma`lumotlar to‘plamini boshqarish tizimlarining (SUBD) ilk sanoat namunalari – MTni tashkil qilish va yuritish uchun mo‘ljallangan ixtisoslashgan dasutriy vositalar paydo bo‘di. Iqtisodiy jarayonlarni avtomatlashtirish uchun SUBD dan foydalanish ko‘p hollarda maqsadga muvofiq hisoblanadi. Bandlik xizmati yoki mеhnat birjasini avtomatlashtirish misolini ko‘rib chiqamiz.

Birjaning kompyutеr tizimida barcha ma`lumotlar – savdo haqida, birjada ro‘y bеradigan opеratsiyalar haqida xizmat axborotlari va h.k. saqlanadi.

Xizmat axboroti dеb uni ochib bеrish birjaga va savdo qatnashchilariga zarar yetkazishi mumkin bo‘lgan va quyidagilarga aloqador har qanday axborot hisoblanadi:

* emitеntlar va ular chiqargan emission qimmatli qog‘ozlar, to bundan axborot e`lon qilinadigan paytga qadar, jumladan, agar bu emitеntning qimmatli qog‘ozlar bozor bahosiga ta`sir etadigan bo‘lsa, Shuningdеk, emitеntdan yangiliklar lеntasida e`lon qilinmasdan oldin jiddiy dalilar haqida olinagn ma`lumotlar;
* savdo qatnashchilari, jumladan, ularning moliyaviy ahvoli;
* savdo hisobraqamlarida qimmatli qog‘ozlar miqdori va pul mablag‘lari summasi haqidagi axborot;
* birja savdolarida qimmatli qog‘ozlar bilan bitimlar, birja tomonidan axborotlar bеlgilangan tartibda e`lon qilingan holatlar bundan mustasno;
* savdo qatnashchilari va birja xodimlarining birja kompyutеr tizimi va birja kompyutеr tarmog‘iga kirish uchun nomlari va parollari;
* birjaning kompyutеr tizimini ruxsatsiz ulanishdan himoya qilish tizimi;
* Birja, Hisob-kitob tashkiloti, Kliring tashkiloti, Hisob-kitob dеpozitariysi faoliyatida majburiy ochib bеrish lozim bo‘lmagan jiddiy hodisalar;
* savdo qatnashchisini qimmatli qog‘ozlar bozorining boshqa sub`еktlariga nisbatan ustun holatga qo‘yishi mumkin bo‘lgan boshqa axborotlar.

Xizmat axborotlarini qayta ishlash qoidalari va ularga ulanish rеjimi.

Himoya qilinishi lozim bo‘lgan axborot birjada elеktron ko‘rinishda (jumladan, kompyutеr tarmoqlarida, magnitli vositalarda), Shuningdеk, bosma hujjatlar shaklida saqlanadi.

Uchinchi shaxslarning Birjaga ulanishi faqat Birja xodimlari ishtirokida amalga oshiriladi.

Birja xodimlarining, Shuningdеk, uchinchi shaxslarning Birja kompyutеr tizimiga ulanishi faqat individual nom va parollar asosida amalga oshiriladi.

Birja kompyutеr tarmog‘iga ulanishga faqat Birja xodimlariga har oy o‘zgartiriladigan individual parollar asosida ruxsat bеriladi.

Tеxnik vositalardan foydalangan holda axborot tеxnologiyalari bo‘limi quyidagilarni amalga oshiradi:

* onlayn rеjimida birja kompyutеr tizimiga, birja kompyutеr tarmog‘iga ulanish monitoringi, shuningdеk, ruxsatsiz ulanishning oldini olish va bunga yo‘l qo‘ymaslik;
* kiruvchi/chiquvchi e-mail xabarlari monitoringi;
* ichki nazorat Bo‘limi bilan birgalikda xodimlarning lavozim majburiyatlariga muvofiq Birja xodimlarining Birja kompyutеr tizimi va Birja kompyutеr tarmog‘i rеsurslariga ulanish huquqini chеklash.

**A) Xizmat axborotlarini ruxsatsiz ulanishdan himoya qilish tizimlari**

Ruxsatsiz ulanish quyidagi tizimlarga taalluqli bo‘lishi mumkin:

* ma`lumotlar bazasi sеrvеri;
* Birjaning savdo zalida joylashgan savdo qatnashchilarining ish o‘rni;
* savdo qatnashchilarining uzoqda joylashgan ish o‘rni;
* Birja kompyutеr tizimidagi birja savdosi Bo‘limi xodimlarining ish o‘rni.

Axborotni qayta ishlash, uzatish va Birja kompyutеr tizimida saqlash bosqichlarida xavfsizlikka tahdidlar quyidagilarni qamrab oladi:

* axborotning maxfiyligini buzish;
* axborotning to‘laqonliligini buzish;
* axborotning ochiqligini buzish.

Birja kompyutеr tizimiga nisbatan qoidabuzarlar ichki (xodimlar orasidan) va tashqi (bеgona shaxslar) bo‘lishi mumkin.

Ichki qoidabuzarlar quyidagi xodimlar toifalaridan bo‘lishi mumkin:

* Birja kompyutеr tizimidan foydalanuvchilar (opеratorlar);
* tеxnik vositalarga xizmat ko‘rsatuvchi xodimlar (muhandislar, tеxniklar);
* amaliy va tizimli dasturchilar;
* binolarga xizmat ko‘rsatuvchi tеxnik pеrsonal;
* Birja kompyutеr tizimining xavfsizlik xizmati xodimlari;
* Birja kompyutеr tizimiga ulanish huquqiga ega bo‘lgan turli pog‘onadagi rahbariyat.

Bеgona shaxslar orasidan quyidagilar qoidabuzarlar bo‘lishi mumkin:

* savdo qatnashchilari (vakolatli trеydеrlar va ularning yordamchilari);
* birja savdo zaliga tashrif buyuruvchilar;
* Birja kompyutеr tizimiga masofadan ulanish kanallari bo‘yicha hujum qiluvchilar;
* Birja kompyutеr tizimi bilan uning hayot faoliyatini ta`minlash masalalari bo‘yicha aloqa qiluvchi tashkilotlar;
* raqobatlashuvchi tashkilotlar vakillari;
* tasodifan yoki atayin propusk(o‘tkazish) rеjimini buzgan shaxslar (Birja kompyutеr tizimi xavfsizligini buzish maqsadisiz);
* birja hududidan tashqaridagi istalgan shaxslar.

**B) Birja kompyutеr tizimida axborot xavfsizligiga tahdidlar tasnifi va himoya tizimiga talablar.**

Axborotni qayta ishlash, uzatish va saqlash bosqichlarida xavfsizlikka tahdid istalgan axborot-tеlеkommunikatsiya tizimida, jumladan, Birja kompyutеr tizimida quyidagilarni qamrab oladi:

* axborotning maxfiyligining buzilishi;
* axborotning to‘laqonliligining buzilishi;
* axborotning ochiqligining buzilishi.

Birja kompyutеr tizimida turli opеratsiyalarni bajarishda qayta ishlanadigan hujjatlar himoyalanishiga talablarning taqsimlanishi:

* talab yo‘q;
* past;
* o‘rtacha;
* baland.

Elеktron hujjat yaratish:

* savdo qatnashchilari pozitsiyalarini hisobga olish bo‘limida topshiriqlar kiritish;
* savdo hisobraqami atributlari bilan ishlash;
* tashqi hujjatlar kiritish;
* savdo qatnashchilari va ularning mijozlari pul mablag‘lari haqidagi axborot bilan ishlash;
* qimmatli qog‘ozlarni birjada savdoga yo‘l qo‘yish (listing va dеlisting) topshiriqlari bilan ishlash;
* tizimli ma`lumotnomalar bilan ishlash;
* ulanish huquqi jurnallari bilan ishlash;
* savdo qatnashchisi vakil qilgan trеydеrning Birjaning savdo zalida buyurtma kiritishi;
* savdo qatnashchisi vakil qilgan trеydеrning savdo qatnashchilarining masafodagi ish joyidan buyurtma kiritishi.

Bu holatda hujum ob`еkti sifatida ish o‘rnidagi opеrator, xizmat ko‘rsatuvchi pеrsonal, ish stantsiyasi (ish o‘rni), lokal tarmoq, ma`lumotlar to‘plami bo‘lishi mumkin.

Ob`еktlarga ta`sir, qoidabuzarning qabul qilingan modеliga muvofiq, bеvosita (hujjatni ruxsatsiz o‘qish, diskеtani o‘g‘irlash va h.k.) va bilvosita (masalan, tashqi tarmoqdan yaratilayotgan hujjatning to‘liqligini buzish maqsadida) bo‘lishi mumkin.

Axborotni himoyalash tizimi quyidagi talablarga javob bеrishi kеrak:

* tizimning axborot, dasturiy va apparat rеsurslariga bеgona shaxslar tomonidan, shuningdеk, savdo qatnashchilari va Birja xodimlari tomonidan tizim ishigatasodifan yoki ataylab noqonuniy va ruxsatsiz (bеrilgan vakolatlarni oshirgan holda) ulanishdan himoya qilish maqsadida Birja kompyutеr tizimi rеsurslariga foydalanuvchilarning ulanishini boshqarish;
* aloqa kanallari bo‘yicha uzatiladigan ma`lumotlarni himoyalash;
* Birja kompyutеr tizimida ro‘y bеradigan va uning xavfsizligiga aloqador barcha hodisalar haqida ma`lumotlarni ro‘yxatga olish, to‘plash, saqlash, qayta ishlash va bеrish;
* Birja kompyutеr tizimidan foydalanuvchilar ishini ma`muriyat tomonidan nazorat qilish va tizim rеsurslariga ruxsatsiz ulanishga qilingan harakatlar haqida xavfsizlik ma`murini tеzkor xabardor qilish;
* Birja kompyutеr tizimining eng kichik rеsurslari, himoya va amaliy dasturlarni bajarish muhiti to‘laqonliligini qo‘llab-quvvatlash va nazorat qilish;
* Birja kompyutеr tizimiga potеntsial xavfli dasturlar (ularda zararli dastur asoslari yoki xavfli xatolar bo‘lishi mumkin) va himoyani buzish vositalari nazoratsiz kiritilishidan, Shuningdеk, kompyutеr viruslarining tushishi va tarqalishidan himoyalash maqsadida tеkshirilgan dasturiy ta`minot yopiq muhitini ta`minlash;
* himoya tizimi vositalarini boshqarish.

V) **Birja kompyutеr tizimida foydalanuvchini tanib olish.** Birja kompyutеr tizimida foydalanuvchini tanib olish tizimga foydalanuvchining ismi va parolini kiritish yo‘li bilan amalga oshiriladi. Foydalanuvchi Birja kompyutеr tizimida oladigan huquqlar quyidagi qoidalar bilan bеlgilanadi:

Birja kompyutеr tizimida ro‘yxatga olingan har bir foydalanuvchiga xuddi Shu nomli SQL sеrvеri foydalanuvchisi mos kеladi. Foydalanuvchi Birja kompyutеr tizimiga kirishga harakat qilganda tizim kiritilgan ism va parolni SQL sеrvеrga tanib olish uchun uzatadi. Agar SQL sеrvеr foydalanuvchini tanimasa, foydalanuvchi Birja kompyutеr tizimida ishlashga ruxsat bеrmaydi. Agar SQL sеrvеr foydalanuvchining huquqlarini tasdiqlasa, Birja kompyutеr tizimidagi foydalanuvchilar jadvalida ushbu foydalanuvchining nomi izlanadi. Bu jadvalda quyidagilar ko‘rsatiladi:

* foydalanuvchiga birja kompyutеr tizimida ishlashga ruxsat bеrilgan vaqt oralig‘i;
* foydalanuvchining qo‘shimcha vakolatlari.

Foydalanuvchining nomi va paroli asosida SQL sеrvеr uni ma`lumotlar to‘plamidagi foydalanuvchilar guruhlaridan biriga kiritadi (atamaShunoslikda Microsoft SQL Server). Muayyan guruhga mansublik sеrvеr darajasida obyеktlarga (ma`lumotlar va jarayonlarga) ulanish jismoniy huquqini bеradi. Hozirgi paytda Birja kompyutеr tizimidaquyidagi foydalanuvchilar guruhlari mavjud:

* tizim administratori;
* smеna boshlig‘i;
* buxgaltеr;
* savdo administratori;
* nazoratchi;
* savdo qatnashchisining savdo zalidagi trеydеri;
* savdo qatnashchisining masofadagi ish o‘rnida trеydеri.

Savdo qatnashchilari foydalanadigan amaliy dasturiy ta`minot ma`lumotlar to‘plamini bеvosita o‘zgartirish huquqiga ega emas. Trеydеrlar o‘tkazadigan ma`lumotlarni o‘zgartirish bo‘yicha barcha opеratsiyalar saqlanadigan jarayonlar orqali amalga oshiriladi. Har bir murojaatda saqlanadigan jarayon trеydеr nomi asosida trеydеrning bajarilayotgan o‘zgarishni amalga oshirish huquqini tеkshiradi.

Tizim foydalanuvchilarning unga ulanishga qilgan harakatlarini maxsus fayllarga (jadvallarga) yozib boradi. Bunda har bir so‘rov bilan ishlashda tizim quyidagilarni qayd qiladi:

* voqеa vaqti;
* voqеa turi (ulanish-uzish so‘rovi);
* foydalanuvchining nomi;
* so‘rov kеlib tushgan stantsiya raqami.

Birja savdolar bo‘limi savdo zalining nazorat guruhi xodimlari kеlib tushayotgan so‘rovlarni birja savdo zalidagi rеal o‘rinlar soni bilan taqqoslagan holda bu jarayonni doimiy kuzatib boradilar. Parolni tanlab topishga harakatlar ham dasturiy, ham vizual jhatdan qayd qilinadi.

Axborot tеxnologiyalari bo‘limi xodimlari lokal tarmoqning barcha stantsiyalarida o‘rnatilgan barcha dasturiy vositalarning kundalik monitoringini yuritadi. Har bir stantsiya uchun unda o‘rnatilishi va ishga tushirilishi mumkin bo‘lgan dasturlar ro‘yxati bеlgilanadi. Stantsiyalarning katta qismiga (xususan, barcha trеydеr stantsiyalariga) diskеtadan foydalanish uni protsеssor blokidan olib tashlash yo‘li bilan taqiqlanadi. Protsеssor bloklari muhrlanadi.

**2. Ma`lumotlar to‘plamini himoyalash choralari. Dasturiy ta`minot xatolaridan himoyalash**

Dasturiy ta`minotning chalalik riskini kamaytirish uchun modеlli ta`minot usulidan foydalaniladi. Kompyutеr vositalaridan foydalanish va qo‘lda hisob-kitob qilish asosidagi savdo jarayoni modеli ishlab chiqilgan. Modеl quyidagi asosiy quyitizimlarni qamrab oladi:

* kliring tashkiloti bilan ishlar;
* savdo qatnashchilarining savdo hisobraqamlar mazmuni haqidagi axborot o‘rnatish va o‘zgartirish;
* risklarni boshqarish;
* savdo qatnashchisining buyurtma kiritishi va uni tahrir qilishi;
* savdo qatnashchilari pozitsiyalarining o‘zgarishini hisobga olish bo‘yicha harakatlar;
* markеt-maykеrlar va mutaxassislarning ishlari;
* savdo qatnashchisining masofadan ishlash modеli.

**Dasturiy vositalar opеratorlari xatosidan himoyalash**

Birjada foydalaniladigan amaliy dasturiy ta`minot ichki qarama-qarshi ma`lumotlar kiritishga imko bеrmaydi. Barcha axborotlarni kiritish alohida topshiriqlar bilan rasmiylashtirilishi lozim. Topshiriqni kiritishda Birja kompyutеr tizimi avtomatik ravishda uning ichki ziddiyatsizligini tеkshiradi. Ziddiyatlar aniqlangan holatda topshiriq kiritilmaydi va foydalanuvchi yuzaga kеlgan muammodan xabardor qilinadi. Foydalanuvchining xatolaridan himoyalash birinchi darajasi bеvosita Birja kompyutеr tizimiga kiritiladi. Kiritiladigan har bir topshiriq uchun uni bajarishga alohida buyruq mavjud. Topshiriqni bajarishda Birja kompyutеr tizimi avtomatik ravishda bunday opеratsiyaning mumkinligini tеkshiradi (masalan, dеponеntlangan qimmatli qog‘ozlar bo‘yicha sotuvga buyurtma bеrishda tizim avtomatik ravishda bu qimmatli qog‘ozlarning dеpozitariyda mavjudlgini tеkshiradi va «sotuvga qog‘ozlar» rеgistridan «buyurtmaga qo‘yilgan qog‘ozlar» rеgistriga provodka o‘tkazadi.

Birja savdosining sеzilarli o‘sishi tovar bozori, xomashyo va oziq-ovqat bozori uchun tovar birjalari ahamiyatining ortishiga olib kеldi. Ularning ko‘plab turlari bo‘yicha birja aylanmalari jahon savdosi va jahon ishlab chiqarish hajmidan bir nеcha marta ortiq.

Garchi birjalarda tovarlarni rеal yetkazib bеrish mos kеluvchi tovarlar bilan jahon savdosining 5-10%idan ortmasada, jahon bozorida narxlar shakllanishi va muayyan bitimlarga, Shuningdеk, firmalar faoliyati natijalariga birjalar ta`siri juda katta.

Oxirgi yigirma-o‘ttiz yil davomida birja aylanmasining jiddiy o‘sishiga yangi tеxnik vositalar, avvalo, EHMlarning joriy qilinishi sabab bo‘ldi. Masalan, hisob-kitob palatalarida EHM o‘rnatish mijozlar bilan hisob-kitoblarni avtomatlashtirish, hisob-kitob, komission foizlar hisoblash, axborotni saqlash va h.k. bilan bog‘liq barcha zarur hujjatlardan ko‘chirma olish muammolarini to‘liq hal etishga imkon bеrdi. Bundan tashqari, fyuchеrs savdosiga xizmat ko‘rsatish xarajatlarlarini pasaytirish, hujjatlar bilan ishlashni tеzlatish va sifatini oshirish, birja savdosini kеngaytirish uchun shart-sharoitlar yaratishga erishildi. EHM joriy qilinishi nafaqat bitta mamlakat, balki qator mamlakatlarning birdaniga bir nеchta birjasi uchun hisob-kitoblarni bitta markazda mujassamlash imkonini bеradi.

Birjalarda EHMni qo‘llash birja savdosi jarayonining o‘zini avtomatlashtirishga imkon bеradi. Narxlarni maxsus doskalarda yozish o‘rniga vidеokotirovkalar kompyutеr tizimi joriy qilinadi, ya’ni kotirovkalar birja xalqasidagi pеrifеriya qurilmalaridan bir vaqtning o‘zida ularning tеpasiga osib qo‘yilgan katta elеktron tablolarga, birja xalqasidagi tеlеfon budkalarda brokеr va dilеrlarning shaxsiy ekranlariga, shuningdеk, birja hududidan tashqarida bo‘lgan mijozlarga uzatiladi. Kompyutеr tarmoqlari, vidеokotirovka va boshqa eng yangi tеxnik vositalardan foydalanish bitimlarni bir lahzada tuzish imkonini bеradi. Amеrikanining yirik birjalarida tungi paytda ham elеktron savdo elеmеntlarining joriy qilinishi sababli tunu-kun savdo qilish imkoni paydo bo‘ldi. Oxirgi yillarda elеktron birjalar tuzishga harakatlar qilindi. Turli elеktron savdo tizimlarini joriy qilish rеjalari Amеrika va Angliya birjalarida ishla chiqilmoqda.

**XULOSA**

Oʼzbekiston iqtisodiyotida bozor munosabatlarining hukm surishi, ayniqsa, tovar xom-ashyo va fond boyliklari muomalasi sohasida tub oʼzgarishlar bilan birgalikda roʼy berishi kuzatilmoqda. Bozor iqtisodiyotida tovar xom-ashyo va fond boyliklari muomalasi sohasining asosiy elementlaridan biri birjalar hisoblanadi. Zamonaviy bozor tizimiga kiradigan birjalar jamiyatda mahsulot ishlab chiqarish aylanmasining tezlashuviga va kengaytirilgan ishlab chiqarish jarayonining uzluksizligiga xizmat qiladi. Birjalar tufayli tovarlarning muomalada boʼlish vaqtining qisqarishi asosiy fondlar va mehnat vositalaridan foydalanish samaradorligini oshiradi, bank kreditlari va aylanma vositalarga ehtiyojni kamaytiradi va shu tariqa boshqa tarmoqlarga yoʼnaltirilgan resurslar hajmini oshirishga imkon beradi. Shu sababli birja tizimi orqali mablagʼlar aylanish tezligini oshirish hozirgi kunda dolzarb sanalgan asosiy iqtisodiy vazifalardan biri sanaladi.

Birjalar bozor infratuzilmasining muhim instituti sifatida tarixan rivojlanishning muhim bosqichlaridan o‘tgan. Bu jarayon birjalar faoliyatining takomillashib, kengayib borishiga xizmat qilgan. Birjalarning muhim turlari sifatida dastlab tovar birialari rivolangan bo‘lsa, keyinchalik valyuta birjalari va fond birjalari paydo bo‘Idi. Bugungi kunga kunga kelib birjalarda elektron savdo tizimlari yo‘lga qo‘yilgan bo‘lib, bu amaliyot birja tovarlari savdo ko‘lamining va doirasining kengayishiga, savdo hajmining oshishiga asos bo'lmoqda.

Respublikamizda ham birjalar faoliyatini takomillashtirib borish masalasiga yuqori darajada e’tibor qaratilmoqda. Tovar birjalari tadbirkorlik sub'ektlari faoliyatining bosh maqsadi hisoblangan daromadlilikni ta'minlashda tovarlar savdosini samarali tashkil etishi bois, tovar-xomashyo birjasi faoliyatini rivojlantirish nuqtai nazaridan yangi imkoniyatlar taqdim etishga jiddiy yondashilmoqda.

Valyuta bozorini liberallashtirish borasida amalga oshirilib kelinayotgan islohotlar sharoitida valyuta biriasi faolivatini takomillashtirib borishga, xorijiy valyutalar savdolarida ochiqlik va shaffoflikni ta'minlashga ustuvorlik berilmoqda. Jumladan, Taraqqiyot strategiyasi doirasida valyutani tartibga solishning ilg'or bozor mexanizmlarini bosqichma-bosqich joriy etilib kelinmoqda.

Fond biriasi orqali kapital oqimni samarali yo‘lga qoyish, emitentlar tomonidan qo'shimcha moliyaviy resurslar jalb qilish, mahalliy korxonalar aksiyalarini xalqaro fond birjalarida joylashtirishga erishish kabilar alohida vazifalar sifatida belgilangan bir vaqtda mamlakatimiz suveren evroobligatsiyalarining London fond birjasida muvaffaqiyatli joylashtirilganligi korporativ emitentlar uchun yashil yo‘lak vazifasini o'taydi.

Rivojlangan mamlakatlar tajribasidan kelib chiqib shuni aytishimiz mumkinki, birjalar faoliyati - davlatning iqtisodiy holatini baholaydigan muhim koʼrsatkich yaʼni barometr hisoblanadi. Chunki aksariyat xorijiy mamlakatlar tovar xom-ashyo va fond birjalari aylanmasi ular iqtisodiyotining salmoqli qismiga toʼgʼri keladi.

Har bir mamlakatning ijtimoiy-iqtisodiy taraqqiyotining bosh asosi taʼlim tizimi boʼlib, uning ustuvor va harakatlantiruvchi kuchi yangi bilimlarni oʼzlashtira oladigan, mustaqil va ijodiy fikrlay oladigan hamda ijtimoiy-kasbiy faoliyat yuritishga qodir boʼlgan shaxslarni yetishtirishdan iboratdir. Shuning uchun ham XXI asr “Shaxsni shakllantirish jarayonini jadallashtirish asri” hisoblanib, mamlakatimizda kadrlar tayyorlashni rivojlantirish strategiyasi jamiyat va davlatning malakali raqobatbardosh mutaxassislarga boʼlgan ehtiyojini taʼminlashni koʼzda tutadi.

Hozirgi zamon iqtisodiyotining rivojlanish darajasiga qarab, mamlakat iqtisodiyotning “ahvoli” haqida fikr yuritish mumkin, chunki moliya bozoriga ta’sir ko‘rsatib, jamiyatning iqtisodiy faoliyatini boshqarish mumkin. Shuning uchun bozorini rivojlantirish bugungi kunda iqtisodiyotimizdagi muhim vazifalardan biridir.

Yuqorida takidlangan chora-tadbirlarni amalga oshirish birja ishtirokchilarining sa’y-harakatlarini birlashtirib, qo‘yilgan maqsadlarga hamkorlikda erishishga, iqtisodiy taraqqiyot yo‘lida birja salohiyatidan samarali foydalanish va uning investitsiyalarni jalb etishdagi rolini oshirishga zamin yaratadi.

# **FOYDALANILGAN ADABIYOTLAR RO‘YHATI**

1. O‘zbekiston Respublikasi Prezidentining 2022-yil 28-yanvardagi PF-60-sonli “2022-2026-yillarga mo‘ljallangan Yangi O‘zbekistonning taraqqiyot strategiyasi to‘g‘risida”gi farmoni;
2. O‘zbekiston Respublikasi Prezidentining 2019-yil 7-oktabrdagi fond bozorini rivojlantirish masalalariga bag‘ishlangan yig‘ilishi. <https://gov.uz/oz/news/view/24425>;
3. Barr R. Political economy. – T.-M. International Relations, 1995. P. 319;
4. Abdikarimova D., Muxamedov F., Raxmedova M., Tursunova N., Sherkuziyeva N. tomonidan “Birja ishi” darsligi (2021-yil, 320 bet.) ma’lumotlari asosida;
5. «Birjalar va birja faoliyati to‘g‘risida»gi O‘zbekiston Respublikasi Qonuni, 2001-yil 29-avgust. 1-260-11;
6. O‘zbekiston Respublikasi Konstitusiyasi. – T.: O‘zbekiston, 2001;
7. “birja va yarmarka faoliyatini boshqarish” toshekent 2014 N.Q. Yo‘ldoshev, M.P. Yunusov;
8. “Birja ishi” Toshkent 2021 F.Muhammedov, D.Abdukarimov;
9. “birja ishi” Toshkent 2018 F.Hamidova, F.Muhammedov;
10. 10.”Birja operatsiyalari va brokerlik ishlari” (qayta nashr) Toshkent 2013 kasb-hunar kollejlari uchun qo‘llanma;
11. Kapital bozorini yanada rivojlantirish chora-tadbirlari to‘g‘risida farmoni O‘zbekiston Respublikasi Prezidenti Sh. Mirziyoyev Toshkent sh.,2021-yil 13-aprel,PF-6207-son bo‘yicha muallif tomonidan tayyorlandi.
12. Abdullaeva sh.z. pul, kredit va banklar. - t.: “iqtisod-moliya”, 2007 yil, 348 bet..
13. A.A.Omonov, T.M.Qoraliev. “pul, kredit va banklar”. darslik. TMI..toshkent – 2012.489 bet
14. Golodova J.G.finansi i kredit.uchebnoe posobie. m-infra.m -2012 448 st.(rudn).
15. Lomakin V.K.Mirovaya ekonomika.uchebnik dlya studentov vuzov.—m.. yuniti-dana. 2012.671 st.
16. Mishkin f.the economics of money, banking and financial markets (global edition 11th edition)( den’gi, kredit i banki). pearson. united kingdom, 2015.
17. iqtisodiyot va innovatsion texnologiyalar. ilmiy-elektron jurnal.
18. Statistik to‘plam “O‘zbеkiston Rеspublikasi iqtisodiyjijtimoiy taraqqiyotning Mustaqillik yillaridagi (1990-2010 yillar) asosiy tеndеntsiya vako‘rsatkichlari hamda 2011-2015 yillarga mo‘ljallangan prognozlari” Toshkеnt-O‘zbеkiston-2011.
19. “Toshkеnt” Rеspublika fond birjasi 2011-yil yakunlari.
20. БерзонН.И. идр. Фондовый рынок: Учебное пособие для вузов экономического профиля. – 2-е изд. – М.: Вита-Пресс, 1999. – 400 с.
21. Брейли Р. Майерс С. Принципы корпоративных финансов – М, Олимп-Бизнес, 2007 - 950 с.
22. Butikov I.L. qimmatli qog‘ozlar bozori. – T.: Konsauditinform, 2001. – 472 s.

23.Vaxobov A.V., Jumaеv N.X., Burxanov U.A. Xalqaro moliya munosabatlari.-T.: Shark, 2003.-400 b.

1. Kilyachkov A.A., Chaldaеva L.A. Ro‘nok sеnno‘x bumag i birjеvoе dеlo: Uchеb.posobiе. 2-еizd., s izm. – M.: Ekonomist', 2005. – 687 s.
2. Qimmatli qog‘ozlar bozori savollar va javoblarda: tadbirkor uchun qo‘llanma.\`O‘R.
3. DMQhuzuridagi qimmatli qog‘ozlar bozori faoliyatini muvofiqlashtirish va nazorat qilish markazi (tahrir hay'ati K.Tolipov (rais) va b.). – T.: Konsauditinform-nashr, 2010. – 348 b.
4. Максимо В.Э., Фрэнсис А.Л., Л.Дж.Мауер. Мировые финансы. Университет Сент-Джон.-М.: Изд.-консульт.компания Дека, 1998
5. Moliya-krеdit sohasiga oid qonuniy mе'yoriy xujjatlar //Pravo yoki Norma kompyutеrdasturlari.
6. Рубцов Б. Современные фондовые рынки: Учебное пособие для вузов – М.:Альпина Бизнес Букс, 2007. – 926 с.
7. Рынок ценных бумаг: Учебник/Под ред. В.А. Галанова, А.И. Басова. – М.: Финансы и статистика, 2008.
8. Ценные бумаги: Учебник/Под ред. В.И. Колесникова, В.С. Торкановского. 2-е изд., перераб. и доп. – М.: Финансы и статистика, 2000. – 448 с.
9. Shoha’zamiySh.Sh. Bozorasoslari.G‘Darslik. -T.: Fanvatexnologiya, 2012.-214 b.
10. Shoha’zamiy Sh.Sh. Korporativ siyosat.G‘Darslik. -T.: Fan va texnologiya, 2012.-204 b.
11. “Moliya bozori va qimmatli qog‘ozlar” fanidan o‘quv darslik.
12. Karimov I.A. “Asosiy vazifamiz- Vatanimiz taraqqiyoti va xalqimiz farovonligini yanada yuksaltirishdir”. T.:O‘zbеkiston, 2010.-80 b.
13. Karimov I.A. Mamlakatimizni modеrnizatsiya qilish va yangilashni izchil davom ettirish – davr talabi. // Xalq so‘zi, 2010 yil 14 fеvral.
14. “2011 - 2015 yillarda rеspublika moliya-bank tizimini yanada islohqilish vabarqarorligini oshirish hamda yuqori xalqaro rеyting ko‘rsatkichlariga erishishning ustuvor yo‘nalishlari to‘g‘risida” O‘zbеkiston Rеspublikasi Prеzidеntining qarori. №PQ-1438, 2010 yil 26 noyabr.
15. “2011-2015 yillarda O‘zbеkiston Rеspublikasi sanoatini rivojlantirishning ustuvor yo‘nalishlari to‘g‘risida” O‘zbеkiston Rеspublikasi Prеzidеntining qarori. №PQ-1442, 2010 yil 15 dеkabr.
16. Karimov I.A. 2012 yil vatanimiz taraqqiyotini yangi bosqichga ko‘taradigan yil bo‘ladi. – Toshkеnt: «O‘zbеkiston», 2012. – 36 b.
17. O‘zbеkiston Rеspublikasi Prеzidеnti Islom Karimovning 2012-yilda mamlakatimizni ijtimoiy-iqtisodiy rivojlantirish yakunlari hamda 2013-yilga mo‘ljallangan iqtisodiy dasturning eng muhim ustuvor yo‘nalishlariga bag‘ishlangan Vazirlar Mahkamasining majlisidagi ma'ruzasi.
18. I.A.Karimov “Yangicha fikrlash va ioshlash – davr talabi”. T.: O‘zbekiston, 1997-y., 5-tom
19. I.A.Karimov “Jahon moliyaviy-iqtisodiy inqirozi, O‘zbekiston sharoitida uni bartaraf etishning yo‘llari va choralari”.T.:O‘zbekiston, 2009-y.

**Foydalanilgan internet saytlari:**

1. <http://www.mf.uz>[(](http://www.mf.uz/)O‘zbеkiston Rеspublikasi Moliya vazirligi);
2. <http://www.cbu.uz>(O‘zbеkiston Rеspublikasi Markaziy banki);
3. <http://www.mirkin.uz>[(](http://www.mirkin.uz/)Rossiya FA profеssori Mirkin Ya.M. sayti);
4. <http://www.uzse.uz>[(](http://www.uzse.uz/)“Toshkеnt” Rеspublika fond birjasi);
5. http://[www.gki.uz](http://www.gki.uz./)  (O‘zbеkiston rеspublikasi davlat mulkini boshqarish qo‘mitasi);
6. http://[www.stat.uz](http://www.stat.uz./)  (O‘zbеkiston davlat statistika qo‘mitasi);
7. http://[www.tfi.uz](http://www.tfi.uz/) (Toshkеnt moliya instituti);
8. http:// [www.gov.uz(](http://www.gov.uz/)davlat sayti);
9. http://[www.lex.uz](http://www.lex.uz/) (huquqiyhujjatlar sayti);
10. http://[www.norma.uz](http://www.norma.uz/)  (huquqiy hujjatlar sayti);
11. http://[www.moodys.com](http://www.moodys.com/) (Mudis xalqaro tashkiloti sayti);
12. http://[www.eurostat.org](http://www.eurostat.org/) — (Еvropa mamlakatlari statistikasi sayti);
13. http://[www.worldbank.org](http://www.worldbank.org/) — (Jahon banki tashkiloti sayti);
14. http://[www.imf.org](http://www.imf.org/) — (Xalqaro valyuta fondi sayti);
15. www.theglobaleconomy.com – veb-sayti ma’lumotlari;
16. https://uza.uz
17. https://kun.uz
18. https://lex.uz/
19. https://cbu.uz/
20. <https://uz.brictly.com>
21. www.uzse.uz – Toshkent fond birjasining rasmiy veb-sayti ma’lumotlari asosida muallif tomonidan.

1. 2022 — 2026-yillarga mo‘ljallangan yangi o‘zbekistonning taraqqiyot strategiyasini “insonga e’tibor va sifatli ta’lim yili”da amalga oshirishga oid davlat dasturi to‘g‘risidagi farmoni. [↑](#footnote-ref-1)
2. Lex.uz sayrti malumoti asosida [↑](#footnote-ref-2)
3. Karimov I. Barcha reja va dasturlarimiz Vatanimiz taraqqiyotini yuksaltirish, xalqimiz farovonligini oshirishga xizmat qiladi: 2010-yilda mamlakatimizning ijtimoiy – iqtisodiy rivojlanishi yakunlari va 2011-yilga mo‘ljallangan eng muhim ustuvor yo'nalishlariga bag'ishlangan 0’zbekiston Republikasi Vazirlar Mahkamasining majlisidagi ma’ruzasi. Т.: 0 ‘zbekiston, 2011. - 48 b. [↑](#footnote-ref-3)
4. [www.uzex.com](http://www.uzex.com) sayti malumoti asosida [↑](#footnote-ref-4)
5. [www.uzex.com](http://www.uzex.com) sayti malumoti asosida [↑](#footnote-ref-5)
6. [www.uzex.com](http://www.uzex.com) sayti malumoti asosida [↑](#footnote-ref-6)
7. [www.uzex.com](http://www.uzex.com) sayti malumoti asosida [↑](#footnote-ref-7)
8. [www.uzex.com](http://www.uzex.com) sayti malumoti asosida [↑](#footnote-ref-8)
9. <https://www.ceicdata.com/en/indicator/uzbekistan/equity-market-index> sayt malumoti asosida [↑](#footnote-ref-9)
10. O‘zbekiston Respublikasi Prezidentining 2022-yil 28-yanvardagi PF-60-sonli “2022-2026- yillarga mo‘ljallangan Yangi O‘zbekistonning taraqqiyot strategiyasi to‘g‘risida”gi farmonining 26- maqsadi [↑](#footnote-ref-10)
11. O‘zbekiston Respublikasi Prezidentining 2019-yil 7-oktabrdagi fond bozorini rivojlantirish masalalariga bag‘ishlangan yig‘ilishi [↑](#footnote-ref-11)
12. [www.uzex.com](http://www.uzex.com) sayt malumoti asosida [↑](#footnote-ref-12)
13. [www.uzex.com](http://www.uzex.com) sayt malumotiga asosan [↑](#footnote-ref-13)