**МAVZU: KREDIT BOZORLARIDA ISLOMIY BANKLAR FAOLIYATINI TAKOMILLASHTIRISH**

MUNDARIJA

[**KIRISH** 3](#_Toc134430407)

[**I-BOB. KREDIT BOZORLARIDA ISLOMIY BANKLAR FAOLIYATINI AHAMIYATI VA ZARURIYATI** 6](#_Toc134430408)

[1.2. Islomiy banklar faoliyatini yo’lga qo’yish zaruriyati 14](#_Toc134430410)

[1.3. Islom banklari va an’anaviy banklarning boshqaruv shakli hamda tuzilishi 20](#_Toc134430411)

[II BOB. ISLOM BANKLARI HAMDA AN’ANAVIY BANKLAR FAOLIYATINING QIYOSIY TAHLILI 25](#_Toc134430415)

[2.1 An’anaviy banklarda pul mablag‘larini jalb qilish turlari va ularni joylashtirish usullari 25](#_Toc134430416)

[2.2. Islom banklarida omonatlar jalb qilish va moliyalashtirish usullari 30](#_Toc134430417)

[2.3 Islom bankchilig hamda an’anaviy banklarning qiyosiy tahlili 39](#_Toc134430423)

[**III BOB. O‘ZBEKISTON RESPUBLIKASIDA ISLOMIY BANKLARNI TAKOMILLASHTIRISH IMKONIYATLARI MOLIYA BOZORLARIDA ISLOMIY BANKLAR FAOLLIGINI OSHIRISH YO’NALISHLARI**  43](#_Toc134430425)

[3.1. O‘zbekiston Respublikasida an’anaviy hamda islom bankchiligining bugungi holati va istiqbollari 43](#_Toc134430426)

[3.1.O‘zbekiston Respublikasi banklar tizimida islomiy moliyaviy mahsulotlar hamda “Islom darchalari” tashkil qilinishining imkoniyatlari 48](#_Toc134430429)

[**XULOSA** 59](#_Toc134430432)

[**FOYDALANILGAN ADABIYOTLAR RО‘YXATI 62**](#_Toc134430433)

## KIRISH

**Mazvuning dolzarbligi.** Zamonaviy dunyo juda shiddatli ravishda rivojlanib bormoqda. Xususan axborot texnologiyalar asrida barcha sohalarda juda ulkan raqobat muhiti paydo bo’lib, o’z iste’molchilariga qator qulayliklar taqdim etmoqda. Xuddi, shu qatorda, yana bir yo’nalish, islom moliyasi ham jahon moliya bozorida juda yuqori sur’atlarda o’sib kelyotgan sohalardan biri hisoblanadi. Ayni damda butun dunyo bo’ylab islom moliya institutlarining aktivlari o’rtacha hisobda yillik 14% ga o’sib bormoqda hamda bugungi kunda dunyo moliya bozorining 6% ulushiga egalik qilmoqda1. An’anaviy moliyaviy institutlar bilan taqqoslaganda bozor ulushi juda kichik tuyulsada 2024-yilga qadar butun jahon moliya bozorida islom moliyaviy xizmatlari 3,69 trln.AQSh dollariga yetishi tahmin qilinmoqda2. Bunday yuqori darajada o’sish, albatta, sohada mavjud juda yuqori talab natijasidir. Islom moliyasining eng asosiy mijozlari hisoblangan musulmon dini vakillari jahonda qariyb 1,8 trln yoki jami aholining 24% ni tashkil qiladi3. Ko’rinib turibdiki islom moliyasi sohasida ulkan bozor mavjud bo’lib, bugungi kunda mavjud talabni qondirish juda dolzarb vazifa hisoblanadi. Ushbu dolzarb muammoga yechim sifatida yildan-yilga turli islomiy moliyaviy xizmatlarni taklif etuvchi moliya muassasalari paydo bo’layotganli quvonarli holat. Bugungi kunga kelib jahonda umumiy miqdorda 1526 ta islom moliyaviy xizmatlarini taklif etuvchi muassasalar mavjud bo’lib, shulardan 526 tasi islom banklari hisoblanadi4.

Aholisining juda katta qismi musulmon hisoblangan O’zbekistonda ham bu yo’nalishda talab juda yuqori. Shu sababli bu sohani rivojlantirish davlat rahbari tomonidan alohida nazoratga olingan. Jumladan, 2019-yilning 1-yanvarida kuchga kirgan PQ-4147-sonli O’zbekiston Respublikasining qaroriga asosan O’zbekiston Islom Taraqqiyot Bank guruhi vakillarining yana ikkita yirik a’zosi Xalqaro islom savdo moliya korporatsiyasi (XISMK) hamda Investitsiyalar va eksport kreditlarini sug’urtalash islom korporatsiyasi (IEKSIK) bilan mustahkam hamkorlik aloqalarini

1 https[://www.](http://www.mordorintelligence.com/industry-reports/global-islamic-finance-market)mor[dorintelligence.com/industry-reports/global-islamic-finance-market](http://www.mordorintelligence.com/industry-reports/global-islamic-finance-market)

2 https://icd-ps.org/fr/news/refinitiv-icd-2020-report

3 https[://www.](http://www.nationsonline.org/oneworld/muslim-countries.htm#%3A~%3Atext%3DToday)n[atio](http://www.nationsonline.org/oneworld/muslim-countries.htm#%3A~%3Atext%3DToday)ns[online.org/oneworld/muslim-countries.htm#:~:text=Today](http://www.nationsonline.org/oneworld/muslim-countries.htm#%3A~%3Atext%3DToday)

4 https[://www.](http://www.qardus.com/news/the-islamic-financial-services-industry-)qar[dus.com/news/the-islamic-financial-services-industry-](http://www.qardus.com/news/the-islamic-financial-services-industry-) statistics#:~:text=As%20of%202020%20there%20are,of%20their%20operations%20and%20structures.

o’rnatildi5. 2020-yil 29-dekabrda Prezidentimiz Sh.M.Mirziyoyevning Oliy Majlisga qilgan murojaatnomasida mamlakatimizda islom moliyaviy xizmatlarini joriy etish bo‘yicha huquqiy bazasini yaratish zaruriyati qayd etib o‘tilganligi natijasida yurtimizning bir qator banklarida “Islom darchalari”ni joriy qilish ishlari boshlab yuborilgan. Shuningdek, 2019-yil 23-maydagi O’zbekiston Respublikasi Vazirlar Mahkamasining 428-sonli “Islom taraqqiyot banki guruhi va Arab muvofiqlashtirish guruhi jamg‘armalari bilan hamkorlikni yanada rivojlantirish chora-tadbirlari to‘g‘risi”dagi6 qarorida ham bir qator ustuvor vazifalar belgilangan.

Yuqoridagilarga asoslangan holda shuni aytish mumkinki bugungi kunda islom moliyasi sohasi nafaqat butun dunyoda balki, aholisining asosiy qismi musulmon bo‘lgan O’zbekistonda ham juda dolzarb soha hisoblanadi. Shu sababli hozirgi kunda ushbu sohani ommalashtirish hamda undan nafaqat musulmon olami balki, butun dunyo miqiyosida barcha din vakillari foydalana oladigan arzon va qulay tizim darajasiga olib chiqish asosiy vazifalardan hisoblandi.

**Muammoning o‘rganilganlik darajasi.** Islomiy moliyasi sohasi, bir qator chet ellik mashhur olimlar va mutaxassislar o’rganib chiqilgan va tadqiqotlar o’tkazilgan. Xususan quyidagi xorijiy mamlakatlarning bir qator mutaxassislari M.Taqi Usmoniy7, M.Ayyub8, Abd As-Sattor Abu G‘udda, E.A.Baydault9 ishlarida ko‘rish mumkin.

O’z navbatida, mamlakatimizda ham ushbu sohaning bir qator mutaxassislari R.Abdullayev10, B.Jo‘rayev,11 S.Abrorov12, I.Abdurahmonov13, O‘.Haydarov14 va boshqalar tomonidan islom moliyasining tarixi, rivojlanishi, bugungi kundagi, islom iqtisodiyotidagi savdo instrumentlari atroflicha o‘rganilgan.

5 https://lex.uz/docs/-4274853?query=xalqaro%20islom%20savdo#sr-1.

6 https://lex.uz/uz/docs/-4281729?query=arab%20muvofiqlashtirish#sr-1.

7 Taqi Usmani. An introduction to islamic finance. Karachi. Pakistan. 2014. P. 169.

8 Ayyub Muhammad. Understanding Islamic Finance. -England. John Wiley &Sons Ltd, 2007. P. 505.

9 Байдаулет Е.А. Исломий молия асослари. Е.А. Байдаулет. –Тошкент: «O‘zbekiston» НМИУ, 2019. 505 б. 10 Абдуллаев Р. Ислом иқтисодиётида савдо ва тадбиркорлик. – Т:. «EFFECT-D» нашриёти, 2022. – 232 б. 11 Жўраев Б. Исломий молиялар ва банк тизими. – Т.: “Ўзбекистон” НМИУ, 2014. – 464 б.

12 Аброров С.З. Ўзбекистонда сукук – исломий қимматли қоғозларни жорий этиш истиқболлари: И. ф. бўйича фал. док. дисс. автореф. – Тошкент, 2020.

13 Абдурахмонов И. Ислом суғуртаси ёки такафул: жорий этиш муаммолари ва ечимлари. // “Халқаро молия ва ҳисоб” илмий журнали. №2, апрель, 2021 йил.

14 Ҳайдаров Ў.А. Республикамиз тижорат банкларида ислом молия тизимидан фойдаланишни такомиллаш– тириш. // Иқтисод ва молия / Экономика и финансы 2022, 2(150). Б. 34-39.

**Bitiruv malakaviy ishining maqsad va vazifalari.** Ushbu bitiruv malakaviy ishida islom moliyaviy mahsulotlari hamda an’anaviy moliyaviy mahsulotlarning o’zaro farqlari hamda o’xshash jihatlari bilan bir qatorda ushbu ikkala tizimning joriy holati va istiqbollari atroflicha tahlil qilinadi. Ushbu maqsaddan kelib chiqib, bitiruv malakaviy ishida quyidagi vazifalar belgilab olindi:

− kredit bozorlarida islomiy banklar faoliyatini ahamiyati va zaruriyati;

− islom banklari va an’anaviy banklarning ishlash mexanizmlari va boshqaruv strukturalarini o‘rganish;

− islom banklari hamda an’anaviy banklarning o’zaro o’xshash va farqli jihatlarini turlicha o‘rganish;

− O‘zbekiston Respublikasida islom bankchiligining istiqbollari va imkoniyatlarini o‘rganish.

**Tadqiqot natijalarining ahamiyati.** Ushbu bitiruv malakaviy ishining nazariy asosi sifatida musulmon olamining mashhur ulamolari, AAOIFI shariat standartlari hamda islomiy banklar va moliyalashtirish tizimlari haqidagi turli manbalar orqali o‘rganiladi. Bitiruv malakaviy ishining nazariy asоslangan tavsiya va takliflaridan O‘zbekistоn Respublikasida islom iqtisodiyotini rivojlantirish, muqobil moliya vositalarini joriy etish jarayоnlarida foydalanish mumkin.

**Bitiruv malakaviy ishining tarkibi.** Ushbu bitiruv malakaviy ishi kirish, uchta bob, 7 ta paragraf, xulosa va foydalanilgan adabiyotlar ro‘yxatidan iborat.

## I-BOB. KREDIT BOZORLARIDA ISLOMIY BANKLAR FAOLIYATINI AHAMIYATI VA ZARURIYAT

## 

## 1.2. Islomiy banklar faoliyatini yo’lga qo’yish zaruriyati

2020 yilning boshida Birlashgan Millatlar Tashkilotining Taraqqiyot dasturi doirasida **«Oʻzbekistonda islomiy moliya mahsulotlari tahlili»** boʻyicha amalga oshirilgan tadqiqot doirasida oʻtkazilgan soʻrovnoma natijalariga koʻra bank kreditlaridan foydalanmaslikning asosiy sababi sifatida avvalambor diniy qarashlar, kreditlar boʻyicha yuqori foiz darajasi va kreditlashtirishning murakkabligi koʻrsatilgan. Agar mamlakatda islom moliya muassasasi tashkil etilsa, yuqoridagi soʻrovnomada ishtirok etgan qatnashuvchilarning aksariyati bu muassasa xizmatidan foydalanishi mumkinligini taʼkidlashgan. Hatto, anʼanaviy banklar ham Oʻzbekistonda islom moliya muassasasi tashkil qilish moliya tarmogʻida halol va shaffof raqobat yuzaga kelishiga, natijada mamlakatga sarmoyalar oqimining oʻsishiga va diversifikatsiyasiga olib kelishi haqida oʻz fikrini bildirgan [5]. Islom banklariga ehtiyojning ortishiga sabab jamiyat uchun zararli boʻlgan faoliyatning taʼqiqlanishi, real aktivlarga asoslanganlik, moliyaviy inqirozning risk darajasining pastligidir.

*“Mamlakatimizda Islom moliyaviy xizmatlarini joriy etish boʻyicha huquqiy bazani yaratish vaqt-soati yetib keldi. Bu borada Islom taraqqiyot banki va boshqa xalqaro moliya tashkilotlari ekspertlari jalb etiladi”*

Islom bank ishi va moliyasi shariat tamoyillariga asoslangan boʼlib, odatda foiz sifatida talqin qilingan riboni toʼlash yoki olishni taqiqlaydi. Islom jamiyatining Oʻrta asrlarda kreditlash vositasi bu “Qarz al-hasan” deb atalgan foizsiz kreditlardir. Qizigʻi shundaki, shariat pulning vaqt qiymatini tan oladi, chunki islom qoidalariga koʻra toʻlov muddati kechiktirilgan holda sotiladigan tovarning narxi uning hozirgi qiymatidan farq qilishi mumkin. Shariat biznes operatsiyasida ortiqcha toʻlovlarni tan olgan boʻlsada, kreditlash faoliyatida buni taqiqlaydi. Islom moliyasi “*Fiqh al-Muamalat”*nomi ostida qayd etilgan operatsiyalar ustuvorligi asosida rivojlandi. Bu operatsiyalarni asosan quyidagilarga ajratish mumkin:

1) Qarzga asoslangan moliyalashtirish: Bu yerda moliyachi asosiy aktivlarni sotib oladi yoki quradi va keyin uni mijozga ustama evaziga sotadi. Savdo bir yoki bir necha boʻlib toʻlash bilan kechiktirilgan toʻlov asosida amalga oshiriladi.

2) Lizingga asoslangan moliyalashtirish: Moliyachi asosiy aktivlarni sotib oladi yoki quradi va keyin uni mijozga ijaraga beradi. Ijara muddati tugagandan soʻng (yoki ijaraga mutanosib ravishda) egalik huquqi toʻliq yoki qisman mijozga oʻtadi.

3) Foyda va zararni taqsimlashda: Moliyachi va mijozning sherigi amalga oshirgan foyda yoki zarar oldindan kelishgan nisbatga muvofiq taqsimlanadi.

Islom shariatida *ribodagi* cheklovlardan tashqari, eʼtiborga olinishi kerak boʻlgan boshqa taqiqlar ham mavjud. Misol uchun, shariatga koʻra, barcha shartnomalar “*gʻarar*”*dan*xoli boʻlishi kerak, bu tor maʼnoda haddan tashqari noaniqlik deb talqin etiladi. Demak, yuqorida aytib oʻtilganidek, islom moliya institutlari moliyaviy derivativlarni va boshqa turdagi shartnomalarni (shu jumladan sugʻurta polislarining turli shakllarini) qoʻllashda baʼzi cheklovlarga duch keladi. Bundan tashqari, islomiy moliyaviy tashkilotlarga alkogol, qimor oʻyinlari, noislomiy moliyaviy xizmatlar, pornografiya, tamaki mahsulotlari yoki qurollar bilan bogʻliq faoliyat bilan shugʻullanadigan kompaniyalarga sarmoya kiritishga ruxsat berilmaydi. Islomiy moliya institutlarining barchasida ijroiya boshqaruvi va islom ulamolaridan tashkil topgan *shariat*kuzatuv kengashi mavjud boʻlib, ular tashkilot faoliyatini *islom* *shariatiga*muvofiq amalga oshirilishini nazorat qilib boradi va taʼminlaydi*.*

Islom moliyasi xizmatlari yiliga 15-20 foizga oʻsib bormoqda va yalpi aktivlari hozirgi kunda taxminan 2.88 trillion dollarga teng boʻlib, ularning 80% islom banklari (yoki islomiy darchalar), 15% sukuk (islom obligatsiyalari, qimmatli qogʻozlar), 4% islom investitsiya fondlari va 1% *Takoful*(Islom sugʻurtasi) hissasiga toʼgʼri keladi.

2012 yildan 2019 yilgacha butun dunyo boʼylab islomiy moliya aktivlarining umumiy qiymati 2024 yil uchun prognoz bilan . *(AQSH dollarida)*

Islom banklari bugungi kunda juda yuqori oʻsish surʼatiga ega boʻlgan moliyaviy sohadir. Islomiy moliyaviy xizmatlarning ayrim shakllari hozirda kamida 70 mamlakatda mavjud. Islom banklari nafaqat islom shariatida taqiqlangan foizlarga asoslangan tranzaksiyalarni man qiladi, balki axloqiy va ijtimoiy boʻlmagan amaliyotlarni ham taqiqlaydi. Amaliy maʼnoda islom bank ishi – bu oddiy pul kreditini moddiy aktivlar va real xizmatlarga asoslangan operatsiyalarga aylantirishdir. Islom bank tizimi modeli iqtisodiy farovonlikka erishishga yordam beradigan tizimga olib keladi.

Soʻnggi yillarda musulmon va musulmon boʻlmagan mamlakatlarda islom banklarining oʻsishi jadallashmoqda va islomiy moliya, ayniqsa bank ishi bugungi kunda dunyodagi eng tez rivojlanayotgan moliyaviy tarmoqlardan biriga aylandi. Hozirgi kunda dunyoda 300dan ortiq islom banklari mavjud. Islom banklarining asosiy markazlari, asosan, Yaqin Sharq va Fors koʻrfazi mintaqasida: Eron, Quvayt, Malayziya, Saudiya Arabistoni va Birlashgan Arab Amirligida joylashgan. Bu banklar nazorat qiladigan aktivlarning umumiy miqdori taxminan 200-500 mlrd. AQSh dollarini tashkil etadi. Statistik maʼlumotlar bu banklarda yiliga 10-15% oʻsish surʼati mavjudligini koʻrsatmoqda.

Islom mamlakatlari hisoblangan Eron, Pokiston va Sudanda islom banklari faoliyatiga ruxsat berilgan. Bangladesh, Misr, Indoneziya, Iordaniya va Malayziya kabi boshqa mamlakatlarda anʼanaviy banklar bilan bir qatorda islom banklari xizmat koʻrsatmoqda.

Amaliy nuqtai nazardan, islom bank ishi va moliyasi quyidagi tamoyillarga amal qiladigan tizim hisoblanadi:

1. Risklarni taqsimlash: Shartnomaning har bir ishtirokchisining oʻrtasida munosib risk yoki daromad taqsimoti aks ettirilishi kerak.
2. Barcha moliyaviy operatsiyalar “moddiy yakuniylikka” ega boʻlishi kerak, yaʼni haqiqiy asosiy iqtisodiy bitim bilan bevosita bogʻliq boʻlishi kerak.
3. Oʻzgalar mehnatini oʻzlashtirib olishga yoʻl qoʻyilmaydi. Bitimning hech bir tomoni ekspluatatsiya qilinmasligi kerak.
4. Islom shariatiga toʻgʻri kelmaydigan faoliyatni moliyalashtirishning taqiqlangani: Bitimdan Qurʼon Karim tomonidan taqiqlangan mahsulotlarni (masalan, alkogol, choʻchqa goʻshti, qimor oʻyinlari, pornografiya va boshqalar) ishlab chiqarish uchun foydalanib boʻlmaydi.
5. Gʻararning taʼqiqlangani: Shariat qonuni shartnoma shartlarining toʻliq shaffofligini talab qiladi. Narxlar, yetkazib berish muammolari va boshqa shartlar boʻyicha har qanday noaniqlikka yoʻl qoʻyilmaydi.
6. Maysir (tahminlarga asoslangan)ning taʼqiqlangani – Shariat qonuniga koʻra, derivativlar kabi spekulyativ operatsiyaga investitsiya kiritish noqonuniy hisoblanadi.
7. Hech qanday qoidabuzarlikka yoʻl qoʻyilmaydi: Bank oʻzining barcha operatsiyalarida shariatni buzmaydi.

Islom iqtisodiyoti tizimi islom moliyasiga oid asarlarda shariatga amal qiluvchi bozor tizimi sifatida taʼriflanadi. Islom banklari ilgari surgan, xususan, islomiy moliyalashtirishning eng asosiy operatsiyalari mudoraba, mushoraka, murobaha va qarz-ul hasanadir.

Islom banklarini moliyalashtirishni uchta usulga boʻlish mumkin: Sherikchilik shartnomasi (ulushli moliyalashtirish), savdo kelishuvlari (qarz bilan bogʻliq moliyalashtirish) va subkontraktlar.

Sherikchilik shartnomasi: Islom moliyasida ishtirok etishning asosiy shakllari (foyda va zararni taqsimlash) bu:

Mudoraba shartnomasi foydani taqsimlash shartnomasi boʻlib, unda bank loyihani moliyalashtirish uchun zarur kapitalni toʻliq taʼminlaydi, mijoz esa ekspertiza, boshqaruv va ishchi kuchi bilan taʼminlaydi. Loyihadan olingan foyda ikki tomonning oldindan kelishgani (qatʼiy nisbat) asosida taqsimlanadi, ammo yoʻqotish holatlarida umumiy zararni bank qoplaydi. Misol: Mudoraba kelishuvi shartini kelishib olganingizdan soʻng, siz bankka mablagʻni yetkazib berasiz, keyin bank mablagʻni aktivlarga yoki loyihalarga investitsiya qiladi, bunday biznes foyda yoki zarar koʻrishi mumkin. Foyda siz va bankingiz oʻrtasida oldindan kelishilgan nisbat asosida taqsimlanadi.

Mushoraka (hamkorlik, qoʻshma korxona yoki foyda va zararni taqsimlash (PLS)) asosida barcha manfaatdor tomonlar biznesda sherik sifatida ishtirok etadi. Ular zararni va foydani birgalikda baham koʻradi. Har bir sherik foyda-zarardan oʻz ulushini kelishilgan shartlar asosida biznesdagi dastlabki sarmoyasiga mutanosib ravishda oladi. Qoʻshma korxona mustaqil yuridik shaxs, bank maʼlum muddatdan keyin yoki maʼlum shart bajarilgandan keyin qoʻshma korxonani bosqichma-bosqich tugatishi mumkin. Misol: Bank investitsiya loyihasini birgalikda moliyalashtirish uchun bir yoki bir nechta hamkorlar bilan aktsiyadorlik sheriklik shartnomasini tuzadi. Daromadlar va zararlar qatʼiy ravishda tegishli kapital qoʻyilmalariga nisbatan taqsimlanadi.

Savdo kelishuvining islom moliyasidagi asosiy shakllari (notijorat va zararni taqsimlash yoki savdoga asoslangan):

a) Mudoraba— ishonch asosida moliyalashtirish. Ushbu bank operatsiyasi turining mohiyati shundaki, bunga koʻra tomonlarning biri sarmoya qoʻyuvchi va ikkinchi taraf ish yurituvchi sifatida faoliyat yuritadi. Demak, bank loyihani toʻliq moliyalashtiruvchi boʻlsa, tadbirkor loyihani bevosita amalga oshiruvchi hisoblanadi.

Islom banklarida amalga oshiriladigan operatsiyalarning mudoraba turi musulmon aholi oʻrtasida keng tarqalgan asosiy xoʻjalik yuritish tamoyilini oʻzida aks ettiradi. Muomaladan xoli yoki boʻsh sarmoyaga ega boʻlgan shaxs uni oʻzi xohlagan sohaga yoki bir paytning oʻzida turli sohalarga yoʻnaltirishi mumkin. Bunda ikkinchi taraf sarmoyani tasarruf etuvchi, yaʼni loyihani amalga oshirish bilan bogʻliq boʻlgan barcha tashkiliy va boshqaruv ishlariga mutasaddi shaxs sifatida muomalaga kirishadi.

Mudoraba shartnomasiga koʻra foyda taraflar oʻrtasida oldindan kelishilgan nisbatda taqsimlanadi.

Shariat nuqtai nazaridan mudoraba moliyaviy vositalarni ishlab chiqarish omillariga aylantirishning halol va qonuniy yoʻli hisoblanadi. Bunda turli imkoniyatga ega boʻlgan xoʻjalik subyektlari birikib, ijtimoiy foyda keltiruvchi xayrli amal bilan shugʻullanadilar.

Mudorabada 3 ta iqtisodiy kategoriya amal qiladi: kapital, mehnat, foyda. Bunda kapital pul yoki natural shaklda boʻlishi mumkin. Shartnoma tuzilayotgan vaqtda kapitalning hajmi va manbai maʼlum boʻlishi, shuningdek, u boshqa bank operatsiyalariga jalb etilmasligi lozim.

Loyihani amalga oshirish uchun sarflangan mehnatga haq foyda hisobidan toʻlanadi. Mexnatga haq toʻlab boʻlingandan soʻng qolgan mablagʻ sof foyda boʻlib, u sheriklar oʻrtasida shartnomada kelishilgan nisbatda boʻlinadi.

Xuddi mushoraka singari mudoraba shartnomasida ham loyiha bank tomonidan sinchkovlik bilan bosqichma — bosqich oʻrganiladi. Ushbu shartnoma turida ham talabgorning nafaqat moliyaviy ahvoli, balki uning axloqiy jihatlariga ham asosiy eʼtibor qaratiladi.

Bank tomonidan loyihaning bajarilishi ustidan doimiy va qattiq nazorat oʻrnatiladi. Agar loyihani amalga oshiruvchi tomonidan yoʻl qoʻyilgan xato yoki eʼtiborsizlik oqibitida zarar koʻriladigan boʻlsa soʻzsiz, ushbu zararni qoplash ish yurituvchi zimmasiga yuklatiladi. Ana shunday vaziyatlarni nazarda tutgan holda islom banklari talabgordan maʼlum qiymatga ega boʻlgan mulkni garov sifatida qoʻyishni talab qilishi mumkin.

b) Murobahani moliyalashtirish ustama tamoyiliga asoslanadi, bunda bank mijoz uchun tovarlarni sotib olish va ularni oldindan belgilangan narxda mijozga qayta sotish huquqiga ega. Savdo kelishuvi odatda aylanma mablagʻlar va savdoni moliyalashtirishda qoʻllanadi. Misol: Texnikasini yangilashga muhtoj boʻlgan korxona oʻz nomidan texnika sotib olish uchun islom bankiga murojaat qiladi va shu bilan birga bankdan ustama asosida texnika sotib olish toʻgʻrisida shartnoma tuzadi. Agar bankning sotib olish narxi 100 000 AQSh dollari boʻlsa, u mashinani korxonaga, masalan, 12 oyga 110 000 dollarga teng boʻlib toʻlash sharti bilan sotishi mumkin. Bank oxirgi toʻlov toʻlanmaguncha oʻz egalik huquqini saqlab qoladi va shuning uchun bankning pozitsiyasi toʻliq taʼminlanadi.

c) Musovama xarajatlarni oshkor qilish majburiyatisiz amalga oshiriladi. Bu oddiy bozor savdosi hisoblanadi. Musovama shartnomasida molning oldingi bahosi eʼtiborga olinmaydi. Xaridor sotuvchi bilan oʻzaro tortishib, molni kelishuv asosida baholab oladi.

d) Ijarani moliyalashtirish. Bu lizingga oʻxshaydi. Ijara lizing moliyasining shariatdagi tushunchasi. Lizing ijarada har ikki tomon ham kelishilgan boshqa shartlar asosida bankning mijozi tomonidan talab qilinadigan aktivni sotib oladi va soʻngra bu aktivni mijozga maʼlum muddatga ijaraga beradi. Misol: Bank mijoz uchun aktiv sotib oladi va keyin uni belgilangan ijara toʻlovi evaziga mijozga maʼlum muddatga ijaraga beradi. Shariat lizing beruvchi bankni mulkka egalik qilishini saqlab qolish sharti bilan mulk xizmatlari uchun ijara toʻlovlariga ruxsat beradi.

e) Istisna shartnomasi islom banki tomonidan kompaniyaning aylanma mablagʻlarini moliyalashtirishda qoʻllanadi. Bunga lizing orqali moliyalashtirilmaydigan tovar yoki xizmatlar kiradi. Istisna shartnomalari asosan mahsulot ishlab chiqarish, qurilish va infratuzilma loyihalarini moliyalashtirishda qoʻllanilishi mumkin.

f) Ijor— Ijara operatsiyasi. Bank operatsiyasining ijor turiga asosan tadbirkor koʻchmas mulk yoki ishlab chiqarish vositasini bankdan ijaraga oladi. Islom banklarining ushbu operatsiyasi bugungi kundagi anʼanaviy banklarning lizing operatsiyalariga oʻxshash boʻlib, u bank va tadbirkor oʻrtasida tuzilgan shartnomaga asosan amalga oshiriladi.

Ijor va iqtino— sotib olish huquqi boʻlgan ijara. Bank va mijoz oʻtrasida tuzilgan ushbu shartnomaga koʻra, bank tomonidan ijaraga berilgan koʻchmas mulk yoki ishlab chiqarish vositasi ijara muddati tugagach mijozning mulkiga aylanadi. Albatta, bunga qadar ijara obyektining kelishilgan narxi belgilangan muddat ichida toʻlab boʻlingan boʻlishi kerak. Anʼanaviy banklar ham lizing operatsiyalarini amalga oshirishda mijozga ijara muddati tugagach, sotib olish huquqini beradi.

Zakot— Moli nisobga yetgan davlatmand musulmonlardagi kambagʻallar haqi.

Bank tomonidan zakotlarni jamlash uchun Zakot uyi tashkil etiladi. Oʻz navbatida bank Zakot uyiga tushgan mablagʻlarni kambagʻallar turmush ahvolini yaxshilashga, ularni ijtimoiy jihatdan muhofaza qilishga va boshqa jamoat manfaatidagi ishlarga safarbar qiladi. Zakot uylari zakot toʻlovchilardan tashqari barcha turdagi xayriya va ehsonlarni qabul qilib, ularni aholining muhtoj qatlamlariga yetkazish uchun xizmat qiladi.

Subkontraktlar:

a) Sukuk – bu davlat va xususiy kompaniyalar amalga oshirishi mumkin boʻlgan muayyan oʻrta yoki uzoq muddatli loyihani moliyalashtirish uchun bank chiqargan obligatsiyalar.

b) Vakala shartnomasi – bu boshqaruvchining maʼlum bir vazifani bajarishi uchun uning nomidan vakil sifatida (agent) boshqa bir shaxsning xizmatidan foydalanishni anglatadi. Agentga xizmati uchun haq toʻlanadi. Misol: Mijoz maʼlum shartlar asosida bankdan kimgadir murojaat qiladi. Shuning uchun bank moliyaviy operatsiyalarni amalga oshirish uchun agent hisoblanadi va bankka uning xizmatlari uchun haq toʻlanadi.

v) Qarz-ul hasana soʻzma-soʻz tarjimada yaxshi qarz deb tarjima qilingan boʻlsa-da, amalda muhtoj boʻlgan jismoniy shaxs yoki muassasaga foizsiz qarz berish degan maʼnoni anglatadi. Qurʼoni Karimda insonga oʻziga kerak boʻlganidan ortiqcha yoki boshqalardan koʻra koʻproq boylik berilishi Alloh taoloning marhamatidir deyilgan. Bunday kishi bu neʼmat uchun Allohga shukr qilishi kerak va shukr qilishning eng yaxshi yoʻli qoʻshimcha boyligini jamiyatning boshqa muhtoj aʼzolariga berishdir. Jamiyatning muhtoj qatlamlari kelishilgan sanada foizsiz qaytarish sharti bilan qarz oladi. Qarzdor pulni qaytarish imkoniyatiga ega emasligi aniqlansa, pul unga sadaqa sifatida berilishi ham mumkin.

d) Juala – xizmat toʻlovi, maslahat toʻlovi, joylashtirish toʻlovi va boshqalar. Ikki tomonning oʻrtasida nazarda tutilgan shartnoma shartlariga muvofiq, maʼlum bir xizmat koʻrsatish uchun toʻlov sifatida bittasi ikkinchisiga maʼlum miqdorda pul toʻlaydi. Islom banklari xizmatlarining bu usuli odatda konsultatsiyalar va professional xizmatlar, fondlarni joylashtirish va ishonchli xizmatlar kabi tranzaktsiyalarga nisbatan qoʻllanadi.

e) Al-Qard al-Hasan— foizsiz qarz.

Islom banklari jismoniy va yuridik shaxslarga maʼlum muddatga foizsiz qarz berishi mumkin. Ushbu qarz asosan ijtimoiy ahamiyatga molik loyihalarni amalga oshirish uchun (masalan, zavod, fabrika, yoʻl va koʻpriklar qurish) uchun ajratiladi. Ayrim hollarda, maʼlum obyektiv sabablarga koʻra qarzdor shaxs yoki tashkilot olingan mablagʻni qaytara olmasa, bank uni zakot fondi hisobidan qoplab berishi mukin.

Shunday qilib islom banklari oʻz mijozlariga yuqoridagi operatsiyalarni amalga oshirish uchun uch xil foizsiz hisob (schyot)ni taklif qiladi:

*Joriy hisob.* Bu foiz stavkasi qoʻyilmaydigan chek va jamgʻarma hisobi boʻlib, bunda bank mijozlardan qoʻyilma va depozitlar boʻyicha xizmat koʻrsatgani uchun muayyan toʻlov olishga haqlidir. Agar mamlakatda inflyatsiya jarayoni kuzatilayotgan boʻlsa, hisob raqamidagi pul mablagʻlariga indeksatsiya asosida muayyan miqdordagi pul kompepsatsiya sifatida toʻlanadi.

*Investitsion hisob.* Ushbu hisob turi boʻyicha mijozlar turli operatsiyalar vositasida oʻz mablagʻlarini istiqbolli loyihalarga investitsiya qilishlari mumkin. Albatga, bunda foyda va zarar, yuqorida aytib oʻtilgandek, bank va mijoz oʻrtasida shartnomaga koʻra taqsimlanadi.

*Kredit xisobi.* Islom banklari mazkur hisob orqali talabgor tadbirkorlarga hamda aholining muhtoj qatlamlariga foizsiz qisqa muddatli yoki uzoq muddatli qarz (kredit) beradi.

Bunda davlatmand musulmonlar oʻz ehtiyojlaridan holi boʻlgan boʻsh mablagʻlarini bankning kredit hisobiga qisqa yoki uzoq muddatli depozit sifatida qoʻyadilar. Bank ushbu mablagʻlarni kelishilgan muddatda toʻligʻicha qaytarishni kafolatlaydi.

## 

## 1.3. Islom banklari va an’anaviy banklarning boshqaruv shakli hamda

## tuzilishi

*An’anaviy banklarning boshqaruv strukturasi.* Bugungi an’anviy bank boshqaruv tizimida bankning tashkiliy tuzilmasi odatda bitta boshqaruv raisi hamda uni qo‘llab-quvvatlovchi bir nechta yuqori lavozimli boshqaruv a’zolarini o‘z ichiga oladi. Chakana bank tizimlarida tuzilma odatda elektron bank xizmatlaridan tortib mijozlarga xizmat ko‘rsatish va ma'lum bo‘linmalar rahbarlarigacha bo‘lgan turli funksiyalar bilan ajralib turadi. O‘z navbatida, institutsional bank ko‘pincha yuqori darajada tizimlashgan bo‘lib, turli faoliyat doirasiga qarab segmentlangan bo‘ladi hamda ushbu segmentlarning har bir yuqori darajali menejerlar tomonidan boshqariladi.

Xalqaro darajadagi investitsiya banklari ko‘pincha global bo‘lib, eng yirik moliyaviy institutlar qatoriga kiradi. Shuning uchun moliyaviy xizmatlarning ushbu segmentidagi bankning tashkiliy tuzilmasi ko‘pincha ko‘p qirrali va murakkabdir. Bosh ijrochi direktor (CEO) odatda bankning barcha operatsiyalarini boshqaradi, ammo boshqa yuqori a'zolar, jumladan, bosh moliya direktori (CFO) va bosh ijrochi

direktorni qo‘llab-quvvatlash uchun tayinlangan bir nechta boshqaruvchi direktorlar mavjud. Shuningdek, bankning operatsion strategiyasiga ta'sir ko‘rsatish va aksiyadorlarning eng yaxshi manfaatlarini hisobga olish uchun direktorlar kengashi mavjud. Boshqa bir qator bo‘linmalar, jumladan, tavakkalchilikni boshqarish kabi bo‘linmalar ham ushbu banklarning tashkiliy tuzilishida va faoliyatida aks etadi.

Korporativ bankning front-ofis operatsiyalari, asosan, investitsion bank mijozlari bilan to‘g‘ridan-to‘g‘ri muloqot qilishni talab qiladigan biznes vazifalarini o‘z ichiga oladi. Bunday funksiyalar bank aktivlarini boshqarish, moliyaviy qimmatli qog‘ozlar savdosi yoki mijozlarga moliyaviy resurslar, kreditlar ajratish kabi bank xizmatlarini o‘z ichiga olishi mumkin. Ushbu segmentlarda daromad aynan bank aktivlarini investitsiya qilish orqali amalga oshiriladigan faoliyat natijasida yuzaga keladi. Bunda bankning tashkiliy tuzilmasi asosan o‘rta ofis xizmatlarini qamrab olishi mumkin. Ushbu doirada ish olib borayotgan mutaxassislar asosan risklarni to‘g‘ri boshqarishni nazorat qilib, moliyaviy institutlarni tartibga soluvchi standartlarga muvofiq turli moliyaviy operatsiyalarni

Bek ofis xodimlari korporativ bankning yana bir tashkiliy bo‘linmasi hisoblanadi. Ushbu bo‘linmadagi mutaxassislar asosan fron ofis xodimlariga yordamchi vazifasini bajarishadi. Bu shaxslar asosan bankning bankning ichki operatsiyalarini uzluksiz ishlashini ta’minlaydigan buxgalteriya hisobi va xodimlarni boshqarish kabi funksiyalarni ham bajarishi mumkin. Bundan tashqari, ushbu bo‘lim xodimlari fron ofis tomonidan moliyalashtirilgan loyihalarni monitoring qilish bilan ham shug‘ullanishadi.

Jismoniy shaxslar pul qo‘yadigan chakana banklar sharoitida bankning tashkiliy tuzilmasi kamroq boshqaruv kanallariga ega bo‘ladi. Investitsion bank kabi, chakana bank tashkiliy tuzilmasining rahbari bo‘lgan bosh direktorga ega. Boshqa yuqori lavozimli rahbarlar qatoriga ushbu banklarning filiallar tarmog‘i rahbarlaridan tashqari chakana bank bo‘limi boshlig‘lari ham kiradi. Bankda sodir bo‘ladigan elektron operatsiyalarni nazorat qilish uchun yordamchi menejerlar ham tayinlanadi va operatsiyalarning bu qismini axborot texnologiyalari bo‘limining bir qismi sifatida guruhlash mumkin. Bu jarayonda marketing tadqiqotlari va ular bilan

bog‘liq operatsiyalar mijozlarga xizmat ko‘rsatish tashabbuslarining bir qismi sifatida kiritilishi mumkin. Bu esa, o‘z navbatida, mijozlar bilan bo‘ladigan operatsiyalar natijasida olinadigan ma’lumotlar tahlilini shakllanishiga va ular yordamida xizmatlar sifatini oshirishga xizmat qiladi.




## 1.2-rasm. Kapitalbank ATB boshqaruv strukturasi23

Yuqorida keltirilgan rasmda an’anaviy bank misolida boshqaruv strukturasini ko‘rish mumkin. Bunda, asosiy yuqori organ bu bank kuzatuv kengashi bo‘lib, bank boshqaruvi ushbu kengashga hisobdor hisoblanadi. O‘z navbatida, bank kuzatuv kengashi bankning aksiyadorlariga hisobot beradi.

Islom banklarining boshqaruv tuzilishi. Quyida keltirilgan 3-rasmda ko‘rish mumkinki, Islom banklarida ham boshqaruv tuziishi ham an’anaviy bankning boshqaruviga o‘xshash shaklda bo‘lib, bir qancha jihatlari bilan ulardan farq qiladi. Bunday farqlar islom darchalarida hamda islom banklarida an’anaviy banklarga nisbatan farq qiladi.

23 https://kapitalbank.uz/uz/about/central-office/

An’anaviy banklardan farqli o‘laroq islom banklaridagi har bir tranzaksiya shariat tamoyillariga to‘laqonli mos kelishi kerak, shu sababli islom darchalari ham banklarida ham alohida mustaqil shariat kuzatuv kengashi mavjud bo‘ladi. Ushbu shariat kengashining asosiy faoliyati bank tarkibidagi barcha tranzaksiyalarning shariat tamoyillariga mos yoki mos emasligini aniqlash hamda shu asosida yakuniy

qarorlar chiqarishdan iborat.

## 1.3-rasm. Islom banklarida boshqaruv strukturasi24

Yana bir farqli jihati shundaki, an’anaviy banklardagiga teskari ravishda islom banklarida yana bir mustaqil tashkilot, shar’iy audit qo‘mitasi mavjud bo‘ladi. Ushbu qo‘mitaning mustaqil bo‘lib, boshqaruv kengashiga bo‘ysunmaydi hamda bank operatsiyalarini auditini o‘tqazish orqali jarayonlarni shariat tamoyillari asosida olib borilishini ta’minlaydi. Shuningdek, islom banklari tarkibida zamon talabiga mos ravishda harakatlanish uchun shar’iy ilmiy kengash bo‘lib, ularning asosiy vazifasi bozor talablariga mos shariat talablari doirasida islomiy moliyaviy mahsulotlarni ishlab chiqish va taklif qilish hisoblanadi.

Umuman olganda, yuqorida keltirilgan ikkita misolga ko‘ra islom banklari

24 https://[www.researchgate.net/figure/Figure-1-Shariah-governance-structure-of-Islamic-banks-in-](http://www.researchgate.net/figure/Figure-1-Shariah-governance-structure-of-Islamic-banks-in-)

hamda an’anaviy bank tizimlarida boshqaruv tizimlari juda o‘xshash ekanligi hamda islom banklari boshqaruv tizimida mustaqil Shariat kuzatuv kengashi, shariat qo‘mitasi, shariat auditi kabi bo‘limlarning borligi ushbu moliya institutlarining boshqaruv shaklida eng asosiy farqli jihatlari hisoblanadi. Bundan tashqari yana bir qator farqli jihatlar mavjud bo‘lib ularning barchasi operatsion jarayonlar pul mablag‘larini jalb qilish va joylashtirish bilan bog‘liq hisoblanadi.

# II BOB. ISLOM BANKLARI HAMDA AN’ANAVIY BANKLAR FAOLIYATINING QIYOSIY TAHLILI

## 2.1 An’anaviy banklarda pul mablag‘larini jalb qilish turlari va ularni joylashtirish usullari

Bugungi kunda bank tizimi jadal rivojlanib borayotganligi sababli, diversifikatsiyalangan banklar turli yo‘llar bilan pul ishllab topmoqdalar, ammo, mohiyatan banklar kreditorlar hisoblanadi. Ya’ni banklar odatda omonatchilardan belgilangan foiz stavkasi bo‘yicha pul mablag‘larini o‘zlariga jalb qilishadi hamda ushbu mablag‘larni boshqa pul mablag‘iga muhtojlarga yuqoriroq foiz stavkasida berishadi. Ushbu jalb qilish hamda qayta joylashtirish o‘rtasida yuzaga keladigan farq banklarning marjasi hisoblanadi. Bunga misol sifatida bank omonatchidan yillik 10% miqdorida pul jalb qilib, shu mablag‘larni yillik 15% miqdorida boshqalarga qarzga beradi va o‘rtadagi 5% farq bank marjasi sifatida bankda qoladi.

Bundan tashqari, banklar ko‘pincha o‘zlarining biznes modellarini boshqa muqobil, moliyaviy xizmatlar bilan birlashtirish orqali diversifikatsiya qiladilar. Jumladan investitsiya xizmatlari va kapitalni boshqarish orqali pul ishlab topadilar. Biroq, umuman olganda, banklarning foyda olishga qaratilgan yo‘nalishlari turlicha bo‘lishi mumkin lekin eng asosiylariga quyidagilar kiradi:

− foizli daromadlar;

− kapital bozorlaridan olinadigan daromadlar;

− foizsiz daromadlar (komissiya to‘lovlaridan olinadigan daromad).

*Foizli daromad.* Foiz daromadlari ko‘pchilik tijorat banklarining eng asosiy hamda eng birlamchi pul ishlash manbai hisoblanadi. Yuqorida aytib o‘tilganidek, banklar hozirda o‘z pullariga muhtoj bo‘lmagan, ya’ni bo‘sh mablag‘lari mavjud omonatchilardan pul mablag‘larini jalb qilishadi va omonatchilarga o‘z pullarini bankka deposit sifatida qo‘yish evaziga ma'lum foiz stavkasi aosida qo‘shimcha daromad va qo‘yilgan depozit mablag‘larni kelishilgan muddat ichida qaytarishadi. Bank esa, ushbu omonatga qo‘yilgan mablag‘larni shu davrda pulga muhtoj bo‘lgan qarz oluvchilarga berishi mumkin. Bu holatda bank yuqorida ta’kidlanganidek

kreditorlarga qarz mablag‘larini jalb qilingandan ko‘ra yuqoriroq foiz stavkasida berishadi. Bank foiz stavkasi spredidan foyda olishi mumkin, ya'ni to‘langan va olingan foizlar o‘rtasidagi farq.

*Foiz stavkasi va uning banklar uchun muhimligi.* Foiz stavkasi bank uchun asosiy daromad omili va o‘lchov birligi sifatida muhim ekanligini yuqoridagi misollarda ko‘rish mumkin. Foiz stavkasi bu - asosiy qarzning (qarzga olingan yoki depozitga qo‘yilgan) foizi sifatidagi qarz miqdori hisoblanadi. Qisqa muddatda foiz stavkasi sog‘lom iqtisodiyotni rivojlantirish va inflyatsiyani nazorat qilish uchun mamlakatlarning moliya bozorini tartibga soluvchi markaziy banklar tomonidan belgilanadi.

Uzoq muddat uchun esa foiz stavkalari bozorda mavjud talab va taklif bosimi bilan erkin belgilanadi. Uzoq muddatli qarz vositalariga talabning yuqoriligi narxning oshishiga va foiz stavkalarining pasayishiga olib keladi. Aksincha, uzoq muddatli qarz vositalariga talabning pasayishi narxning pasayishiga va foiz stavkalarining oshishiga olib keladi. Bu yerda banklar omonatchilarga past foiz stavkalarini to‘lash va kreditorlardan yuqori foiz stavkalarini olish orqali foyda ko‘radilar. Biroq, banklar kreditorlar kreditlar bo‘yicha defolt bo‘lishi mumkin bo‘lgan kredit riskini boshqarishi kerak. Bu esa o‘z navbatida katta mas’uliyat bo‘lib, talabgar loyihalarni sinchiklab o‘rganish shuningdek, to‘lovga qobiliyatini tekshirishni talab etadi. Agarda kreditorlar kreditlar bo‘yicha o‘z vazifasini bajarmasa undiruv garov ta’minotlariga qaratiladi va shundan qoplanadi.

Umuman olganda, banklar foiz stavkalari ortib borayotgan iqtisodiy muhitdan foyda ko‘radi. Buning sababi shundaki, banklar muddatli depozitlarni blokirovka qilib, pastroq foiz stavkasini to‘lashlari mumkin, shu bilan birga kreditorlardan yuqori foiz stavkasini olish orqali foyda olishlari mumkin. Mos ravishda, banklar foiz stavkalari pasayib borayotgan iqtisodiy muhitdan zarar ko‘radi, chunki muddatli depozitlar yuqori foiz stavkasini to‘lash bilan bog‘liq bo‘lib mijozlarga omonatlar uchun yuqori stavkalarda majburiyatlar qaytarilishi va kreditorlardan past foiz stavkalari olinishiga olib keladi

*Kapital bozori bilan bog‘liq daromadlar*. Banklar ko‘pincha korporatsiyalar

va investorlar uchun kapital bozori xizmatlarini taqdim etadilar. Kapital bozorlari o‘sish yoki kapitalga ega bo‘lgan investorlar bilan loyihalarni moliyalashtirish uchun kapitalga muhtoj bo‘lgan va keyinchalik o‘z kapitalini qaytarishni talab qiladigan korxonalarga mos keladigan bozordir. O‘z navbatida, banklar kapital bozori faoliyatini bir qancha xizmatlar bilan osonlashtiradi, masalan:

− savdo xizmatlari;

− anderrayting xizmatlari;

− birlashish va sotib olish bo‘yicha maslahat.

Banklar o‘zlarining ichki brokerlik xizmatlari bilan savdolarni amalga oshirishga yordam beradilar. Bundan tashqari, banklar qarz va kapital anderraytingda yordam berish uchun sektorlar bo‘ylab maxsus investitsiya banki guruhlarini ishga oladilar. Bu asosan korporatsiyalar yoki boshqa tashkilotlar uchun qarz va kapitalni oshirishga yordam beradi. Investitsion bank guruhlari kompaniyalar o‘rtasida qo‘shilish va sotib olishda (M&A) yordam beradi. Yuqorida keltirilgan barcha xizmatlar banklar tomonidan mijozlarning ma’lum to‘lovlari evaziga taqdim etiladi. Kapital bozorlari bilan bog‘liq daromadlar banklar uchun juda o‘zgaruvchan daromad manbai hisoblanadi. Ular har qanday vaqt oralig‘ida sezilarli darajada o‘zgarishi mumkin bo‘lgan kapital bozorlari faoliyatiga to‘liq bog‘liqdir. Faoliyat odatda iqtisodiy turg‘unlik davrida sekinlashadi va iqtisodiy kengayish davrlarida kuchayadi.

*Foizsiz daromadlar.* Banklar o‘z xizmatlari uchun turli ko‘rinishda foizsiz to‘lovlarni ham undiradilar bu esa bankning foizsiz daromadlairni oshirishga xizmat qiladi. Misol uchun, agar omonatchi bank hisobvarag‘ini ochsa, bank hisobvaraqni doimiy ochiq saqlash uchun mijozlardan ma’lum miqdorda oylik to‘lovlarni olishi mumkin. Banklar, shuningdek, o‘zlari taqdim etadigan boshqa xizmatlar va mahsulotlar uchun to‘lovlar oladilar. Ularga misol qilib quyidagi xizmat turlarini keltib o‘tish mumkin:

− kredit karta to‘lovlari;

− hisoblarni tekshirish;

− jamg‘arma hisoblari;

− o‘zaro fond daromadlari;

− faktoring operatsiyalari;

− investitsion boshqaruv to‘lovlari;

− vasiylik to‘lovlari;

− bank kafolati xizmati;

− akkredetiv berish xizmati;

− o‘z mijozlariga maslahat ya’ni konsalting xizmati.

*Bank kafolati* bank (kafil) boshqa shaxs (prinsipal)ning buyurtmasiga ko‘ra kafil o‘z zimmasiga olayotgan majburiyat shartlariga muvofiq prinsipalning kreditori (benefitsiar) pul summasini to‘lash haqida yozma talabnoma taqdim etsa, pulni unga to‘lash haqida prinsipalga beradigan yozma majburiyat. Odatda bank kafolati uchun banklar tomonidan berilayotgan bank kafolati miqdorining ma’lum foizi komission to‘lov sifatida undiriladi.

*Faktoring opaeratsiyalari.* Faktoring bu kichik va oʻrta firma (mijoz)larga tijorat banklari va ularning shoʼba faktorfirmalari tomonidan koʻrsatiladigan moliyaviy xizmatlar turi. XVI-XVII asrlarda turli brokerlar tomonidan amaliyotga kiritilgan, hamda hozirgi kunga kelib mijozlarga aylanma mablag‘ uchun kredit ajratishningning bir turiga aylandi. Faktoringda faktorfirma mijoz (tovar yetkazib beruvchi)lardan qarzdorlarning qisqa muddatli qarzlarini undirish huquqini sotib oladi va firmalarning qarzlarini (majburiyatlarini) mijozga o‘z hisobidan qoplab beradi, yaʼni qarzni qaytarish muddatidan oldin uning 70%-90% ni mijozga qaytaradi, qarzning qolgan qismi, foizlar chegirilgan holda qarzdorlar faktorfirma oldidagi oʻz qarzini batamom uzganidan keyin qaytariladi. Faktoringda mijoz oʻzining qarzdorlaridan qarzni undirish huquqini faktorfirmaga oʻtkazadi.

Banklar ko‘pincha o‘z mijozlari uchun boylikni boshqarish xizmatlarini taqdim etganligi sababli, ular ko‘rsatilgan xizmatlar uchun to‘lovlardan, shuningdek, investitsiya fondlari kabi ba’zi investitsiya mahsulotlari uchun to‘lovlardan foyda olishlari mumkin. Banklar o‘z mijozlarining investitsiyalarini yo‘naltirish uchun ichki investitsion fond xizmatlarini taklif qilishlari mumkin. To‘lovga asoslangan, ya’ni komission yoki foizsiz daromad manbalari banklar

uchun juda jozibador daromad manbai hisoblanadi, chunki ular vaqt o‘tishi bilan nisbatan barqaror va o‘zgaruvchan emas. Bu, ayniqsa, foiz stavkalari sun'iy ravishda past bo‘lishi mumkin bo‘lgan va kapital bozorlari faolligi sekinlashgan iqtisodiy tanazzul davrida foydalidir.25

*2.1-jadval*

**ATB “KAPITALBANK” balansi tuzilishi (ming so‘mda)**26

|  |  |  |
| --- | --- | --- |
| **№** | **AKTIVLAR** | **Jami** |
| 1. | Kassadagi naqd pul va boshqa to‘lov hujjatlari | 752 290 248 |
| 2. | O`zRMB dan olishga | 1 970 669 589 |
| 3. | **Boshqa banklardan olinadigan qarz, sof** | **798 835 980** |
| 4. | **Sotib olish va sotish hisoblari, sof** | 634 868 540 |
| 6. | **Investitsiyalar, sof** | 1 107 220 |
| 8. | **Kreditlar va lizing operatsiyalari, sof** | 6 699 153 257 |
| 11. | **Asosiy vositalar, sof** | 734 901 978 |
| 12. | **Jami hisoblangan foizlar va foizsiz daromadlar, sof** | 98 894 092 |
| 13. | **Bankning boshqa mulki, sof** | 11 641 441 |
| 13.1. | Kredit va lizing bo‘yicha undirilgan boshqa o‘z mulklari, yalpi | 5 979 475 |
| 13.2. | Bankning boshqa o‘z mulki, yalpi | 8 707 489 |
| 13.3. | Minus to‘plangan mumkin bo‘lgan yo‘qotishlar zaxiralari | 3 045 523 |
| 14. | **Boshqa aktivlar, sof** | 310 495 259 |
| **15.** | **Jami aktivlar** | **12 012 857 604** |
| **MAJBURIYATLAR VA SHAXSIY KAPITAL** | | |
|  | **MAJBURIYATLAR** |  |
| 16. | **Talab qilib olinguncha depozitlar** | 4 419 074 918 |
| 17. | Muddatli depozitlar | 5 634 567 526 |
| 19. | Boshqa banklarga to‘lov uchun | 15 868 549 |
| 21. | To‘lanadigan kreditlar va lizing operatsiyalari | 344 064 739 |
| 23. | Subordinatsiyalangan qarz majburiyatlari | 108 661 360 |
| 24. | To‘lov uchun hisoblangan foizlar | 20 916 836 |
| 25. | To‘lov uchun hisoblangan soliqlar | 3 102 435 |
| 26. | Kliring tranzaktsiyalari | 10 693 194 |
| 27. | Boshqa majburiyatlar | 262 581 045 |
| 28. | Jami majburiyatlar | 10 819 530 602 |
| **SHAXSIY KAPITAL** | | |
| 29. | Ustav kapitali | 313 373 210 |
| 30. | Qo‘shilgan kapital | 119 574 086 |
| 31. | Zaxira kapitali. | 98 816 651 |
| 32. | Taqsimlanmagan foyda | 661 563 055 |
| **33.** | **Jami shaxsiy kapital** | **1 193 327 002** |
| **34.** | **Jami majburiyatlar va shaxsiy kapitali** | **12 012 857 604** |

Yuqorida ATB “Kapitalbank” balansi misolida an’anaviy banklarning aktiv va passivlarining shaklanishini ko‘rish mumkin. E’tiborli jihati shundaki, balansda eng asosiy daromda bu foizli daromadlar keltirilgan. Bundan tashqari balansning

25 https://corporatefinanceinstitute.com/resources/knowledge/finance/how-do-banks-make-money/

26 https://[www.pdf2go.com/ru/result#j=9b5a163d-00d8-4b9d-a9c9-b4a7004a5ac7](http://www.pdf2go.com/ru/result#j%3D9b5a163d-00d8-4b9d-a9c9-b4a7004a5ac7)

majburiyatlar qimiga e’tibor qaratilsa ushbu satrlarda ham asosiy mablag‘lar mijozlardan foiz asosida jalb qilingan mablag‘lar asosida yuzaga keladigan majburiyatlar ko‘rsatilgan. O‘z navbatida bank majburiyatlarining jami summasi 10 trln so‘m atrofida bo‘lib, bank xususiy kapitalidan 10 marta ko‘pni tashkil etadi.

## 2.2. Islom banklarida omonatlar jalb qilish va moliyalashtirish usullari

Barcha moliyaviy tizimlarda xususan islom va an’anaviy bank tizimida ham eng asosiy aktiv bu ularning moliyaviy rusrslari hamda ularning qiymati hisoblanadi. Islom moliyaviy resurslar о‘zlarining mohiyati, bajaruvchi funksiyasi bilan an’anaviy moliya resurslaridan katta farq qilmaydi. Eng asosiy farq ushbu resurslarning shakllanish tarzi, tarkibi va shartnomalar tuzilishi, ularning yо‘naltirish maqsadlari bilan asosan farq qiladi.

Islom banklarida mablag‘lar manbalarini asosan ikki turga ajratish mumkin, ya'ni ichki va tashqi resurslar. Banking ichki resurslari sifatida kapital, zaxiralar va taqsimlanmagan foydani misol keltirish mumkin:

Kapital bu islom moliya institutlari va banklari uchun kapital, ayniqsa, kelajakda yuzaga kelishi mumkin bо‘lgan yо‘qotishlarni о‘zlashtiradigan sug‘urta (xavfsizlik klapanlari) hisoblanadi. Bundan tashqari, kapital faoliyatni boshlash uchun mablag‘larning asosiy manbai hisoblanadi.

Rezerv mablag‘lar. Ular bankning moliyaviy holatini qо‘llab-quvvatlash maqsadida yuridik yoki maxsus zahira shaklida bank imtiyozlaridan ajratiladigan mablag‘lardir. Banklarning asosiy qonunlari huquqiy zaxiralarni shakllantirish asoslarini о‘z ichiga oladi. Ularning shakllanishi kо‘pincha bank kapitalining ma'lum bir nisbatiga yetganda tо‘xtaydi. Islom banklari о‘zlarining moliyaviy holatini qо‘llab-quvvatlash, kapitallarining xavfsizligini ta'minlash, о‘z depozitlari qiymatining barqarorligini va daromadlari muvozanatini saqlash uchun zarur bо‘lgan turli xil zaxira toifalarini shakllantiradilar.

Taqsimlanmagan daromad sof daromadning korporatsiya tomonidan bankning moliyaviy holatini qо‘llab-quvvatlash, qayta investitsiyalash uchun ushlab turadigan qismiga ishora qiladi. Bu esa, taqsimlashga qaror qilingan va ba’zi aksiyadorlar tomonidan hali talab qilinmagan foydani о‘z ichiga olmaydi. Islom

banki foydaning bir qismini saqlab qolsa, bu islom shariati hukmlariga zid kelmaydi, chunki u omonatchilarning pullari uchun mudorib (boshqaruvchi) hisoblanadi. Shuning uchun islom banki noodatiy sharoitlarni boshdan kechirish uchun foydaning ma'lum bir qismini ushlab qolishi mumkin.

Ikkinchidan, islom banklarining tashqi moliyavaiy resurslariga quyidagilar kiradi:

Islom banklaridagi depozitlar bankning eng muhim manbalaridan biri hisoblanadi. Ular, shuningdek, Islom banki investitsiya operatsiyalarining kо‘p qismiga bog‘liq bо‘lgan asosiy resurs hisoblanadi. Islom banklarida, omonat - bu shartnoma bо‘lib, unga kо‘ra omonatchi turli xil tо‘lov vositalaridan birida bankka pul miqdorini tо‘laydi. Islom banklari faoliyatining asosiy yо‘nalishlaridan biri Islom qoidalariga mos keladigan omonat tizimlari orqali jismoniy shaxslarning jamg‘armalarini safarbar qilish va jalb qilishdir. Islom banklaridagi depozitlar bir necha toifalarga bо‘linadi:

Joriy hisoblar (talab qilib olguncha depozit). Bu omonat turi bо‘lib, mijoz istalgan vaqtda qо‘ygan mablag‘larini talab qilish huquqiga ega, xoh u chek yoki boshqa mijozlar uchun bank о‘tkazmalari buyurtmalari orqali bо‘lsin. Banklar ular uchun hech qanday daromad tо‘lamaydilar, chunki ular istalgan vaqtda nolga teng bо‘lishi mumkin bо‘lgan barqaror kredit kuchiga ega emaslar. Bu bankka ularni investitsiyalar rejasiga kiritishga imkoniyat bermaydi. Shuning uchun islom banklari о‘ziga xos tarzda ushbu omonat egalarini rag‘batlantirishga, ular uchun hech qanday xarajatlarga yо‘l qо‘ymaslikka bog‘liq. Bundan tashqari, islom banklari joriy hisobvarag‘iga ega bо‘lganlarga agar banklar yuqori daromad olgan bо‘lsa, direktorlar kengashi tomonidan qarori bilan sof foydasidan ma’lum qiymatda hiba (hadya) beradi.

Joriy hisobvaraqlar bank faoliyatining muhim omili bо‘lib, jamiyatda samarali faoliyat yurituvchi shaxslarni qisqa muddatli moliyalashtirish hamda paydo bо‘ladigan va dolzarb moliyaviy zaxiralar bilan ta’minlaydi. Bundan tashqari, joriy hisobvaraqlar bank investitsiya loyihalari uchun likvidlikning muhim elementlaridan biri bо‘lib, ular qisqa muddatli moliyalashtirish ehtiyojlari uchun

vaqti-vaqti bilan zarur bо‘lishi mumkin. Islom banki joriy depozitlar egasiga bank direktorlar kengashi qaror qilgan shartlarga kо‘ra joriy hisobvaraqlaridan oshib ketishi mumkin bо‘lgan Al-qarz Al-Hasan (foizsiz qarz) olishga ruxsat berishi mumkin. Shuningdek, ular islom banki xizmatlaridan foydalanishlari mumkin.

Jamg‘arma hisoblar (Mudoraba hisobvaraqlari). Ushbu turdagi omonatlar kelib tushadigan pul miqdori kamligi va omonatchilarning kо‘pligi bilan ajralib turadi. Shuning uchun islom banklari ushbu jamg‘arma oqimlari orqali jismoniy shaxslar va kichik mijozlarning ortiqcha jamg‘armalarini jalb qilishga intiladi. Bu hisoblar islom banki uchun katta ahamiyatga ega. Buning sababi, ular uzoq va о‘rta muddatli foydalanishga investitsiya qilinishi mumkin. Jamg‘arma hisobvaraqlari ularni investitsiya qilishni bankka ishonib topshirish bilan ajralib turadi, bank esa foydani bо‘lishish uchun hisobvaraqdan minimal stavka tuzadi. Shuningdek, bu omonatlar ularga mutlaq mudoraba (bu islomiy atama bо‘lib, u bilan savdo qilish uchun boshqa shaxsga ma’lum islom banki tomonidan foydaning tо‘rtdan bir qismi, yarmi yoki uchdan bir qismi va shunga о‘xshash ulush miqdorda pul berish, ikkinchisi esa о‘z mablag‘ini olish) asosida amalga oshirilishi mumkinligi bilan ajralib turadi.

*Investitsion hisobvaraqalari.* Investitsion depozitlar bu о‘z egalarining pul daromadlarini oshirishi va kо‘payishi uchun bankka qо‘ygan depozitlaridir. Ushbu depozitlar ikki xil bо‘ladi:

Cheklanmagan vakolatli hisobvaraqlar (Mudaraba mutlaq). Mijoz о‘z nomidan investitsiya hisobvarag‘ini ochish orqali bankka pul mablag‘larini qо‘yadi va bankka ushbu mablag‘ni banklar tomonidan qonuniy va qonun hujjatlaridan muvofiq deb topgan har qanday mahalliy yoki xorijiy hududda bо‘ladimi, Islom shariatiga tamoyillariga asoslangan loyihaga investitsiya qilishni ishonib topshiradi. Bu hisob turli shartlar uchun bо‘ladi. Ushbu omonat egasi belgilangan muddat tugagunga qadar uni tо‘liq yoki hatto bir qismini qaytarib ololmaydi. Bu omonat orqali sarmoya qilish shariatga asoslangan Mudoraba hukmini oladi.

Cheklangan hisobvaraqlar (Mudaraba muqayyada). Ushbu hisob shaklida mijoz о‘zi qо‘ygan pul mablag‘larini investitsiya qilmoqchi bо‘lgan loyihalardan

birini tanlaydi. U muddatni belgilash huquqiga ega. Ushbu investitsiya shaklida mijoz faqat о‘zi tanlagan loyihaning foydasidan о‘z ulushini olishga loyiqdir. Ushbu shakl Mudaaraba Muqayyada (hisob yoki fond egasi boshqaruvni cheklaydigan kelishuv) deb ataladi.

Depozitlardan tashqari, islom moliyaviy resurslarni jalb qilish usuli sifatida, Islom banklarining kapital resurslari muomalaga chiqariladigan aksiya sertifikatidan foydalaniladigan aksiyalarni chiqarish orqali amalga oshiriladi. Hukumatning oldindan ruxsati bilan aksiyalar vaqti-vaqti bilan chiqariladi. Aksiyalarni tartibga soluvchi qonunlar islom moliyasining asosiy tamoyillaridna biri bo‘lgan Musharaka (sherikchilik) tamoyillariga mos keladi. Aksiya egalari boshqaruv (ovoz berish) huquqiga ega va bank foyda/zararida ishtirok etadi.

Markaziy bank, shuningdek, har bir islom banki zaxira fondini saqlashini talab qiladi. Islom banki har qanday dividend e'lon qilinishidan oldin, zakot va soliqqa tortish uchun tegishli zaxira yaratilganidan sо‘ng, har yili sof foydadan tegishli zaxiralarni yaratish uchun sof foydaning ma'lum foizini zaxira fondiga о‘tkazadi. Agar Markaziy bank islom bankining jami zaxira fondi uning faoliyati uchun yetarli ekanligiga ishonch hosil qilsa, u yozma buyruq bilan bankni bir yil muddatga ushbu talabdan ozod qilishi mumkin.

Vaqtinchalik likvidlik tanqisligini bartaraf etish uchun islom banklari aʼzo banklar sifatida oxirgi chora sifatida markaziy bankdan qarz olish huquqiga ega. Bunday hollarda u an'anaviy banklar kabi foiz tо‘lamaydi. Markaziy bankdan olingan bunday qarz islom banklaridagi omonat sifatida qaraladi va foyda bankning tegishli depoziti bо‘yicha tо‘lanadigan stavka bо‘yicha tо‘lanadi. Jumladan islom bankalari odatda qimatli qog‘ozlar emissiyasiga ham islom moliyaviy resurs sifatida tez-tez murojat qilishadi. Ushbu turdagi qimmatli qog‘ozlarga misol sifatida turli ko‘rinishdagi aksiyalar hamda islom moliyasi tamoyillari asosida chiqariladigan qimmatli qog‘ozlar ya’ni sukuk obligatsiyalarini aytib о‘tishimiz mumkin.

Shunday qilib, Islom banklari о‘zlarining moliyaviy manbalarini tо‘laqonli ta’minlashda turli uslublarga murojat qilar qiladilar va ushbu bilan belgilangan minimum likvidlik va rentabillik kо‘rsatkichlarini, faoliyat uchun mablag‘larning

davriy kelib tushishini va boshqa moliyaviy ehtiyojlarini ta’minlaydilar.

Demak quyidagi keltiriladigan moliyaviy balans ko‘rsatkichlarida bugungi kundagi moliyaviy holati va aktivlari jihatidan dunyoning eng oldi islom banki hisoblangan Islom taraqqiyot bankining balansi majburiyatlar qismi shakllanish tahlilini ko‘rish mumkin:

*2.2-jadval*

## Islom taraqqiyot bankining passivlar holati ( ming islom dinorida )27

|  |  |  |
| --- | --- | --- |
|  | **31.12.2020** | **31.12.2019** |
| **Majburiyatlar** | | |
| Sukuk emissiyasi | 14307777 | 12181904 |
| Tovar murabaha majburiyatlari | 308962 | 1613652 |
| Vakala | 347221 | 361763 |
| Boshqa majburiyatlar | 343416 | 351315 |
| Jami majburiyatlar | 15307376 | 14508634 |
| **Xususiy kapital** | | |
| Toʻlangan kapital | 5940601 | 5785122 |
| Zaxiralar | 3057744 | 3139738 |
| Yil davomida sof daromad | 116216 | 140395 |
| **Jami xususiy kapitali** | **9114561** | **9065255** |
| **Jami passiv** | **24421937** | **23573889** |

Yuqorida keltirilgan Islom taraqqiyot bankining 2020-yil sо‘nggi uchun berilgan audit hisobotida keltirilgan ma’lumotlarga kо‘ra majburiyatlarning asosiy qismi sukuk qimmatli qog‘ozlarini emissiya qilish orqali tashkil qilingan. Keyingi о‘rinni esa tovar murobahasi shartnomalari asnosidagi majburiyatlar egallagan, ammo 2019-yil bilan taqqoslaganda 1,6 milliard islom dinoridan 0,3 mlrd islom dinoriga kamaygan. Bu esa avvalgi mavjud majburiyatlar hisobot davri so‘nggiga qadar sо‘ndirilganligini anglatadi. Bundan tashqari majburiyatlar qismida sukuk summlarining oshganligi bir vaqtning o‘zida hisobot davrida sukuk emissiyasini amalga oshirganini anglatadi. O‘z navbatida, sukuk qimmatli qog‘ozlarini emissiya qilish orqali bank qo‘shimcha resurslar jalb qiladi.

Bunga dalil sifatida audit hisobotida keltirib о‘tilgan. ITB 2020-yil iyun oyida chiqarilgan COVID-19 barqarorlik sukukini ishga tushirish bilan yangi marraga erishdi va aʼzo mamlakatlarda COVID-19 intervensiyalari uchun global kapital bozorlaridan 1,5 mlrd.AQSh dollarini jalb qildi. Sukuk a’zo mamlakatlarda yashil

27 https[://www.](http://www.isdb.org/publications/2020-isdb-annual-report)isd[b.org/publications/2020-isdb-annual-report.](http://www.isdb.org/publications/2020-isdb-annual-report)

moliyalashtirish uchun bankning 1 milliard yevrolik yashil sukuklarning birinchi marta bozorga chiqarilishidan keyingi, ITB tomonidan barqaror moliyalashtirish tamoyillariga asoslangan ikkinchi emissiya edi. Ushbu emissiya qilingan yashil sukuklardan olingan daromadlar bankning o‘z investorlari uchun 2020-yilning dekabr oyida tayyorlangan moliyaviy hisobotlarida batafsil yoritilgan bo‘lib, bunda barcha mablag‘lar yashil loyihalarga to‘liq 100 foiz ajratilganligini va ushbu loyihalar moliyalashtirilganligi kо‘rsatib о‘tilgan.

Bu ma’lumotga asoslanib tovarga asoslangan murobahaning ham majburiyatlarni tashkil qilishda kо‘p qо‘llanuvchi usul ekanligini bilishimiz mumkin. Xususan, bank likvidlikni boshqarish maqsadida ayrim banklar bilan tovar murabaha oldi-sotdi shartnomalarini tuzadi. Shartnomalar shartlariga kо‘ra, bank ushbu banklardan tо‘lovni kechiktirish asosida ma'lum tovarlarni sotib oladi va ularni ushbu banklar orqali uchinchi shaxslarga sotadi. Ushbu shartnomalar bо‘yicha sotib olingan tovar bilan bog‘liq kreditorlik qarzi tо‘langan tо‘lov qiymati bо‘yicha tan olinadi va moliyaviy holat tо‘g‘risidagi hisobotda tovar murabaha sotib olish majburiyatlari sifatida aks ettiriladi. Sotish va sotib olish narxlari о‘rtasidagi farq moliyalashtirish qiymati sifatida tan olinadi va shartnomalar muddati davomida amortizatsiya qilingan qiymat asosida hisoblab chiqiladi. Shartnomalar shartlariga kо‘ra, bank ushbu kontragentlardan tо‘lovni kechiktirish asosida ma’lum turdagi tovarlarni sotib oldi va bir vaqtning о‘zida ularni ushbu banklar orqali uchinchi shaxslarga sotdi. 2020-yil 31-dekabr holatiga kо‘ra, 308,9 mln islom dinori miqdorida (2019-yil 1613,7 mln islom dinori) tо‘lanmagan qoldiq miqdori ushbu shartnomalar bо‘yicha xarid narxini bildiradi. 2020-yilda murabaha tovarlarini sotib olishga sarflangan moliyaviy xarajatlar 3,8 mln islom dinori (2019-yil 21,4 mln. islom dinori) ni tashkil etdi.

Shu bilan bir qatorda, ITB vakala shartnomasi orqal mablag‘larni jalb qilishini ham kо‘rishimiz mumkin. Vakala bir tomon (“Muvakkil”/“Asosiy”) agentlik shartnomasi asosida Muvakkil mablag‘larini (“Vakala kapitali”) investitsiya qilish uchun investitsiya agentini (“Vakil”/“Agent”) tayinlaydigan kelishuvdir. (“Vakala”) belgilangan tо‘lov evaziga. Agentlik tо‘lovi bir martalik tо‘lov yoki Vakala

poytaxtining belgilangan foizi bо‘lishi mumkin. Vakil notо‘g‘ri xatti-harakatlar, beparvolik yoki Vakala shartnomalarining har qanday shartlarini buzish holatlarida zararni о‘z zimmasiga oladi, shunga kо‘ra ular moliyaviy holat tо‘g‘risidagi hisobotda tan olinadi. Muvakkilga (asosiy qarzga) tо‘lanishi lozim bо‘lgan investitsiya qilingan asosiy qarz (vakala kapitali) summasi tо‘lanmagan asosiy qarz summasidan kelib chiqib, shartnoma muddati davomida taqsimlangan vaqt bо‘yicha hisoblab chiqiladi.

*2.3-jadval*

## Islom taraqqiyot bankining vakala shartnomasi bо‘yicha qabul qilgan depozitlari (ming islom dinori)28

|  |  |  |  |  |
| --- | --- | --- | --- | --- |
| **Affilangan shaxs** | **Valyuta** | **2020-yil bо‘yicha** | **Joylashtirilgan**  **sana** | **Muddati** |
| Taraqqiyot uchun islom  birdamlik jamg‘armasi | AQSh  dollar | 133889 | 12/21/2017 | 6/21/2023 |
| Taraqqiyot uchun islom  birdamlik jamg‘armasi | AQSh  dollari | 203332 | 12/212017 | 6/21/2023 |

Ushbu usul boshqa usullardan farqli jihati uning risk jihatidan jozibadorligi hisoblanadi. Boshqa institutlar kredit riskinining pastligi tufayli о‘z mablag‘larini ushbu yо‘l bilan joylashtirishga qiziqish bildiradilar. Yil davomida ITBning vakala shartnomasi asosida mablag’larni joylashtirish bо‘yicha tegishli tomonlarga tо‘langan daromadlarning real haqiqiy miqdori 5,6 mln islom dinorini tashkil qilgan. Ushbu ko’rsatkich 2019-yilda esa, 11,4 mln islom dinorini tashkil qilgan.

Islom taraqqiyot bankining tijoriy faoliyatini asosiy tashkil qiluvchi shо‘ba korxonasi Xususiy sektorni rivojlantirish islomiy korporatsiyasi hisoblanadi. Ushbu sho’ba tashkiloti Islom taraqqiyot banki guruhi doirasida chet el banklari orqali mijozlarni moliyalashtiradigan eng yirik tashkilot hisoblanadi. Bundan tashqari ushbu tashkilot asosan tadbirkorlikni moliyalashtirishga ixtisoslashgan bo’lib, juda katta miqdorda moliyaviy mablag’larni boshqa davlat banklariga ajratadi. Umumiy qilib aytganda deyarli barcha xalqaro moliyaviy faoliyatlar ushbu tashkilot orqali amalga oshirilib, hali islom moliyasi shakllanmagan hududlarda ham turli shartnomalar ko’rinishida mablag‘lar ajratiladi. Ayniqsa ushbu guruh tarkibiga

kiruvchi fond tomonidan kam rivojlangan mamlakatlarga ulkan grant mablag’lari ham ajratiladi.

*2.4-jadval*

## Xususiy sektorni rivojlantirish islomiy korporatsiyasi balansi majburiyatlar holati (ming AQSh dollarida)29

|  |  |  |
| --- | --- | --- |
|  | **31.12.2020** | **31.12.2019** |
| **Majburiyatlar** | | |
| Emissiya qilingan sukuk | 1000000000 | 300000000 |
| Tovar murabaha majburiyatlari | 1163644349 | 1181972921 |
| Vakala | 53079798 | 47557563 |
| Boshqa majburiyatlar | 1201580 | 1249356 |
| **Jami majburiyatlar** | **2272379732** | **1562205293** |
| **Xususiy kapital** | | |
| Toʻlangan kapital | 1525448350 | 1394376616 |
| Zaxiralar | (486180675) | (402893778) |
| Yil davomida sof daromad | (43818073) | (24592465) |
| **Jami xususiy kapitali** | **995449602** | **966890373** |
| **Jami passiv** | **3267829334** | **2529095666** |

Jadvalda kо‘ringanidek, hisobot davrida emissiya qilingan sukuk qiymati qariyb 2 baravorga, ya’ni 700 mlrd.AQSh dollariga oshganini kuzatish mumkin. 2020-yil pandemiya sababli mablag‘ tо‘plash rivojlanish institutlari uchun eng katta muammolardan biri bо‘lsada, 2020-yilda XSRIK Dubay nasdaq birjasida muhim sukuk debyutini о‘tkazdi. 600 mln.AQSh dollari miqdoridagi sukuk XSRIK tomonidan tashkil etilganidan buyon eng yirik sukuk emissiyasidir hamda uning 2016-yildagi ilk emissiyasi bо‘lmish 300 mln.AQSh dollari miqdoridan ikki baravar kо‘pdir. Unga 37 ta xalqaro va mintaqaviy investorlar obuna boʻlgan, jumladan, investor segmentlari boʻyicha banklar 57%, agentliklar va markaziy banklar 29%, fond boshqaruvchilari 13% va boshqalar uchun 1% ajratilgan bо‘lib, bu esa investorlarning Xususiy sekorni rivojlantirish islom korporatsiyasi kredit tarixi va xususiy sektor faoliyatini ragʻbatlantirish boʻyicha tashabbuslariga boʻlgan ishonchidan dalolat beradi.

Sukuk qimmatli qog‘ozlarining jami umumiy hajmi juda katta mablag‘ni tashkil etganligiga qaramasdan, passivda tо‘langan kapital va tovar murobahasining qiymati undan ko‘proq miqdordagi summani tashkil etadi va ularning yil kesimida

katta о‘zgarishga uchramaganligi XSRIKga tegishli ichki moliyaviy talablar va strategiyadan kelib chiqqan miqdorlarni ta’minlash uchun ushbu yо‘nalishga amal qilinishi mumkinligi ehtimoli ham mavjud.

Quyida yana bir Islom taraqqiyot banki guruhi a’zosi hisoblangan Xalqaro savdoni moliyalashtirish islom korporatsiyasining balansi majburiyatlar qismi tahlili keltirilgan.

*2.5-jadval*

## Xalqaro islom savdo moliya korporatsiyasi balansining passivlar holati (ming.AQSh dollarida)30

|  |  |  |
| --- | --- | --- |
|  | **31.12.2020** | **31.12.2019** |
| **Majburiyatlar** | | |
| Aloqador shaxslar oldida majburiyatlar | 2419 | 4080 |
| Hisoblangan majburiyatlar | 13584 | 13122 |
| Vakala/ Tovar Murobahasi | 115227 | 27877 |
| Pensiya va tibbiy majburiyatlar | 37755 | 23802 |
| **Jami majburiyatlar** | **168985** | **68881** |
| **Xususiy kapital** | | |
| Toʻlangan kapital | 753608 | 749788 |
| Zaxiralar | 247778 | 238390 |
| Yil davomida sof daromad | (31616) | (19135) |
| **Jami xususiy kapitali** | **975307** | **969988** |
| **Jami passiv** | **1144292** | **1038869** |

Xalqaro savdoni moliyalashtirish islomiy korporatsiyasining hisobotlari tahliliga ko‘ra ushbu tashkilot islomiy resurslarni shakllantirishda qimmatli qog‘ozlar emissiyasiga murojat qilmaganligini kо‘rsatadi.

Bundan tashqari, korporatsiyada barcha ITB guruhi subyektlari pensiya jamg‘armasi bilan bо‘lingan ikkita belgilangan ishdan keyingi nafaqa rejasi mavjud bо‘lib, ular xodimlarning pensiya ta’minoti rejasi va xodimlarning pensiya tibbiy rejasidan iborat bо‘lib, ularning har ikkalasi ham alohida boshqarilishi uchun badallarni tо‘lashni talab qiladi.

Yuqorida keltirilgan tashkilotlar ko‘proq ijtimoiy loyihalarga qaratilgan hamda mamlakatlarni rivojlantirishga mо‘ljallangan tashkilotlar bо‘lganligi uchun, ular to‘g‘ridan-to‘g‘ri jismoniy mijozlar uchun bankchilik munosabatlarini yoki bank xizmatlarini taklif etmaydilar. Ular faoliyatlarini asosan davlatlar va yuridik

30 https[://www.](http://www.isdb.org/publications/international-islamic-trade-finance-corporation-itfc-annual-report-1429h)isd[b.org/publications/international-islamic-trade-finance-corporation-itfc-annual-report-1429h.](http://www.isdb.org/publications/international-islamic-trade-finance-corporation-itfc-annual-report-1429h)

shaxs va muassasalar bilan olib boradilar. Islom bankchiligi islom moliyaviy resurslarini jalb qilishda qanday nisbiyliklar mavjudligini aktivlari jihatidan eng katta islom banklari rо‘yxatida Al-Rajhi bankidan keyingi ikkinchi о‘rinni egallagan Dubay islomiy bankini olishimiz mumkin. Ushbu bankning aktivlari 2021-yil sо‘ngiga kelib qariyb 279 milliard dirhamni (2022-yil 9-fevral holatiga ko‘ra qariyb 75 mlrd.AQSh dollari ekvivalentida), tashkil qilgan. Buni О‘zbekistonda eng katta bank hisoblangan O’zbekiston milliy bank aktivlari bilan solishtiradigan bо‘lsak, O’zbekiston milliy bankning 2021-yil 31-dekabr holatidagi milliy standartlar bо‘yicha bank saytida keltirilgan ochiq ma’lumotiga qaraganda31, bank jami aktivlari 89 trln.sо‘m miqdorida bo‘lib, bu qariyb 8,2 mlrd.AQSh dollari ekvivalentini tashkil qilgan. Solishtirish uchun Dubay islom banki jami aktivlari O‘zbekistonning eng oldi banklaridan biri Milliy bankdan 9 barovar kattaroqligi aniq bо‘ladi. Bu esa islom banklaridan katta miqdordagi to‘g‘ridan-to‘g‘ri investitsiyalar jalb qilish imkoniyati yuqoriligini ko‘rish mumkin. Quyidagi jadvalda Dubay islom banki balansi tahlida ko‘rish mumkin.

*2.6-jadval*

## Dubay islomiy banki passivlar holati (ming.BAA dirhamida)32

|  |  |  |
| --- | --- | --- |
|  | **31.12.2020** | **31.12.2019** |
| **Majburiyatlar** | | |
| Mijozlardan olingan depozitlar | 205845090 | 164418417 |
| Bank va moliyaviy institutlar oldida majburiyatlar | 13496078 | 9146747 |
| Emissiya qilingan Suquq | 18744131 | 14851945 |
| Tо‘lanishi kerak va boshqa majburiyatlar | 7914633 | 8319559 |
| Tо‘lanishi kerak Zakot | 346018 | 326895 |
| **Jami majburiyatlar** | **246426078** | **197063563** |
| **Xususiy kapital** | | |
| Ustav kapital | 753608 | 749788 |
| Birinchi darajadi sukuk qimmatli qog‘ozi | 247 778 | 238 390 |
| Boshqa zaxiralar | 11 797 802 | 11 505 510 |
| Yil davomida sof daromad | 11 563 298 | 9 859 636 |
| **Jami xususiy kapitali** | **41 464 626** | **43 130 375** |
| **Ja’mi passiv** | **279 081 570** | **289 556 453** |

31 https://nbu.uz/uz/about-bank/annual-reports/

32 https[://www.](http://www.dib.ae/docs/default-source/financial-reports/)dib[.ae/docs/default-source/financial-reports/](http://www.dib.ae/docs/default-source/financial-reports/)

Bundan tashqari islom banklari resurslarni jalb qilishda mijozlardan jalb qilinadigan depozitlardan ham foydalanadi. Banking depozitlar miqdori chiqarilgan qimmatli qog‘ozlar yoki boshqa banklar oldidagi majburiyatlardan 10 baravar yuqoriligi, bank о‘z faoliyatini tо‘gri tashkil etganliga hamda mijozlarning mablag‘larini ishonchli yuritish orqali mijozlarning sodiqliligiga erishganligiga guvoh bo‘lish mumkin. Bu esa bank tizimining jahon reytinglarida hamda mijozlar orasida yuqori bo‘lishini anglatadi. Dubay islom banki Islom taraqqiyot banki guruhidan tashqari dunyoda eng yirik ikkinchi bankligini hisobga olganda holda ushbu tashkilotning balansi shakllanish manbalari havas qilarli. Yuqorida keltirilgan 2.6-jadval buning yaqqol misoli bo’ladi.

Bundan tashqari ahamiyatga sazovor tarafi, ushbu bank moliya tizimlarida shariat tamoyillari asosida tо‘lanishi kerak bо‘lgan zakot mablag‘larining mavjudligidir. Buning xos xususiyati shundaki, bank aksionerlar nomidan ularning daromadlaridan zakot chiqarish majburiyatining mavjudligidir.

Zakot bank ustaviga muvofiq hisoblab chiqiladi va Bankning ichki shariat nazorati qо‘mitasi tomonidan tasdiqlanadi.

Investitsion kompaniyalar tomonidan tо‘langan zakot tо‘g‘ridan-tо‘g‘ri aksiyadorlar zakotiga tо‘g‘rilanadi, agar bank investitsiya obyektining zakotidan keyin faqat sof foydani hisobga olsa;

Omonatchilarning investitsiya tavakkalchiliklari zahirasi zakoti hisoblab chiqiladi va bankdagi investitsiya tavakkalchiliklari zaxirasi qoldig‘idan chegirib tashlanadi hamda zakot qarzi qoldig‘iga qо‘shiladi;

Zakot bankning direktorlar kengashi tomonidan tayinlangan va direktorlar kengashi tomonidan belgilangan muddatlarda ishlaydigan maxsus qо‘mita tomonidan tо‘lanadi.

Yuqorida keltirib о‘tilgan tashkilotlar hisobotlarida aks ettirilgan ma’lumotlarga asoslanib shuni xulosa qilish mumkinki, majburiyatlar xususiy kapitaldan sezilarli darajada oshiq (70-90%), va bu korxonalarning moliyaviy avotonomligi juda past hisoblanadi. Bu esa ushbu tashkilotlar jalb qilingan mablag‘lardan tizimli ravishda xatarlarni to‘g‘ri baholash asosida boshqaruv tizimi

yaratganliklari namoyon qiladi.

## 2.3 Islom bankchilig hamda an’anaviy banklarning qiyosiy tahlili

Yuqorida keltirilgan ITB guruhi vakillari balansining tahlilaga asosan bugungi kunda an’anaviy bankchilikka muqobil moliyalash tizimi sifatida islom bankchiligi jadal rivojlanib kelmoqda. Shu o‘rinda yatish mumkinki islomiy moliyalashtirish tizimi amaldagi ya’ni an’anaviy bank faoliyatidan o‘zining ko‘plab moliyaviy jarayonlaridagi amaliyotlarida farq qilishi bilan bir qatorda ko‘plab jihatdan an’anaviy banklarga o‘xshash hisoblanadi. An’anaviy banklar pulni daromadi kafolatgan sotish yoki ijaraga berish mumkin bo‘lgan tovar sifatida ko‘radi. Buning sababi bank tomonidan mablag‘ni yo‘qotish xavfi juda kam ya’ni qanday loyiha bo‘lishidan qat’i nazar qarzga berilgan mablag‘ va uning foizi kafolatlangan bo‘ladi. Ammo islom banklari o‘zini biznes bo‘yicha hamkor sifatida tutib uning turlariga ko‘ra kutilishi mumkin bo‘lgan xavflarni o‘zaro tomonlar bo‘lishishadi. Buning sababi agar tomonlar o‘zaro hamkor bo‘lsa hamda foyda va zarar o‘zaro taqsimlansa doimo ehtiyotkorlik bilan ish tutib risklarni to‘g‘ri boshqarishga va foydani maksimal qilishga intilishadi. Islom bankchiligining yana bir ajoyib xususiyati uning aktivlar bilan ta’minlangan bo‘lishining shartligidir. Moliyalashtirishning an’anaviy shaklida esa moliya muassasalari doimo pul birliklari bilan ishlab, mahsulot yoki biror-tovar orqali savdo qilishni ta’qiqlaydilar. Xususan O‘zbekiston Respublikasida ham banklar ushbu faoliyat bilan shug‘ullanishi taqiqlanadi. Islom banklari hamda moliyasida pul bu savdo moli sifatida tan olinmaydi va u hech qanday ichki qiymatga ega emas balki almashuv vositasi sifatida tushuniladi. Natijada, islom banklari pul evaziga biror narsaning ustiga ustama qo‘yish hisobiga foyda oladi. Shu sababli an’anaviy bankchilikdan farqli ravishda islom bankchiligi aktivlarga asoslangan bo‘ladi ya’ni savdo moli, savdolashuv tomonlari. Bu esa, o‘z navbatida, moliyaviy hamda iqtisodiy barqarorlik va real iqtisodiy o‘sishni ta’minlaydi. An’anaviy bank krediti esa iqtisodiyotga hamda undagi real sarmoyaga umuman aloqasi yo‘q. Natijada esa aktivlar bilan ta’minlanmagan kreditlarni berish va ularning qiymatini kengaytirish

orqali jahon moliya tizimi vaqti-vaqti bilan inqirozlarga uchrashi an’anaviy banklarga xos xususiyatdir.

Umuman olgan islom banklari bilan an’anaviy banklarning asosiy farqlaridan bir bu islom banklari to‘laqonli ilohiy qoidalar ya’ni shariat tamoyillari asosida qurilgan bo‘lsa, an’anaviy tizim esa insonlarning bevosita ishtirokida tuzilgan tizimlar orqali boshqariladi. Shuningdek yana bir asosiy jihati shundaki, islom banklari aniq belgilangan ahloqiy qoidalarga asoslangan holda bir nechta sohalarni moliyalashtirmaydi ammo an’anaviy bankalrda bunday cheklovlar mavjud emas va ular istalgan soha yoki yo‘nalishga investitsiya qilishlari mumkin. Bundan tashqari islom tamoyillariga ko‘ra pulning biror vaqt evaziga qo‘shimcha qiymat yaratishi ya’ni puldan-pul qilish (foizga pul jalb qilib, foizga joylashtirish) amaliyoti qattiq qoralanadi va bu ta’qiqlangan amaliyot hisoblanadi. An’anaviy banklarda esa mutlaqo teskarisi bo‘lib, ushbu bank moliya tizimi yuqorida ta’kidlangan amaliyotlar ustiga qurilgan bo‘lib foizli daromadlar bankning asosiy daromad manbai hamda ustuni hisoblanadi.

Sherikchilikka va qarzga asoslangan moliyalashtirish. Islom banklarida ko‘plab amaliyotlar sherikchilik hamda savdo ustiga quriladi hamda moliyaviy xizamatlar taklif etiladi. Ammo an’anaviy banklarda moliyalashtirish qarz oldi- berdisiga asoslangan bo‘lib, foyda kafolatlangan bo‘ladi. Islom banklarida esa moliyalashtirish natijasida, faoliyatning foydasi va zarari moliyalashtirish uslubiga va shartnoma turiga qarab ikki tomon o‘rtasida taqsimlanadi. Yana bir muhim jihati shundaki islom banklarida puldan tashqari biror bir aktiv ham bo‘lishi shart etiladi. Bunda bankdagi barcha moliyaviy xizmatlar aktivlar asosida quriladi. Shu sababdan ushbu banklar aktivga asoslangan bank ham deb ataladi. An’anaviy banklarda bo‘lsa aktiv bo‘lishi shart emas to‘g‘ridan-to‘g‘ri moliyalashtiriladi. Bunda aktiv bankka tegishli hisoblanmaydi. Shuningdek, an’anaviy banklardagi eng asosiy muammolardan biri bu kreditni vaqtida qaytmaslik xatari hisoblanadi. Bunda mijozlar kreditni o‘z vaqtida qaytarmasligi natijasida banklarda muddati o‘tgan qarzdorlik yuzaga keladi. Bu esa, bugungi an’anaviy banklarning eng katta xatari hisoblanadi. Islom banklarida esa kreditni qaytmasligi xataridan tashqari yana bir

katta xatar bu loyihaning muvaffaqiyatsizligi ham inobatga olinadi. Agarda loyiha to‘g‘ri o‘rganilmasa hamda to‘g‘ri tahlil qilinmasa loyiha bank uchun zarar keltirishi mumkin hisoblanadi.

Bundan tashqari quyida islom banklari hamda an’anaviy banklarning yana bir qator farqli hamda o‘xshash jihatlar keltirilgan.

*2.7-jadval*

## Islom banklari hamda an’anaviy banklarning o‘xshash va farqli jihatlari33

|  |  |
| --- | --- |
| **An’anaviy bankchilik** | **Islom bankchiligi** |
| Spekulyatsiya ya’ni chayqov amaliyotlari zamonaviy banklar tomonidan keng qo‘llaniladi | Chayqovchilik ya’ni spekulyatsiya taqiqlangan bo‘lib islom moliyasida “g‘arar va maysir” tushunchalariga asoslangan. |
| Lizing shartnomsida bir tomonlama 34 tartibda bekor qilish uchun katta vakolatlar berilganligi. | Agar mijoz tomonidan lizing (ijara) muddati buzilsa ijarani bir tomonlama bekor qilishga haqli, ammo u xohlamasa bank ikki tomon roziligisiz shartnomani bekor qila olmaydi. |
| Lizing eskirish yoki xaridor beparvoligi tufayli yetkazilgan zararlarni o‘z bo‘yniga olmaydi faqatgina tabiiy ofatlar uchun javobgar. | Xaridor faqat o‘z xatosi, ya’ni noto‘g‘ri foydalanganlik uchun javob beradi boshqa hollarda har bir holat alohida ko‘rib chiqiladi. |
| Aktivni olish jarayonidagi xarajatlar mijoz  tomonidan qoplanadi. | Bank aktiv egasi sifatida barcha xarajatlarni  to‘lab beradi. |
| Asosiy maqsad foyda ko’rish | Asosiy maqsad foyda ko’rish bilan bir qatorda islom moliyaviy xizmatlarini taklif etish |

Jadvalda keltirilganlaridan tashqari jarima hamda penyalar masalasida ham katta farqlar mavjud. Ayniqsa an’anaviy banklarda muddati o‘tgan har bir kun uchun qoldiq qarzga nisbatan penya undirilib bank daromadi sifati olinadi. Islom banklarida shariat standartlariga ko‘ra jarima olish joiz faqatgina ushbu jarimalarni mijoz tomonidan xayriyaga yo‘naltirilishi sharti qo‘yiladi. Bunda islom banklari uchun muddati o‘tgan qarzdorlik yuzaga kelgan taqdirda jarima hisobidan qoplanmaydi. Bugungi kunda islom moliyasida bo‘lgani kabi foizsiz, ya’ni qarzi hasan (yaxshi qarz) tushunchasi mavjud emas. Bu degani islom banklarida hech qanday evazsiz qarz berish tushunchasi mavjud bo‘lib, bugungi kunda islom banklarida juda kam amaliyot bo‘lsada mavjud. Biroq an’anaviy banklarda evazsiz

33 https://bank.uz/uz/publish/doc/text151433\_ananaviy\_va\_islom\_bankchiligi

34 https[://www.](http://www.ubldigital.com/Banking/UBL-Ameen/Knowledge-Center/Differences-between-Conventional-Bank-)ub[ldigital.c](http://www.ubldigital.com/Banking/UBL-Ameen/Knowledge-Center/Differences-between-Conventional-Bank-)o[m/Banking/UBL-Ameen/Knowledge-Center/Differences-between-Conventional-Bank-](http://www.ubldigital.com/Banking/UBL-Ameen/Knowledge-Center/Differences-between-Conventional-Bank-)

qarz tushunchasi mavjud emas va barcha amaliyotlar foyda olishga qaratilgan bo‘ladi. Zakot tushunchasining mavjudligi esa yana bir islom banklaridagi shariat tomoyillariga asoslangan qoida hisoblanadi. Bunda bank yillik foydasidan 2,5% miqdorida zakot to‘lanadi. An’anaviy banklarda esa faqatgina foyda solig‘i mavjud va zakot tushunchasi mavjud emas. Umuman olganda, ushbu banklar faoliyatidagi asosiy o’xshashlik va farqlar shulardan iborat hisoblanadi.

## III BOB. O‘ZBEKISTON RESPUBLIKASIDA ISLOMIY BANKLARNI TAKOMILLASHTIRISH IMKONIYATLARI MOLIYA BOZORLARIDA ISLOMIY BANKLAR FAOLLIGINI OSHIRISH YO’NALISHLARI

## 3.1. O‘zbekiston Respublikasida an’anaviy hamda islom bankchiligining bugungi holati va istiqbollari

O‘zbekison Respublikasida islom bank tizimi hamda u haqidagi tushunchalar 2004-yildan boshlangan deyish mumkin, buning asosiy sababi sifatida yurtimizning ITB (Islom Taraqqiyot Banki)ga qo‘shilishi bilan izohlash mumkin. O‘sha davrda yurtimizda ayrim ijtimoiy sohalar, xususan, energetika va sog‘liqni saqlash sohalarida turli keng ko‘lamli loyihalar ITB guruhi bilan o‘zaro kelishuvga asosan “murobah” va “ijara” shartnomalari asosida moliyalashtirish ishlari amalga oshirilgan. Bundan tashqari hozirda O‘zbekiston Xususiy sektorni rivojlantirish islom korporatsiyasi (XSRIK)ning a’zosi bo‘lib korporatsiya tomonidan 350 mln. dollardan ortiq loyihalarni moliyalashtirish ma’qullangan. Bunda XSRIK vakillarining ishlash tamoyil asosan murobaha moliyalashtirish ustiga qurilgan bo‘lib mahalliy banklar bilan shartnoma imzolashadi hamda bu hamkorlik doirasida mahalliy banklar XSRIK vakili sifatida murobaha shartnomalarini tuzadi.



## 3.1-rasm. ATB “Qishloq qurilish bank” va XSRIK o’rtasida murobaha moliyalashtirish liniyasining ishlash mexanizmi35

35 Muallif tomonidan tayyorlandi.

Ko‘plab ekspertlarning fikricha bugungi kunda islom banklarning aktivlari 3 trln.AQSh dollariga yaqin bo‘lib, aholining asosiy qismi musulmon davlatlarda bu sohaning rivoji juda muhim. Shu sababli bugun yurtimizga yangicha yondashuvdagi an’anaviy tizimga muqobil variant sifatida islomiy moliyalashtirish mexanizimlari uchun yangicha tizimga yuqori zaruriyat mavjud. Natijada ITB tomonidan “Vaqf qonunchiligi” va islom moliyasiga doir qonunchilik ishlab chiqishda ko‘mak berish istagi bildirilib, hrakatlar boshlab yuborildi. O‘zbekistonda yuridik shaxslarga ITB yoki XSRIK tomonidan *murobaha, istisno‘, ijara* kabi moliyalashtirsh liniyalari mavjud bo‘lib, jismoniy shaxslarga xizmat ko‘rsatish nazarda tutilmaydi. Bundan tashqari islomiy sug‘urta yoki depozitlar va boshqa yuqorida keltirilmagan kelishuvlar yuridik shaxslar uchun ham taklif etilmagan. Buning asosiy sababi sifatida yurtimizdagi joriy qonunchilik islomiy moliyalashtirish tizimlarini taklifiga to‘sqinlik qiladi. Xususan, soliq qonunchiligi, bank qonunchiligi banklarga mahsulotlarni sotib olib sotishga ruxsat bermaydi. Soliq qonunchiligiga ko‘ra agar banklar islomiy moliyalashtirishga asosan asbob-uskuna yoki texnologiyalarni moliyalashtirishsa ularga nisbatan QQS qo‘llaniladi. Bundan tashqari islomiy moliyaga ko‘ra kechikkan to‘lov uchun jarima olish mumkin emas, agar olinsa ham u pullar alohida hisobgatushirilib xayriya maqsadida ishlatib yuboriladi. Ammo joriy qonunchillikka ko‘ra bu foyda sifatida belgilanib soliqqa tortiladi. Ustiga ustak “O‘zbekiston Respublikasi Markaziy banki to‘g‘risida”gi qonunning 52-moddasi 6-bandida qarzlarga doir foizlarni hisoblab bank hisobiga kiritilishi ko‘zga tutilgan ammo bu faqatgina an’anaviy banklarga tegishli bo‘lib islomiy moliya institutlariga to‘g‘ri kelmaydi.

Quyida yurtimizda islomiy moliyalashtirishning SWOT tahlili bilan tanishamiz unga ko‘ra islom bankining yurtimizda kuchli va ojiz tomonlari hamda imkoniyat va tahdidlari keltiriligan.

*Kuchli tomonlari*. Bugungi kunda yurtimizda davlat rahbari Sh.Mirziyoyevning tashabbuslari bilan bugungi kunda juda ulkan globallashuv va o‘zgarishlar yuz bermoqda deyish mumkin. Shu jumladan islom moliyasini sohasini ham yurtimizda joriy qilishga juda ulkan tashabbuslar aynan davlat rahbari

tomonidan amalga oshirilmoqda. Bunga yaqqol misol sifatida O‘zbekiston Respublikasi Prezidenti Sh.M.Mirziyoyevning 2020-yil 29-dekabrda Oliy Majlisga murojaatnomasida mamlakatimizda islom moliyaviy xizmatlarini joriy etish bo‘yicha huquqiy bazasini yaratish zaruriyati qayd etib o‘tilganligini keltirish mumkin. Shaxsan davlat rahbari tomonidan ushbu sohaga e’tibor qaratilishi banklar uchun eng katta chaqiriq va qo‘llab-quvvatlash deyish mumkin.

ITB tomonidan mablag‘larning ajratilishi. Bilamizki bugungi kunda islom moliyasi sohasida eng yirik tashkilot bu shubhasiz Islom taraqqiyot banki guruhi hisoblanadi. Eng quvonarlisi shundaki bugungi kunda O‘zbekiston uchun ITB tomonidan ajratilayotgan mablag‘lar miqdorida sezilarli darajada yuqori. Buning isboti esa yurtimizdagi ko‘plab banklar tomonidan taqdim etilayotgan qisqa va uzoq muddatli moliyalashtirish liniyalarini keltirish mumkin.

Mexanizmlarning barqarorligi hamda moliyaviy bankrotlik holatining mavjud emasligi. Bugungi kunda O‘zbekiston jadal o‘sib bormoqda ayniqsa qonun ustovorligning ta’minlanishi, OAVning ochiqligida buni ko‘rish mumkin. Shunindek bank moliya tizimida ham juda ko‘plab yangiliklar amalga oshirildi. Bundan tashqari bugungi kunda ITB tomonidan ajratilayotgan mablag‘larga mahalliy banklar tomonidan mablag‘larni qaytmasligini oldini olish uchun bank kafolatlari taqdim etiladi. Bu esa, hamkor tashkilotlar uchun ikki karra ishonchni oshirishga yordam beradi.

*Imkoniyatlar.* Yurtimizga islom moliyaviy instrumentlarining kirib kelishi nafaqat mamlakatimiz iqtisodiyotiga balki, mamlakatimiz aholis tadbirkorlari uchun bir qator imkoniyatlarni yaratishi shubhasiz. Eng avvalo, islom diniga e’tiqod qiladigan aholining yuqori talabini qondirish hamda e’tiqodiga mos moliyaviy qo‘llov taklif etiladi. Bu esa aholida o‘z tadbirkorlik faoliyatini kengaytirish imkoniyatini yaratadi.

Yaqin Sharq va Janubi-Sharqiy Osiyo mamlakatlari, xususan, Arabiston yarimorolidan ulkan sarmoyalarning bevosita jalb qilinishi orqali iqtsodiyotga arzon moliyaviy resurslarni jalb qilish va iqtisodiy faollikni oshirish imkoniyatining vujudga kelishi.

*Ojiz tomonlari.* Mаhаlliy sоliq hаmdа qоnunchiligining islomiy mоliyalashtirishga moslashmaganligi bugunki kundagi eng katta tahdidlardan bo‘lib, soha rivojining sekin ketayotgan asosiy omillaridan biri hisoblanadi. Buning asosiy sababi esa islom bank tizimlarining asosiy faoliyati savdoga asoslanganligini hisobga olsa banklar savdo faoliyati bilan shug‘ullanishi ta’qiqlangan, boz ustiga savdo bilan shug‘ullangan taqdirda ham QQS hisobiga mahsulot narxi 15% ga avtomatik qimmatlashishga sabab bo‘ladi. Bu esa o‘z-o‘zidan islom moliyaviy mahsulotlarinig bozorda raqobatbardoshligini karrasiga tushirib yuboradi.

Islom mаhsulоtlari bilan ishlovchi tajribali xodimlar yetishmovchiligi. Islom moliyasi yurtimiz uchun hali yangi moliyalashtirish tizimi bo‘lganligi sababli mamlakatda soha mutaxassislari juda kam. Buning sababi esa oliy ta’lim muassasalarida ham ushbu yo‘nalish bo‘yicha deyarli tizimli o‘qitish mavjud emas. Natijada soha uchun kadrlar taqchilligi ham ushbu yo‘nalishning jadal rivojiga o‘z ta’sirini o‘tkazib kelmoqda.

Musulmon davlatlarida mazhablarning turlichaligi. Ushbu muammoga yechim sifatida bugungi kunda AAOIFI tashkiloti tomonidan islom moliyaviy tashkilotlarni tartibga solib turuvchi shariat standartlari ishlab chiqilgan bo‘lib, ushbu standart barcha mazhab vakillari uchun tatbiq qilingan. Bir qarashda shu bilan muammo yechilgandek ko‘rinishi mumkin ammo mamlakatlar ichida bir qancha ixtiloflar va nizolar kelib chiqish holatlari ham uchrab turadi.

Moliyalashtirish jarayonining murakkabligi. Islomiy bankdan qarz olish jarayoni an’anaviy bankka nisbatan bir muncha murakkab hisoblanadi. Buning asosiy sababi saifatida foyda va zarar tamoyili sababli hujjatlar shaffofligi hamda qarzdorning to‘lay olish qobiliytini sinchkovlik bilan o‘rganish, loyihaning xatarlilik darajasini to‘g‘ri baholash, shuningdek, loyihaning shariat tamoyillariga mos ekanligini o‘rganish jarayonlari ko‘p vaqt talab qiladi.

*Tahdidlar.* Ayrim firibgarlar va soxta islomiy moliyalashtirish muassasalarining paydo bo‘lishi natijasida mavjud tizimga bo‘lgan ishochning yo‘qolishi natijasida ushbu soha yana rivojlanishdan ortda qolishi mumkin. Bu esa an’anaviy banklar bilan raqobat sharoitida juda katta yo‘qotish bo‘ladi.


Islomofobiyaning yuqori ekanligi. Ya’ni tashkilotning yoki islom moliyaviy xizmatlaridan foydalanuvchilarning turli terroristik tashkilotlarga aloqadorligi to‘g‘risida turli yanglish fikrlar. Bu esa rivojlanishni ortga surib kelayotgan yana bir muhim omil hisoblanadi.

Sarmoyadorlarga voqelikda sharoit yaratilmasligi mavjud kamchiliklarning tan olinmasligi natijasida ushbu tizimni bozorga tatbiq qilishni ortga suraverish.

Umuman olganda, shariat qoidalarining musulmon dаvlаtlаrida turlichа talqin qilish, malakali mutaxasislarning yetishmasligi va shu kabi sharoitlardа islomiy moliyalashtirishni mamalakatda joriy qilinishi bilan bоg‘liq xаtаrlаr mavjud. Ammo muqobil moliyalashtirish tizimi bugun O‘zbekistonga iqtisodiy tomonidan ham biznes tomonidan ham zarur. Shu sababli ushbu tizimni rivojlantirish hamda hayotga tadbiq etish uchun O‘zbekison maxsus yo‘l xaritasi ishlab chiqib, joriy qonunchilikda bir qator o‘zgartirishlar qilishi(soliq, qimmatli qog‘ozlar, bank tizimi) islomiy moliya xizmatlari bozorini rivojlantirish va targ‘ibot-tashviqot ishlarini olib borish ishlarini boshlab yuborgan.

Bugungi kunda islom moliya tizimini yurtimizga joriy qilish bo‘yicha ITB tomonidan keng ko‘lamli ishlar olib borilmoqda bundan tashqari bugungi kunda ITB tomonidan O‘zbekistonga 2004-yildan to bugungacha ko‘plab mablag‘lar ajratilgan. Bugungi kunda O‘zbekiston ITB guruhiga kiruvchi yana ikki tashkilot IСIEС (Investitsiyalar vaeksport kreditlarini sug‘urtalash va ITFС (Xalqaro islom savdo- moliya korporatsiyasi) a’zoligiga kirib bir qator banklar tomonidan moliyalashtirish liniyalari jalb qilindi. Bu esa, o‘z navbatida, iqtisodiyotga yangi investitsiyalar oqimini olib kirdi. Bundan tashqari O‘zbekiston MDH davlatlari o‘rtasida ITB va XSRIKga qo‘shilgan so‘nggi mamlakat bo‘lishiga qaramay ikkala tashkilot portfeli bo‘yicha mintaqada yetakchi hisoblanadi. Shuningdek, 2018-yil mart oyida O‘zbekiston hamda XSMIK o‘rtasida savdo operatsiyalarini moliyalashtirish uсhun

100 mln dollarlik bitim imzolandi. Bundan tashqari bugunga qadar XSMIK tomonidan Qishloq qurilish bank, Asia allinсe bank, Trustbank, va Kapital bankka murobaha moliyalashtirish liniyasi taqdim etildi. Quyida keltiriladigan 4-rasmda yurtimizga kiritilga sarmoyalar yillar kesimida keltrilgan:



## 3.2-rasm. 2004-2017-yillarda Islom taraqqiyot banki guruhi tomonidan O‘zbekiston uchun ajratilgan moliyalashtirish mablag‘lari

**yillar kesimida(mln.AQSh dollari miqdorida)36**

Demak yuqoridagi ma’lumotlardan shuni anglash mumkinki, bugungi kunda islom moliyasiga bo‘lgan talab juda yuqori va uni qondirish uchun dastlabki ishlarni amalga oshirish talab etilmoqda. O‘zbekiston Respublikasi hukumati, ayniqsa, Investitsiyalar va tashqi savdo vazirligi tashabbusi bilan bugungi kunda soha rivojining ibtidosi o‘laroq mamlakatimizning qator banklarida islom darchalarini joriy qilish amaliyoti yo‘lga qo‘yildi va bugungi kunda ush bu jarayon amalga oshirilmoqda.

## 3.1.O‘zbekiston Respublikasi banklar tizimida islomiy moliyaviy mahsulotlar hamda “Islom darchalari” tashkil qilinishining imkoniyatlari

O‘zbekistonda jadal sur’atlarda rivojlanib borayotgan sohalardan biri bu bank moliya tizimi hisoblanadi. Buning sababi esa barchaga ayon bo‘lib, ulgurdi. Hozirda banklar tomonidan O‘zbekiston Respublikasi banklar tizimida islomiy moliyaviy mahsulotlar hamda “Islom darchalari” tashkil qilinishining imkoniyatlari taklif etilayotgan xizmatlar aholiga ulkan qulayliklar yaratib bermoqda. Ayniqsa, juda ko‘plab bank xizmatlari bugungi kunga kelib onlayn amalga oshirilmoqda bu esa insonlar uchun o‘z muammolarini oson yechish imkonini beradi. Xususan, banklar bugungi kunga kelib aholi talablariga moslashib bormoqda va bozor talabiga qarab

36 Байдаулет Е.А. Исломий молия асослари. – T.: “O‘zbekiston” НМИУ 2019. – 407 б.

turli takliflar bilan chiqishmoqda. Buning yaqqol misoli sifatida aholida mavjud islom moliyaviy mahsulotlariga bo‘lgan yuqori talabni qoniqtirish maqsadida yurtimizning qator banklari tomonidan islom moliyasi tamoyillariga asoslangan moliyalashtirish vositalari taqdim etilmoqda. Bunga misol sifatida “Qishloq qurilish bank”, “Trastbank”, “Kapitalbank” va boshqa bir qator banklar tomonidan taklif etilayotgan murobaha moliyalashtirsh liniyalarini keltirish mumkin. Quyida ATB “Qishloq qurilish bank” tomonidan taklif etilayotgan moliyalshtirish shartlarini ko‘rish mumkin:37

Murobaha savdo shartnomasiga ko‘ra mijoz bankka o‘z ehtiyoji uchun kerakli mahsulotlarni sotib olishni so‘rab murojaat qiladi. Bank esa, ko‘rsatilgan mahsulotni xarid qilib, mijozga o‘z savdo ustamasini qo‘ygan holda bo‘lib to‘lash sharti bilan sotadi. Ushbu shartnomaga ko‘ra, moliyalashtirish quyidagi shartlar asosida amalga oshiriladi:

*Yo‘nalishlar.* Shariat tamoyillariga mos keluvchi barcha loyihalar asbob- uskuna, jihozlar, og‘ir va engil transport vositalari sotib olish uchun moliyalashtirilishi mumkin (turizm, dam olish maskanlari, mudofaa, ko‘chmas mulk, an’anaviy banklar va sug‘urta korxonalariga resurs yoki kredit ajratish, spirtli ichimliklar faoliyati, cho’chqa go‘shti, pornografiya, tungi klub yoki qimorxonalar kabi loyihalardan tashqari);

*Moliyalashtirish miqdori:* 250000,00 - 5000000,00 AQSh dollari;

*Moliyalashtirish maqsadi.* Moliyalashtirish quyidagi maqsadlar doirasida amalga oshiriladi:

* asbob-uskuna, jihozlar, og‘ir va yengil transport vositalari;
* asbob-uskuna, jihozlar, og‘ir va yengil transport vositalari bilan, birgalikda ular uchun xomashyo mahsulotlari olib kelish;

*Moliyalashtirishning maksimal muddati*: 36 oygacha;

* imtiyozli davr: 6 oygacha;
* sotuv ustamasi miqdori: mahsulot narxiga ustama 7,85+3 yillik o‘zgaruvchan svop (shartnoma imzolangan kundagi stavkada o‘zgarmas qilib

37 https://manage.qishloqqurilishbank.uz/storage/documents/42h228rLBzMzKIua7vdNtjq2jLBwrH2llJ3VhdGS.pdf

belgilanib, davr oxiriga qadar shu stavkada to‘lov amalga oshiriladi);

*Adminstrativ xarajatlarni qoplash uchun to‘lov.* Operatsion xarajatlarni qoplash uchun Murobaha shartnomasi sotuv narxining 1% miqdorida bir martalik oldindan to‘lov;

*To‘lov.* Mijoz tomonidan savdo summasi har 6 oyda amalga oshiriladi;

*Kechiktirilgan to‘lov uchun to‘lanadigan jarima.* Yillik 10% miqdorida (Har bir kechiktirilgan kun uchun to‘lov grafigi bo‘yicha to‘lanmagan qoldiq qarz miqdoriga nisbatan yillik 10% miqdorida jarima undirilib, hayriya maqsadlariga yo‘naltiriladi);

*Bank kafolati.* XSRIK tomonidan Murobaha shartnomasiga muvofiq mijozga berilayotgan qarz qaytarilmasligi ta’minoti uchun ATB “Qishloq qurilish bank” tomonidan bank kafolati taqdim qilinishi talab qilinadi;

*Bank kafolati summasi.* Bank tomonidan bank kafolati Murobaha shartnomasiga muvofiq sotish narxi (sale price) miqdorida beriladi;

*Bank kafolati muddati.* Murabaha shartnomasi muddatiga mos ravishda;

*Bank kafolati uchun to‘lov.* Bank kafolati ajratishga doir hujjatlarni ko‘rib chiqqanligi uchun BHMning 2 (ikki) barobari miqdorida bir martalik to‘lov;

*Bank kafolati uchun ta’minot.* Bank kafolati summasining 125% miqdorida mol-mulk garov ta’minoti taqdim qilishi lozim

Yuqoridagi kabi moliyalshtirish bugun bozorda yetarlicha topilmoqda ammo ushbu takliflarning bir qator kamchiliklari borki bugunki kunda aholida baribir to‘laqonli islom banklari yoki islom darchalariga talab yuqoriligicha qolmoqda. Quyidagi sabablar sifatida bugungi bankalar tomonidan aholining talabi to‘liq qondirilmayapti:

* moliyalashtirish faqat yuridik shaxslar uchun mavjudligi;
* moliyalashtirish miqdori o‘rta va kichik biznes uchun emasligi;
* aholida bo‘sh mablag‘lari uchun depositlarning mavjud emasligi;
* jismoniy shaxslar uchun umuman islomiy moliyaviy mahsulotlarning yo‘qligi.

Shu va boshqa bir qator sabablar borki bugun islom moliyaviy muassasalari

banklar uchun juda zarur hisoblanadi. Shunga ko‘ra hozirgi vaqtda bir qator banklar tomonidan o‘z tizimida islom darchalarini tashkil etish ishlair boshlab yuborilgan. Xususan “Qishloq qurilish bank”, “Asia alliance bank’, “Trastbank”, “Agrobank”, “Ipak yo‘li bank” va yana boshqa banklar XSRIK bilan islom darchalarini tashkil qilish yuzasidan shartnomalar imzolashgan va bugungi kunda ushbu banklar o‘z tizimida islom darchalarini joriy qilish bo‘yicha ishlar tashkil qilishgan. Ammo yana bir og‘riqli jihati shuki ushbu banklarda islom darchalari ochilishi va aholiga xizmat ko‘rsatishi uchun qonuniy asos ya’ni qonunchilik mavjud emas. Bu esa jarayonni ortga surib kelmoqda. Hozirgi vaqtda moliyaviy tashkilotlar uchun yagona alternative yechim sifatida “Nobank kredit tashkilotlari’ga islomiy moliyaviy xizmatlarni ko‘rsatishga ruxsat berilgan bo‘lib, ushbu tashkilotlar tomonidan ham quyidagi sabablarga ko‘ra to‘laqonli islomiy moliyaviy xizmatlarni taklif etish imkoniyati mavjud emas:

* + 1. Qonunga ko‘ra aholidan omonat mablag‘larini qabul qilish va ularni islom moliyasi tamoyillari asosida investitsiya (masalan mudoraba) qilish imkoniyati yo‘q;
    2. Islom moliyasi asosiy mahsulotlaridan bo‘lgan sheriklik (mushoraka) va mijozlar talabiga asosan moliyalashtirish (istisna) faoliyati cheklangan;
    3. Ijara faoliyati cheklangan, xususan jismoniy shaxslarga ijaraga mahsulot berish imkoniyati ko‘zda tutilmagan;
    4. Berilishi mumkin bo‘lgan maksimal mablag‘ (50 mln. so‘m) tadbirkorlik bilan shug‘ullanishga to‘liq imkon bermaydi (bu mablag‘ xatto 5 ming dollarga ham teng emas);
    5. Qonuning 6-modda 7 xatboshida “Mikromoliya tashkilotlari tomonidan islom tamoyillari asosida moliyalashtirish tartibi O‘zbekiston Respublikasi Markaziy banki (bundan buyon matnda Markaziy bank deb yuritiladi) tomonidan belgilanadi”, deyilgan, vaholanki islom moliyasi asosida moliyalashtirish tartibi mazkur qonun doirasida aks ettirilishi kerak edi (chunki bu davlat dasturining 60-bandida ko‘zda tutilgan). Bunday yondashuv bilan MB islom moliyasi bo‘yicha huquqiy asos yaratish masalasini ortga surmoqda.
    6. Islom moliyasi tamoyillari asosida uzoq muddatli uy sotib olishni moliyalashtirish (mushoraka mutanaqisa) imkoni mavjud emas.

Yuqoridagi sabablardan ham ma’lumki, islom darchalarini tashkil etish to‘laqonli islomiy moliyaviy xizmatlar ko‘rsatishning yagona yechimi hiosblanadi. Shu munosabat bilan “Investitsiyalar va tashqi savdo vazirligi” tashabbusi bilan qonun loyihasini ishlab chiqish bo‘yicha joriy yilda tender e’lon qilinib, ushbu tenderni IFAAS xalqaro konsalting kompaniyasi tomonidan yutib olinib ushbu qonun loyihasi tayyorlash ishlari boshlab yuborilgan. Loyiha doirasida qonun loyihasinig dastlabki loyiha varyanti aprel oyida ommaga taqdim etildi.

Ushbu qonunning loyiha varyantida quyidagi asosiy o‘zgarishlar va qo‘shimchalar taklif qilingan. Avvalo O‘zbekiston Respublikasi Fuqarolik kodeksining quyidagi bandlariga o‘zgartirish kiritilishi taklif qilingan:

* 29-bob. Oldi-sotdi bobi;
* 35-bob. Uy-joy ijarasi bobi;
* 41-bob. Qarz va kredit bobi;
* 42-bob. Pul talabnomasidan boshqa shaxs foydasiga voz kechish evaziga moliyalashtirish;
* 43-bob. Bank omonatlari bobi;
* 44-bob. Bank hisobvaraqlari bobi.

Shuningdek, “Banklar va bank to‘g‘risidagi” qonunga ham bir qator o‘zgartirishlar kiritish talab etiladi. Bundan tashqari “Davlat xaridlari to‘g‘risidagi” qonunning bir nechta bandlariga ham o‘zgartirishlar kiritilishi talab etiladi. Buning asosiy sababi esa davlat ulushi yuqori bo‘lgan banklarda islomiy moliyaviy xizmatlarni ko‘rsatish uchun bir qator muammolar yuzaga kelishi bilan bog‘liqligi hisoblanadi.

Islomiy bank xizmatlari taklif etayotgan moliya institutlari uchun shariat standartlari bo‘yicha taklif etilayotgan me’yoriy talab sifatida quyidagicha:

Markaziy bank (MB) tartibga soluvchi organ sifatida AAOIFIning shariat standartlariga mos bo‘lishi talabini qo‘yadi:

* bu standartlar turli islom shariati yetuk ulamolari tomonidan islom

bankchiligini tartibga soluvchi standartlar sifatida tan olingan;

* shuningdek, ushbu standartlar qabul qilinishi islom moliyaviy muassasalarining xalqaro miqiyosda faoliyat amalga oshirish imokniyatini beradi. Chunki AAOIFI standartlari bu xalqaro miqiyosda tan olingan standartlar hisoblanadi.

Bundan tashqari, IFAAS tomonidan yana quyidagilar taklif qilinmoqda:

* markaziy bank mamlakatdagi barcha islom banklari ustidan nazorat qilish, litsenziyalash va tartibga solish vazifalarini bajaruvchi organ sifatida belgilanishi;
* markaziy bank tomonidan belgilangan litsenziyalash bo‘yicha umumiy talablar asosan o‘zgarishsiz qoladi va barcha banklarga nisbatan qo‘llaniladi. Islom darchalari orqali islomiy mahsulotlarni taklif qilmoqchi bo‘lgan har qanday an’anaviy bank shariatga muvofiqlik bilan bog‘liq bo‘lgan bir qator qo‘shimcha talablarga rioya qilgandan so‘nggina markaziy bankdan ruxsat olishi lozim bo‘ladi. Yana bir eng asosiy o‘zgartirish bu soliqchilik bilan bog‘liqdir. Buning sababi,

islom moliyasida asosan tranzaksiyalar va moliyalashtirish savdo instrumentlariga qurilgan bo‘lib bu jarayonda, soliq bilan bog‘liq muammolar mavjud va ushbu muammolar sababli islom moliyaviy mahsulotlari bugungi kunda bozorda nisbatan qimmat taklif etilmoqda. Ushbu muammoga yechim sifatida IFAAS consulting kompaniyasi tomonidan “Soliq kodeks”ining bir qator boblariga o‘zgartirish kiritilishi nazarda tutilgan bo‘lib ularga quyidagilar kiradi:

41-modda. Dividentlar va foizlar;

46-modda. Tovarlar va xizmatlarni realizatsiya qilish; 49-modda. Qimmatli qog‘ozlar;

54-modda. Moliyaviy ijara va lizing;

244-modda. Soliq solishdan ozod etiladigan moliyaviy xizmatlar. Shuningdek, soliq imtiyozlari yangi sohada juda muhim hisoblanadi.

Mamlakatda islom moliyasini o‘sishini yanada tezlashtirish uchun ba’zi mamlakatlar turli soliq imtiyozlarini qo‘llashgan. Misol sifatida Malayziya hukumati barcha soliqqa tortish masalalari va to‘siqlarini hal qilish uchun Islom banklari hamda Sukuk emitentlari uchun soliq ta’tillari qo‘llashgan. O‘ylab qaralsa

bunday soliq imtiyozlribugungi kunda davlat budjetiga zarar keltirmasligini ko‘rish mumkin. Buning sababi esa oddiy hali mavjud bo‘lmagan sohaga berilaotgan imtiyozlar shundoq ham mavjud bo‘lmagan daromadga nisbatan qo‘llanilmoqda. Ammo fiskal siyosatda ushbu soliq imtiyozlari qisman ta’sir qilishi mumkin lekin bu qisqa muddatli bo‘lib bunday imtiyozlarni soha rivoji uchun investitsiya deb aytish mumkin. Yuqoridagilarni inobatga olgan holda quyidagilar taklif etiladi:

* islom banklarining mahsulotlari va operatsiyalari bilan bog‘liq barcha yoki ayrim turdagi daromadlaridan olinadigan soliqdan ozod qilish yoki qisman bekor qilish;
* islom banklarida faoliyat olib borayotgan xorijiy mutaxassislar yoki mahalliy mutaxassislarning daromad solig‘idan ozod qilish yoki kamaytirish;
* islom moliyasi bo‘yicha dars bergan o‘qituvchilarni ijtimoiy soliqlardan ozod qilish yoki kamaytirish.



Ushbu takliflar asosan sohani rivojantirishga qaratilgan bo‘lib, eng muhimi islom moliyasi sohasidagi barcha qatlam ta’lim, bank va xodimlar kesimida soliq ta’tillari taklif etilmoqda. Bu esa ushbu sohada ishlovchilarning oylik maoshlarini raqobatbardosh ushlab turishga yo‘l ochadi.

Shariat boshqaruvi modeli. Shariat boshqaruv tizimi bu islom moliya bozori va bank tizimida hukumat doirasida institusional chora-tadbirlar, tartiblar, talablar va boshqa ko‘p masalalarni belgilaydigan tizimli organ hisoblanadi. Ushbu boshqaruv organining mavjudligi islom moliyaviy xizmat ko‘rsatuvchilari ustidan xizmatlarning shariat tamoyillariga mosligini ta’minlashdan iborat hisoblanadi. Turli mamlakatlardagi qonun qabul qilivuchi organ hamda moliyaviy xizmatlar ustidan nazorat organlari islom moliyaviy mahsulotlari uchun turlicha yondashuvlar va modellarni amalda joriy qilishgan. Bunday xilma-xillikning asosiy sababi esa turli mamlakatlardagi solichilik, islom banklari tuzilishi, qonunchilikdagi turfa xillik va madaniyatlarning turlichaligi bilan izohlash mumkin. O‘zbekiston qonunchiligi va mentalitetini inobatga olgan holda IFAAS tomonidan O‘zbekiston Respublikasi uchun mustahkam markazlashgan Shariat boshqaruv modelini taklif etilmoqda. Bunday modelda ish yuritish quyidagi yechimlarni beradi:

* bozorda moliyaviy mahsulotlarni shariat tamoyillariga nomuvofiqlik risklarini kamaytiradi;
* soha yuzaga kelishi mumin bo‘lgan turli xil fatvolarning yoyilishi va ixtiloflarning yuzaga kelishini oldini olish;
* turli yangi moliyaviy mahsulotlarning yaratilishi hamda islom moliyasi umumiy rivojlanishini samaradorligini oshirish.

Markazlashgan shariat kengashining mavjud bo‘lishligi ko‘plab hukumatlarda joriy qilingan bo‘lib, AAOIFI shariat standartlarida ham ushbu boshqaruv modeli yuzasidan alohida bo‘lim standart sifatida ishlab chiqilgan.

IFAAS tomonidan O‘zbekiston Respublikasi islom moliyaviy xizmatlari uchun shariat kengashi boshqaruvining asosiy tarkibiy qismlari quyidagicha taklif etilmoqda:



Ichki shariat auditi

O'zbekiston

I

slom moliyasi

kengashi

Institusional shariat kuzatuv kengashi

Ichki shariat boshqarmasi

Tashqi shariat

auditi

## 3.3-rasm. Taklif etilayotgan shariat boshqaruv modeli38

Yuqorida keltirilgan O‘zbekiston islom moliyasi kengashi bu islom moliyasi sohasining shariatga muvofiqligini nazorat qiluvchi davlat darajasidagi mustaqil va texnik ko‘mak beruvchi qo‘mita hisoblanadi. Bunda kengashning asosiy vazifasi quyidagilardan iborat hisoblanadi:

*Qonuniy muvofiqlashtirish.* Islom moliyaviy bozorida shariat masalalarida yakuniy qaror chiqaruvchi organ bo‘lib, chiqarilyotgan qonunlarni shariat tamoyillariga muvofiqlashtirishga va to‘g‘ri talqin qilishga javobgar organ hisoblanadi.

*Vakolat.* Kengash vakolati islom moliyasi sohasinig barcha tarmoqlarini qamrab oladigan darajada bo‘lib, sug‘urta bozori, capital bozor, bankchilik, nobank

38 Muallif tomonidan tayyorlandi.

kredit tashkilotlari va boshqa shu doiradagi barcha ishtirokchilar uchun vakolatli organ sifatida ishtirok etishi taklif etilmoqda.

*Tarkib.* Kengash tarkibi, eng avvalo, soha eng tajribali mutaxassislardan tuziladi. Bunda ushbu kengash a’zolagiga nomzodlar O‘zbekiston musulmonlar idorasi tomonidan ko‘rsatilishi hamda ushbu kengashga xorijiy yetkachi ulamolar ham taklif etilishi mumkin.

*Mustaqillik.* Ushbu kengash uchun eng nozik va ahamiyatli jihat bu uning mustaqilligi hisoblanadi. Shu sababdan kengash mustaqil bo‘lishi hamda bu qonun doirasida kafolatlanishi taklif etilmoqda.

Shariat boshqaruvi boshqa tarkibiy qismlari ham mavjud bo‘lib ularning har birining o‘z funksiyalari mavjud. Ushbu tarkibiy tuzilmalarga “Institutsional shariat kuzatuv kengashi”, “Ichki shariat boshqarmasi”, “Shariat auditi” kiradi.

*Institutsional shariat kuzatuv kengashi (IShKK).* Islom moliyasi bo‘yicha olimlar va kuchli ekspertlardan iborat mustaqil guruh hisoblanadi. Ushbu kuzatuv kengashi har bir mustaqil islomiy moliyaviy xizmatlarni ko‘rsatish uchun ko‘rsatmalar berish, nazorat qilish va sertifikatlar berishdan iborat hisoblanadi.

*Ichki shariat boshqarmasi.* Bu boshqarma shariat masalalari bo‘yicha kundalik maslahatlar beruvchi mustaqil bo‘lim hisoblanadi. Ushbu bo‘lim xodimlari mustaqil islom moliyaviy xizmatlarini taklif etayotgan bank xodimlari bo‘lib, to‘g‘ridan-tog‘ri Institutsional shariat kuzatuv kengashiga hisobot beradi hamda bilvosita bank rahbariyatiga hisobot beruvchi vazifasini bajaradi. Bundan maqsad kengash hamda banklarning o‘zaro hamkorlikda ishlashini ta’minlash hisoblanadi. *Shariat auditi.* Bu islomiy moliyaviy xizmatlarni taklif etayotgan tashkilotlar ustidan kengash va nazorat organlari yo‘riqnomalari asosida faoliyat olib borayotganligini tekshirish shuningdek, moliyaviy operatsiyalarning shariat

tamoyillariga mos ekanligini tekshirishdan iborat.

Yuqorida keltirilgan ma’lumotlar bu islom moliyaviy xizmatlarining eng asosiy qismi bo‘lib, hukumat darajasidagi organlar hamda ularning tarkibiy tuzilmalari doirasida vazifalar taqsimotining taklif etilyotgan qismi hisoblanadi.















*Omonatlar kafolati.* Islom banklari yoki darchalari yo‘lga qo‘yilar ekan

fuqarolarning omonatlarini himoyalash to‘g‘risidagi “Omonat kafolati to‘g‘risidagi” qonunga ko‘ra fuqarolarning yoki chet el fuqarolarining bank hisob raqamlaridagi omonatlari “Kafolat fondi” tomonidan himoyalangan. Bu esa islom moliyasi tamoyillariga zid hisoblanadi. Shunga ko‘ra islom banklarida mavjud sherikchilik hamda foyda va zarardagi taqsimot tamoyillariga ko‘ra fuqarolarning omonatlari kafolatlanmaydi. Shu sababli ush qonunning ham tegishli bandlariga o‘zgartirishlar kiritlishi lozim bo‘ladi. Shuningdek, ushbu qonunga muqobil sifatida yangi islomiy moliyaviy xizmatlari foydalanuvchilari uchun omonatlarni kafolatlash usullari va qonuni joriy qilinishi lozim hisoblanadi.

Umuman olganda ushbu qonun ishlab chiqilgandan so‘ng banklar to‘laqonli yoki islom darchalari ko‘rinishida o‘z xizmatlarini bemalol bozorga taklif qila oladigan imkoniyatlarga ega bo‘ladi. Buning sababi esa ular uchun markaziy nazorat organi hamda me’yoriy huquqiy asos mavjud bo‘ladi. Xo‘sh ushbu qonun qabul qilingandan so‘ng banklar tomonidan qanday turdagi moliyaviy mahsulotlar joriy etilishi mumkin? O‘z navbatida, bu yo‘nalishda banklar uchun XSRIK tomonidan islom darchalari loyihasi doirasida bir qator yechimlar va ularning ishlash tamoyillari taklif etilgan. Ularga yuridik va jismoniy shaxslarga nisbatan turlicha bo‘lib, omonat jalb qilish va uni mijozlarga yo‘naltirish uchun ham bir qator shartnoma turlari berilgan. Quyida ushbu shartnomalar hamda ularning ishlash mexanizmlari bilan tanishish mumkin bo‘ladi.

*Islom darchalar tomonidan taklif etiladigan moliyaviy xizmatlar.* XSRIK bilan hamkorlikdagi shartnoma doirasida XSRIK tomonidan banklarga bir qator moliyaviy xizmatlar ro‘yxati va ularni ishlash mexanizmlari taklif etilgan. Bunda hozirgi kunda aholidan omonat jalb qilish uchun asosan “Mudoraba” depozit hisobvaraqlarini ochish taklif etilayotgan bo‘lsa, joriy hisobvaraqlari uchun ham ushbu instrument taklif etilmoqda. Bularning o‘zaro asosiy farqi muddatda bo‘lib, muddatli deposit qo‘yilganda foydadan aholiga ma’lum kelishilgan miqdordagi ulush ajratiladi. Ammo, joriy hisobvaraqlar bu kundalik hisob kitoblar va amaliyotlar uchun ishlatilganligi sababli ularda bunday imkoniyat taqdim etilmaydi. Shuningdek, tadbirkorlar uchun esa “Murobaha” hamda “Ijara” (lizing) xizmatlari

taklif qilinishi mummkn bo‘ladi. Bunda taklif etilayotgan xizmatlar uchun ustama narxlari har bir bank tomonidan ichki siyosatiga muvofiq ravishda belgilanib, bozorga tatbiq etiladi.



1. Shartnoma;
2. Kafolat hujjatlari.

Aktivlarni sotib olish jarayoni

Qoniqarsiz

**To’lovlar ro’yxati**

**Operatsion xodimlar**

Qoniqarli

**Bank**

Aktivlarni qabul qilib olish

Aktivlarni bank nomiga qabul qilib olish

**Bank va mijoz**

Keyinchalik sotib olish sharti bilan ijara va agentlik shartnomasi

**Mijoz**

Shartnomaga muvofiq to’lovlarni amalga oshirish

**Bank/Mijoz**

Yetkazib beruvchiga to’lov o’tkazish

**Operatsiyalar**

**Bek ofis mutaxassisi**

Yetkazib beruvchi tomonidan yetkazib berish

Ijara shartnomasini imzolash

## 3.4-rasm. Islom darchalarida ijara (lizing) asosida moliyalashtirish mexanizmi39

Umuman olganda yuqorida keltirilgan bir qator ma’lumotlar asosida aytish mumkinki, yurtimizda ham islom bankchiligi sekin-astalik bilan kirib kelmoqda. Ayniqsa, hukumat bilan bir qatorda xususiy va davlat banklarining ushbu yo’nalishda birdam harakati natijasida yurtimizda islom bankchiligi uchun qonuniy asos yaratilishi jadal olib borilmoqda. Bu esa, yaqin orada islomiy moliyaviy munosabatlar o’zbek xalqi uchun ham to’laqonli ochiq bo’lishi ehtimoli yuqori ekanligidan dalolat beradi.

39 Muallif tomonidan tayyorlandi.

## XULOSA

Bitiruv malakaviy ishini yozish davomida dunyoning rivojlangan va o‘z o‘rniga ega an’anaviy bank va moliya bozori bilan islom moliya bozori o‘rganib, ko‘p tomonlama tahlil qilindi. Bugungi kunga kelib aholining katta qismi musulmon hisoblangan O‘zbekistonda yildan-yilga islom moliyaviy mahsulotlariga talab oshib borayotganligini ko‘rish mumkin. Bundan tashqari yana bir muhim jihat shundaki, bugun O‘zbekiston dunyoga ochilib bormoqda va bu jarayonda chet eldan investorlar hamda investitsiyalar jalb qilish ham hukumat tomonidan faol amalga oshirilmoqda. Natijada, ushbu jarayon yurtimizda islom moliyaviy tizimlarini qurish uchun yana bir ajoyib imkoniyat bo‘lishidan dalolat beradi. Chunki islom moliaviy institutlari orqali yurtimizga katta miqdorda investitsiyalar, shuningdek, aholining qo‘lida bo‘sh turgan mablag‘lar ham iqtisodiyotga kirishini ta’minlaydi. Iqtisodiyot sektori nafaqat, jadal sur’atlarda o‘sish bo‘lishi, balki, O‘zbekistonda islomiy moliyaning rivojlanishi jamiyatning hozirda xizmat ko‘rsatilmayotgan qismiga moliyaviy xizmatlardan foydalanish imkoniyatini taqdim etishi va shu bilan moliyaviy inklyuzivlikni oshirishi va shu bilan birga yashil iqtisodiyot uchun mahalliy kapitalni jalb qilishga yordam beradi mumkin. Yana bir muhim omili shundaki, mamlkatimizda capital bozorini rivojlantirish bosqichida diversifikatsiyalash imkoniyati yaratiladi. Bunda islom mliyasi tamoyillari asosida ishlovchi sukuk qimmatli qog‘ozlarini emissiya qilish orqali ham investitsiyalar jalb qilish imkoniyatlari oshadi. Bunday taklif esa O‘zbekiston Respublikasi Prezidentining 2021-yil 13-apreldagi PF-6207-son Farmoniga ilovasiga muvofiq 2021-2022-yillarda kapital bozorini rivojlantirish dasturini amalga oshirish bo‘yicha “Yo‘l xaritasi”da ko‘rsatilgan islom moliyalashtirish tamoyillari asosida “Sukuk” obligatsiyalarini joriy etish maqsadida O‘zbekistonda sukuk ekotizimini rivojlantirish uchun bir qancha muammolarni hal qilish zarurligi to‘g‘risida ta’kidlangan. Demak, O‘zbekiston Respublikasi moliya bozorida islom bank moliya tizimini tezkorlik bilan ishga tushirish lozimligi ushbu ta’kidlangan ma’lumotlarda o‘z aksini topgan. Bu yo‘lda bugungi kunda bir qancha muammolar mavjud bo‘lib, ushbu muammolarni bartaraf etish hamda yurtimizda islom moliyasini rivojlantirish

uchun quyidagilar taklif qilinadi:

*Birinchidan.* O‘zbekistonda aholi orasida islom moliyaviy mahsulotlariga doir bilimni va savodxonlik darajasini oshirish talab etiladi. Buning asosiy sababi esa yanada katta hajmdagi aholining iqtisodiyotda faollashivuga olib keladi.

*Ikkinchidan.* Islom moliyasiga oid bir qator kitoblar chop etish hamda tarjimasini amalga oshirish lozim. Xususan, AAOIFI shariat standarti eng muhimlaridan biri hisoblanadi.

*Uchinchidan.* Islom moliyaviy xizmatlarini banklarda tatbiq etilishi uchun qonunchilik ishlab chiqish jarayonini yanada kengaytirish hamda ushbu davrda banklarning mavjud xodimlari malakasini oshirish lozim. Bu esa islom darchalari va banklari ishga tushirlgandan so‘ng ish jarayonlarini sifatini oshishini ta’minlab beradi.

*To‘rtinchidan.* Yetuk mutaxassis kadrlarni tarbiyalsh o‘zaro almashinuv dasturlari orqali sohanin bir qator mutaxassislarini O”zbekistonga jalb qilib yangi moliyaviy mahsulotlar yaratilishi lozim.

*Beshinchidan.* Ilmiy tadqiqot markazlari tashkil etilib, bozordagi joriy holat hamda moliyaviy mahsulotlarga bo‘lgan talabni o‘rganish orqali an’anaviy banklarga raqobatbardoshlikni oshirish imkoniyati mavjud bo‘ladi.

*Oltinchidan.* Qonunchilik bilan bog‘liq bir qator muammolar bartaraf etilgan taqdirda islom moliyaviy xizmatlarining bozor narxlari barqaro bo‘lishi uchun eng muhim jihatlardan biri soliq imtiyozlari hamda soliq ta’tillarini e’lon qilish yoki butunlay soliqchilik bilan bog‘liq muammoni yechish kerak.

*Yettinchidan.* Onlayn savdo hamda onlayn bitimlar bilna bog‘liq islomiy yangi mahsulotlarni bozor talabiga qarab ishlab chiqish lozim.

Ushbu berilgan takliflar eng avvalo hali bozorda mavjud bo‘lmagan islom moliyasining tezkor rivojlanishi uchun xozmat qilibgina qolmay, bozorda mavjud an’anaviy tizimga raqobatchi sifatida yangi bir tizimni aratilishiga yo‘l ochib beradi. Bunday tizimning yaratilishi esa eng avvalo aholining mavjud tabbiy talabi hisoblanib, bundan tashqari hukumat tomonidan ham qo‘llab kelinmoqda. Ushbu moliya tizimi qurilishi natijasida O‘zbekiston ko‘p yillardan beri hamkorlik qilib

kelayotgan ITB hamda boshqa Arab mamlakatlaridan yanada katta miqdorda investitsiyalar jalb qilish imkoniyati ochiladi. Bitiruv malakavi ishi doirasida ko‘rib chiqilganidek bugungi kunda bu sohaga bo‘lgan talab juda yuqori va uni yechimi faqatgina tizimni tezkorlik bilan joriy qilish hisoblanadi.

## FOYDALANILGAN ADABIYOTLAR RО‘YXATI

1. **О‘zbekiston Respublikasi Qonunlari**
   1. O‘zbekiston Respublikasi Prezidentining PQ-4147-sonli “O‘zbekiston Respublikasining Xalqaro islom savdo-moliya korporatsiyasi hamda Investitsiyalar va eksport kreditlarini sug‘urtalash islom korporatsiyasiga a’zoligi to‘g‘risida”gi qonuni, 2019-yil 1-fevral.
   2. “О‘zbekiston Respublikasining Markaziy banki tо‘g‘risida”gi Qonuni, 2019-yil 11-noyabr.
   3. “Aksiyadorlik jamiyatlari va aksiyadorlarning huquqlarini himoya qilish to‘g‘risida”gi O‘zbekiston Respublikasi qonuniga o‘zgartish va qo‘shimchalar kiritish haqida”gi Qonuni 2014-yil 6-may.
   4. “Qimmatli qog‘ozlar bozori to‘g‘risida”gi Qonuni 2015-yil 3-iyun.
   5. O‘zbekiston Respublikasi “Bank va bank faoliyati to‘g‘risida”gi qonun;

## O’zbekiston Respublikasi Prezidenti qaror va farmonlari

* 1. 2019-yil 5-martdagi “Islom taraqqiyot banki guruhi va Arab muvofiqlashtirish guruhi jamg‘armalari bilan sheriklikni yanada kengaytirish hamda chuqurlashtirish chora-tadbirlari tо‘g‘risida”gi PQ-4224 sonli qarori.
  2. 2021­yil 30­dekabrgi “О‘zbekiston Respublikasining 2022-2026-yillarga mо‘ljallangan investitsiya dasturini tasdiqlash hamda investitsiya loyihalarini boshqarishning yangi yondashuv va mexanizmlarini joriy etish tо‘g‘risida”gi PQ-72 sonli qarori.
  3. 2019-yil 23-maydagi 428-sonli “Islom taraqqiyot banki guruhi va Arab muvofiqlashtirish guruhi jamg‘armalari bilan hamkorlikni yanada rivojlantirish chora-tadbirlari to‘g‘risi”dagi qarori.

## Xorijiy va milliy manba va adabiyotlar

* 1. Байдаулет Е.А. Исломий молия асослари. – T.: “O‘zbekiston” НМИУ 2019. – 427 б.
  2. Shoha’zamiy Sh. Moliya bozori va qimmatli qog‘ozlar. Darslik.-T.:”Fan va texnologiya”, 2012. 289-bet.
  3. Adam, Nathif J. Islamic Bonds: Your Guide to Structuring, Issuing and Investing in Sukuk Paperback / Nathif J. Adam, Abdulkader Thomas. – Euromoney institutional Investor, 2004. – 178 р.
  4. Ariff, М. The Islamic Debt Market for Sukuk Securities / Mohamed Ariff, Munawar Iqbal, Shamsher Mohamad. – Edward Elgar PUBLISHING, 2013.

– 256 р.

* 1. Kabir Hassan, М. Handbook of Islamic Banking / M. Kabir Hassan, Mervyn K. Lewis. – Canberra, 2009. – 464 р.
  2. Madehah, F. Shariah Compliant Private Equity and Islamic Venture Kapital /Fara Madehah, Ahmad Farid. – Edinburgh University Press, 2012. – 123 р.
  3. Taqi Usmani, М. An Introduction to Islamic Finance Muhammad Taqi Usmani. – IslamicBanking, 2001. –195 р.
  4. Muhammad Hanif, Islamic Banking: Theory & Practice, 2011. – 254p.

## Ilmiy ishlar

4.1. Botirov A., Boyev B., Mutalipova D//Moliya bozorini tartibga solish boʻyicha jahon tajribasi// Xalqaro moliya va hisob ilmiy jurnali, 2020, №47.

## Internet saytlari

1. [www.lex.uz](http://www.lex.uz/) – O`zbekiston Respublikasi Qonun hujjatlari milliy bazasi.
2. [www.nbu.uz](http://www.nbu.uz/) – O`zbekiston Respublikasi Milliy banki rasmiy sayti.
3. [www.isdb.org](http://www.isdb.org/) – Islom Taraqqiyot Banki rasmiy sayti.
4. [www.icd-ps.org](http://www.icd-ps.org/) – Xususiy sektorni rivojlantirish Islom korporatsiyasi rasmiy sayti.
5. [www.fitchratings.com](http://www.fitchratings.com/) – Fitch reyting baholash tashkiloti reyting sayti.